GEORG LUKACS 


ESTETICA 


Volumul 1 


ÎN ROMÂNEȘTE DE: 
EUGEN FILOTTI ŞI AURORA M. NASTA EDIȚIE ÎNGRIJITĂ DE: 
PETRU VAIDA 


STUDIU INTRODUCTIV DE: 
N. TERTULIAN 


_ EDITURA MERIDIANE BUCURESTI, 1972 
GEORG LUKACS ŞI PROBLEMELE FILOZOFICE ALE ESTETICII 


Sistemul de estetică marxist al lui Georg Tukâcs, sub forma celor două mari volume tipărite 
în 1963 de editura vest-germană Luchterhand, poate fi considerat opera cea mai împlinită a 


ginditorului. Semnificaţia lui depăşeşte zona strictă a tezelor cu privire la natura artei. Importanta 
evoluţie filozofică a lui L,ukacs, de la poziţiile apărate în faimoasa carte de tinereţe Geschichte und 
Klassenbewusstsein la faza ultimă şi definitivă a gîndirii sale, din perioada maturității, îşi găseşte 
expresia ei cea mai pregnantă in Estetica. Desigur lectura voluminosului manuscris al Ontologiei, 
operă rămasă să apară postum, este de natură să aducă noi lumini, extrem de importante, asupra 
ultimei faze din evoluţia filozofică a lui Lukâcs. Dintre operele tipărite în timpul vieţii, Estetica 
rămîne însă monumentul cel mai expresiv. 

Lukâcs a ţinut să sublinieze în repetate rînduri că geneza Esteticii (cristalizată in 
principalele ei articulaţii încă în primii ani ai deceniului al patrulea, 1931 — 1933) este strîns legată 
de definitivarea concepţiei sale filozofice asupra raporturilor subiect-obiect. Sistemul de estetică 
final este într-adevăr impregnat de atîtea postulate din cîmpul „ontologiei existenţei sociale" şi al 
antropologiei filozofice, încît putem afirma că orice discuţie asupra esteticii lui Lukâcs trebuie să se 
convertească neapărat într-o dezbatere asupra unei întregi fenomenologii a spiritului. Convingerea 
fermă a ginditorului era că numai dobîndirea unei concepţii mult mai mlădioase şi mai flexibile 
asupra genezei formelor conştiinţei, prin interacţiunea subiect-obiect, deci mult mai dialectice şi 
prin urmare cu adevărat obiective, decît cea impregnată de hegelianism din faza cărţii sale 
Geschichte und Klassenbewusstsein, a făcut posibilă elaborarea Esteticii sale finale. Adoptarea unei 
asemenea perspective, singura credem legitimă pentru analiza Esteticii, îngăduie să fie abordate 
într-o noua lumină si multiplele controverse din jurul „cazului Lukacs". 


6 Estetica 


1. OBIECȚII ŞI POLEMICI 


Este limpede că majoritatea obiectiilor şi reproşurilor aduse scrierilor şi metodei sale de 
interpretare a fenomenelor spirituale vizează, în ultimă analiză, explicit sau implicit, concepția 
asupra relaţiilor între subiectivitate şi obiectivitate; chiar acolo unde ele se mărginesc la sfera unor 
controverse strict estetice (de pildă în cazul lui Brecht), resorturile lor ultime trebuie localizate în 
aceeaşi zonă a marilor opţiuni filozofice. Lukâcs a oferit în ultimele sale mari scrieri: Estetica şi 
Ontologia existenţei sociale, temeiurile cele mai adinci ale concepţiei sale finale asupra formelor 
spirituale în general şi artei în special. Este însă un adevăr uşor verificabil că nici unul dintre 
oponenții săi nu a luat în discuţie pînă acum tezele sale din ultimele mari opere de sinteză; orice 
insuficiență sau fisură In metoda sa de interpretare a fenomenelor spirituale (inclusiv deci a 
literaturii), atît de frecvent contestată, ar trebui să-şi aibă în mod logic rădăcinile lor în înseşi 
premisele şi articulațiile sistemului său de gîndire. 

Ernst Bloch îi reproşa de pildă lui Lukâcs, într-o scriere a sa recentă, o relativă cecitate fata 
de substratul de „natură utopică" al oricărei adevărate opere de artă. Lukâcs ar fi rămas prizonierul 
unui raport de prea strînsă aderenta între conditionarea economico-socială şi structura operei de arta, 
insensibil la emergenta dimensiunii ei utopice. Ernst Bloch scria textual: „Fie şi amestecul unei 
analize economice bune, care deschide ochii prin înlăturarea vălului, cu înguste reprezentări 
sociologist-schematice, care înlocuiesc pe de altă parte valul, acest amestec acoperă chiar în teoria 
literaturii a lui Lukâcs perspectiva utopică a oricărei mari arte" (Tubinger Einleitung in die 
PhilosopMe, Suhrkamp Verlag, 1963 Bd. I, p. 136,). 

Obiectia lui Ernst Bloch, întemeiată probabil pe lectura unora dintre eseurile de istorie 
literară ale lui Lukâcs, nu ţine seama în mod evident de ansamblul precizărilor aduse de esteticianul 
marxist, mai ales în Estetica finală (dar şi înainte), cu privire la complexele mediatiuni care unesc 
conformatia unei opere literare cu o situaţie social-istorică dată. Rezervele referitoare la pretinsul 
„sociologism" al metodei lui Lukâcs sînt însă relativ răspîndite, şi era de aşteptat ca apariţia Esteticii 
sale să declanşeze o amplă dezbatere asupra unei asemenea probleme cardinale. Un critic de 
formaţie marxistă ca Hans Mayer, deşi recunoştea cît de mult datorează lui Lukâcs în înţelegerea 
raporturilor de dependenţă a curentelor literare de dezvoltarea vieţii sociale, nu ezita să-i reproşeze o 
viziune prea simplificatoare asupra relaţiei: condiționare istorico-socială-artă, şi o relativă absenţă în 
descifrarea particularitatilor strict estetice ale operelor. Hans Mayer oferea următoarea justificare 
afirmației programatice că ţinta sa era de a se elibera într-o măsură tot mai mare de influenţa lui 
Lukacs: «Nu mă mai mulţumeşte cînd Lukâcs elucidează într-adevăr raporturile istorice între opera 
de artă şi situaţia istorică, însă lasă neatinse toate particularitatile (Ein- zelheiten), care constituie 
tocmai valoarea unei poezii. Certe experienţe istorice se regăsesc în toate romanele lui Goethe; 
totuşi eu trebuie să-i interpretez pe ,,Werther" altfel decît ,,Afinitatile elective» (Kritiker unserer 
Zeit, Texte şi Documente editate de Hans Mayer, voi. II, Giinther Neske, 1967, p. 71). Nici autorul 
unor asemenea afirmaţii nu a considerat necesar să cerceteze întemeierea lor reală prin analiza 
operei de sinteză teoretică a lui Lukâcs: Estetica, singura de natură să producă argumentele decisive 
pentru o teză sau cealaltă (să adăugăm că textul lui Hans Mayer aparţine unei perioade — 1963 — 
cînd critica lui Lukâcs era „la modă" în Germania Federală). 

Mult mai interesante, nu numai prin ascutimea lor polemică, dar mai ales prin forţa cu care 
apar puse în valoare implicaţiile lor filozofice, sînt obiecțiile şi critica lui Sartre la adresa lui 

Lukâcs, formulate în introducerea la Critica Rafiunii Dialectice (considerate foarte abstract ele se 
aseamănă cu cele de mai sus; mobilurile şi articularea lor filozofică sînt însă cu totul altele). Sartre 
încearcă să demonstreze în repetate r în duri, de-a lungul scrierii sale Questions de methode, că 
Lukâcs s-ar face vinovat de sacrificarea mediatiunilor complicate, care unesc structura unor 
fenomene spirituale cu solul lor social-istoric. Exemplele folosite tind sa arate că Lukâcs ar 
construi scenarii ideologice arbitrare spre a explica geneza diferită a existentialismului german si 
francez sau „cultul inferioritatii" în epoca anterioară primului război mondial, fără a tine seama de 
multiplicitatea determinărilor concrete în înlănţuirea reală a fenomenelor. Nu putem să nu fim 
extrem de sensibili la critica lui Sartre împotriva lui Lukâcs. Deşi ea nu vizează sfera specifică a 
esteticului, ci domeniul general al ideologiilor şi al interpretării lor, este limpede că orice 
simplificare sau brutalizare a relaţiilor între sfera activităţilor spirituale şi cea a raporturilor 
materiale, de genul celor pe care Sartre i le reproşa lui Lukâcs, ar trebui să o regăsim în teoria 
generală a genezei formelor spiritului, expusă de Lukâcs în Estetica şi Ontologia existenţei sociale. 
Dacă Lukâcs se face într-adevăr vinovat de „conceptualizări apriori”, de „universalizări abstracte", 
de un soi de cripto- hegelianism, prin „fetişizarea" unor abstractiuni, escamotind reala concre- 
titudine a emergentei unor fenomene ale conştiinţei din ansamblul unor condiţii social-istorice 
date, fenomenologia spiritului expusă în Estetica ar trebui să ne ofere cheia unor asemenea 
insuficiențe sau erori. Să amintim în treacăt, ca pe un fapt curios, că într-un text publicat nu cu 
mult timp înainte de Questions de methode, Sartre îl elogia pe Lukâcs drept „singurul care în 
Europa încearcă să explice mişcările contemporane de gîndire prin cauzele lor" şi deplîngea faptul 
că ultima sa carte (Distrugerea Rafiunii) nu fusese încă tradusă în franceză (v. Le reformisme et les 
fetiches, în „Les Temps Moderues", februarie 1956, reprodus în Situations VII). Teoria generală a 
subiectivitatii estetice, a genezei şi structurii ei, expusă de Lukâcs in Estetica, implicînd perpetuu 
în dinamica ei o teorie generală a genezei tuturor formelor spiritului, se va dovedi un reactiv ideal 
pentru a măsura gradul de fineţe şi adecvare al teoriei lukâcsiene asupra ideologiilor. Osmoza între 
diferitele nivele ne va îngădui să descoperim în Estetica şi răspunsurile la gravele semne de 
întrebare ridicate de Sartre cu privire la metoda lui Lukâcs. Paradoxul este, după cum vom vedea, 
că ambii ginditori erau în fond adînc uniţi in critica lor împotriva dogmatizării si vulgarizării 
marxismului, că pe amindoi îi preocupa, cu o intensitate egală, restaurarea sensului genuin al 
gîndirii marxiste, deşi metodele lor de rezolvare a problemelor vor fi sensibil deosebite (în 
Ontologia existenţei sociale vom regăsi la un moment dat o critică a textului lui Engels cu privire 
la Napoleon şi rolul personalităţii în istorie, simetrică şi analogă cu cea efectuată de Sartre într-o 
pagină din Critique de la Raison Dialectique). 

Nu numai acuzaţiile de sociologism sau de hegelianism adulterat plutesc asupra scrierilor şi 
metodei lui Lukâcs. Luînd apărarea avangardismului si a principiilor sale estetice împotriva 
concepţiei despre realism profesate de Lukâcs, Theodor W. Adorno credea a putea descoperi o 
contradicţie flagrantă între conceptul de „imanenţă a sensului" („„Immanenz des Sinnes"), formulat 
de tînărul Lukâcs în Teoria romanului, şi criteriile „mi- mesis"-ului sau ,,perspectivei", utilizate de 
ultimul Lukâcs in judecatile sale literare. Una din concluziile teoretice ale lui Adorno, care ne 
interesează îndeaproape ca preludiu la lectura Esteticii lui Lukâcs, era că numai o anume opacitate 
fata de combustia specifică la care este supusă materia unei opere de artă prin forma şi tehnica ei, o 
ignorare a funcţiei critice exercitată asupra materiei de „legea formei", ar explica anatemele lui 

Lukâcs împotriva operelor avangardei. Litigiul între Adorno si Lukâcs se purta in jurul specificei 
mediatizari artistice a materiei sociale. Convingerea lui Adorno era ca impingerea la limita, pina la 
exasperare, a sentimentului de solitudine şi neputinţă in fata unei lumi impenetrabile şi non- 
asimilabile (acea „ubermâchtige und unassimilierbare Dingwelt" a reificatei civilizații moderne), 
implica prin ea însăşi, in operele avangardei artistice (mai ales la Beckett) o atitudine critică şi 
obiectiv-polemica față de negativitatea condiţiei umane. Lukâcs vedea, dimpotrivă, aci o acceptare 
necritică a ime- diatitatii unei situaţii istorice negative, o transfigurare prin stilizare a unei aii ii’ .ie 
iv.jloi'iri. Ceea ce ne interesează acum este aspectul strict teoretic al polemicii. Adorno îi reproşa lui 
Lukacs că nu ţine seamă de funcţia mediatoare specifică a subiectivităţii estetice, de metamorfoza 
sui generis la care este supus materialul empiric în procesul creaţiei artistice. Lukâcs s-ar face 
vinovat de o identificare sumară a conţinutului substanţial al operei de artă cu empiria, sau după 
expresia drastică a lui Adorno din articolul său Erpresste Versdhmmg (1958): „Lukâcs simplifică 
unitatea dialectică între artă şi ştiinţă la o curată identitate, ca şi cum operele de artă anticipează prin 
perspectivă ceva din ceea ce ulterior ştiinţele sociale descoperă în mod brav" (Noten zur Literatur, 
II, p. 168). Confuzia între logica gîndirii ştiinţifice şi cea a fanteziei artistice este o acuzaţie gravă. 
Sistemul de estetică al lui Lukâcs este însă consacrat în cea mai mare parte distinctiei perpetue între 
cele două tipuri de activitate spirituală. Sub semnul serioaselor avertismente ale lui Adorno, vom 
putea urmări dacă într-adevăr Lukâcs sacrifică autonomia genuină a artei eteronomiei ei, dacă teoria 
sa asupra subiectivitatii estetice face într-adevăr vreo concesie unor puncte de vedere extra-estetice. 
Lectura Esteticii lui Lukâcs îi va fi revelat lui Adorno că esteticianul marxist acordă o atenţie 
considerabilă conversiunii materiei empirice în procesul activităţii estetice, proceselor complicate de 
constituire a universului autonom al operei de artă: auto-constituirea subiectivitatii estetice implică 
însă la Lukâcs o cu totul altă reprezentare asupra echilibrului între cei doi poli, decît cea cultivată de 
autorul Dialecticei Negative. 

O analiză adecvată a Esteticii lui Lukâcs trebuie să înfrunte în sfir- sit un număr de alte 
suspiciuni şi reproşuri, care grevează opera de critic literar şi estetician a gînditorului. Chiar de la 
apariţia primei sale scrieri cu adevărat importante si originale, culegerea de eseuri Die Seele und die 
Formen (1911), unde dialectica sufletului şi a formei culmina cu apologia puterii plăsmuitoare a 
formei, bunul său prieten de tinereţe Ernst Bloch a ataşat epitetul de „neo-clasicist” punctului de 
vedere lukâcsian. (v. Ernst Bloch.Gmi der Utopie, 1964, p. 146). Continuitatea între ideile de 
tinereţe cu privire la puterea formei, influențate direct de scrierile istoricului artei Leo Popper, şi 
estetica maturității, este o realitate. Nimeni nu va tăgădui caracterul partizan al opţiunilor estetice 
lukâcsiene: problema este dacă ele justifică o caracterizare atît de violent unilaterală, şi oricum 
compromiţătoare, cum este cea de ,,neoclasicism", şi mai ales dacă un asemenea spirit partizan nu 
afectează în sens negativ rigoarea şi obiectivitatea demonstrațiilor strict teoretice cu privire la 
originea şi structura fenomenului estetic. Mai precis: nu pre-determină un gust estetic limitat la o 
arie circumscrisa şi relativă a dezvoltării artei, un sistem de deductii teoretice, care prin natura lor ar 
trebui să aibă un caracter „impersonal", acoperind, conform programului şi ambițiilor lor, întreaga 
sferă a tuturor artelor? Să amintim aci că încă la apariţia lucrării Particularul, categorie centrală a 
esteticii, sub titlul Prolegomeni a una estetica marxista (Roma, 1957), diviziunea metodologică a 
tratatului său de estetică, anunţată de Lukâcs, într-o parte care ar fi dominată mai ales de punctul de 
vedere al materialismului dialectic (ulterior ea urma să cuprindă primele două parti din trilogia plă- 

nuită) şi una stăpînită mai ales de cel al materialismului istoric („Arta ca fenomen istorico-social"), a 
întîmpinat rezerve serioase, nu fără legătură directă cu problema mai sus discutată. Bernard 
Teyssedre a fost cel dintîi care a protestat împotriva ideii unei asemenea diviziuni, mai întîi în stu- 
diul său din revista Les Lettres Nouvelles, dedicat esteticii lui Lukâcs (scris după apariţia 
Prolegomenelor, dar înainte de cea a marii Estetici), iar apoi în textul La reflexion sur l’art apres la 
deroute des systemes esthetiques, tipărit în fruntea volumului colectiv Les sciences humaines et 
l'oeuvre d'art (ed. La Connaissance, Bruxelles, 1969): „De la bun început te poţi îndoi dacă o 
asemenea disociatie este permisă: a trata arta «dialectic» fără a lua în consideraţie istoria ei nu 
înseamnă oare a o considera ca o «esență» atemporală şi în consecinţă de a te pune în imposibilitate 
de a delimita validitatea conceptelor tale şi a fundamenta folosirea lor?" (p. 34). Din context apare 
evident că B. Teyssedre a scris rîndurile de mai sus fără a fi luat act de opera finală a lui Lukâcs: 
Die Eigenart des Asthetischen, de precizările importante formulate în prefața ei cu privire la 
indisociabilitatea celor două perspective: materialist-didactică şi materialist-istorică. Esenţial este 
însă faptul că Bernard Teyssedre pune la îndoială însăşi legitimitatea tentativei lui Lukâcs de a 
formula un concept unitar asupra esenței esteticului şi artei, stabilind o antinomie semnificativă între 
istoricitatea consubstantiala artei şi ideea de „sistem estetic": „Desigur, posibilitatea unui sistem 
estetic este exclusă: prin modul de existenţă al artei, care are un caracter istoric, prin metoda 
dialectică, care nu admite niciodată să împingem pînă la absolut o componentă angrenată în evoluţia 
şi interacțiunea întregului; în sfîrşit prin critica semantică care atribuie cuvîntului o arie de validitate 
limitată" (ibid., p. 44). Esteticianul francez îşi formula obiectia într-un plan pur teoretic, sub semnul 
ideii sceptice: nu ar fi cu putință a cuprinde bogăţia infinită a formelor artei într-un concept unic. 
Lukâcs, fidel marilor tradiţii ale esteticii clasice, plecase de la premisa fundamentală a existenţei 
demersului său teoretic, căpătase însă o formă mult mai ascuţită în numeroasele însemnări 
manuscrise ale lui Bertolt Breclit, dedicate în perioada anilor 1938 — 1940 tezelor lui Lukâcs 
despre realism. Recalcitranta lui Brecht viza deopotrivă pretinsa cecitate a lui Lukâcs în fata isto- 
ricitatii genuine a formelor artei. Este vizibil că Brecht, aflat pe atunci în aşa-numita perioadă „a 
doua", de mijloc, a operei sale, se simţea adînc contrariat în procesul său creator de criteriile 
lukacsiene ale realismului: Bertolt Brecht, ale cărui „experimente" dramatice din acea perioadă erau 
recuzate de criticul Lukâcs, se considera nu mai putin realist decît iluştrii predecesori, invocati 
frecvent de Lukâcs în studiile sale, Balzac sau Tolstoi. Problema ridicată în faţa noastră de textele 
lui Brecht este dacă teoria lukâcsiană a realismului, identică la el cu cea a adevăratei arte de pretu- 
tindeni şi de totdeauna, are într-adevăr universalitatea pe care i-o atribuie criticul şi esteticianul, sau 
dacă ea nu este expresia unor opţiuni particulare, susceptibilă deci de a fi amendată sau infirmată de 
o experienţă artistică atît de importantă cum era cea a dramaturgului revoluţionar Bertolt Brecht. 
Trebuie să ţinem seama atît de impresia, mărturisită franc de Brecht, că eseurile lui Lukâcs, cu toată 
valoarea lor instructivă indiscutabilă, ar avea un aer uşor „străin de realitate" (wirklichkeitsfremd), 
dar mai ales de sentimentul scriitorului cu privire la „momentul utopic şi idealist" al poziţiei 
lukacsiene. Brecht scria astfel în încheierea textului său, intitulat Die Es- says von Georg Lukâcs: 
„... el fine seamă numai de plăcere, nu de luptă, se simte angajat de soluţie, nu de marşul de 
înaintare" (Bertolt Brecht, Ge~ sammelte Werke, voi. 19, ed. Suhrkamp, p. 298). lată-l deci pe 

esteticianul marxist Georg Lukâcs, acuzat a fi mai aproape de teza „plăcerii dezinteresate" a lui Kant 
decît de cea a imperativelor artei revoluţionare! Reproşul de „neo-elasicism", formulat intiia oară de 
Ernst Bloch, îl regăsim aşadar, sub altă formă, în însemnările lui Bertolt Brecht. 


2. ORIGINILE ACTIVITĂȚII ESTETICE. ANTROPOMORFIZARE 
ŞI DEZANTROPOMORFIZAUE 


Teoremele sistemului de estetică al lui Georg Lukâcs trebuie raportate la tezele sale ultime 
cu privire la problemele fundamentale ale filozofiei: cauzalitate-teleologie, necesitate-libertate, 
realitate-valoare. O teză cardinală: adîncimea subiectivitatii este direct proporţională cu amplitu- 
dinea înrădăcinării ei în lumea obiectivă, îşi găseşte justificarea în analiza formelor celor mai 
elementare ale relaţiei subiect-obiect. Lukâcs a insistat mereu în marile sale opere teoretice finale 
(şi mai ales în capitolul despre ,,Travaliu" din Ontologia sa) asupra adevărului că fiecare act de 
emergenta a subiectivitatii umane este multiplu condiţionat de raporturile ei concrete cu realitatea 
obiectivă: nu numai scopul unei activităţi umane, oricît de elementare, este generat de problemele 
ivite pe parcursul procesului de producere şi reproducere a existenţei, dar realizarea lui nu devine 
cu putinţă decît prin studierea atentă a proprietăţilor cauzale obiective. Omul întrerupe prin actele 
sale teleologice determinismul automat al şirurilor cauzale obiective, introduce în determinismul 
natural o ordine nouă, supune mişcarea materiei intentiilor sale; dar pentru ca scopurile sale să se 
materializeze cu adevărat, el trebuie să se bizuie perpetuu pe o cunoaştere adecvată a obiectelor 
care intră în cîmpul acţiunii sale. Impresia noastră este însă că Lukâcs pune un accent mult mai 
energic şi mai insistent pe rezistenţa opusă de densitatea şi opacitatea realului iniţiativelor şi 
scopurilor umane, decît pe geneza şi emergenta acestor scopuri şi initiative. Logica reflectării 
realităţii în actul travaliului stă mult mai mult în centrul atenţiei sale decît logica invenției şi a 
actelor de creaţie. Ramine însă un adevăr stabilit că în procesul muncii se creează pentru prima oară 
o adevărată relaţie subiect-obiect: nu numai un obiect în faţa subiectului, dar şi un subiect autonom 
în fata obiectului. Auto-constituirea subiectivitatii, dezvoltarea progresivă a aptitudinilor şi 
capacităţilor umane, se află într-un raport de concrescenta cu actele de manipulare şi dominare a 
realităţii obiective. S-ar putea spune că fiecare însuşire a subiectivitatii poartă încrustată în ea suita 
actelor practice care au generat-o. Reamintirea unor asemenea adevăruri elementare era necesară 
deoarece subiectivitatea estetică nu reprezintă decît unul din cazurile-limită ale relaţiei subiect- 
obiect, o formă evoluată şi specific modificată a relaţiei primare subiect-obiect. Conceptul de 
„reflectare" a realităţii în artă este la Lukâcs bine distinct de cel al ,,imitarii" (die Widerspiegelung 
este bine distinctă de die Nachahmung). Particularitatea iniţiativei sale teoretice este de a urmări în 
formele „de sus" ale vieţii spirituale (printre care şi activitatea estetică) reflexul determinărilor fun- 
damentale ale relaţiei subiect-obiect. Finalitatea activităţii estetice fiind ,,autocontemplarea 
subiectivitatii" (die Selbstbetrachtung der Subjektivi- tat), dar subiectivitatea fiind impregnată în 
totalitatea însuşirilor ei de multiplicitatea contactelor cu realitatea obiectivă, apare comprehensibilă 
dubla particularitate a reflectării estetice descrisă de Lukâcs: după cum cunoaşterea de sine implică 
inevitabil cunoaşterea evenimentelor obiective care au contribuit la plăsmuirea personalităţii, 
mimesis-ul estetic implică prezenţa realităţii obiective şi a automişcării subiectivitatii într-o unitate 

de nedesfacut. 

Se poate spune că metoda Esteticii lui Lukâcs s-a născut ca o reacţie programatica la 
metoda folosită de Kant în Criticele sale. Departe de a se întreba cum sînt posibile judecatile 
sintetice a priori sau judecăţile de gust a priori (universale), deci de a considera activitatea teoretică 
sau cea estetică drept facultăţi apriorice ale spiritului uman, Lukâcs se va întreba pe ce treaptă a 
dezvoltării istorice s-au născut, şi căror funcțiuni în economia raporturilor subiect-obiect le răspund 
atît activitatea ştiinţifică cit şi cea estetică. Analizei facultăţilor (Vermogen) a lui Kant, diviziunii 
spiritului în activitatea conoscitivă, practică şi estetică, Lukâcs îi va opune o metodă genetică-onto- 
logică, pentru care structura fiecărui tip de activitate spirituală îşi află cheia şi dezlegarea în geneza 
sa. Structură şi geneză, Geliung şi Genesis, sînt pentru el indisociabil legate. Modelul său, secret sau 
mărturisit, poate fi considerat pînă la un punct Fenomenologia Spiritului a lui Hegel, reinter- pretată 
în lumina ontologiei materialiste a lui Marx. 

Nici un estetician modern nu a acordat prin urmare o atenţie atât de mare originilor activităţii 
estetice a spiritului, ca singură cale valabilă de descifrare a structurii ei. Facultatea creaţiei artistice 
şi a plăcerii estetice nu sînt pentru el însuşiri constitutive, înnăscute, ale spiritului — Lukâcs nu va 
obosi să o repete —, ci aptitudini apărute pe o treaptă determinată a dezvoltării istorice. Paradoxul 
aparent este că nici una din marile cuceriri ale esteticii kantiene, căreia Lukâcs îi fusese atît de 
îndatorat în estetica sa de tinereţe, nu va fi în fond renegată: structura esteticului va fi reconstituită 
acum însă cu o metodă exact opusă celei transcendentale, nu prin comparatia unor pretinse facultăți 
autonome, ci prin analiza genetică a desprinderii lui treptate din multiplicitatea activităţilor 
spirituale originare. O asemenea metodă nu este desigur lipsită de mari dificultăţi. Oricît material ar 
furniza arheologia şi etnografia cu privire la formele artei primitive, golurile sînt atît de mari şi 
distanţa în timp un factor ireversibil, încît o reconstituire istorică exactă a genezei artei este aproape 
cu neputinţă. Legată de o asemenea dificultate cu caracter istoric, apare însă o alta, cu caracter teo- 
retic, poate şi mai importantă: lipsa materialului istoric suficient nu riscă să atragă după sine 
extrapolarea asupra formelor de artă primitive a unui concept asupra artei dedus din forme ale ei 
incomparabil mai evoluate? Nu se naşte oare în mod legitim suspiciunea unui cerc vicios, care riscă 
să compromită orice întreprindere teoretică de genul celei lukâcsiene: dacă pentru analiza genezei 
artei sîntem siliți cu necesitate să apelăm la un concept dedus din formele ei superioare, cînd ea a 
atins cu adevărat treapta autonomiei, la ce bun să mai investim atîta energie în analiza originilor, 
cînd funcţia euristică a conceptului nostru despre artă depinde în fond de experiența formelor ei 
istorice dezvoltate? Nu acesta este însă punctul de vedere al lui Lukâcs. Oricât de reale ar fi golurile 
în cunoştinţele noastre istorice cu privire la devenirea exactă a umanităţii la origini, ele nu sînt atît 
de mari încît să nu putem reconstitui în liniile lor principale etapele decisive ale evoluţiei spiritului. 
în al doilea rînd, departe de a tăgădui că foloseşte pentru desprinderea artei din sincretismul originar 
un concept dedus din formele ei evoluate, esteticianul va invoca teza celebră a lui Marx cuprinsă în 
introducerea la Bazele criticii economiei politice: „Anatomia omului ne oferă o cheie pentru 
înţelegerea anatomiei maimutei", spre a-şi legitima propriul demers teoretic. Atitudinea lui Georg 
Ivukâcs este în această problemă exact opusă celei a lui Benedetto Croce. Departe de a privi cu 
condescendenta rezultatele antropologiei şi etnografiei, esteticianul marxist îşi exprimă convingerea 
că teoria cunoaşterii în general şi estetica în special nu pot fi cu adevărat fundamentate fără a pune 

la contributie asemenea rezultate. Croce adopta in Estetica sa tipicul punct de vedere al idealismului 
filozofic: intuiţia, în sensul crocean al cuvin- tului, sinonimă cu activitatea estetică (cu expresia), 
fiind o formă constitutivă, inerentă, a spiritului, orice investigaţie cu privire la originile istorice ale 
artei este decretată o operaţie vană şi superfluă. Croce se exprima, fără ambiguitate, astfel în 
Estetica: „Dacă expresia este cea dintîi formă a conştiinţei, dacă este momentul de trecere prin care 
animalul se transformă în om, dacă este epigeneza umană, cum să cercetăm originea istorică a ceea 
ce nu este un produs al naturii, ci un postulat al istoriei umane? Cum să indicăm geneza a ceea ce 
este o categorie, graţie căreia concepem orice geneză şi orice fapt istoric?" Punctul de vedere al 
apriorismului categoriilor spiritului era expus şi mai tranşant în continuare: „Există între faptul 
estetic şi o instituție umană, de genul căsătoriei monogamice sau al proprietăţii domeniale (fief- 
ului), o diferență comparabilă cu cea dintre corpurile simple şi cele compuse în chimie: nu se poate 
indica geneza a ceea ce este simplu, altminteri el nu ar fi simplu, şi dacă o descoperim, el încetează 
de a fi simplu şi trece în rîndul compuşilor" (trad. fr. p. 128). Lukâcs nu se referă nici o clipă la 
Croce, dar atitudinea sa ilustrează voința fermă de a-şi construi întreg edificiul la antipodul 
punctului de vedere ilustrat mai sus. Este interesant să observăm că şi un estetician, opus totuşi prin 
întreaga sa formaţie spirituală croceanismului, ca Th. W. Adorno, manifestă în Estetica sa un egal 
scepticism, deşi altfel motivat, pentru ideea de a deduce esenţa artei din studiul originilor ei. 
Excursul teoretic, intitulat Teorii asupra originilor artei, situat la sfîrşitul operei postume a lui 
Adorno Asthetische Theorie, debutează cu afirmaţia categorică: „încercările de a întemeia estetica 
prin studiul originei artei, ca esenţă a ei, dezamăgesc în mod necesar" (p. 480) (expunerea de motive 
a lui Adorno, deloc clară, bazată pe caracterul contradictoriu al teoriilor asupra originei artei, nu 
poate fi discutată aci). 

Aspiratia fundamentală a lui Lukâcs este să demonstreze că activitatea estetică a omului a 
fost precedată genetic de o întreagă devenire, că există o ,,pre-istorie" a apariţiei ei şi o stratificare 
progresivă a însuşirilor ei constitutive. Operaţiile sale descriptive capătă aspectul unei adevărate 
arheologii a simțului estetic. Lukâcs nu ascunde nici o clipă că in analiza originilor activităţii 
estetice el are mereu prezent termenul ad quem al dezvoltării ei: arta în formele ei evoluate, 
autonom cristalizate. După cum însă Marx, pornind de la analiza foimatiunii sociale capitaliste, cea 
mai dezvoltată în vremea sa, şi de la studiul categoriilor ei, reconstituise geneza şi evoluţia acestora 
în orînduirile anterioare (evitind orice egalizari simpliste şi identificări anistorice), Tukacs considera 
că poate reconstrui geneza activităţii estetice din plasma nediferentiata a vieţii primitive, urmărind 
articularea progresivă a diferitelor tipuri de activitate spirituală din perspectiva tendinţelor lor 
ulterioare de evoluţie şi a formelor lor mature. O asemenea metodă gene- tică-ontologică are într- 
adevăr avantagii nepretuite în raport cu metodele clasice ale teoriei cunoaşterii. Utilizarea riguroasă 
a principiului că există o corelaţie necesară între structură şi funcţie, între proprietăţile unei activități 
spirituale şi apariţia ei pe o treaptă determinată a scării istorice, îi îngăduie lui Lukâcs să trateze 
după o metodă contrapunctică şi simfonică articularea artei ca o formă autonomă din sincretismul cu 
celelalte forme spirituale. Proprietăţile constitutive ale artei şi esteticului capătă într-o asemenea 
perspectivă verticală, un alt relief şi o altă adîncime, dobîndesc un coeficient de necesitate, pe care 
analizele strict epistemologice ale idealismului filozofic erau departe de a li-1 putea asigura. 

Metoda contrapunctică, de tip genetic-sistematic, desfăşurată de Lukâcs, dă într-adevăr 

rezultate revelatoare. Fara indoiala, oricit de largi ar fi analizele sale, el nu-si propune citusi de 
putin o reconstituire istoricd a originilor artei. Scopul este de a folosi materialul istoric pentru a 
decupa in pinza lui o serie de variatii calitative: momentele de rascruce, mutatiile decisive, clivajele 
în devenirea formelor spiritului. Pe o bază strict istorică finalitatea analizelor este una categoriald. 
Răsturnarea de perspectivă faţă de kantianism (ca şi faţă de orice formă de idealism filozofic, 
inclusiv cunoscuta „filosofia dello spirito" a lui Croce) o oferă faptul că fiecare categorie spirituală 
este privită ca expresia unei trepte determinate istoric a relaţie subiect-obiect. Tinta ofensivei sale 
filozofice este aşadar spulberarea tezei, de origine kantiană, a „productivităţii spiritului" sau a 
„spontaneităţii subiectului", ca zone de rezidenţă a categoriilor. Ambiţiile sale filozofice erau atît de 
mari, încît el îşi plănuise opera sa de estetică sistematică drept o trilogie, din care prima parte 
(singura elaborată, însumînd două volume a aproape 2 000 de pagini) era consacrată unei analize 
exclusiv categoriale, urmărind a fixa în linii foarte generale locul geometric al activităţii estetice 
printre celelalte tipuri de activitate spirituală. O a doua parte urma să fie destinată unei analize 
concrete a structurii operei de artă, unui soi de morfologie şi sintaxă a ei (ce ar fi putut fi o 
asemenea a doua parte, frecvent evocată de-a lungul celei dintii, putem astăzi deduce doar din 
analizele cuprinse în capitolele esteticii de tinereţe: Zur Philosophie der Kunst, dedicate diverselor 
componente ale operei de artă); iar abia a treia parte ar fi urmat să analizeze arta ca fenomen social- 
istoric, factorii care determină transformările în formele şi stilurile ei etc. Lukâcs nu uită însă să 
sublinieze mereu că nici o analiză categorială nu e cu putinţă fără o solidă substructură istorică: 
punctul de vedere categorial-sistematic şi cel istoric trebuie să se întrepătrundă perpetuu. 

O primă operaţie constă în a stabili cum o serie de însuşiri, pe care, amplificate, potentate, 
cu semn sensibil schimbat, le găsim în produsele activităţii estetice, pot fi descoperite într-o stare 
germinală, contopite într-un amestec nediferentiat, în viata şi gîndirea cotidiană. Practicitatea (prag- 
matismul) este o caracteristică decisivă a vieţii şi gîndirii cotidiene. Observatia elementară că 
produsele activităţii estetice implică în mod necesar 
o suspendare a legăturii nemijlocite cu practica, îi îngăduie esteticianului să măsoare amploarea 
extraordinară a drumului parcurs de umanitate pentru a atinge treapta activităţii artistice autonome. 
Lukâcs reconstituie, printr-o vastă excavatie istorică, treptele succesive ale devenirii conştiinţei 
umane. Sub zodia travaliului, forma primordială şi esenţială de contact a omului cu lumea, 
generatoare a înseşi devenirii omului ca om, iau naştere formele de gîndire cotidiană. Reprezentările 
ei se caracterizează printr-un amestec contradictoriu de rigiditate apodictică si de incertitudine 
consubstantiala (Verschwommenheit). Nemijlocirea contactului cu lumea dă naştere caracterului 
materialist-spontan al reprezentărilor cotidiene, dar imposibilitatea de a pătrunde raporturile mai 
obscure şi mai profunde dintre lucruri face ca la origini, peste un asemenea materialism spontan să 
se suprapună cultul transcendentelor, în formele de gîndire magica şi religioasă. Amestecul de 
materialism spontan şi de apel la transcendente caracterizează gîndirea cotidiană primitivă. Orice 
reprezentare mai ,,complicata" asupra fenomenelor este convertită instantaneu în termenii activității 
practice: nemijlocirea raportului între teorie şi practică apare omniprezentă. Este ceea ce explică 
apariţia timpurie a analogiei, ca formă tipică a gîndirii primitive. Una dintre observaţiile interesante 
ale lui Lukâcs este că anume categorii ale gîndirii cotidiene din faza primitivă, pe care formele mai 

evoluate ale gindirii, de tip stiintific, le vor dizolva si suprima, vor fi conservate in formele de 
reflectare estetică a lumii. Gindirea de tip cauzal-stiintific va anihila formele analogice de 
interpretare a fenomenelor, dar analogia îşi va păstra rolul ei in mimesis-ul artistic (o situaţie 
asemănătoare vom intilni şi în cazul categoriei de inerentă). Ea se va dovedi o formă proprie de a 
figura prezenţa subiectului în lume, obiectul central al activităţii estetice. Un moment crucial în 
ontogeneza spiritului îl formează însă cel cînd formele de gîndire cotidiană, cu amestecul lor 
specific de rigiditate şi maleabilitate, cu empirismul lor consubstantial, nu mai pot face fata 
imperativelor practice ale existenţei, cînd dominarea realității reclamă utilizarea generalizărilor mai 
complicate, amplificarea cunoştinţelor dobîndite pînă la autonomizarea lor într-un sistem omogen: 
este momentul apariţiei ştiinţei. Nevoia supunerii tot mai desăvîrşite la obiect, tendinţa de a reflecta 
cît mai adecvat însuşirile şi relaţiile fenomenelor în sine, epurarea cunoştinţelor de orice coeficient 
de subiectivitate (atribute derivate mereu din exigenţele practicii), conferă ştiinţei caracterul de 
reflectare dezantrofiomorfizantă a lumii. Lukâcs descoperă însă în adîncimile ontogenezei spiritului 
şi un al doilea proces, simetric celui dintîi, dar situat la un alt pol: evenimentele istoriei umane au 
perpetuu o răsfrîngere subiectivă; există in om, de la origini, o tendinţă irepresibilă de a raporta 
existenţa sa în lume, cu diversele ei faze şi avataruri, la propriul său dezechilibru sau echilibru. Este 
necesar să urmărim cu atenţie procesul din urmă, deoarece în asemenea forme spontane de 
antropomorfizare a lumii, vom descoperi celula activităţii estetice a spiritului. Magia reprezintă o 
formă elementară de manipulare şi „dominare“ a realităţii, în care elementele de reflectare reală a 
lumii se amestecă haotic şi tulbure cu interpretările cele mai fantasmagorice. Religia este o formă 
mult mai evoluată şi mai acuzată de retroversiune a lumii în termenii subiectivitatii: raportarea 
teleologică a evenimentelor la starea de depresiune sau exaltare, de insatisfactie sau satisfacţie a 
subiectului uman, este pusă cu necesitate sub zodia unui factor transcendent. O putere cosmică şi 
absolută decide asupra divergentei sau convergentei evenimentelor lumii cu aspirațiile 
subiectivitatii umane. Existenţa creaturală şi existența esenţială (divină) sînt despărțite printr-un 
hiatus, simbolizat de omniprezenta transcendentei. Lukâcs formulează observaţia subtilă că in 
religie se păstrează legătura nemijlocită cu viata practică a individului, cu nazuintele şi scopurile 
sale pragmatice, specifice modului de viata şi gîndire cotidian: transcendenta îşi exercită acţiunea ei 
salvatoare asupra individului ca persoană particulară, ca fiinţă creaturală, oferindu-i promisiunea 
echilibrului şi mântuirii. Arta ar reprezenta, într-un asemenea context, o formă cu totul specială de 
antropomorfizare a existenţei. Să remarcăm de la început că esteticianul nu o situează cîtuşi de puţin 
în linia filo- genetică şi ontogenetică a ştiinţei, a activităţilor pur conoscitive ale spiritului (acestea 
ar avea prin definiţie o funcţie dezantropomorf izantă), ci în prelungirea formelor de reflectare 
antropomorfică a lumii inaugurate de magie, animism, religie. Observatia trebuie însoţită imediat de 
corectivul că ştiinţa şi arta sînt pentru el adevăratele forme simetrice, egale ca drept de cetate, în 
constelația spiritului. 
Originalitatea analizelor sale şi meritul lor esenţial rezidă mereu în conjugarea strînsă a structurii 
diferitelor forme de activitate spirituală 
cu funcția lor pe spirala evoluţiei istorico-sociale. Am văzut că fenomenologia sa a spiritului se 
sprijină pe ideea unei bivalente a funcţiilor lui: omul nu este numai împins de necesităţile sale 

practice, sa se supună cu abnegatie proprietăţilor obiective ale fenomenelor, să-şi epureze 
reprezentările de propriile fantasme, proiecţii şi prejudecăţi, creind treptat ştiinţa ca formă de 
reflectare dezantropomorfizantă, dar simte nevoia simetrică, la fel de irezistibilă, să raporteze 
teleologic lumea la propria sa condiție umană, să situeze totalitatea fenomenelor şi experienţelor în 
relaţie cu propriile sale impulsuri şi aspirații. O analiză fină i-a îngăduit să dezvăluie rolul pe care îl 
joacă în economia spiritului uman credința, de la formele elementare ale magiei la cele evoluate ale 
religiei, spre a satisface o asemenea nevoie antropomorf izantă. Cînd însă în reprezentările asupra 
lumii, destinate să figureze echilibrul sau dezechilibrul ființei umane, dispare apelul la 
transcendenta, cînd starea de conformitate a lumii cu aspiraţiile umane apare evocată sub specia 
strictei imanente, ca rezultatul unui echilibrat raport dialectic între obiectivitate şi subiectivitate, 
reflectarea antropomorfizanta a lumii atinge treapta artei. Astfel, filogenetic, în viziunea lui 'ukâcs, 
ritualurile magice şi religioase au precedat apariţia activităţii artistice propriu-zise. în viata 
cotidiană, trăind frecvent sub imperiul alternativ al fricii şi speranţei, omul primitiv este silit să 
conjure misterioase forte transcendente, spre a preveni eşecul sau a asigura succesul întreprinderilor 
sale. Genetic, spiritul uman străbate succesiv treptele simplei opinii sau păreri (Meinen), apoi cele 
ale credinței (Glauben) pînă a atinge treapta superioară a adevăratei cunoștințe sau ştiinţe (Wissen). 
Subtilitatea demonstrațiilor lui Lukâcs constă în a arăta cît de strîns se conjugă tirania imperativelor 
imediate, strict practice, cu existenţa credinţei de tip magic sau religios. Nu în zadar va sublinia el 
atît de insistent caracterul „eminent-utilitar" (practicist) al magiei sau înrudirea substanţială între 
structura practică a gîndirii cotidiene şi cea a religiei. Cît timp între exigenţele imperative ale vieţii 
practice, de tip cotidian, şi ansamblul vieţii sociale se ridică în faţa conştiinţei o zonă de opacitate 
sau impenetrabilitate, simpla părere (prezumție) sau, în formele mai cuprinzătoare, credința sînt 
instrumentele omului de raportare a lumii la năzuinţele şi dorinţele sale. Cînd însă ceața opacitatii şi 
impenetrabilitatii începe să se risipească, cînd omul descoperă in imanenta realităţii forţele care 
concurează la dezechilibrul sau echilibrul fiinţei sale, cînd din modelarea fictivă a realităţii, 
destinată să figureze conformitatea lumii cu aspiraţiile umane, dispare credinţa salvatoare în 
enigmatica transcendenta şi apare o plăsmuire saturată de tensiunea imanentă între subiectivitate şi 
obiectivitate (ceea ce nu împiedică păstrarea pe planul conștiinței a nostalgiilor religioase), se poate 
spune că spiritul uman a atins treapta activităţii estetice. Una dintre ideile cele mai interesante şi 
mai fecunde ale lui Lukâcs, consecinţă directă a demersului său teoretic de tip ontologic-genetic, 
este că geneza activităţii estetice nu poate fi pusă în legătură cu existenţa vreunei originare „intenţii 
artistice" (faimosul Kunstwollen, de care au vorbit esteticieni ca Alois Riegl), ci că ea este produsul 
sau corolarul, adeseori involuntare, ale unor originare activităţi sincretice de tip antropomorf ic. Un 
simplu ornament sau o naraţiune care evocă realitatea în luminile cele mai crude, se nasc deopotrivă 
din nevoia de a exprima o emoție in fata lumii, un raport de conformitate a realităţii cu aspiraţiile 
umane. La origine însă semnificaţia lor era magică sau religioasă. Efortul teoretic al lui Lukâcs se 
concentrează spre a demonstra cit de multiple si complicate sînt mediatiunile care unesc formele de 
activitate practică a omului cu activitatea sa propriu-zis estetică. Meritul său este de a fi pus în 
lumină elasticitatea şi fluiditatea tranzitiilor între diversele tipuri de activitate spirituală la origini. 
Esteticul este aşadar departe de a fi produsul unei autogeneze: putem vorbi cu mult mai legitim, în 
cazul activităţii artistice, de o hetero-geneză. Demonstratiile urmăresc să elucideze situația aparent 
paradoxală că, deşi a apărut în strînsă legătură cu formele practice de „dominare" a realităţii (de la 
magie la religie), activitatea estetică a spiritului are drept condiţie liminară suspendarea legăturii 

nemijlocite cu practica. Fenomenul devine mai usor verificabil ulterior, de pilda in antichitate, cind 
autonomizarea diverselor forme spirituale apare mult mai sensibilă. Un discurs in for, o activitate 
retorică sau publicistică, urmăresc țelul persuasiunii, sînt legate aşadar inevitabil de un scop practic. 
Tragedia ridică însă evenimentul contingent al suferinţei individuale la nivelul unei drame a spetei 
umane, la treapta universalitatii. Eterogenia între cele două planuri apare evidentă, chiar dacă 
existenţa unor mediatiuni între ele este verosimilă. Lukâcs are dreptate să sublinieze că într-un 
demers retoric sau publicistic, pot exista într-o stare latentă, nedesfăşurate, cu o existență apărută 
involuntar, şi elemente cu valoare strict estetică. Istoriografia antică avea un caracter mult mai 
curînd artistic, decît unul ştiinţific. Un asemenea tip de analiză, bazat pe ideea existenţei unui 
originar amestec nediferentiat al activităţilor spirituale, supuse ulterior unui proces de auto- 
nomizare, cu multe forme sincretice intermediare, este aplicat şi în cazul originilor artei. Lukâcs 
încearcă să fixeze filogeuetic momentul, insesizabil astăzi sub raport strict istoric, cînd sentimentele 
exprimate într-o plăsmuire sau naraţiune cu caracter magic sau religios (de spaimă sau bucurie, de 
teroare sau de triumf), îşi pierd facticitatea şi practicitatea lor, inerente magiei sau religiei şi 
dobîndesc în interiorul plăsmuirii sau naraţiunii un soi de autonomie, echivalentă cu o stare de 
imanenta: semnificaţia unei experienţe pur umane, cu valoare de relativă generalitate. Este 
momentul cînd plăsmuirea sau naraţiunea, dans sau ritual magic, capătă, dincolo de funcţia lor 
originară, strict utilitară, de tip magic sau religios, o noua funcţie, apărută involuntar, cea estetică: 
ele figurează un moment al auto-constiinlei umane, pe o treaptă determinată a evoluţiei ei. 

Antropomorfizarea estetică a lumii este aşadar o apariţie relativ tardivă a conştiinţei umane. 
Fără îndoială, spre a susţine o asemenea concluzie, Lukâcs se sprijină, conform programului său 
metodologic, pe experienţa formelor evoluate şi tirzii ale dezvoltării artei (de pildă, existenţa unor 
tranzitii, cu caracter de salt calitativ, între forme literare de genul oratoriei sau publicisticii şi 
naraţiunea artistică propriu-zisă îi serveşte ca model retroactiv pentru a reconstitui tranziția de la 
antropomorfizarea magică sau religioasă a lumii, cu caracter inevitabil pragmatic, la cea estetică). 
Nu este de tăgăduit, cum am mai spus, că el pleacă de la un concept definit asupra structurii artei, 
spre a reconstitui geneza ei. 


3. ACTIVITATE UTILITARĂ SI ACTIVITATE ESTETICĂ. LUKACS VERSUS 
KANT 


Trebuie să subliniem din nou semnificaţia particulară şi valoarea euristică deosebită a 
metodei genetic-ontologice, utilizate pe larg pentru prima oară în cîmpul esteticii de către Georg 
Lukacs. Reîntoarcerea la origini, cu o metodă filozofică fidelă întru totul antropogenezei lui Marx si 
întemeiată pe rolul decisiv al travaliului în devenirea omului ca om, urmăreşte un scop precis: 
subminarea tezei, latente sau explicite în cadrul oricărui idealism filozofic, potrivit căreia activitatea 
estetică (producerea frumosului sau „instinctul frumosului") ar fi o facultate apriorică sau o însuşire 
înnăscută, cu caracter antropologic, a spiritului uman. Consecințele filozofice ale pari-ului lui 
Lukâcs: a demonstra cît de laborios a fost drumul conştiinţei pentru a atinge treapta activităţii 
estetice autonome, cîte însuşiri s-au acumulat în geologia şi paleontologia spiritului pentru a face 
posibilă o asemenea activitate, sînt considerabile. Este suficient să spunem că distinctiile între 

agreabil şi estetic sau între activitatea utilitară şi cea estetică, capătă o altă elocventa şi putere de 
persuasiune cînd sînt privite genetic-ontologic, drept etape necesare ale unui lung şi complicat 
parcurs istoric, cu interferentele şi tranzitiile lor inevitabile, decît atunci cînd sînt deduse ca facultăți 
autonome ale spiritului, după metoda apriorică şi transcendentală a lui Kant. Pe de altă parte, 
succesul unei asemenea metode este de natură să spulbere acuzaţiile de hegelianism sau cripto- 
hegelianism, aduse lui Lukâcs. Departe de a reedita pur şi simplu tentativa hegeliană: a aşeza arta, 
alături de religie şi de filozofie, printre formele „spiritului absolut", cum i s-a reproşat, Lukâcs 
pleacă de la origini spre a reconstitui geneza activităţii estetice în formele ei elementare, germinale, 
urmărind cu aplicaţie şi minutie autonomizarea ei progresivă. Metoda sa genetică- materialista, 
oricît ar datora Fenomenologiei Spiritului a lui Hegel, se situează la antipodul idealismului absolut 
al lui Hegel (este semnificativ că unii comentatori, ca de pildă crocianul R. Francliini, i-au reproşat 
în acest sens o adulterarea hegelianismului prin reîntoarcerea la „pozitivismul!! lui Engels!). Nu mai 
putin explicabilă apare înverşunarea sa împotriva celor tentaţi să descopere la originile umanităţii o 
epocă „estetică, pre-logică, să idealizeze, adeseori în spiritul unui romantism anticapitalist, 
perioada începuturilor ca pe o vîrstă a poeziei şi spontaneitatii plastice, nealterate încă de prozaismul 
modului de gîndire logic-rational. Teza celebră a lui Hamann, din scrierea Aesthetica in nuce, 
formează în primul rînd obiectul polemicii sale: „Poezia este limba maternă a spetei umane; după 
cum grădinăritul este mai vechi decît agricultura; pictura — decît scrierea; cînte- cul — decît 
declamatia; parabolele — decît silogismele; schimbul — decît comerţul. Un somn adînc era odihna 
strămoşilor nostri; iar mişcarea lor un dans dezlantuit. Timp de şapte zile şedeau în tăcerea 
meditatiei sau a uimirii, — şi cînd deschideau gura — erau rostiri înnaripate” (Hamann: 
Hauptschriften, Dieterich, Leipzig, p. 381). Lukâcs nu se lasă de loc impresionat de exaltarea mitică 
a originilor care impregnează argumentele lui Hamann. El va afirma, întemeiat pe realismul 
implacabil al concepţiei sale despre geneza omului şi a facultăţilor sale spirituale: chiar de ar fi 
adevărat că plantarea grădinilor este anterioară lucrului asupra ogorului, amîndouă au apărut ca 
forme diferite de a lucra pămîntul; hieroglifele sau scrierea imagistică s-au născut ca o expresie 
figurată a gîndirii, ca un complex de semne magice, nu însă ca anticipări directe ale picturii de mai 
tîrziu; dacă analogiile din limba primitivă dobîndesc uneori o expresie imagistică, fenomenul poate 
fi considerat a cuprinde deopotrivă germenii metaforelor şi ai silogismelor, nu însă a reprezenta 
„poezia" ca o stare originară a umanităţii ş.a.m.d. Tentativei lui Hamann de a răsturna ordinea reală 
a prioritatilor istorice, atribuind fanteziei poetice o preeminenta istorică în raport cu activităţile 
utilitare ale praxis-ului uman, i se opune aşadar une fin de non-recevoir, bazată pe o reconstituire 
realistă a antropo- genezei. Lui Giambattista Vico, pe care Lukâcs îl apropie spontan de Hamann, 
cum o făcuse cu mult înaintea lui şi Benedetto Croce (v. Hamann e Vico în volumul Saggio sullo 
Hegel seguito da altri scritti... pag. 304—310) 

i se recunosc merite excepţionale în concepția asupra originilor istoriei umane, dar Lukâcs 
descoperă şi la autorul Scienzei Nouva o uşoară tendința către „stilizarea estetică" a epocii primitive. 
Vico ar oscila între o înţelegere pe deplin realistă a primitivităţii ca o stare de nediferentiere în 
comparaţie cu stadiile ulterioare şi o înclinaţie de a identifica forma sensibilă de expresie în epoca 
primitivă cu poezia şi arta pe deplin dezvoltate. Geniul lui Vico se exprimă însă în viziunea istorică, 
infinit mai realistă şi mai critică decît cea a lui Hamann, asupra periodizării culturii umane (G. 

Lukacs Estetica, 1, pag. 260—261). Discutia in jurul tezelor lui Hamann si Vico poate fi considerata 
unul din episoadele cele mai revelatoare ale polemicii lui Lukâcs împotriva concepţiei despre 
activitatea estetică, văzută ca o facultate originară (,,urspritngliches Vermogen" cum o va caracteriza 
chiar marxistul, influenţat puternic de Kant, Frauz Mehring), a spiritului uman. 


Teoremele lui Kant din Critica puterii de judecată despre caracterul prin definiţie 
dezinteresat al plăcerii estetice (sau cum va zice Croce: „ate- leologismul practic" al artei), despre 
autonomia judecății de gust faţă de plăcerea agreabilului sau faţă de interesul moral, despre 
caracterul prin definiţie subiectiv şi în acelaşi timp universal al plăcerii estetice, în opoziţie cu cel 
prin definiţie obiectiv al actului de cunoaştere, au fost considerate mult timp drept cuceriri definitive 
ale gîndirii estetice moderne. întrebarea legitimă in fata monumentalei tentative a lui Lukâcs de 
analiză genetică a naturii esteticului este cum va reuşi el să re-implanteze activitatea estetică în 
contextul activităţii utilitare şi conoscitive ale omului, mai mult: să demonstreze necesitatea socială 
a apariţiei şi devenirii ei, fără a-i altera natura ei genuină, admirabil intuită în teoremele kantiene, 
fără a recădea în vulgarizările utilitariste sau în deformările intelectualiste, fără a sacrifica 
autonomia ei constitutivă unor prejudecăţi teoretice, dictate de necesităţi de sistem. Este o problemă 
cu care au fost bineînţeles confruntati perpetuu esteticienii şi criticii marxisti: chiar la unii dintre cei 
mai cultivați, ca Plehanov sau Mehring, întîlnim însă un dualism semnificativ, exprimat în tendinţa 
de a „concilia" punctul de vedere sociologic, al materialismului istoric, cu asimilarea unora dintre 
tezele capitale ale esteticii kantiene. Lukâcs se refuză uimi asemenea eclectism şi porneşte hotărît, în 
cadrele ontologiei existenţei sociale şi antropologiei filozofice a lui Marx, la elaborarea unui 
concept independent şi original asupra naturii esteticului. Studiul apariţiei unora dintre formele 
incipiente ale activităţii estetice, ca ritmul, simetria şi proporţia, ornamentica primitivă, îl conduce 
de pildă foarte aproape de exemplele alese de Kant spre a ilustra conceptul său de frumuseţe liberă 
(pulchritudo vaga), cel mai purificat de imixtiunea unor elemente eterogene şi cel mai expresiv 
pentru ideea kantiană a auto- îiomiei esteticului: tapetele, desenele a la grecque, fanteziile muzicale 
fără temă etc. Ne găsim aşadar pe un teren privilegiat, prin dificultăţile pe care le ridică a priori 
oricărei estetici ,,continutistice", spre a verifica puterea explicativă a metodei lukâcsiene. Analiza 
ritmului porneşte de la geneza activităţii ritmice în travaliul omului primitiv. Se formulează imediat 
observaţia că ritmicitatea muncii, odată dobîndită, este însoţită in mod firesc de un sentiment de 
plăcere, graţie uşurării aduse dificultăţilor travaliului, echilibrului în distribuirea forţei de muncă, 
dominării armonioase a propriului corp şi a obiectului muncii. Geneza ritmului în sine este un 
fenomen care aparţine travaliului pur. Sinteni în planul curatei activităţi utilitare şi nimic nu ne 
indreptateste să descifrăm aci o anticipare a unui proces estetic. Atenţia esteticianului este însă 
captată în mod firesc de articulațiile procesului de tranziţie de la planul activităţii utilitare, din 
cadrul vieţii cotidiene, la cel al activităţii propriu-zis estetice. Un prim inel de legătură este reflexul 
subiectiv al generalizării ritmului în procesul muncii. Prin natura sa, omogeneizind şi regularizind 
activitatea oamenilor asupra naturii, ritmul consolidează auto-constiinta umană, siguranţa de sine în 
tensiunea cu ambianța. Sentimentul de plăcere şi de bucurie, ca şi potentarea auto-constiintei, în 
sensul creşterii siguranței de sine, sînt acompaniamentele emoţionale ale ritmului în actul 
travaliului. Ceea ce era initial, în activitatea strict utilitară, un efect auxiliar (ein Nebenprodukt, cum 

va spune Lukâcs) contribuie însă puternic la desprinderea ritmului din funcţia lui originară şi la 
autonomizarea lui. Practicile magice, ritualuri şi ceremonii, vor utiliza din plin ritmurile nu numai 
spre a evoca diferitele acte practice victorioase, dar şi pentru a potenta sentimentele (de plăcere, 
bucurie, siguranță de sine) legate de prezenţa ritmului. Astfel, ritmurile dobîndese treptat o altă 
funcţie decît cea originară, de auxiliare fericite ale muncii, ele capătă un sens imanent, o putere 
evocativă-emoţională nemijlocită, devenind reflexe autonome ale unor stări de spirit. Este ceea ce 
explică generalizarea lor treptată, utilizarea lor crescîndă în contexte îndepărtate de cel al apariţiei 
lor iniţiale. Funcţia evocativă, la început derivată, devine dominantă, atât în cîntecele de muncă, cît 
şi în diferitele dansuri şi ritualuri magice. Lukâcs nu pierde ocazia să sublinieze că fie şi în formele 
ei cele mai evoluate, admirabil descrise de Schiller în scrisorile sale către Goethe: de omogeneizare, 
esentializare şi unificare a materiei artistice, funcţia estetică a ritmului păstrează o continuitate 
evidentă cu funcţia lui iniţială în praxis-ul primitiv. Ritmul trebuie privit drept o formă de reflectare 
a realităţii, constituită însă ca atare, în mod relativ autonom, doar cînd funcţia lui evocativă devine 
telos. Este un prim exemplu convingător al metodei utilizate de Lukâcs. Ritmul ca element abstract- 
formal de reflectare a unor activităţi reale, îşi are fără îndoială originile precise în activitatea utilitară 
a omului (cunoscuta carte a lui Biicher Arbeit und Rhytmus este şi de astă dată abundent pusă la 
contribuţie). Ar fi însă o tristă eroare vulgarizatoare dacă am deriva direct funcţia lui estetică din cea 
practică. Mediatiunea hotărîtoare introdusă de Lukâcs spre a explica geneza estetică a ritmului este 
funcţia antropomorfizantă a conştiinţei. Ritmul îşi pierde funcţia lui utilitară în clipa cînd este privit 
sub specia efectelor în planul conştiinţei de sine a omului. Amplificarea ei, grație folosirii multiple 
şi ingenioase a ritmurilor, este după cum am văzut, o prezenţă constitutivă a practicelor magice: 
dacă ea avea acolo încă un rol intermediar, finalitatea rămînînd înduplecarea puterilor transcendente, 
a fost suficient ca învelişul magic-trauscendent să fie treptat eliminat, pentru ca funcţia estetică a 
ritmului, de afirmare a auto-constiintei, să apară în nuditatea ei. Folosind exemplul unei forme 
elementare a activităţii estetice: ritmul (a cărei existență estetică este de altfel condiţionată de 
funcţia lui subordonată în interiorul operei de artă), strîns legată la origini de practici- tatea 
existenţei, iar ulterior de funcţia auxiliară în practicile magice, Lukâcs poate demonstra că 
esteticitatea lui are drept impuls generator auto-afir- niarea armonioasă a puterilor lăuntrice umane. 
Ritmul este un simbol sau o hieroglifă a unui asemenea moment de plenitudine umană. Lukâcs are 
aşadar dreptate să scrie: „Naşterea esteticului este... şi aci un proces de secularizare, de conversiune 
terestră (ein Irdisch-machen), de situare-in-centru a omului" (|, p. 310). 

Investigatiile în cîmpul originilor activităţii estetice prezintă un interes deosebit, deoarece în 
asemenea zone liminare poate fi urmărită atît interpătrunderea strînsă a utilului sau agreabilului cu 
esteticul, cît şi ratiunile efective care au determinat desprinderea progresivă şi autonomizarea finală 
a esteticului. Sub raport strict teoretic, analizele genetic-sistematice ale lui Lukâcs ne interesează 
mai ales prin dialogul perpetuu cu tezele lui Kant din Critica puterii de judecată. Cînd analizează de 
pildă fenomene ca simetria şi proportionalitatea, esteticianul nostru este confruntat cu una dintre 
cele mai dificile probleme: cum s-a produs tranziţia de la sentimentul strict utilitar al perfecțiunii 
tehnice, priri descoperirea şi valorificarea adecvată, în procesul travaliului, a unor raporturi de 
simetrie sau justă proporţional itate, la sentimentul propriu-zis estetic al simetriei sau armoniei 

proporţiilor? Ornamentica a apărut în strînsă legătură atit cu tatuajul primitiv, cit şi cu progresele 
cunoaşterii de tip ştiinţific a formelor geometrice: ce a determinat desprinderea activităţii 
ornamentale din sfera originară a utilului şi agreabilului (tatuarea corpului şi a obiectelor de uz) şi 
constituirea ei într-o activitate autonomă cu funcţie estetică? Kant a trasat încă din primele pagini 
ale Analiticii Frumosului în Critica puterii de judecată o linie de separație tranşantă între agreabil 
sau util şi frumos, ca şi între judecata de cunoaştere şi judecata estetică: exemplele unor forme 
„abstracte" ale frumuseţii (tapetele, ornamentele în formă de frunzişuri etc.) i se păreau a ilustra cel 
mai bine atributele frumuseţii pure (freie Schonheit), cea care place nu numai „fără interes", dar şi 
„fără concept" (ohne Begriff), ca formă a finalitatii fără reprezentarea finelui. Cu analiza simetriei şi 
a proportionalitatii, dar mai ales cu cea a ornamenticii, in care cele dintîi sînt dezvoltate pentru 
prima oară într-o activitate artistică independentă, Lukâcs se află aşadar în vecinătatea imediată a 
exemplelor extreme alesedeKant, spre a funda autonomia radicală a frumosului. Autorul operei 
Specificul esteticului refuză însă să accepte ideea că frontiera între activitatea utilitară sau agreabilă 
şi cea strict estetică ar fi atît de rigidă cum o trasase Kant. Unghiul său de analiză: cel al genezei, îi 
îngăduie să ajungă la concluzii diferite de cele kantiene. Placa turnantă a rationamentelor sale este 
explicarea momentului subtil al tranziţiei de la satisfacția utilitară a travaliului armonios înfăptuit la 
sentimentul estetic al simetriei şi proportionalitatii. Nervul argumentării este şi de astă dată, ca şi în 
cazul ritmului , conceptul de auto-eonştiinţă (Selbstbewusstsein). Ideea este că valorificarea în 
procesul travaliului a simetriilor şi proporţiilor îşi pierde semnificaţia ei pur utilitară cînd percepţia 
lor se face dintr-o perspectivă inedită: cea a valorii lor evocative. Esteticianul apelează din nou la 
realitatea sentimentelor de plăcere care însoțesc performanţele travaliului desavirsit sub raport 
tehnic. Cînd regularitatile şi paralelitatile, simetria şi proportiona- litatea, descoperite sub specia 
performanţei tehnice, încep să fie privite ca o revelaţie materială a puterilor umane, ca o expresie a 
constiintei-de-sine, dobîndind astfel dimensiunea nouă, diferită de cea strict utilitară, a evo- 
cativitatii, sub specia accentuării auto-conşfiinţei, s-ar produce deplasarea gradată de la perspectiva 
utilitară la cea estetică. Conceptul de auto-conşti- inté, adevărată piatră unghiulară a esteticii 
lukâcsiene, va fi folosit mereu în dubla sa acceptiune curentă: cel de stabilitate şi autonomie a 
omului solid plantat în mijlocul ambianţei sale concrete şi cel de luminare a conştiinţei (şi a 
existenţei care o susţine) printr-un act de răsfrîngere în ea înseși, de întoarcere a forței mentale 
asupra ei înseşi (I, p. 275). Tranziţia de la util sau agreabil la estetic s-ar produce, în cazul simetriei 
şi al proporţiilor, cînd s-ar crea graţie lor, în sfera constiintei-de-sine a omului, un sentiment de 
conformitate şi de adecvare între ea şi lume şi între ea şi sine înseşi. Este interesant să ne oprim 
asupra analogiilor şi divergenţelor între tezele lui Lukâcs si cele clasice ale lui Kant. Cînd conştiinţa 
este fixată asupra caracterului evocativ al unor fenomene de simetrie şi proportionalitate, percepţia 
lor fiind însoţită de un sentiment al plăcerii, bine distinct de cel al satisfactiei utilitare (cea a lucrului 
bine înfăptuit, conform scopului practic urmărit), este limpede că s-a produs un act de punere în 
paranteză sau suspendare a intereselor ei practice. Nu regăsim oare aici intactă faimoasa teză 
kantiană a dezinteresării sau a-practicitatii (Interesselosigkeit), ca însuşire constitutivă a plăcerii 
estetice? Lukâcs va admite fără ezitare, că suspendarea intereselor practice, inerente activităţii 
omului în viaţa cotidiană, este o condiţie sine qua non pentru ca percepţia să fie absorbită de funcţia 

evocativă a complexului simetric sau proporţional din faţa ei: el va recunoaşte aşadar că în teoria 
kantiană a ,,dezinteresarii" plăcerii estetice există un miez valabil. Mai mult: el va sublinia cu toată 
tăria că interesul estetic se îndreaptă nu asupra existenţei reale (pragmatice) a obiectului ca atare (în 
speţă a simetriei şi proportionalitatii in re), ci asupra reflectării lui în conştiinţă, că atitudinea 
estetică implică aşadar o detaşare a obiectului din contextul empiric-pragmatic, şi o fixare asupra 
rasfringerii lui în conştiinţă. Kant arătase chiar în primele pagini ale Criticii puterii de judecată ca 
plăcerea estetică se caracterizează printr-o desăvârşită indiferență pentru existenţa reală a obiectului 
ei. Lukâcs va recunoaşte şi aci o „relativă justeţe" a punctului de vedere kantian, dar se va împotrivi 
absolutizării distanţei între ficţiunea artei şi realitatea efectivă. Metoda analizei genetice îi va 
îngădui să demonstreze cit de fluide sînt tranzitiile de la sfera utilului sau agreabilului la cea a 
esteticului, cit de fluentă este osmoza între diferitele tipuri de activitate, respingind astfel caracterul 
abrupt şi metafizic al opozitiilor statuate de Kant. Nu există o frontieră absolută la origini între 
plăcerea utilitară a obiectului articulat armonios în vederea scopului şi revelația fulgurantă, 
„seusibil-nemijlocită“, a proportionalitatii, într-un sistem vizual unitar: plăcerea estetica. Sub raport 
teoretic, accentul e pus pe faptul că între revelaţia existenţei reale a raporturilor de simetrie sau 
proportionalitate şi sentimentul plăcerii estetice ar fi o legătură strînsă: prilej de a sublinia că nu 
există acea indiferență absolută fata de obiectul real, despre care vorbea Kant în cazul plăcerii 
estetice, că teoria kantiană a „dezinteresării" trebuie supusă unei reinterpretări şi corecturi radicale. 

Analiza ornamenticii este poate şi mai elocventă pentru problema care ne interesează. Ne 
găsim aci in fata uneia dintre cele mai tipice forme timpurii de activitate estetică. Lukâcs 
formulează clar întrebarea fundamentală căreia trebuie să-i dea raspuns:,,de ce produc raporturile 
geometrice 
o plăcere estetică, de ce posedă ele o putere evocatoare de sentimente?" (I, p. 348). Simpla indicare 
a unor trepte necesare spre a se ajunge la activitatea decorativă propriu-zisă: un grad evoluat de 
activitate tehnică, descoperirea progresivă a proprietăţilor geometrice în procesul muncii primitive, 
autonomizarea însuşirilor geometrice în cîmpul vizual al omului, demonstrează şi de astă dată cît de 
putin „originară" şi „autonomă" era activitatea estetică. L 'enjeu du debat ar putea fi formulat 
pornindu-se de la termenii polemicii, cîndva faimoase, între Gottfried Semper şi Alois Riegl: cel 
dintîi derivase originea ornamentieii din progresele tehnicii textile, îu timp ce Riegl, poletnizînd 
violent cu o asemenea teză, atribuia apariţia ornamentieii unei „voințe artistice" genuine. Este 
adevărat că Lukâcs consideră retrospectiv polemica între Riegl şi şcoala lui Semper „superfluă şi 
scolastică", deoarece pentru el este limpede că progresul tehnic, oricît de mare,, creează doar premi- 
sele activităţii ornamental-decorative, fără a-i putea explica prin sine însuşi geneza; iar „voinţa 
artistică” i se pare, pe de altă parte, un concept lipsit de eens, hipostaziind pur şi simplu tocmai 
procesul pe care trebuie să-i explice. 

Lukâcs utilizează polemic pentru conceptul de „Kunstwollen" expresia „von Riegl aus der 
Pistolle geschossene" („pe care Riegl o face să explodeze ca din pistol"), reminiscență semnificativă 
a expresiei polemice similare folosite de Hegel în prefața la Fenomenologia spiritului împotriva 
„intuiţiei intelectuale" a lui Schelling, frecvent rememorată de Lukâcs în estetica sa de tinereţe. 

Consecvent metodei sale, Lukâcs priveşte originea ornamentieii în legătură directă cu 
impulsul social generator: plăcerea omului de a se impodobi. El nu pierde bineînţeles nici de astă 

dată ocazia de a polemiza cu cei care ar pune semnul egalităţii între instinctul animal şi plăcerea 
umană a podoabei. Fără a tăgădui cîtuşi de puţin rolul sexualităţii în impulsul către împodobire 
(Darwin a adus numeroase exemple pentru o asemenea teză), trebuie să considerăm că socialitatea 
existenţei umane, creată datorită travaliului, conferă pornirilor umane către împodobire o 
dimensiune radical nouă faţă de similarele impulsuri animale. Ca şi în cazul ritmului, unde 
fiziologia poate într-adevăr explica posibilitatea potenţială a inclinatiei către ritm (pulsul, 
regularitatea respirației etc.), mediatiunea hotărî- toare a „schimbului material între societate şi 
natura" (Stoffwechsel zwischen Gesellschaft und Natur, după celebra expresie a lui Marx) este 
energic pusă în valoare spre a explica specificitatea umană a ritmului sau impodobirii. Elucidarea 
rolului hotaritor al unei asemenea mediatiuni îi serveşte lui Lukâcs spre a consolida cu noi 
argumente puternice polemica sa centrală împotriva tezei despre existenţa unei spontaneitati estetice 
originare şi a unui instinct genuin al ,,frumosului". Faptul că ornarea corpului (tatuarea) sau a 
diferitelor instrumente a avut iniţial o funcţie utilitară sau magică 

i se pare un adevăr de necontestat, confirmat de arheologie şi etnografie. Este momentul de a 
supune din nou criticii tendința majorităţii sistemelor de estetică din trecut: a situa în centrul lor 
conceptul de „frumos" şi nu pe 

cel al activităţii estetice, în interiorul căreia, pentru Lukâcs, ,,frumusetea" nu este decît un caz 
particular şi privilegiat. Sub raport strict filozofic interesant este refuzul de a proiecta in imanenta 
activităţii primitive o intentionalitate (în speţă cea estetică), apărută pe o treaptă mult mai evoluata a 
dezvoltării sociale; ne găsim în faţa unei aplicaţii tipice a demersului de gîndire caracteristic ultimei 
faze din opera lui Lukâcs: polemica împotriva oricărei concepţii finaliste asupra istoriei, împotriva 
tendinței de a atribui unor stadii incipiente ale activităţii umane dimensiuni pe care produsele ei le- 
au dobindit progresiv' şi mult mai tîrziu. Se demonstrează şi în împrejurarea de faţă cit de mobile şi 
fluide sînt tranzitiile între activitatea strict utilitară, cea agreabilă şi cea propriu-zis estetică. A fost 
necesară o perioadă istorică relativ îndelungată pentru ca regularitatile şi para- lelitatile, descoperite 
în procesul travaliului primitiv, să dobîudească autonomia din activitatea propriu-zis ornamentală. 
„întîmplarea" a jucat un rol considerabil în actul de metamorfozare a unor produse cu o finalitate 
iniţială de ordinul utilității sau al agreabilului, în creaţii cu efecte estetice. Osmoza între diferitele 
tipuri de activitate era atît de intimă, încît apare verosimil că oamenii au realizat primele lor 
performanţe estetice, fără a avea conştiinţa lor, considerînd că înfăptuiesc lucruri cu scop util sau 
agreabil. Ipoteza formulată de Lukâcs spre a explica geneza ornamentieii ca o activitate autonomă, 
este simplă şi convingătoare. Mediatiunea hotărîtoare în procesul tranziției de la simpla satisfacţie 
utilitară sau agreabilă la cea estetică ar fi constituit-o o stare de fericită revelaţie emoţională şi 
intelectuală: descoperirea de către conştiinţa primitivă în haosul şi obscuritatea înconjurătoare a unei 
ordini necesare, plăcerea şi satisfacția conferite de sentimentul instaurării unei dominaţii trainice în 
amestecul tulbure al fenomenelor din jur. Impulsul generator al eflorescentei ornamentieii, forma de 
activitate artistică dominantă în zorile umanităţii la toate popoarele, ar fi fost pathosul dominaţiei 
triumfătoare asupra naturii, plăcerea sui gene- ris a revelatiei unei ordini armonioase în lumea 
înconjurătoare. Lukâcs invocă teza lui Hegel despre anterioritatea cunoaşterii abstractului faţă de 
concret în succesiunea treptelor cunoaşterii, pentru a explica apariţia explozivă a ornamentieii. 
Raporturile abstracte dintre fenomene, incarnate de proprietăţile lor geometrice, se impun conştiinţei 
cu necesitate înaintea bogăției lor concrete: concretul este o cucerire mai târzie a activităţii conos- 

citive. Trebuie menţionată constatarea lui Weyl, cuprinsă în cartea sa despre Simetrie, că ştiinţa 
secolului XX a validat sub raport matematic ansamblul combinațiilor geometrice din ornamentica 
egipteană. 

Ceea ce era acolo simplă intuiţie spontană şi-a aflat o întemeiere ştiinţifică în matematica recentă 
(Lp. 352). O asemenea constatare indreptateste teza lui Lukâcs despre unitatea strînsă dintre artă şi 
ştiinţă la origini, ca şi explicaţia sa cu privire la caracterul auroral al orna- menticii în devenirea 
formelor de activitate artistică. Meritul său este legat nu numai de demonstrarea unei relative 
identități a obiectului artei şi ştiinţei (în speță a ornamentieii şi geometriei), cît mai ales de 
evidenţierea specificitatii estetice a reflectării geometriei în arta ornamentală. Accentul e pus pe 
sentimentul inspirator, pe acel virginal „pathos estetic-conoscitiv", generat de descoperirea unei 
ordini armonioase şi transparente: el ar insufleti si in-forma la origini jocul aparent al formelor 
geometrice din ornamen- tica primitivă. 

Semnificaţia filozofică a analizelor lui Lukâcs depăşeşte însă sfera unei probleme pur 
genetice, legate de o formă a activităţii estetice la originile ei. Este suficient să ne gindim, revenind 
la o observaţie formulată anterior, că în cazul ornamentieii ne găsim pe terenul acelor forme alese de 
Kant in Critica puterii de judecată pentru a exemplifica noţiunea sa de frumuseţe pură (freie 
Schonheit). Lukâcs înfruntă aşadar formalismul estetic al faimoasei teze kantiene despre frumuseţea 
liberă ca produs al unei plăceri „fără concept" şi ca o reprezentare a finalitatii fără scop, chiar pe 
terenul ei privilegiat de exemplificare. Prin caracterul ei lipsit de cosmieitale (weltlos) şi „abstract", 
ornamentica pare a ilustra de minune teza kantiană despre însuşirile veritabile ale plăcerii estetice: 
absenţa oricărui interes, a oricărei dependențe fata de realitate, a oricărui concept despre obiectul 
reprezentat şi a oricărei finalitati obiective (menţionăm că exemplele lui Kant erau desenele a la 
grecque, frunzişurile de pe tapete sau fantaziile fără temă, ca şi întreaga muzică fără text, toate 
situate aşadar în vecinătatea ideală a ornamentieii). Problema este de un interes considerabil sub 
raport teoretic: să ne amintim că Benedetto Croce va radicaliza într-un anume sens poziţia kantiana, 
reproşîndu-i lui Kant de a fi instituit dualitatea: frumuseţe liberă şi frumuseţe aderentă (cea care 
presupune un concept despre obiectul reprezentat: de ex. un palat, o biserică sau figura umană) şi 
afirmind răspicat a-conceptualitatea ca o insusire constitutivă a întregii arte. Ori efortul teoretic al 
analizelor lui Lukâcs este de a demonstra că „lipsa de conţinut" (die Inhaltlosigkeit) a ornamentieii, 
cea care trezea interesul major al lui Kant, fiindcă lăsa cîmp liber jocului puterii de imaginaţie, ar fi 
doar o aparenţă. Descoperim aci in nuce cîteva din particularitatile metodei sale de analiză a 
proceselor estetice. El se îndepărtează în analiza ornamentieii atît de punctul de vedere inteleetualist 
(cel care ar atribui plăcerea estetică actului pur inteleetiv al recunoaşterii unor proprietăți 
geometrice) cit şi de cel utilitarist (cel care ar pune în legătură geneza ornamentieii cu realizarea 
unor acte de perfecţiune tehnică), dar refuză şi formalismul punctului de vedere kantian al plăcerii 
„fără concept". Metoda sa genetic-ontologică îi îngăduie să definească exact legătura între o 
activitate estetică specifică (în speţă ornamentica) şi treapta istorică pe care a apărut. Caracterul în 
acelaşi timp simplu şi abstract al formelor geometrice din arta ornamentală, însuşirea lor specifică 
de a fi l'psite de cosmicitate (weltlos), amestecul de materialitate şi imaterialitate, aura lor esoterică 
şi alegorică, pierderea de-a lungul timpului a semnificației lor alegorice şi perpetuarea efectului 

timp, efect specific al unei trepte timpurii in activitatea omului de dominare a lumii, sint puse in 
valoare cu multă fineţe de Lukâcs. Concluzia este că fie şi în cazul unor forme de activitate estetică 
aparent lipsite de orice conţinut determinat, de genul ornamentieii, nu ne aflăm, cum credea Kant, în 
fata exemplului tipic al „lipsei de conţinut", deci al adevăratei plăceri estetice, din care ar fi dispărut 
orice raportare la vreun ,,concept" determinat, ci doar în fata unui conţinut abstract, adică al unei 
forme extrem de specializate a conţinutului în artă, expresie a treptei istorice specifice pe care a 
apărut arta ornamentală. Satisfactia şi bucuria produse în sensibilitatea umană de revelaţia originară 
a existenţei unei ordini în lume, exprimate în frenezia imaginativă a ornamentieii primitive, sînt cele 
care au asigurat durabilitatea plăcerii estetice în faţa ei de-a lungul timpului. 


4. GENEZĂ ŞI STRUCTURĂ 


Problema raporturilor între punctul de vedere genetic şi cel structural în analiza fenomenelor 
de cultură este departe de a fi dobîndit o soluţie unanim acceptată. Este sigur că un abis desparte, de 
pildă, ceea ce s-a numit, cu o anumită aproximaţie, „estetica sociologică" a lui Lucien Goldmann 
(sociologul şi criticul francez vorbea frecvent de „structuralismul genetic" al metodei sale), de 
metoda descriptiv-fenomenologică, aplicată la studiul operei literare şi al operelor de artă în general 
de către cunoscutul discipol al lui Husserl, Roman Ingarden. Nu încape îndoială că rezervele şi 
obiecțiile, dacă nu resentimentele, față de metodele genetice în interpretarea operei de artă au fost 
întreţinute mai ales de către şcoala fenomenologică în estetică. Camil Petrescu, la noi, poate fi citat 
ca un exemplu: scriitorul nu avea prea mare simpatie pentru „istoria literară", ca studiu al condiţiilor 
externe de apariţie a operei literare, revendicînd concentrarea atenţiei asupra valorii estetice, ca 
produs al unei intuitii de esenţă. Expozeul recent dedicat „esteticii sociologice” a lui L. Goldmann 
de către Jacques Leenhardt (Revue d’Esthetique, nr. 2/1971), demonstrează cit de departe era 
Goldmann de a admite existenţa esteticii ca o ştiinţă autonomă: secretul operei literare ca operă de 
artă nu putea fi descoperit, pentru el, decît în viziunile asupra lumii, văzute ca realităţi socio-istorice 
determinate, organizate cu maximum de coherenţă în universul imaginar (non-conceptual) al operei. 
Aspectul specific estetic este redus la o sumă de ,,tehnici" specifice, utilizate pentru organizarea 
viziunilor asupra lumii (art. cit. pag. 8). Se desprinde cu relativă claritate din expozeul lui Eeenhardt 
că pentru Goldmann ideea unei analize imanente a esteticului, ca o categorie autonomă a spiritului, 
era un lucru secundar, dacă nu chiar un anacronism idealist. Se deduce că orice tentativă de 
autonomizare în analiză a „literarului" sau ,,esteticului" ar ascunde în ea virusul formalismului, o 
fatală disociere a lui „le signifiant" de „le signifie". Timiditatea incursiunilor lui Goldmann in zona 
numită tradițional a „formelor literare" este explicată prin teama de a abandona singura perspectivă 
considerată valabilă: opera literară ca o „practică umană". Concluzia este revelatoare: „On y 
reperera ... le point de flexion de l’esthetique sociologique 4 laquelle il s’attachait et de l'esthetique 
pro- prement dite a laquelle, finalement, il renon{ait pour sa part sans regret“ (s.n.). Estetica este 
dizolvată de fapt în favoarea sociologiei literaturii: epitetul de „estetică sociologica” este un simplu 
eufemism pentru cea din urmă. 

Punctul de vedere al lui Georg Eukâcs se situează la antipodul unui asemenea demers de 
gîndire. Nu este cîtuşi de puţin întîmplător că Eucien Goldmann, care se revendica mereu ca un 
discipol al lui Eukâcs (este adevărat, mai ales al tînărului Eukâcs), nu a manifestat nici cel mai vag 

interes pentru opera de estetician sistematic a maestrului său. Cineva s-ar putea chiar întreba in mod 
serios, fără a se juca prea mult cu cuvintele, dacă metoda folosită de Eukâes pentru a analiza 
„specificul esteticului”, nu este mult mai apropiată de metoda fenomenologică a descrierii 
esentelor, decît de ceea ce s-a numit, ă propos de Goldmann, estetica sociologică. Nu a pus într- 
adevăr Eukacs în centrul consideratiilor sale analiza unei „esențe a esteticului” (das Wesen des 
Ăsthetischen), văzut ca o plăsmuire a conştiinţei cu un sistem autonom de categorii, dincolo de 
multiplicitatea formelor sale istorice, apropiindu-se astfel parcă de idealul husserlian al descrierilor 
eidetice, revendicate de întemeietorul fenomenologiei pentru formele pure şi apriorice ale 
conştiinţei? Nu există o posibilă înrudire între finalitatea analizelor lui Husserl: descoperirea unor 
„raporturi de esență ale  configuraţiilor conștiinței"  (Wesenszusammenhănge der 
Bewusstseinsgestaltungen) şi rezultatele lui Lukâcs în analiza comparativă a sistemului de categorii 
propriu diferitelor tipuri de activitate spirituală? Este poate verosimil ca fenomenologii să nu fie 
prea contrariati de sistemul de estetică al lui Lukâcs. O asemenea paralelă ne poate sluji însă aci mai 
ales pentru a marca distanţa între estetica lui Lukâcs şi ceea ce se numeşte în mod curent estetica 
sociologică, nu însă pentru a identifica în vreun fel (ceea ce ar fi absurd) cele două metode de 
gîndire: cea fenomenologică a lui Husserl şi cea marxistă a lui Lukâcs (să amintim totuşi că 
influenţa lui Husserl asupra esteticii de tinereţe a lui Lukâcs, mult mai puternică decît se putea 
bănui, este o realitate, cum am încercat să arătăm în textul dedicat manuscrisului ei inedit!). 

Ar fi suficientă o comparaţie între concepţia lui Roman Ingarden, poate cel mai fidel discipol 
în cîmpul esteticii al fenomenologiei lui Husserl, şi metoda lui Lukâcs din Die Eigenart des 
Asthetischen (titlul Esteticii sale), pentru a măsura distanța considerabilă între ele şi a pune în 
valoare originalitatea celei din urmă. Ingarden desfăşoară o analiză cu adevărat eidetică a structurii 
operei literare (şi a operei de artă în general), oferind o secţiune longitudinală şi latitudinală în 
anatomia şi morfologia ei. Descrierea sa, de cel mai ortodox tip fenomenologic, se menţine perpetuu 
în planul intra-con- ştiinţei, dacă ne este îngăduit să ne exprimăm astfel; analiza celor patru straturi 
esenţiale din structura operei literare, a „scheletului axiologic neutral" şi a „momentelor axiologic 
valenţe", a valorilor artistice şi a valorilor estetice, ca şi a tuturor actelor intentionale corelative, 
priveşte opera literară în pura imanenţă a conştiinţei, ca o realitate autarhică şi autotelică, situată 
într-un soi de „rezervaţie naturală", în afara oricărui contact cu realitatea externă. Nicăieri nu apare 
problema cum s-au constituit genetic asemenea însuşiri constitutive ale operei literare, ca rezultat al 
unor raporturi specifice între conştiinţă şi existenţă, între subiectivitate şi obiectivitate. Ele apar doar 
ca date, în intuiţia esenţială a conştiinţei fenomenologice. 

Oroarea de genetism, de istoricism şi psihologism, a fenomenologilor este un loc comun. 
Celebra polemică a lui Husserl împotriva lui Dilthey din studiul său Philosophie als strenge 
Wissenschaft urmărea tocmai să împiedice orice confuzie între filozofie ca o „concepţie despre 
lume" (Weltanschauung), purtînd prin definiţie sigiliul relativităţii istorice, şi filozofia ca „ştiinţă 
riguroasă", înzestrată cu un sistem de categorii meta-temporale (eterne). Estetica fenomenologică va 
urmări, mutatis mutandis, o asemenea descriptie eidetică şi meta-temporală a structurii operei de 
artă. Punctul de vedere al lui Mikel Dufrenne, celălalt ilustru reprezentant al esteticii 
fenomenologice, validează interpretarea de mai sus; dincolo de varietatea formelor ei istorice, arta 

are un sol comun, o nostalgie permanentă: reîntoarcerea la Natură, celebrarea unei indicibile stări 
originare de fuziune om-natură. Dacă investigația sociologică poate lumina variaţia formelor artei, 
fenomenologiei i-ar reveni 

misiunea de a elucida vocaţia ei perpetuă (v. textul comunicării la congresul de estetică de la 
Uppsala, intitulat semnificativ: De la sociologie ă la pheno- menologie de l’art). Georg Lukâcs va 
urmări deopotrivă să ofere o analiză structurală a „esenței esteticului", înfăţişînd succesiv sistemul 
categoriilor lui constitutive. Particularitatea metodei sale o formează însă faptul că diferitele 
proprietăţi ale fenomenului estetic apar dezvăluite nu după metoda fenomenologica a descriptiei, 
graţie unor intuitii de esenţă, ci sînt deduse succesiv, ca rezultate istoric dobindite ale conştiinţei în 
procesul interacțiunii subiect-obiect. Structura categorială a fenomenului estetic apare ca un produs 
şi ca un rezultat, ca termenul ad quern al unei îndelungate geneze. Stabilitatea categoriilor 
constitutive ale esteticului nu este atribuită nici o clipă vreunui apriorism al conştiinţei (obiect, în 
consecinţă, al faimoasei „reducţii fenomenologice"), ci este explicată prin stabilitatea funcțiilor lor 
în economia vieţii şi spiritului. Constituirea fenomenului estetic nu este de conceput fără întrunirea 
unui fascicol de condiţii determinate. Există într-adevăr şi la Lukâcs o revelatoare polemică 
împotriva „historismului excesiv" (eines uberspannten Historismus), împotriva ideii că variaţia 
perpetuă a formelor artei, invenţia ca un atribut consubstantial creaţiei artistice, ar face inutilă înseşi 
ideea unei esențe stabile a esteticului (este aci un firesc punct de convergenţă cu atitudinea 
fenomenologilor). Forţa argumentarii sale stă tocmai in anti-apriorismul ei, în ideea că stabilitatea 
unei nevoi sociale specifice este cea care garantează stabilitatea structurii constitutive a esteticului. 
Punctul de vedere genetic erupe aşadar în înseşi arhitectura lăuntrică a structurii estetice. 

Husserl lăsa clar să se înţeleagă în polemica sa cu Dilthey că metoda genetică-istorică poate 
fi legitimă spre a înţelege devenirea filozofiei ca o „concepţie despre lume": pentru a o înţelege însă 
în esenţa ei supra-temporală, ca „ştiinţă riguroasă", este nevoie de metoda fenomenologică. Am 
amintit aceasta deoarece ideea unui dualism antinomic între punctul de vedere genetic şi cel 
structural-fenomenologic a fost mult timp înrădăcinată în critică şi estetică. Există desigur 
cunoscuta reacţie împotriva criticii genetice sau istoriste, văzută ea un mod de interpretare reductivă 
a operei de artă, prin fixarea atenţiei asupra a ceea ce critica franceză numeşte les ailleurs de 
l’oeuvre (sau italienii le allotria): acaparată de studiul împrejurărilor sociale, culturale, biografice 
etc., care ar condiţiona geneza operei, ea ar eluda inevitabil structura propriu-zis estetică. Lukâcs se 
împotriveşte energic relativismului istoric şi sociologic în interpretarea artei, apără ideea despre 
existenţa unei structuri categoriale autonome şi relativ stabile a fenomenelor estetice, de- plorînd 
explicit într-o pagina din Estetica faptul că „în prelungirea genialelor imbolduri ale lui Marx a 
predominat multă vreme o metodă care s-a mulţumit 

cu derivarea socială (ba chiar ,,sociologica") a fenomenelor ideologice, fără a extinde 
această cercetare a genezei prin investigarea la obiect a naturii specifice." (I, p. 613). Şi Lukâcs 
adaugă: „Numai odată cu Lenin legătura indisolubilă, colaborarea, materialismul dialectic cu cel 
istoric devine una din problemele centrale ale metodei marxiste" (ibid.) Să menţionăm din nou că 
tocmai distingerea celor două planuri: cel al materialismului dialectic şi cel al materialismului 
istoric, la Lukâcs extrem de circumstantiata şi relativizată, I-a făcut pe Bernard Teyssedre să vadă 
aci primejdia unui dogmatism, în sensul revenirii la ideea unei „esențe intem- porale" a artei, cu 
corolarul: sacrificarea istoricitatii şi mobilismului ei istoric infinit. 

Dincolo de reacţia anti-istoristă şi anti-psihologistă a fenomenologilor, care prin însăşi 
natura metodei lor tind să disjungă analiza categorial-este- tică de orice consideraţii psihologice sau 
social-istorice (mai ales Ingarden), există o reacţie anti-istoristă (mai exact: anti-istoricistă) la un 
ginditor orientat prin întreaga sa filozofie, in mod aparent paradoxal, către ceea ce el însuşi numea 
un „storicismo assoluto": Benedetto Croce. Găsim în Croce o pagină revelatoare, unde distincția 
între cunoştinţa istorică şi activitatea estetică, între caracterul circumstantiat prin definiţie al celei 
dintii şi esenţa supra-istorică a poeziei, este tranşant formulată: „II dominio della poesia e il dominio 
deU’umanita, non gia nelle sue storiche determinazioni, ma neH’eterno ritmo al quale obbediscono 
di continua vicenda e trapasso di gioia e di dolore, di elevamento e di abbattimento, di essere, che e 
operare e vivere, e di nulla, che e incaglio all’operare o senso di vacuo e di morte. Ogni poesia e 
soprastoria o sottostoria che voglia chiamarsi, puramente umana" (I carattere della filosofia 
moderna, III Edizione, 1963, p. 136). Poziţia lui Georg Lukâcs este şi de astă dată cea a unui tertium 
datur. El refuză tendințele „genetiste", de tipul teoriei lui Plehanov: misiunea criticii este de a 
descoperi „echivalentul sociologic" al operei literare, stigmatizîn- du-le încă în deceniul 1930—40 
ca apartinind „sociologiei vulgare". Lukâcs va sublinia răspicat în studiul său Narafiune sau 
descriere? (1936), că simpla investigare a genezei sociale, fără o analiză a activității estetice 
imanente, nu poate soluţiona problema judecății de valoare: „Că epopeile homerice sînt cu adevărat 
epopei, cele ale lui Camoens, Milton, Voltaire însă nu, este simultan o problemă social-istorică şi 
estetică" (Probleme des Realismus, Aufbau-Verlag, 1955, pag. 113). Estetica sa va defini arta ca 
expresia „conştiinţei de sine a umanităţii ca speță", oferind astfel o întemeiere solidă ideii că geneza 
fiecărei opere de artă este într-adevăr determinată social, prin raporturile de clasă 
(klassenmăssig),dar că opera,şi cu cît este mai importantă cu atît mai mult, „străpunge aceste limite 
sociale ale naşterii ei şi este capabilă să dobîndească o înrîurire universală, chiar şi la oameni situați 
pe o poziţie de clasă adversă" (Schriften zur Ideologie und Politik, Luchterhand Verlag, p. 703). 
Definirea artei drept „conştiinţa de sine a umanității ca speţă" (asupra însemnătăţii capitale a 
definiţiei vom avea ocazia să revenim pe larg), îl apropie desigur pe Lukâcs de Croce şi de definirea 
artei ca expresie a „umanităţii pure" (Croce): deosebirea radicală este că pentru Lukâcs atingerea 
unei asemenea trepte prin artă apare strîns legată şi condiţionată de geneza ei social-istorică. Dacă ar 
fi să folosim, desigur fortind lucrurile, termenii fenomenologiei, am spune că şi Lukâcs face o 
distincţie între geneza empirică (factuală, „mundană") şi geneza transcendentala a operelor de artă, 
între intenţiile subiective, psihologice şi sociale, ale autorului şi va/oarea estetică obiectivă a operei. 
Polemica sa împotriva sociologiei vulgare ne dă dreptul să o afirmăm. Spre a înţelege acel tertium 
datur despre care aminteam mai sus, nu este inutil să arătăm că un comentator atît de avizat al 
fenomenologiei ca Jacques Derrida a încercat să demonstreze într-un text important cum filozofia 

lui Husserl acceptă deopotrivă punctul de vedere structural şi cel genetic în interpretarea formelor 
conştiinţei, dacă ne menţinem în spaţiul fenomenologic şi transcendental al conştiinţei (,,«Genese et 
structurez et la phenomenologie" in voi. L 'ecriture et la difference, p. 229—251). Particularitatea 
poziţiei lui Lukâcs este că el introduce punctul de vedere al genezei social-istorice chiar în 
explicarea formelor superioare ale conştiinţei (ceea ce pentru Hegel fuseseră formele „spiritului 
absolut", pentru Croce „eternele categorii" ale „eternei constante a spiritului uman", sau pentru 
Husserl şi discipolii săi valorile transcendentale ale conştiinţei). Efortul teoretic al Esteticii sale se 
concentrează asupra descrierii principalelor mediatiuni care unesc planul empiric-pragmatic al vieţii 
umane, numit de el al „vieţii cotidiene", cu cel al obiectivatiunilor superioare ale conştiinţei, în 
primul rind cu arta: analiza de tip genetic-ontologic a constituirii ,,esteticului" ni se pare a avea 
aşadar o semnificaţie metodologică mai largă, ea urmărind să ofere în sfîrşit o soluţie antinomiilor 
tradiţionale între punctul de vedere genetic-istoric şi cel structural sau axiologic în interpretarea 
fenomenelor estetice. 


5. MIMESIS. ILUSTRATIV ŞI DECORATIV. 


Urmărind efortul impresionant depus de Lukâcs spre a reconstitui geneza esteticului din 
formele vieţii spirituale primitive, nu putem să nu ne punem întrebarea dacă rezultatele 
recompensează gigantismul întreprinderii. Singurul criteriu valabil pentru a răspunde la o asemenea 
întrebare îl pot 

oferi luminile noi cu privire la structura fenomenului estetic, obţinute graţie metodei 
folosite. Am mai amintit îndoiala spontană care se iveşte cu privire la existența unui aparent cerc 
vicios: dacă reconstituirea genetică nu e cu putinţă fără un concept definit asupra structurii 
esteticului (cum o postulează explicit însuşi Lukâcs), nu sîntem oare ispititi să credem că o simplă 
analiză descriptivă, cu caracter structural, a fenomenului estetic, ne-ar impune concluzii quasi- 
identice cu cele către care ne conduce extraordinar de laborioasa analiză lukâesiană de tip genetic? 
Dacă monumentala tentativă a lui Lukâcs ar fi fost destinată să dea satisfacţie doar ambitiei sale teo- 
retice de a demonstra că structura fenomenului estetic poate fi reconstituită cu ajutorul metodei 
materialismului istoric, pe o cale genetică, este sigur că nu ne-am putea declara mulțumiți. Am 
încercat să sugerăm mai sus că metoda genetică folosită de Lukâcs urmăreşte totuşi mult mai mult: 
să introducă o perspectivă nouă asupra însăşi structurii fenomenului estetic. Este momentul să 
subliniem că principiul corelatiei strînse între funcțiune şi structură nu se aplică doar la originile 
activităţii estetice, ci el este o proprietate constitutivă a activităţii artistice pe treapta deplinei ei 
autonomii. Analizele îndelungate consacrate genezei esteticului trebuie supuse aşadar unei duble 
lecturi: interesul propriu-zis istoric pentru fenomenul autonomizării esteticului din plasma vieţii 
spirituale originare trebuie dublat, în filigrană, de un interes strict teoretic pentru structura autonomă 
a proceselor estetice. Este şi motivul principal pentru care refuzăm să acordăm unor asemenea 
analize un interes pur ,,arheologic". Fără îndoială, ar fi absurd să aplicăm în mod mecanic la studiul 
fenomenelor estetice principiul că ontogeneza repetă filogeneza. Desprinderea artei din simbioza ei 
originară cu activităţile magice este un proces specific epocii începuturilor, aparti- nînd in mod 
iremediabil unei etape revolute. Dacă analiza lui, efectuată de Lukâcs, ni se pare totuşi a avea un 
interes teoretic intrinsec, este pentru că descoperim aci „modelul" perpetuu valabil al interacțiunilor 
complicate între sfera vieţii cotidiene şi cea a creaţiei artistice. Spre a ne face mai bine înţeleşi, să 
amintim de pildă că în capitolul „Tehnica criticii şi a istoriei literare" din Principii de estetică, G. 
Călinescu tăgăduia categoric ideea că am putea descoperi punți între istoria spiritului public din 
epoca lui Emi- nescu şi structura romantismului sau a poeziei eminesciene. „Romantismul este o 
atitudine exclusiv a marilor romantici" — scria el —, „care apoi fireşte s-a generalizat prin imitație. 
Putem să studiem oricît... spiritul public din România pînă la 1871. Nu vom găsi nici urmă de 
eminescianism. Eminescianismul este un produs al lui Eminescu" (ed. 1939, p. 114). Polemica sa 
împotriva explicatiilor genetice, de tip pozitivist, ca şi împotriva istoriografiei inspirate de o 
asemenea metodă, era desigur cu totul legitimă. 

Poziţia sa, în acest punct, nu este departe de cea a lui Croce (am amintit în altă parte teza lui Croce 
că artistul nu creează sub impulsul unui „spirit al timpului", ci plăsmuieşte „deasupra timpului, un 
timp propriu şi o epocă proprie: un timp etern şi o artă eternă", ceea ce echivalează evident cu o 
radicalizare a eterogeneitatii celor două planuri). Rezistenţa esteticianului italian fata de studiile 
dedicate originii artei ne este de asemenea cunoscută. vSeriind despre o carte a prietenului său 
Julius von Schlosser, el împărtăşea cu satisfacţie ironiile la adresa încercărilor pozitiviste ale vremii 
de a funda originea artei pe o „teoria imitazioiiistica della natura" (muzica pe imitarea cintecului 
păsărilor, arhitectura gotică pe cea a pădurilor germanice, arta ornamentală pe geometrie etc.). 
Croce considera in mod semnificativ că problema originii artei ar fi doar o problemă ,,psihologica", 
nu însă una „istorică”, tăgăduindu-i în consecinţă a priori interesul teoretic (v. Conversazioni 
critiche voi. I, pag. 12). Ca întotdeauna, reacţia împotriva vulgarizărilor pozitiviste alimentează din 
plin idealismul filozofic. Analizele lui Lukâcs dedicate desprinderii artei din sincretismul spiritual 
originar ne interesează aşadar în primul rînd ca un tablou al mediatiunilor între planul vieţii 
imediate şi zona creaţiei artistice, deci dintr-un unghi de vedere mai ales teoretic, cu efecte indirecte 
şi pentru travaliul criticului sau istoricului artei (am văzut că G. Călinescu postula o distanţă astrală 
între cele două planuri). 

Dubla însuşire a plăsmuirilor artistice, de a avea simultan un caracter mimetic şi un caracter 
evocativ, inextricabil legate, o regăsim în zona activităţilor magice. Teza lui Lukâcs, la care în mod 
evident ţine mult, că desprinderea activităţii artistice din lumea vieţii cotidiene primitive s-a produs 
în mod involuntar şi nu graţie unei „voințe artistice", are consecinţe teoretice mai largi. Ea ne va 
ajuta să înţelegem că şi în faza autonomizării ei depline, arta nu-şi va putea afirma autonomia decît 
într-o legătură indisociabilă cu eteronomia ei. Nu este deloc lipsită de interes ideea că o serie 
întreagă de categorii estetice s-au constituit în sfera conştiinţei umane înainte ca omul să desfăşoare 
o activitate artistică independentă. Plăsmuirile mimetice au apărut în epoca practicilor magice. Este 
vorba însă de activităţile magice fie cu caracter homeopatic, ale magiei imitative, fie de transfert 
(după terminologia lui P'razer), nu de ritualurile extatice. Magia imitativă a ajuns să utilizeze 
dansuri sau naratiuni destinate scopurilor ei, în interiorul cărora au luat naştere treptat: tipizarea, 
fabula narativă, intonatiile, categorii caracteristice ale plăsmuirilor artistice de mai tîrziu. Mimesis- 
ul avea în ritualurile magice un caracter prin definiţie evocativ, acţiunile imitate urmărind trezirea în 
auditoriu a unor reprezentări, sentimente, convingeri determinate. Lukâcs consacră o atenţie 
specială ideii că mimesis-ul a avut de la început un caracter anti-naturalist: incorporarea esenței în 
fenomenalitatea reprezentărilor era dictată de însăşi funcţia lui evocativă, care implica discriminări 
şi ierarhizări spontane în articularea imaginilor. Naturalismul este o perversiune tardivă în evoluţia 
artei. Caracterul evocativ al reprezentărilor în actele magiei imitative a adus cu sine o însuşire 
importantă pentru structura plăsmuirilor estetice ulterioare: evocarea dirijată (die leitende 
Evokation, sau ceea ce Nicolai Hartmann va numi die Lenkung). O asemenea însuşire apare direct 
legată de funcţia plăsmuirilor mimetic-evocative cu caracter magic: influenţa lor era destinată 
„omului întreg”, cu toată complexitatea facultăţilor sale, nu unei acţiuni specializate asupra 
intelectului sau asupra sentimentelor, în mod unilateral. Este ceea ce explică şi caracterul lor non- 
conceptual sau mai exact trans-conceptual. Dirijarea evocării este animată de un mobil precis: fina- 

litatea acțiunii magice. Ea apare determinată aşadar nu de o rațiune strict imanenta, ci „din afară”. 
Sîntem la un punct unde putem înţelege mai bine telurile urmărite de Dukâcs în vastul său excurs 
arheologic de-a lungul genezei esteticului. Faptul că în complexele mimetice iniţiale, dirijarea 
evocării avea ca impuls o determinare „din afară" (orientarea gîndurilor şi sentimentelor în direcţia 
prescrisă de scopul magic) este departe de a prezenta un interes pur genetic sau istoric; el îngăduie, 
dimpotrivă, să se infereze o concluzie importantă cu privire la structura durabilă a plăsmuirilor 
estetice. Celebra teză a lui Goethe, formulată într-o scrisoare către Schiller, că poeţii moderni sînt 
adeseori cuprinşi de nelinişte sau derută în faţa misiunii lor, deoarece este o lege a artei: „indicaţiile 
specifice trebuie să vină, dacă nu greşesc, tocmai din afară, şi ocaziunea trebuie să determine 
talentul" este asociată instantaneu de Dukâcs cu rezultatele investigaţiilor sale. Analiza genezei este 
folosită pentru a valida o concluzie importantă în cîmpul descrierii structurale. Constatarea că 
evocarea dirijată, ca factor de informare a compoziţiei, s-a născut sub impulsul unor necesități 
externe, cu caracter obiectiv, îl indreptateste pe estetician să vadă aci permanenta ei ratio essendi. 
Omogeneizarea subiectivitatii în actul plăsmuirii estetice nu ar putea fi concepută decît ca un 
,raspuns" la un impuls venit din afară: studiul genezei justifică ideea că o tensiune specifică între 
subiectivitate şi obiectivitate este legea creaţiei artistice. Neputinta unor artişti moderni de a-şi găsi 
într-o realitate devenită prozaică punctul de sprijin pentru creaţia lor, cu corolarul frecvent: 
afirmarea caracterului absolut autonom al activităţii estetice, este privită ca un simptom de criză, ca 
o derogare, explicabilă sub raport social- istoric, dar tragică sub raport estetic, de la adevărata lege a 
plăsmuirii artistice (Dukâcs a fost intens preocupat de această problemă în eseurile din cartea sa de 
tinereţe Die Seele und die Formen; analiza poeziei lui Stefan 

George pornea tocmai de la dilemele formulate expresiv pentru întîia oară de Goethe: (v. studiul 
nostru La originile gîndirii estetice a lui Lukâcs in Revista de filozofie nr. 7/1971). 

Este foarte interesant să urmărim rezultatele metodei lui Lukâcs în una din zonele aparent 
cele mai nevralgice pentru unghiul său de analiză: relativa a-practicitate a artei. Cum va reuşi el să 
explice prin principiul său: proprietăţile constitutive ale esteticului s-au născut din dialectica 
nevoilor sociale, apariţia unei însuşiri esenţiale: caracterul de ficţiune al artei, caracterizată tocmai 
prin suspendarea nevoilor practice, prin ieşirea din circuitul vieţii utilitare? Orice recădere în 
utilitarism, aducind cu sine inevitabil alterarea naturii genuine a artei, ar atrage sarcasmele indrepta- 
tite ale esteticii idealiste de tip crocian. Teza autorului nostru este că evocarea mimetică a unor 
evenimente şi personaje, în cadrul plăsmuirilor magice (dansuri războinice, naratiuni etc.), a generat 
în conştiinţa receptoare, pentru prima oară în fenomenologia spiritului, o atitudine specifică a „dis- 
tantarii" faţă de viata imediată si de urgenţa imperativelor ei, o disponibilitate pentru fixarea 
contemplativă a conştiinţei. Organizarea evocativă, cu scopul trezirii unor reprezentări şi sentimente 
determinate, implică o „conversiune teleologică" a elementelor, personajele şi evenimentele nu mai 
sînt contemplate în realitatea lor materială, ci ca expresia figurată a sentimentelor evocate. Ele încep 
să fie privite ca mimesis şi nu ca realităţi brute. Metoda contrapunctică a reconstituirii genetice îl 
conduce pe Lukâcs către concluzia sa favorită: deşi aveau în ultimă analiză o funcţie practică, 
complexele mimetic-evocative ale magiei au generat treptat o plăcere inedită, cea a contemplării 
unei ficțiuni semnificative. Substituirea expresiei directe a sentimentelor prin evocarea lor, însușire 

definitorie a activităţii estetice, a apărut iniţial cu o funcţie practică. Cînd evocarea (mimesis-ul) a 
început, printr-un soi de efect indirect, a fi pretuité pentru ea înseși, cînd a devenit principiul 
constitutiv autonom al plăsmuirilor, activitatea estetică s-a eliberat de tutela magiei şi şi-a afirmat 
independenţa. Lukâcs descrie un proces pe care Camil Petrescu I-a numit cîndva, în Doctrina sub- 
tantei, „hibridizare teleologică". Ceea ce avea initial o prezenţă latentă şi o ftmetie subordonată, 
dobindeste treptat preeminenta şi declanşează o mutație în alcătuirea formelor spiritului. Autonomia 
artei s-ar fi născut aşadar în strînsă legătură cu eteronomia ei originară. 

Ceea ce ne interesează mai ales acum este energia cu care Lukâcs distinge conceptul de mimesis de 
simpla transcriere directă a realității. Evocarea sentimentelor este un proces radical deosebit de 
expresia lor directă. Lukâcs se intilneste, într-un consens deplin, cu Croce şi cu teza caracterului 
teoretic al activităţii estetice. Faptul că Lukâcs vorbeşte de artă ca „reflectare a realităţii”, iar Croce 
ca „teoresis del sentimento" (intuiţie lirică), indică desigur divergentele filozofice între cei doi 
esteticieni; eînd însă Lukâcs, sprijiuindu-se pe faimosul Paradoxe sur le cotnedien al lui Diderot, 
formulează insistent adevărul că „măreţia lui Shakespeare nu este determinată de plinsul «autentic», 
ci de reflectarea adevărată, cuprinzătoare şi adîncă a plinsului" (I, p. 445), nu putem să nu observăm 
că atît de des incriminatul concept lukâcsian al „reflectării realității" („„mimesis“-ul) este în fond 
sinonim cu ,,idealitatea" şi „caracterul teoretic" al artei, exaltate de idealistul Croce (asupra 
divergenţelor mai profunde implicate de terminologia diferită folosită de cei doi gînditori, Croce 
refuzînd, cum se ştie, conceptul de „mimesis" aplicat la arta, deşi recunoștea sensul profund al tezei 
lui Aristotel, vom reveni într-un alt context). 


Estetica lui Georg Lukâcs este saturată de atîtea postulate din cîmpul filozofiei generale, 
încît apare necesar să ne oprim o clipă asupra legitimităţii unui asemenea demers de gîndire. 
Obiectiile şi resentimentele, explicite sau tacite, împotriva esteticii de tip filozofic pornesc de la 
convingerea eă problemele specific estetice s-ar putea dispensa în rezolvarea lor de apelul la 
teoreme din zona filozofiei generale. Este foarte verosimil ca mai ales în fata Esteticii lui Lukâcs 
multi să aibă impresia că proporţiile discursului propriu-zis filozofic sînt copleşitoare în raport cu 
înţelegerea curentă a esteticii. Tipul criticului sau chiar al esteticianului a-filozof are, mai ales în 
epoca mai recentă, o anumită răspîndire. Paul Zarifopol (care de altfel avea o educaţie filozofică mai 
solidă decît majoritatea criticilor din generaţia sa şi cea următoare) a teoretizat chiar la un moment 
dat o opoziţie de structură între tipul filozofic şi tipul artistic. Orientarea abstractizantă, prin natura 
ei, a gîndirii filozofice o condamnă să alunece peste cuprinsul propriu-zis estetic al operelor de artă. 
Paul Zarifopol, admirator totuşi fervent al liniei de gîndire crociene, nu şovăia să scrie: „Estetica 
filozofilor poate da un material psihologic interesant pentru cunoaşterea tipului filozofic ca atare, 
pentru a ne arăta cum arta este primită de spiritele abstracte; dar prea putin a ajutat ea la înţelegerea 
artei însăşi" (Pentru arta literară, voi. I, p. 361). Nu trebuie să uităm că simpatiile lui Zarifopol in 
planul gîndirii estetice mergeau către orientări riguros autonomiste: şcoala ,,vizualitatii pure" în 
teoria artelor plastice (inaugurată de Fiedler şi Hildebrand, continuată de Wolfflin), teoriile lui 
Hanslick în cîmpul esteticii muzicale, purismul estetic al lui Flaubert, analizele lui Otto Ludwig 

strict sensibil al artei (definitia ei ca oratio sensitiva perfecta, dupa formula lui Baumgarten, ar fi 
trebuit să-i convină de minune), fara transgresari in zona „ideologiilor sociale şi morale", i se părea 
garantarea autonomiei ei: cercetarea de tip tehnic, liberă de orice excurs-uri ideologice, era in 
consecință singura cu adevărat pretuita. De aci antipatia sa față de vechile estetici de tip 
,speculativ", față de construcţiile grandioase care puneau arta în legătură cu religia sau metafizica, 
definind-o ca „reprezentare sensibilă a Ideii" (Hegel). Paul Zarifopol identifica, putin cam grăbit, 
ideea de estetică filozofică şi cea de construcţie speculativă sau abstractizantă. Poate părea 
surprinzător că obiecţii similare au fost ridicate recent, de astă data faţă de estetica lui Lukâcs, dintr- 
o direcţie aparent cu totul diferită de cea reprezentată de criticul român: din partea esteticii 
matematizante, inspirate de teoria informaţiei, a lui Max Bense. Capitolul din Aesthetica lui Bense 
(Agis-Verlag, 1965) intitulat Exkurs liber die Asthetik Lukâcs” priveşte estetica lui Lukâcs drept un 
exemplu integral de „estetică interpretativă", prin definiţie speculativă, opusă tipului numit de Max 
Bense: „estetica constatativa" (Feststellungsăsthetik), singura considerată de el raţională, ştiinţifică 
şi cu adevărat modernă. Nu este în intenţia noastră să ne oprim aci asupra modului simplist, uneori 
aproape caricatural, în care apare înfăţişată estetica lui Lukâcs de către Bense (spre a da o singură 
pildă: drept ilustrare a modului „dialectic” de tratare a problemelor, cu nuanţă peiorativă de 
,speculativ", i se atribuie lui Lukâcs o reprezentare triadică, de tip hegelian, a dezvoltării artei: 
„teza", „antiteza", şi „sinteza", cînd orice cititor atent al Esteticii lukâcsiene ştie cît de opusă este 
metoda sa genetică-materialistă unor asemenea schematisme anacronice şi cit de energic 
polemizează el cu orice logicism idealist). Poziţia lui Bense este reprezentativă în măsura în care îi 
reproşează lui Lukâcs de a trata opera de artă ca pe un act de „comunicare" spirituală şi nu ca pe un 
,obiect" pur şi simplu: caracterul filozofic şi umanist al esteticii lukâcsiene devine o culpă, utilizarea 
unor concepte de tip geistesgeschichtlich (de ordinul filozofiei spiritului) o infirmitate, 
recrudescenta a vechiului hegelianism, în timp ce singura metodă ştiinţifică şi modernă de abordare 
a operei de artă ar fi tratarea ei în spirit naturwissenschaftlich (în spiritul metodelor din ştiinţele 
naturii), cu mijloacele statisticii şi cuantificării, bazate pe teoria informaţiei. Hegel şi Lukâcs sînt 
reuniți sub semnul acuzatiei de a profesa o concepţie asupra esteticii nichtnaturwissenschaftliche (v. 
pag. 205)! Asocierea unor obiecţii, venind din direcţii diferite, la adresa esteticii filozofice, ni se 
pare indreptatita, deoarece ele sînt unite prin ideea că o analiză adecvată a obiectului estetic ar 
implica un asemenea grad de specificitate şi tehnicitate a conceptelor folosite, încît utilizarea unor 
idei din cîmpul filozofiei generale a spiritului ar fi de fapt produsul unei escamotări a adecvării şi al 
unei derogări filozofante de la legea intimă a obiectului analizat. 

O trăsătură constitutivă a esteticii lui Lukâcs o formează tocmai convingerea că nu există 
probleme specific estetice (chiar cele aparent pur tehnice) care ar putea fi rezolvate în afara unor 
opţiuni filozofice determinate. Estetica sa ar putea fi considerată un teren privilegiat de experi- 
mentare a „zonelor de frontieră", unde soluţionarea unor probleme specific estetice se converteşte 
spontan în apelul la adevăruri din cîmpul filozofiei. Nu vrem să tăgăduim deloc faptul că adeseori, 
în cadrul marilor sisteme filozofice din trecut, sensul genuin al artei a fost sacrificat pe altarul spe- 
culatiei metafizice sau al unor prejudecăţi de sistem. Este de asemenea limpede că, tinind seama de 
opţiunile sale filozofice marxiste, o vigilentaé perpetuă trebuie să ne însoţească de-a lungul Esteticii 
lui Lukâcs, spre a veghea ca armonia şi coherenţa între autonomia proceselor estetice şi postulatele 


Georg I.ukâcs si problemele filozofice ale esteticii Al 


filozofice să fie respectată, ca nici o mutilare sau stirbire a celei dintîi să nu se producă în favoarea 
unui „apriorism" filozofic, în sensul negativ al cuvîntului (analog celui al sistemelor metafizice mai 
sus amintite). Se află în joc aşadar funcţia euristică a marxismului ca metodă de explicare şi 
interpretare a activităţii estetice. Să alegem ca exemple soluţiile oferite unor probleme apartinind în 
mod evident sferei „pur estetice" (probleme formale ale artei sau, cum spune Lukâcs însuşi, „aparent 
pur tehnice"): cea a apariţiei „culorii locale" în pictură sau cea a raportului între ,,ilustratie" şi 
„decoraţie" în artele plastice, ambele în legătură cu constituirea caracterului de „lume autonomă" al 
fiecărei opere de artă. Problema folosirii culorilor în pictură pentru a compune un spaţiu concret, 
articulat omogen ca un ansamblu, i se pare a nu putea fi rezolvată fără a nu aduce în discuţie o teză 
de ordin general-filozofic: influenţa caracterului social al ființei umane asupra simţurilor ei naturale, 
exprimată în „retragerea barierelor naturale" („das Zuruckweichen der Naturschranke", dupa 
expresia lui Marx) şi în constituirea unei „a doua naturi" sau fără a nu evoca mobilurile care au 
determinat în constelația vieţii sociale plasmuirea tablourilor ca „lumi autonome". Sub raport strict 
pictural, problema este de a înţelege cum armonizarea decorativă a culorilor, în conformitate cu 
complementaritatea dictată de legile naturale (fiziologice) ale spectrului, a făcut loc unei utilizări a 
lor într-un scop mult mai complex: crearea unui spaţiu vizual care să dea sentimentul totalitatii 
intensive a unei lumi. Celebra teză a lui Goethe cu privire la „efectele sensibile-morale ale culorilor” 
oferă într-adevăr soluţia problemei, dar ea nu poate fi întemeiată cu adevărat decît pornin- du-se de 
la teza fundamentală a lui Marx: „schimbul material de substanţe (interacţiunea) între societate şi 
natura" este cheia devenirii ființei umane (der Stoffweehsel zwischen Gesellschaft und Natur). 
Modul de folosire a culorilor spre a contura un spaţiu omogen articulat (problema „culorii locale”), 
transgresînd cu mult legile naturale ale spectrului, nu devine inteligibil decît dacă ţinem seama de 
influenţa condiţiei social-istorice a omului asupra sensibilităţii sale coloristice: culorile sînt în mod 
diferit saturate de semnificaţii în funcţie de influenţa evoluţiei social-istorice asupra sensibilităţii şi 
orientării ei. 

Mai importantă este cealaltă problemă teoretică ridicată de constituirea spaţiului pictural ca 
o „lume". Lukâcs formulează aci un postulat central al întregii sale gîndiri estetice: vocaţia artei este 
de a oferi o reprezentare a lumii în deplina ei obiectivitate, dar privită exclusiv în perspectiva 
conformităţii ei cu aspiraţiile umane. Simplicitatea unei asemenea formule, care revine ca un 
laitmotiv de-a lungul Esteticii, nu trebuie să ne înşele. Ha ascunde de fapt ceea ce Lukâcs va numi 
mereu „fecunda para- doxie" a esteticului. Studiul esteticii sale de tinereţe (Heidelberger-Asthetik) 
ne-a arătat că pentru tînărul Lukâcs principiul transcendental al sferei estetice era plăsmuirea unui 
obiect „în conformitate cu exigenţele trăirii pure“ (reines Erlebnis). Accentele energice puse asupra 
caracterului de „evocare dirijată" a imaginii estetice, în Estetica maturității, demonstrează 
continuitatea cu ideile iniţiale. Acum însă centrul de greutate cade pe ideea mimesis-ului, pe 
evocarea totalitatii intensive a unei lumi, cu multiplicitatea determinărilor ei. Nu credem să ne 
inşelăm afirmînd că efortul teoretic al lui Lukâcs tinde mereu să menţină prezente simultan cele 
două însuşiri complementare ale obiectului estetic: evocarea mimetică a realităţii ca o „lume", 
sugerînd o infinitate de determinări, şi desfăşurarea ei în imanenta sensibilităţii, în „mediul 
omogen" creat de unul din simţurile umane (cel prin intermediul căruia realitatea este receptată, 
„trăită" şi evocată, după principiul conformităţii cu mişcările sensibilităţii umane). Refuzul de a 
disocia organizarea sensibilă a operei, „punerea în pagină", de pildă, a unui spaţiu pictural, de 

funcţia lui estetică primordială: evocarea mimetică a unei „lumi", de a privi aşadar separat aspectul 
plan şi aspectul adine al operei, explică polemica lui Lukâcs împotriva faimoasei dicho- tomii 
instaurate de Bernard Berenson: cea între aspectul ,,ilustrativ" şi aspectul ,,decorativ" al unei opere 
plastice. Cele două aspecte ar fi nu numai bine distincte, dar în concepţia lui Berenson doar aspectul 
decorativ ar îndeplini funcţia propriu-zis estetică, cel ilustrativ (mimetic-evocativ, cum îl numeşte 
Lukâcs) apartinind prin definiţie zonei extra-esteticului. Lukâcs respinge simetric continutismul 
celor dispuşi să-şi concentreze atenţia în fata unui tablou, exclusiv asupra aspectului ,,iconografic", 
indiferenți la accentele şi tonalitatile prin care el dobindeste organizarea picturală, cît şi formalismul 
celor înclinați să reducă atitudinea estetică la contemplarea pur decorativă (în sensul lui Berenson) a 
formei şi compoziţiei, a folosirii culorilor şi organizării materiei, ,, J/ustrafie, într-o operă de artă — 
scrie Berenson — e ceea ce ne solicită nu prin vreo calitate intrinsecă, de pildă, a culorii, sau a for- 
mei, sau a compoziţiei, ci prin valoarea pe care obiectul reprezentat o are, fie în lumea exterioară, 
fie în cea interioară" (Pictorii italieni ai Renaşterii, Fid. Meridiane, 1971, pag. 131 — 132). 
Conţinutul iconografic (ilustrativ) nu devine interesant sub raport estetic, arată Lukâcs, decît atunci 
cînd îl percepem impregnat de tonalitatile afective şi accentele evocative ale sensibilităţii artistului: 
nu se poate însă afirma că acestea ar fi fără legătură cu cel dintîi, după cum nu putem considera 
organizarea decorativă a operei (bi-dimensionalitatea tabloului) în afara funcţiei ei evocative. Faptul 
că marea majoritate a maeştrilor olandezi au pictat portretele regentilor, motiv favorit al picturii 
olandeze din secolul al XVII-lea, în spiritul unei organizări ,,coordonate" a compoziţiei, in timp ce 
Rembrandt a adoptat în al său Staalmeesters organizarea de tipul „subordonării”, este pus 111 
legătură cu orientarea lor spirituală diferită: pornirea incoercibilă a lui Rembrandt către o viziune 
dramatică a lucrurilor, care ar explica după Alois Riegl alegerea ,subordonarii" ca formă a 
compoziţiei, este asociată de Lukacs, cu Weltan- schauung-nl pictorului, cu impulsul său adînc de a 
descoperi în lumea securităţii sociale burgheze, exaltate de contemporanii săi, o contradictorietate 
dramatică. Diferenţele în organizarea decorativă a operelor sînt puse aşadar în legătură cu mişcările 
mai profunde ale sensibilităţii. Decorativul şi ilustrativul, disociate ferm de Berenson, sînt privite de 
Lukâcs într-o unitate organică şi dialectică. 

Dualismul instaurat de Bernard Berenson între decorație şi ilustrație a avut un larg răsunet în 
estetica ulterioară. Polemica lui Benedetto Croce împotriva continutismului abstract în interpretarea 
estetică I-a condus către o imbratisare a distinctiei lui Berenson. Esteticianul italian vedea în ea un 
instrument eficace de luptă împotriva spiritelor an-estetice, înclinate să identifice conţinutul ideal al 
artei cu ,,subiectul" sau cu „conţinutul material", cu materia extra-estetică, cu ,,literarul" sau 
„anecdoticul", de pildă, în zona picturii. Să ne amintim definiţia lui Berenson: „Prin decorație, 
înţeleg acele elemente ale unei opere de artă care se adresează direct simţurilor, precum culoarea şi 
tonul; sau care stimulează senzaţii imaginative, ca, de pildă, forma şi mişcarea" (op. cit., p. 128). 
Croce aminteşte undeva că, în fond, discriminarea poeziei de non-poezie înseamnă distingerea 
valorii ei „decorative", de ceea ce este în ea valoare ,,ilustrativa" şi adaugă, semnificativ, că volumul 
său Poesia e non poesia s-ar putea deopotrivă intitula „Valori decorative şi valori ilustrative în 
poezie" (Conversazioni critiche, voi. V, p. 36). în paginile finale ale ultimei sale opere importante 
din cîmpul esteticii, cartea La Poesia (1936), el insistă din nou 
asupra deosebitei fecunditati a distinctiei lui Berenson, arătînd că discriminarea între „fabulă" si 

, lirica", între ,,structura" şi „poezie", sau polemica afirmaţie că în muzică nu există sentimente 
, definite", ci numai ,,indefinite", corespunde exact disjunctiei operate de Berenson între ,,decorativ" 
şi „ilustrativ" în pictură. Este evident că teza celebrului critic de artă american îi slujea lui Croce ca 
punct de sprijin împotriva interpretărilor conceptua- liste sau ideologiste ale operei de artă. Poziţia lui 
Georg Lukâcs ar putea fi caracterizată din nou drept cea a unui tertium datur. El refuză să accepte o 
separație tranşantă între aspectele pur ,,sensibile" şi valorile de ,,semnificatie" ale operei de artă, 
rezervînd exclusiv celor dintîi atributul de estetice şi aruncindu-le pe cele din urmă in zona extra- 
eslelicului. Iyukâcs recunoaşte fără îndoială că există cazuri frecvente cînd tratarea conţinutului 
iconografic într-o operă se face independent de exigenţele stricte ale plăsmuirii artistice 
(continutismul abstract pe care il repudia şi Croce) sau cînd, invers, materia iconografică este un 
simplu pretext pentru efecte pur decorative (I, p. 504 ). Orientarea esteticii sale arată că 
omogeneizarea în planul nemijlocirii sensibile este pentru Lukâcs o condiţie a existenţei artistice, 
egală cu cea postulată de Croce, polemica sa împotriva esteticii „Ideii" fiind analogă cu cea a 
esteticianului italian; Lukâcs concepe însă nemijlocirea sensibilă saturată de ,,semnificatii", în sensul 
exprimării auto-con- ştiinţei umanităţii pe o treaptă istorică a dezvoltării ei (asupra acestei decisive 
probleme vom reveni). „Conţinutul" sau materia iconografică este văzut de Lukâcs ca un cîmp sau 
spaţiu de acţiune (Spielraum), exprimind, în generalitatea lui, „comanda socială", din care însă 
artistul urmează să individualizeze conţinutul prin definiţie particular al operei sale. Din păcate, 

Considerarea atitudinii lui Lukâcs într-o problemă aparent atît de specială cum este cea a 
raportului între ,,ilustrativ" şi „decorativ" în artă ni s-a părut interesantă, deoarece ne găsim aci pe un 
teren privilegiat de afirmare a „autonomiei esteticului”. Benedetto Croce, după cum am văzut, a 
asimilat bucuros distincţia postulată de Berenson, extinzîndu-i sfera de aplicare la întregul univers al 
artei. Georg Lukâcs se deosebeşte în sens pozitiv de unii dintre predecesorii săi, critici şi esteticieni 
marxişti, printr-o receptivitate şi sensibilitate mult mai pronunțate față de aspectele cele mai 
specifice ale activităţii estetice. Nu este desigur greu să ne imaginăm cît de energică ar fi reacţia de 
împotrivire a unui partizan ortodox al „autonomiei esteticului” faţă de asocierea principiilor 
compoziționale ale picturii lui Rembrandt cu Weltanschauung-ul pictorului (exemplu tipic pentru 
metoda lui Lukâcs), cu alte cuvinte, să ne imaginăm mişcarea de repulsie a ,,estetului" fata de 
utilizarea conceptelor de afirmare a securităţii sociale burgheze şi de sentiment al crizei noii societăți 
burgheze triumfătoare în legătură cu opoziţia dintre Rembrandt şi marii săi contemporani olandezi. 


? Spre a preciza şi mai mult poziţia lui Lukâcs faţă de relaţia între „ilustratie” şi decora 
fie" în arta, să menţionăm faptul că el va reveni asupra tezei lui Berenson într-un context cu totul special. în capitolul de psihologie al 
esteticii sale, dedicat propunerii de a se accepta existenţa unui al treilea sistem de semnalizare între cele două posrulare de Pavlov, 
sistemul de semnalizare V, materializat în activitatea sintetică a simţurilor, bine distinctă de reflexele necondiționate sau condiţionate 
(primul sistem de semnalizare) dar şi de activitatea de generalizare de tip concpptual-intelectiv (al doilea sistem de semnalizare), el arată 
că zona definită de Berenson prin termenul de decorație s->ar suprapune in mare măsură cu cea a activităţii acestui sistem de semnalizare 
1", în timp ce în zona ilustrativului ar intra conţinuturi accesibile în 'mod predominant celui de al doilea sistem de semnalizare. Analiza 
desenelor şi operelor plastice din zona artei patologice, realizate de schizofrenici sau nebuni, ar legitima concluzia 
că ei pot pierde funcțiunile celui de al doilea sistem de semnalizare (deci pe cele ale limbajului şi 'gîn 
dirii), dar pot conserva aptitudinile decorative, deci o activitate sintetică a simţurilor de tipul sistemului de semnalizare I' (Asthetik, II, 
p. 90—91). Lukâcs va sublinia aci că nimic din zona numită conventional a ilustrativului, nu are existenţă artistică, decît în imanenta 
nemijlocirii sensibile şi a activităţii evocative, cea a sistemului de semnalizare /' (deci a decorativului), dar în acelaşi timp el lasă clar 
să se înţeleagă că arta s-ar priva de autentica ei dimensiune dacă nu ar putea converti şi incorpora în „a doua (ei) nemijlocire“ sensurile 


fundamentale ale existenţei omului în lume. 

Lukâcs s-a ocupat de pictura lui Rembrandt mai amănunţit decît în exemplul fugitiv amintit mai sus 
şi cînd a analizat „lupta de eliberare a artei" de sub tutela religiei, în ultimul capitol al Esteticii sale. 
Tintoretto şi Rembrandt sînt de astă dată asociaţi, pe urmele lui Max Dvorâk, ca expresii diferite, pe 
trepte deosebite de evoluţie istorică, ale unei mari crize: cea provocată de de-cristianizarea lumii în 
zorile epocii moderne, de puternica nostalgie ,,religioasi" a subiectivitatii către o redobindire a 
echilibrului şi de neputinta ei dramatică de a-l regăsi. Lukâcs scrie astfel în concluzie: „Rembrandt 
ocupă un loc atît de mare în istoria mondială a artei deoarece a reuşit să realizeze (spre a folosi 
expresia favorită a lui C6zanne) o asemenea mimesis obiectivă, detaşată de subiectivitate, şi în 
acelaşi timp iradiată pretudindeni de o subiectivitate lipsită de putere în fata obiectivita- tii", 
(Asthetik, IL, pag. 721—722). Fără îndoială nici prima caracterizare amintită anterior, cu caracter 
social-istoric, nici cea din urmă, cu aspect mai curînd geistesgeschichtlich (de ordinul metodei 
„istorico-spirituale” initiate de Dilthey), nu ar putea întruni vreo adeziune din partea simpatizantilor 
„autonomiei esteticului”. Să observăm în treacăt că Lukâcs se sprijină frecvent de-a lungul Esteticii 
sale, ori de cite ori se ocupă de artele plastice, pe cercetările istoricilor şi criticilor inspirați de linia 
Geistesgeschichte, mani- festînd o afinitate revelatoare cu spiritul lucrărilor lui Max Dvorâk, Alois 
Riegl, Wickhoff. Desigur marxistul Lukâcs va păstra în ordinea strict teoretică a filozofiei şi 
filozofiei artei o categorică atitudine critică fata de tezele lui Dilthey şi ale discipolilor săi. Mai ales 
în cîmpul criticii şi istoriei literare, opoziţia sa va fi categorică fata de tendinţele geistesgeschichtlich. 
Si totuşi, nu este oare foarte semnificativ că Max Dvorak considerase celebra operă a pre-marxistului 
Lukâcs Teoria romanului, drept „cea mai însemnată lucrare a direcţiei geisteswissenschaftlich", cum 
avea să o mărturisească el însuşi în 1920 autorului ei?’ Trebuie să amintim de asemenea că, oricît de 
sumare sînt, prin natura lor, caracterizările individuale ale figurilor marilor artişti în Estetica sa, 
Lukâcs stabileşte mereu legături între condiţia spirituală a artistului, legată de ideologia sa, şi 
organizarea formală specifică a operelor: funcţia copleşitoare a luminii (des farbigeu Scheins) în 
pictura lui Tintoretto este privită, de pildă, în strînsă legătură cu tensiunea spirituală neobişnuită din 
opera marelui artist venetian. 

Benedetto Croce ne poate sluji şi de astă dată ca un ideal tertium comparationis pentru a 
analiza poziţia lui Georg Lukâcs în problema autonomiei esteticului. Scriind de pildă o dată despre 
un mic volum de critică al unui italian din secolul trecut, Vittorio Imbriani, Croce elogia polemica 
împotriva ,,ideomaniei", cuprinsă în scrisorile despre pictură ale lui Imbriani, cu alte cuvinte 
împotriva „picturii cu intenţii filozofice, morale şi satirice", şi se arăta cuprins de entuziasm în fata 
recuzării categorice a tezei hegeliene că vocaţia artei (în speţă a picturii) ar fi de a „reprezenta 
Ideea". Imbriani nutrise simpatii hegeliene, dar în scrierea sa ajungea la concluzia că pictura trebuie 
să figureze nu pur şi simplu ,,Ideea", ci „ideea picturală", iar cea din urmă era pentru el sinonimă cu 
pata (la macchia). Croce putea descoperi aci o fericită conversiune în direcţia propriei sale teorii a 
artei ca „intuiţie pură". Esteticianul italian aproba integral teza lui Imbriani, că celula generatoare a 
unei creaţii picturale o formează la macchia (pata, schiţa, „acordul de tonuri, de lumină şi de umbră, 
apt să suscite un sentiment") şi fericit o extindea la sfera întregii arte: „Valoarea poeziei stă, ca şi cea 
a picturii, în pată, în unda lirică; nu în bogăţia şi importanţa gindurilor, a sentimentelor şi a 
observaţiilor realiste şi istorice, sau în capacitatea de a dezvălui secrete. Rațiunea ei de a fi si 
seductia ei rezidă în pată, în ritm, în motiv..." (Una teoria della „macchia" în voi. Problemi di 
estetica, pag. 239—249). Ne găsim aci în fata unui text semnificativ pentru poziţia „autonomiei 
esteticului", atât prin polemica împotriva continutismului de sursă hegeliană, cît şi prin expresivitatea 
cu care este concretizată teza autonomistă. Nu încape îndoială, într-o asemenea lumină, că orice 
caracterizări ale operelor picturale, de genul celor formulate de Lukâcs în legătură cu opera unui 

Tinto- retto sau Rembrandt, implicînd evocarea unui univers spiritual legat de condiţia social-istorică 
a artistului, vor fi considerate de un partizan al autonomiei esteticului, în speţă de un crocian, drept 
tot atâtea alunecări in zona extra-esteticului şi drept tot atîtea prelungiri ale unui continutism estetic 
de tip hegelian sau diltheyian. Benedetto Croce reproşa criticii de inspiraţie hegeliană o concepţie 
estetică „filosofistica o mitologistica", afir- mind că gîndirii hegeliene i-ar fi rămas ascuns 
„caracterul sentimental şi liric al artei" (v. De Sanctis e l’hegelismo, în Saggio sullo Hegel... pag. 
388). Cartea lui Dilthey Das Erlebnis und die Dichtung (1910), care a exercitat de altfel o puternică 
impresie asupra tînărului Lukâcs, cum o mărturisea el însuşi în prefața la Teoria romanului, era 
citată de Croce in La Poesia ca un exemplu al „trecerii de la istoria poeziei la istoria spiritului etic şi 
social", ceea ce pentru Benedetto Croce echivala cu o judecată categoric negativă: „Il Dilthey, che 
con molta finezza sapeva cogliere gli svolgimenti morali, religioşi e filosofici, non pare che avesse 
pari disposizione felice nelle cose delle poesia propriamente detta" (La Poesia, prima edizione 
economica, pag. 316—317). Observațiile de mai sus ne îngăduie să aruncăm o lumină mai 
pătrunzătoare asupra aparentei paradoxalitati a poziţiei lui Lukacs. Este revelator să constatăm că 
estetica de tinereţe a lui Lukâcs trăda o sensibilă influenţă a ideilor estetice ale lui Konrad Fiedler, 
cunoscutul teoretician al artei ca „pură vizualitate" (reine Sichtbarkeit), cel care exercitase o atracţie 
şi o influenţă incontestabile şi asupra lui Croce. Ideile lui Fiedler reprezintă o prezenţă considerabilă 
şi în sistemul de estetică final al lui Lukâcs, chiar dacă esteticianul marxist le va supune acum unei 
perpetue amendări critice. Nimeni nu a pus cu mai multă vigoare în valoare autonomia activităţii 
estetice în filozofia germană a artei^din a doua jumătate a secolului trecut ca Fiedler. Puterea de a 
vedea, considerată de Fiedler singurul organ al activităţii estetice, în zona artelor plastice, era 
concepută de el ca o forță autarhică, din dezvoltarea şi proliferarea căreia, printr-un dinamism 
propriu, se nasc operele de artă. Activitatea estetică nu începe cu adevărat decît atunci cînd văzul 
(activitatea vizuală) se eliberează de orice imixtiune şi tutelă, de orice amestec al sentimentelor sau 
reflectiei, cu care este spontan asociat în viata curentă: vixualitatea refulează în procesul creaţiei 
artistice orice altă componentă a personalităţii umane şi se constituie ca o energie spirituală 
autotelică. Opera lui Fiedler ne oferă şi ea un exemplu elocvent al indisociabilităţii dintre estetică şi 
filozofie: vizu- alitatea devine la Fiedler o activitate plăsmuitoare autonomă prin analogie directă cu 
activitatea conoscitivă a subiectului transcendental kantian. Neo-kantianul Konrad Fiedler va 
revendica energic, asemenea de altfel întregului neo-kantianism modern, extirparea din ereditatea 
filozofiei kantiene a incomodului „lucru în sine", tinzînd să asigure activităţii plăsmuitoare a 
conştiinţei o suveranitate nestinglierită; în planul creaţiei artistice, simţul văzului s-ar emancipa astfel 
de orice presiune sau condiţionare externă, plăsmuind liber şi autonom, în exclusivă conformitate cu 
legea sa internă de afirmare. Radicalismul lui Fiedler în disocierea puterii configurative de toate 
celelalte energii sufleteşti, viata afectivă ca şi activitatea intelectivă fiind considerate neutralizate şi 
suprimate în actul „purei vizualitati", a contribuit desigur la puternica audienţă a ideilor sale, el fiind 
privit drept unul din părinţii moderni ai autonomiei esteticului: orice afirmaţii cu caracter 
sentimental, reflexiv, filozofic asupra artei nu ar putea decît să-i altereze esenţa, accesul la ea fiind 
deschis celor foarte puţini care se pot transpune în imperiul purei vizualitati (v. întreaga lucrare a lui 
Fiedler /iber den Ursprung der kiinstlerischen Tatigkcit, în Schrifieu zur Kunst T, W. Fink Verlag, 
1971, pag. 183 — 368). 

Lui Konrad Fiedler îi aparţine şi teza că nu există o artă, in general, ci doar diferitele arte 
particulare, condiţionate fiecare de existenţa unuia din simţurile sau uneia din facultăţile sensibile ale 
omului: preambulul lucrării mai sus amintite cuprinde de altfel afirmaţia că întreaga teorie dezvoltată 
în paginile ei se referă la zona artei plastice, fără a infera asupra celorlalte forme de artă. Este însă 
uşor de ghicit că metoda fiedleriană de analiză a fenomenului estetic viza în fond sfera tuturor 

artelor. Georg Lukâcs va împărtăşi pe deplin ideea programatică a lui Fiedler cu privire la dis- 
continuitatea sferei estetice şi la preeminenta activităţii artistice specializate fata de ideea generică a 
artei, în timp ce Benedetto Croce o va respinge fără menajamente, distinctiile între diferitele arte 
fiind considerate lipsite de semnificaţie filozofică, o reeditare a vechii erori a lui Lesşing. Benedetto 
Croce, fără a-şi ascunde rezervele importante, acorda o preţuire înaltă teoriei estetice a lui Fiedler. 
Polemica împotriva interpretărilor setj- timentaliste sau intelectualiste ale artei, vigoarea cu care era 
pusă în lumină energica unilateralitate a activităţii estetice, suprimarea hiarus-ului între viziune şi 
expresie, atitudine anti-continutisté numită de Croce „il gioiello delle dottrine fiedleriane" (giuvaerul 
tezelor fiedleriene) erau celebrate de esteticianul italian cu o explicabilă gratitudine (v. La teoria 
delV arte come pura visibilita, în Nuovi saggi di estetica, pag. 235—:25(0). Mult mai semnificativ şi 
important din punctul nostru de vedere este faptul că Georg Lukâcs va asimila şi integra din plin în 
sistemul său.de estetică final descrierea nemijlocită a procesului de creaţie artisțică efectuată de 
Fiedler: fără a tăgădui citusi de putin puterea de persuasiune a drasticelor rezerve formulate de 
Lukacs faţă de Fiedler, trebuie să recunoaştem că influenţa ideilor fiedleriene este mai puternică 
decît o admitea el însuşi. Conceperea procesului nemijlocit al creaţiei artistice ca o mişcare 
reductivă, în sensul unei necesare contrageri a materiei la orizontul unui simţ determinat (în speţă: al 
vizualităţii), excluderea oricărei transgresări a imanentei sensibile în direcţii exterioare: cele ale 
Lukâcs. Ne găsim în fata acelui aparent paradox estetic despre care aminteam înainte: Georg Lukâcs 
se arată pe de-o parte fidel tezei autonomistului Fiedler că singurul organ al creaţiei artistice îl 
formează activitatea sintetică a simţurilor, că orice transgresare a mediului omogen al purei 
activităţii estetice, dar pe de altă parte foloseşte în analiza operelor unor mari pictori caracterizări de 
ordin ideologic sau de tip geistesgeschichtlich (al istoriei spiritului), înseriindu-se pe o filiatie 
hegeliană sau chiar dilthe- yiană, situaie prin natura lor la antipodul teoriei estetice a „purei vizuali- 
tati“. Nu este oare Georg Lukâcs prizonierul unei ereditati spirituale hibride? Nu este oare limpede 
că asocierea unor cuceriri ale esteticii hegeliene cu altele ale teoriei fiedleriene ar putea fi calificată 
de un partizan al autonomiei esteticului drept realizarea unui cerc pătratf Este adevărat că şi 
Benedetto Croce îi va face lui Fiedler reproşul fundamental de a fi rămas cantonat în sfera de o 
frigidă puritate a vizualitatii pure, de a fi ignorat energia spirituală care animă şi dă căldură activităţii 
intuitive: sentimentul devenit obiect de contemplatie (Croce denunța purismul lui Fiedler ca pe o 
,chiarezza senza ealore“ ca pe o „claritate lipsită de căldură": art. cit. pag. 246). Lukâcs se va intilni 
aci cu Croce, critica sa dobîndind însă o anvergură mult mai mare. Nu este mai puţin sigur că 
disocierea tranşantă a activităţii estetice a spiritului de actele lui inteleetive sau volitive, operată de 
Fiedler, va fi considerată de Croce o cucerire definitivă a teoriei autonomiei artei. Cum trebuie să 
înţelegem atunci tentativa lui Lukâcs de a realiza ceea ce pare o „imposibilă sinteză"? 


7. SUBIECTIVITATE ŞI OBIECTIVITATE 


Soluţia o putem găsi numai dacă avem prezente în minte cele două însuşiri fundamentale, 
strîns legate, ale activităţii estetice: caracterul de mimesis şi vocaţia antropomorfizantă a artei. 
Analizele lui Lukâcs nu devin comprehensibile decît prin co-prezenta perpetuă a celor două atribute. 
Este foarte posibil ca tocmai restaurarea în drepturi, cu o energie teoretică fără precedent în istoria 
esteticii moderne, a anticului concept de mimesis, să 

declanşeze cele mai multe rezistenţe fata de estetica lui Lukâcs (am arătat în altă parte că 
Benedetto Croce statua o opoziţie categorică între conceptul aristotelic al artei ca mimesis şi 

conceptul său al artei ca intuiţie lirică; de conceptul lukâcsian al mimesis-ului nu s-a ocupat pînă 
acum decît esteticianul polonez .Ştefan Moravski într-un articol sumar publicat în revista americană 
Science and Society, nr. 1/1968). Dificultatea stă în a înţelege simultaneitatea dublei exigente 
postulate faţă de artă: a conserva prin mimesis obiectivitatea lumii-în-sine, nealterate de iluzii sau 
prejudecăţi, dar a o evoca exclusiv în funcţie de amplificarea si potentarea subiectivităţii. Deschiderea 
spre plenitudinea lumii externe ar fi o condiţie inalienabilă pentru constituirea operei de artă ca o 
„lume autarhică". Pe de altă parte, afirmarea răspicată a ideii că mobilul activităţii estetice îl formează 
auto- contemplarea subiectivitatii (die Selbstbetrachtung der Subjektivităt), pare să indice o mişcare 
în direcţia opusă şi să dea satisfacție chiar partizanilor tezei despre artă ca intuiţie lirică. Concepţia 
estetică a lui Lukâcs se sprijină în mod evident pe o întreagă filozofie a genezei şi constituirii 
subiectivitatii umane. Conceptul de mimesis nu trebuie să ne inducă în eroare: departe de a atribui 
artei misiunea de a evoca realitatea în neutralitatea şi indiferența ei, în pura ei exterioritate, accentele 
decisive sînt puse pe vocaţia artei de a intensifica subiectivitatea, de a crea, după formula 
semnificativă a lui Lukâcs, o „emfază" a subiectivitatii. Particularitatea cea mai frapantă a esteticii 
sale este, după cum am mai spus, coherenţa şi consecventa cu care teoremele estetice sînt articulate 
pe baza unei ontologii a existenţei sociale şi a epistemologiei corespunzătoare. Coincidenta în 
procesul activităţii estetice a două mişcări aparent divergente: cufundarea în imanenta realității 
obiective şi intensificarea subiectivitatii, poate apărea unui spirit neprevenit drept un simplu artificiu 
dialectic, sau chiar drept un paradox, irealizabil în intuiţia directă. Lukâcs pleacă însă de la un adevăr 
din cîmpul antropologiei filozofice şi al eticii: cunoaşterea de sine a omului nu poate fi înfăptuită 
decît prin cunoaşterea ansamblului raporturilor sale cu lumea. Un pasaj faimos din convorbirile lui 
Goethe cu Eckermann şi un altul din Maximele şi reflectiile marelui poet îi servesc esteticianului ca 
un punct de sprijin: auto-cunoaşterea (Erkenne dich selbst) nu ar avea in ea nimic ascetic, nimic 
comun cu „heautognozia hipohondrilor, humoriştilor şi heautontimoru- menilor noştri moderni", ci ar 
presupune pur şi simplu observarea relaţiilor cu semenii şi cu lumea. (I, p. 275). Extrapolarea unui 
asemenea adevăr în fenomenologia creaţiei artistice formează nervul argumentării lui Lukâcs. Să 
reamintim punctul său de plecare: vocaţia artei este de a evoca realitatea în deplina ei obiectivitate, 
dar exclusiv în perspectiva conformităţii ei cu exigenţele existenței umane. Conceptul de 
conformitate 

(Angemessenheit) reclamă precizări, spre a evita ambiguitatile, dictate de generalitatea lui. 
Schimbul material dintre natura si societate, dupa formula lui Marx, presupune perpetua transformare 
a naturii în funcţie de exigenţele vieţii sociale şi modelarea raporturilor sociale în funcţie de 
imperativele existenţei umane. Omul, cu ansamblul însuşirilor sale, este în întregime produsul acestui 
proces. Ideea de ,,conformitate" (de ,,adecvare") poate fi privită întîi într-o acceptiune practică: 
exemplele cultivării fostelor pustiuri sau amenajării culmilor odinioară împădurite, citate la un mo- 
ment dat de Lukâcs (I, p. 551), justifică o asemenea acceptiune. Nimeni nu va pretinde însă că 
asemenea procese sînt produsul unei activităţi estetice. Spre a înţelege ideea de ,,conformitate" în 
accepțiunea voită de Lukâcs, ca zonă de rezidenţă a activităţii estetice, trebuie să o privim într-un 
context mai vast: este vorba de adecvarea lumii (văzută ca „schimb material între societate şi natura") 
la exigenţele omului ca ființă umană, de conformitatea ei, cu cchilibrul şi dezechilibrul, binele sau 
răul personalităţii umane în integralitatea ei. Numai astfel devine, credem, inteligibilă, o afirmaţie de 
genul: „De la idilă pînă la tragedie, acest schimb material al societăţii cu natura cuprinde toate 
fenomenele de viata ale lumii oamenilor, ambianța lor, baza naturală a existenţei lor şi consecinţele 
lor sociale" (I, p. 551). Lucrurile s-ar preciza poate şi mai mult dacă arn tine seama şi de un al doilea 
concept fundamental al esteticii lui Lukâcs: cel al constiinfei-de-sine (sau auto-conşliinţei, 
Selbstbewusstsein). Auto-con- ştiinţa trebuie înţeleasă ca răsfrîngerea vieţii externe şi interne in 
echilibrul şi plenitudinea conştiinţei. Lukâcs distinge ferm, într-o pagină revelatoare din capitolul 
„Opera de artă ca existenţă-pentru-sine", cuprins în al doilea volum al Esteticii, viata sentimentală a 
conştiinţei, cu multiplicitatea motiunilor ei sufleteşti, de fenomenul auto-conştiinţei. Intensitatea 
pasiunilor nu este cîtuşi de putin identică sau sinonimă cu amplitudinea auto-constiintei. ,,Pasiunile 
vieţii produc în adevăr o constiinta-de-sine in cei cuprinşi de ele, dar oarecum ca produs secundar”. 
Sentimentele şi pasiunile sînt forme ale vieţii practice a individului; eonştiinţa-de-sine vizează zona 
rasfringerii lor în autenticitatea şi completitudinea personalităţii. Ea se situează aşadar la un nivel 
superior, ca un fel de di eu cache, participant, martor şi judecător implicit al avatarurilor vieţii 
pasionale. Pasiunile, acaparate de obiectul lor, pot fi însoţite de o conştiinţă-de-sine, „dar nu trebuie 
neapărat să ducă la ea". Distincția subtilă şi profundă a lui Lukâcs reclamă atenţia: eonstiinta-de-sine 
vizează zona nucleară a personalității umane, acolo unde se produce sancţionarea şi armonizarea, de 
la altitudinea integrităţii, a tuturor evenimentelor conştiinţei. Esteticianul marxist redescoperă în 
termeni proprii adîncimea conceptului aristotelic al catharsis-ului: scopul 


operei de artă este „purificarea" pasiunilor, ridicarea lor la treapta auto- conştiinţei. 

Georg dwedgsou niente’ PirPă/iatalesesistiei însă că intensificarea conştiinţei de sine nu ar fi posibilă în 
afara unui contact multiplu diversificat cu realitatea lumii obiective. Circularitatea mişcării de la 
auto-conştiinţă la conştiinţa lumii reale stă la baza tuturor teoremelor sale estetice. „Kin unge- 
genstăndliches Wesen ist ein Unweseti" ( O existenţă non-obie tivă este o non-existen{d...), celebra 
teză a lui Marx din Manuscrisele cconomic o-filo- zofice, poate fi considerată celula gîndirii sale 
perpetuă existentă între cele două planuri, este o idee a lui Marx integral valorificată de Lukâcs. 
Fundamentala sa iniţiativă de gîndire este prelungirea ideii formulate in nuce de Marx la sferele cele 
mai complicate ale vieţii spirituale. Corelatia strînsă între teleologie şi cauzalitate, între iniţiativele 
conştiinţei şi studiul şirurilor cauzale obiective, „sub pedeapsa infringerii", (bei Strafe des 
Untergangs) după expresia lui Marx — este o altă piatră unghiulară a gîndirii sale. Meritul lui Hegel 
de a fi pus travaliul la baza devenirii omului ca fiinţă umană, de a fi creat premisele pentru 
înţelegerea adevăratului raport între cauzalitate şi teleologie, era energic pus în lumină de Lukâcs 
încă în cartea sa Der junge Hegel. Nu ne putem îngădui aci o descriere a genezei şi tuturor 
implicatiilor concepţiei filozofice a lui Lukâcs asupra relaţiei subiect-obiect. Să spunem doar că el 
urmăreşte de la formele ei cele mai elementare, de la procesul muncii, modul în care auscultarea 
secretelor materiei şi studiul proprietăţilor obiective este garanția oricărui succes al iniţiativelor 
subiective. Tezele lui Hegel asupra raportului dintre subiectivitate şi obiectivitate, de la critica 
ascuţită a idealismului subiectiv al lui Kant, Fichte şi Jacobi din scrierea Credinţă si ştiinţă, la critica 
„sufletului frumos“şi a „conştiinţei nefericite", a stoicismului şi scepticismului, din Fenomenologia 
Spiritului, cu corolarul: adîncimea subiectivitatii este direct proporțională cu înrădăcinarea ei in 
obiectivitate, au devenit tot atîtea coloane de susţinere ale gîndirii lui Lukâcs. Forţa de convingere a 
esteticii sale se întemeiază pe expansiunea unor teoreme fundamentale cu caracter ontologic în zona 
activităţii estetice a spiritului. O astfel de legătură este stabilită de pildă între ideea că însuşirile 
personalităţii umane, de la cele mai elementare la cele mai complexe, s-au născut în interacţiune cu 
realitatea obiectivă şi se revelă doar în procesul înfăptuirii unor scopuri efective, şi descrierea 
procesului de creaţie artistică sub forma unei duble mişcări a înstrăinării sau pierderii de sine a 
subiectului în totalitatea lumii obiective şi a reîntoarcerii la sine, amplificat şi îmbogăţit, ca rezultat al 
contactului cu lumea. Circularitatea mişcării între cunoaşterea de sine şi cunoaşterea lumii ar sta la 
baza echilibrului plutitor între subiectivitate şi obiectivitate din imanenta plăsmuirii artistice. La 
prima vedere, ideea lui Lukâcs de a face din teza filozofică a lui Hegel despre mişcarea de ,,in- 
străinare" a conştiinţei în lume şi ,,reintegrare", prin revenirea la conştiinţa de sine, un model pentru 
descrierea procesului de creaţie artistică, ar putea să pară surprinzătoare şi contrariantă. Cum poate fi 
convertită o teză filozofică generală, specifică idealismului hegelian, în paradigma procesului atât de 
particular al activităţii estetice? Nu există oare primejdia reală de a sacrifica mişcarea genuină a 
creaţiei artistice unui model abstract al relaţiei filozofice subiect-obiect? Răspunsul aparent paradoxal 
al lui Lukâcs este că ceea ce formează în cîmpul ontologiei sau teoriei cunoaşterii o eroare’, teza că 
„nu există obiect fără subiect", devine în cîmpul esteticii cheia de boltă pentru soluţia problemei. 
Descrierea hegeliană a relaţiei subiect-obiect ca o mişcare de exteriorizare şi obiectivare a 
subiectului, prin care el îşi pierde nemijlocirea lui originară, imbogatindu-se şi amplificindu-se graţie 
înstrăinării de sine şi supunerii la obiect, spre a se întoarce la sine multiplu determinat şi astfel 
îmbogăţit, printr-o mişcare de repliere şi retractare (Zurucknahme), i se pare lui Lukâcs a coincide cu 
linia ideală de desfăşurare a procesului de creaţie artistică. Ceea ce este o construcţie speculativă de 
tip idealist în planul ontologic şi epistemologic poate fi considerat o descriere adecvată a relației 


subiect-obiect în estetică. Fără îndoială Lukâcs disociază ferm mişcarea de alienare a subiectului in 
obiectă$i de suprimare a ei prin resorbtia subiectului în sine însuşi de mistica identitate suBitticobiect 
din filozofia lui Hegel sau Schelling. Puterea de persuasiune a tentativei sale de extrapolare a tezei lui 
Hegel despre înstrăinare şi reintegrare în subiect, în cîmpul activităţii estetice, ni se pare a rezida 
tocmai în faptul că el rămîne fidel ideii despre autonomia obiectului faţă de subiect, postulat cardinal 
al materialismului său filozofic, chiar atunci cînd descrie un proces unde o asemenea autonomie este 
prin definiţie neutralizată şi suprimată. Nu trebuie să uităm pe de altă parte că în cartea sa despre 
Tînărul Hegel, conceptul hegelian al „înstrăinării” (Entaussenmg, are deopotrivă sensul de 
exteriorizare, obiectivare, alienare) era atît de prețuit, deoarece Lukâcs descoperea în el voinţa lui 
Hegel de supunere- la obiectivitate, de „involuntară şi inconștientă aplicare a criteriilor materialiste 
ale justei cunoasteri", de limitare considerabilă a preeminentei şi prerogativelor subiectivitatii în 
interiorul idealismului său filozofic, spre deosebire de „dogmatica decretare" a suveranităţii 
subiectului şi anihilării obiectului în filozofia contemporanilor săi Kant, Fichte şi Schelling. (Der 
junge Hegel, Aufbau Verlag, 1954, pag. 608—610). 

Problema fundamentală este dacă o analiză lipsită de prejtj* . a procesului artistic 
verifică modelul teoretic propus de Lukâcs. Greu?af&2, este şi aci de a realiza o imagine 
convingătoare a modului cum se produce conversiunea perpetuă a subiectivităţii in 
obiectivitate şi a obiectivităţii în subiectivitate în intimitatea procesului de creaţie artistică. 
Trebuie să recunoaştem că atunci cînd într-o pagină din Estetica sa Lukâcs invocă întîi o 
mărturie a lui Tolstoi făcută lui Gorki: „Sîntem cu toţii nişte teribili «inventatori». Eu de 
asemenea. Citeodata, în timp ce scriu, un personaj îmi produce subit compasiune, şi atunci 
mă grăbesc să-i împrumut o trăsătură mai bună, şi scot de la altul o altă trăsătură, pentru ca 
ambianța lor să nu devină prea întunecată ... Nu se descrie viata reală cum este, ci ceea ce 
noi gîndim despre viaţă. Cine are vreun folos să ştie cum văd eu acest turn, sau marea, sau 
pe acel tătar? Ce este interesant sau necesar in aceasta?", sau atunci cînd citează o mărturie 
echivalentă a lui Theodor Fontane cu privire la contradictia între propriile impulsuri şi 
exigenţele obiective ale creaţiei: „Cînd gustul nostru ... determină producția noastră, natura, 
care urma alte căi, ne abandonează, şi întreprinderea noastră eşuează. Am realizat, în acest 
caz voinţa noastră, dar este vorba de un născut mort", el oferă tot atîtea argumente elocvente 
în favoarea puterii coercitive a obiectivităţii în actul creaţiei (deşi exemplele sînt citate într- 
un alt context). Pulsiunile şi mişcările subiectivitatii, celula arborescentă a creaţiei, sînt 
supuse unei corecturi şi amplificări considerabile in contact cu obiectivitatea; dar emergenta 
subiectivitatii germinale în cîmpul obiectivitatii, pînă la „pierderea de sine", după expresia 
lui Lukâcs, nu are drept termen final decît intensificarea subiectivitatii, reîntoarcerea la sine 
după un lung şi anevois ocol. 

Originalitatea gîndirii estetice finale a lui Lukâcs stă tocmai în a fi dezvăluit 
ponderea excepţională a momentului obiectivităţii în devenirea actului de creaţie, fără a 
altera sau diminua cu nimic teza despre finalitatea lui centrală: potentarea şi expansiunea 
nelimitată a subiectivitatii umane. Este exact sensul pe care trebuie să-i acordăm conceptului 
său fundamental de mimesis. Motiunile şi tensiunile subiectivităţii sînt celula germinală a 
activităţii estetice. Meritul esteticianului nostru este însă de a fi luminat modul în care 
„desfăşurarea" şi amplificarea emoţiei iniţiale în procesul creaţiei implică un soi de 
deposedare de sine sau lepădare de sine a subiectului în favoarea resorbtiei în realitatea 
obiectivă, echivalentă cu o „dăruire" către realitate, pînă la regăsirea de sine, graţie anulării 
mişcării de înstrăinare, modificat şi transformat de contactul cu obiectivitatea. Camil 

Petrescu ar fi îmbrăţişat, credem, cu o deplină adeziune, un asemenea mod de a vedea 
lucrurile. Corectura momentului strict subiectiv, sub specia obiectivitatii, era o idee 
familiară unui adept al fenomenologiei. Făcînd odată distincţia între 

sinceritatea „subiectivă" şi sinceritatea ,autentica", reveudicind pentru cea din urmă controlul 
noosic al obiectivităţii prin inteligenţă, el scria:,. ... în seiis substantial ist sinceritatea autentică 
implică neîncrederea în calitatea sinceritatii proprii şi constituie prima verigă din lanţul nooerat". 

Osmoza între teoremele filozofice generale cu privire la relaţia subiect- obiect şi analiza 
imanentă a procesului de creaţie artistică se verifică din nou. Bănuiala insidioasă că Lukâcs ar 
admite puterea coercitivă şi imperativă a obiectivitatii lumii reale, aşa cum există ea în sine, 
independentă de subiect, chiar în intimitatea unui proces unde se afirmă hegemonia expansivă a 
subiectivitatii, din dorința de a rămîne fidel opţiunilor sale filozofice primordiale cu privire la 
reflectarea obiectului de către subiect, nu însă din observarea lipsită de prejudecăţi a activităţii 
estetice genuine, poate fi acum supusă unei probe decisive. Fără a admite emergenta 
subiectivitatii în densitatea şi substantialitatea realității obiective, suprimindu-i celei din urmă 
opacitatea şi făcînd-o transparentă, nu ar fi de conceput nici articularea operei de artă ca o 
,lume", nici ridicarea subiectivitatii contingente la treapta subiectivitatii estetice (universale). 
Cit de departe era Lukâcs de a sacrifica autonomia activităţii estetice .vreunui ,,obiectivism" 
filozofic, prin natura sa an-estetic, se vede nu numai din fermitatea cu care este afirmată 
distincţia între ,,constiinta-despre (ceva) ...“, caracteristică ştiinţei, şi ,,auto-constiinta asupra..." 
(„Selbstbewusstseiu-von ..."), specifică artei, dar şi din revelatoarea sa afirmaţie că aplicarea 
termenului de ,,cunoastere" activităţii artistice i se pare improprie. K1 va demonstra că arta poate 
fi considerată simultan mai mult şi mai putin decît cunoaşterea: mai mult, în sensul că revelatiile 
asupra lumii şi asupra cunoaşterii de sine dobîndite prin artă nu vor putea niciodată dobîndi o 
exactă transpunere conceptuală, mai puţin în sensul că, din punctul de vedere al discursului 
ştiinţific, ele păstrează inevitabil un caracter de ,,facticitate" şi de particularitate. (Ip. 511 — 
512) 

e Concrescenta subiectivitatii şi a obiectivităţii, înainte de a fi un postulat al activităţii 
estetice, este o realitate a vieţii sociale. Nu putem intra aci într-o discuţie de fond asupra tezelor 
lui Lukâcs cu privire la dubla structură a vieţii sociale: produs al activităţii teleologice a 
oamenilor, după celebra formulă a lui Vico, citată de Marx, ea nu revelă mai puţin autonomia 
obiectivităţii ei, dincolo de intenţiile subiective ale indivizilor. Numai o analiză a Ontologiei 
existenţei sociale ar îngădui un examen aprofundat al justetei lor. Lukâcs menţine in Estetica sa 
un circuit omniprezent între .analizele dedicate structurii vieţii sociale şi cele consacrate 
formelor ei superioare de obiectivare, în primul rînd artei. Telosul activităţii artistice este 
evocarea lumii sub specie subiecţi, mai exact, plăsmuirea unui obiect destinat să aducă 
multiplicitatea puterilor sufleteşti într-o stare de armonie şi plenitudine. Am văzut legătura 
strînsă stabilită între ideea de conformitate sau adecvare (Angemessenheit) a hunii cu aspiraţiile 
subiectivitatii şi cea de intensificare a auto-conştiinţei. Un citat din Klopstock este menit să 
ilustreze ideea de mai sus: „Esenţa poeziei constă în faptul că ea, cu ajutorul limbajului, arată un 
anumit număr de obiecte pe care le cunoaştem sau a căror existență o bănuim privindt-îc din 
perspectiva care angajează puterile cele mai alese ale sufletului nostru într-o măsură atît de 
înaltă încît una acţionează asupra celeilalte şi pune astfel în mişcare tot sufletul (Gedanken liber 
die Natur der Poesie, cit. de Lukâcs în Estetica I, p. 532). Ori teza ontologică centrală a lui 
Lukâcs ni se pare a fi că o asemenea stare de armonie şi echilibru a puterilor sufleteşti nu poate 

fi dobîndită fără o simultană dominare a realităţii obiective, cea care condiţionează deopotrivă 
disoluția ca şi împlinirea personalităţii (în studiile sale critice Lukâcs foloseşte expresia: 
„Bewoltigung der Wirkliclikeit", „dominare a realității”, cu un sens suprem pozitiv). Regăsim 
astfel din nou ideea fecundei tensiuni contradictorii din imanenta activităţii estetice, una dintre 
cele mai profunde ale lui Lukâcs. Caracterul prin definiţie mimetic al activităţii artistice, în 
sensul filozofic al euviutului; plăsmuirea unui obiect destinat să figureze mişcările şi tensiunile 
subiectivitatii, echivalează cu ideea că amplificarea şi intensificarea subiectivitatii, prin 
realizarea stării de plenitudine, se bazează pe o simultană cucerire şi intensificare a obiectivitatii. 
Atingem aci una dintre cele mai delicate şi mai importante probleme ale esteticii lui 
Lukâcs. Ne intimpina pe de o parte energia cu care el insistă asupra mişcării de auto-disolutie a 
subiectivitatii în obiectivitate şi de reflectare a lumii în sine ca o condiţie fundamentală a 
creaţiei artistice, iar pe de altă parte egala vigoare cu care subliniază că finalitatea actului 
artistic este retroversiunea lumii în mişcările subiectivităţii, reflectarea realităţii exclusiv” în 
funcţie de auto-constiinta umană. Un spirit malitios s-ar tjutea întreba dacă statuarea unei 
asemenea duble exigente uu reflectă mai curînd antinomiile lăuntrice ale gîndirii şi 
personalităţii lui Lukâcs, contradicţiile unei conştiinţe dornice să concilieze imperativele teoriei 
reflectării cu libertatea şi autonomia fanteziei artistice, decît adevărata structură a procesului de 
creaţie. Este poate sensul surprinzătoarei afirmaţii a lui Istvan Meszâros, cuprinsă în studiul 
Lukâcs 'Concept of Dialectic din volumul Georg Lukâcs, The man, his work and his ideas 
(Edited by G. H. R. Parkinson, Londra 1970), cu privire la caracterul de schiță (Rohentwurf), şi 
nu de sinteză împlinită, al monumentalei opere a lui Lukâcs şi la contradicţiile ei intime: ,,Itre- 
veals heterogeneous: layers of the development of his thought, left side by side" (pag. 63). 
Cunoscatorii operei lui Lukacs stiu intr-adevar ce rol covir- 
şitor a jucat problema relaţiilor între subiectivitate şi obiectivitate în evoluţia sa spirituală. 
Abandonarea concepţiei de sursă hegeliană cu piivire la identitatea subiect-obiect sau la 
coincidenţa între actele de înstrăinare şi obiectivare, şi revelaţia faptului că obiectivarea este 
o condiţie inalienabilă a practicii sociale, că obiectivitatea este însuşirea materială 
primordială a tuturor lucrurilor şi raporturilor dintre ele, au marcat tranziţia sa definitivă spre 
gindirea din faza maturității (prefața din 1967 la Istoria şi conştiinţa de clasă amintea șocul 
şi răsturnarea de perspectivă produse în fiinţa sa intelectuală de Manuscrisele- economico- 
filozofice ale lui Marx, imediat după descifrarea lor, în 1930). Faptul că subtextul 
propozitiunilor de estetică speculativă ale lui Lukâcs este impregnat şi saturat de o dramatică 
experienţă spirituală, cu caracter personal, nu face după părerea noastră decît să le mărească 
interesul şi credibilitatea, bineînţeles în funcţie de caracterul pozitiv al unei asemenea 
experienţe. Lukâcs a avut revelaţia ,,opacitatii" realului (spre a utiliza de astă dată o expresie 
a lui Sartre), a densităţii şi substanţialităţii lui, ajungînd la concluzia, prezentă ca un 
laitmotiv şi in ultima sa opera: Ontologia existenței sociale, că nici o iniţiativă a 
subiectivitatii nu poate fi încununată de succes dacă nu tine seama de şirurile cauzale 
obiective. Estetica nu face nici o derogare de la această cucerire centrală a gîndirii sale, chiar 
dacă sensul activităţii estetice este exact contrar celui al impersonalitatii şi obiectivitatii 
dezantropomorfizante a gîndirii ştiinţifice: paradoxul fecund al activităţii estetice este, dupa 


58 Estetica 


cum am văzut, că imersiunea tot mai profundă a subiectivitatii în realitatea obiectivă, reflec- 
tarea tot mai cuprinzătoare a existentei-in-sine, se desfăşoară mereu in orizontul si imanenta 
subiectivitatii, are drept finalitate stimularea si potentarea auto-constiintei. Descoperim aci 
rădăcina uneia dintre ideile favorite ale lui Lukâcs, menită desigur să contrarieze pe mulți: 
realismul este o însuşire eongenială a artei de pretutindeni şi dintotdeauna, nu un simplu stil 
printre multe altele, (I, p. 559) Sensul exact al tezei sale poate fi înţeles numai dacă ţinem 
seama că departe de a face din reflectarea existentei-in-sine, independente de conştiinţă, 
telos-ul activităţii estetice (aceasta ar prăbuşi concepţia despre realism într-o viziune plată şi 
vulgarizatoare asupra relaţiei între subiect şi obiect în estetică), Lukâcs situează dimpotrivă 
intensificarea auto-conştiinţei şi emfaza sui generis a subiectivitatii în centrul concepţiei sale 
estetice. Mişcarea circulară între auto-conştiinţă şi cunoaşterea lumii, între cunoasterea-de- 
sine şi înrădăcinarea în experienţa lumii, între inferioritate şi exterioritate, rămîne desigur 
teza sa cardinală. Numeroase pasaje din opera sa arată că dacă face din fidelitatea fata de 
existenta-in- sine (fata de An-sich), faţă de raporturile şi proporţiile ei obiective, o condiţie 
sine qua non pentru autentica emergenta şi auto-afirmare a subiectivi- 

tatii estetice, el o consideră doar un moment necesar în alchiipia creaţiei artistice, nu însă 
finalitatea ei primordială: realitatea obiectivă, independentă de conştiinţă, rămîne doar o 
prezenţă necesară, adeseori invizibilă, in imanenta operei de artă, fundal şi scenă pentru drama 
auto-constiinfei umane. Impregnarea subiectivitatii de atributele lumii obiective determină în 
combustia creaţiei artistice nu resorbţia sau anularea ei în obiectivitate, ci dimpotrivă, 
ecloziunea ei veritabilă. Creaţia lui Camil Petrescu, exemplu ales desigur printre multe altele, ne 
poate sluji spre a ilustra teoremele lui Lukâcs. Sentimentele de dezolare şi contrarietate în fata 
unei lumi unde valorile sufleteşti şi intelectuale sînt supuse perpetuu unei sancțiuni inverse, apar 
deopotrivă ca evenimente ale personalităţii biografice (subiectivităţii contingente) a scriitorului 
şi ca nucleul arborescent al creaţiei sale. Tranzitia de la subiectivitatea particulară la 
subiectivitatea estetică, forța coagulantă a romanelor şi a operelor dramatice, presupune tocmai 
acea superioară „obiectivare" a subiectivitatii germinale despre care vorbeşte Lukâcs: dezolarea 
şi contrarietatea se organizează în adevărate drame ale sufletului şi spiritului, un întreg univers 
social apare evocat pe multiple dimensiuni ca fundal activ al dislocărilor şi tragediilor 
conştiinţei, subiectivitatea se amplifică şi se intensifică graţie tensiunii cuprinzătoare cu 
obiectivitatea, pînă la treapta catharsis-ului dramatic sau tragic. 


8. CONSTIINTA-DE-SINE A OMULUI CA SPEȚĂ 


Se poate spune că estetica lui Lukâcs atinge culminatia ei acolo unde descrie termenul ai 
quem al metamorfozei pe care o cunoaşte subiectivitatea particulară a artistului în procesul 
creaţiei. Dacă am afirma că el o descrie ca pe o trecere de la contingent la universal, de la 
particularitate la generalitate, am spune lucruri exacte, dar într-o formă mult prea abstractă şi 
vagă, lăsînd impresia că reedităm vechi adevăruri ale esteticii clasice şi îndeosebi ale celei 
idealiste germane. Ne găsim aci de fapt în faţa poate celei mai importante iniţiative de gîndire a 
lui Lukâcs de-a lungul ultimelor sale mari opere de sinteză: analiza conceptelor de speţă umană, 

de conştiinţă şi auto-conştiință a spetei umane (Selbstbewusstsein der Menschengattung). Să 
spunem de pe acum că o breşă definitivă este deschisă în vechea interpretare strict ,,sociologica" 
a fenomenelor de cultură prin utilizarea şi aplicarea conceptelor lukâcsiene. Ar fi fost, de altfel, 
de aşteptat ca ampla folosire a unor asemenea concepte într-o operă de doctrină marxistă să 
declanşeze vii reacţii atît din partea „structuralismului genetic" al lui Lucien Goldmann, cît mai 
ales din partea marxismului althusserian. Lukâcs se bizuie mereu în analiza noţiunii de speţă 
umană — gen uman — (Gattungsmăssigkeit) pe lucrările de tinereţe ale lui Marx, în primul rînd 
pe Manuscrisele economico- filozofice, cele pe care Louis Althusser le recuza ca apartinind 
perioadei de influenţă a antropologismului feuerbachian şi ideologiei hegeliene, deci anterioare 
marxismului autentic. Faptul că asemenea reacţii nu s-au produs pînă acum are o explicaţie cu 
totul contingentă: solipsismul în care se complac diferitele cercuri de teoreticieni marxişti, cu 
corolarul: ignorarea uneia dintre cele mai importante opere teoretice ale marxismului din veacul 
nostru. 

Spre a elucida sensul ccn:eptului de „conştiinţă a speţei umane" să pornim de la un 
exemplu ales de Lukâcs însuşi: opoziţia existentă la începutul secolului între concepţia 
marxistilor reformisti de tipul lui Ed. Bernstein şi cea a marxiştilor revoluționari. Disocierea 
„„mişcării" proletariatului de „scopul (ei) final", situarea pe primul plan a revendicărilor 
imediate şi punerea în paranteză a marilor opţiuni revoluţionare, operate şi promovate de Bern- 
stein, îi apar lui Lukâcs ca o tentativă tipică de a scinda artificial ceea ce este tranzitoriu de ceea 
ce este durabil în activitatea proletariatului şi de a exclude din ea tocmai ceea ce ţine de 
interessle superioare ale umanităţii (ceea ce este echt menschheitlich). Cerînd ca în imanenta 
unor revendicări practice, cu caracter limitat, ale proletariatului, să se descopere trăsături care 
vizează condiţia umană în universalitatea ei, să nu se disocieze programul micilor reforme de 
obiectivul final: saltul din imperiul necesităţii în cel al libertăţii, el urmăreşte să facă sensibilă 
prezenţa conştiinţei de speţă a umanităţii ca o realitate constitutivă a mişcării proletariatului. 
Exemplul este instructiv fiindcă el îngăduie să se precizeze că însuşirile care aparţin spetei 
umane şi complementul lor: conştiinţa de speţă a umanităţii, nu au o existenţă autarhică, de tip 
supra-istorie, ci sînt produse imanente ale devenirii istorice şi există doar, cum va spune Lukâcs 
la un moment dat, „ca trăsătură, ca nuanţă, ca tendință" a mişcării unor grupuri sociale 
determinate (clase, naţiuni etc.). (I, p. 597) Ontologia existenţei sociale, ultima mare scriere a 
lui Lukâcs, rămasă să apară postum, va introduce o nouă distincţie importantă: cea dintre 
existenţa spetei umane în-sine şi cea a genului uman ca o existenţă pentru-sine. Consideratiile 
gravitează mereu în jurul distinctiei între acţiunile practice, cu o finalitate imediată, pentru 
conservarea şi ameliorarea spetei umane şi actele sau obiectivatiunile prin care este asumat 
destinul omului ca om, privit în totalitatea lui. Lukâcs va afirma că cele mai multe ideologii sînt 
puse în slujba conservării şi dezvoltării spetei umane în-sine, sînt orientate spre a soluţiona 
probleme concret-actuale (sau cum va spune, cu alte prilejuri, sînt destinate a răspunde exclusiv 
„cerinţelor zilei", der Forderung des Tages). Numai marea 

filozofie şi marea arta (alături de conduitele exemplare ale anumitor oameni de actiuns, 
înscrise ulterior în memoria umanităţii) se ridică la acea altitudine unde este angajat destinul 
omului ca homo humanus, unde existenţa umană este privită în dimensiunea ei esenţială: ca 
afirmare a principiului libertăţii (v. textul rezumat al Ontologiei: „Fundamentele ontologice ale 
gîndirii şi acţiunii umane“, 1968 în ad lectores 8, Lucliterhand Verlag, pag. 163). 

Fără a putea intra acum în expunerea şi analiza tezelor din cîmpul ontologiei, să ne 
mărginim la aplicaţiile lor, de o covirsitoare importanta,in zona esteticii (unde de altfel au şi fost 
formulate pentru întîia oară de autor). Observațiile se concentrează adeseori în jurul 
discriminării între ceea ce este,tranzitoriu şi ceea ce este durabil în devenirea spetei umane. 
Noutatea punctului de vedere al lui Lukâcs este însă, după cum am văzut, că el refuză ferm să 
disocieze constituirea însuşirilor spetei umane de conditionarea spaţială şi temporală, de evoluţia 
concretă a formațiunilor sociale (familie, clasă, naţiune etc.): istorieitatea şi universalitatea sînt 
pentru el indisolubil legate. Polemica împotriva tezei despre existenţa meta-temporală a unui 
„general uman" este o constantă a scrisului său. Nu ne este desigur îngăduit să ne jucăm cu 
cuvintele: este limpede că, în cîmpul artei şi al esteticii, I^ukâcs caută să ofere un criteriu spre a 
distinge ceea ce are o valoare strict ..istorici" de operele cu o putere de iradiatie durabilă si 
capabile să depăşească epoca genezei lor social-istorice. Nu putem deci să ne mărginim a spune 
că istoricul şi universalul sînt strîns legate, cînd scopul este tocmai ie a distinge produsele 
spirituale, cu o valoare limitată la o perioadă istorică determinată, de cele care sînt incorporate în 
tezaurul durabil a': umanităţii. 

Ceea ce ne oferă Lukâcs este o gradatie ierarhică a treptelor subiectivitatii. Tezele sale 
importante sînt expuse nu numai în secţiunea intitulată -De la individul particular la conştiinţa 
de sine a genului uman" din primul m.*olum al Esteticii, dar şi în cea consacrată agreabilului 
(das Angenehme)din il doilea volum, spre a nu mai vorbi de marea Ontologie. Procesul de 
combustie fi metamorfoză al subiectivitatii particulare în subiectivitate estetică poate :: ilustrat 
mai ales prin exemplul unor cazuri-limită: subiectivitatea partieu- ! iră a lui Balzac este cea a 
unui „legitimist cu o inteligenţă normală", şi prin ea însăşi nu ar fi fost aptă să-i ducă pe scriitor 
la plăsmuirea unei opere de mvergura universală a Comediei umane (1, p. 576). Care este aşadar 
secretul unei asemenea metamorfoze? Lukâcs supune unei analize ample, fără ţ recedent în 
literatura marxistă, ideea de „speţă umană" (gen uman) sau de -zracter de speţă" (genericitate) 
(Gattungsmăssigkeit), schitata în conside- ti*iile lui Marx din lucrările de tinereţe şi reluată într- 
un pasaj celebru despre saltul din imperiul necesităţii în cel al libertăţii din finalul Capitalului. 
Tezele lui Marx îi îngăduie să precizeze că în timp ce însuşirile diverselor spete animale au un 
caracter dat, sînt simpla generalizare a trăsăturilor comune diverselor exemplare ale spetei 
(generalitatea spetei are aşadar aci un caracter ,,mut"), însuşirile spetei umane sînt într-o 
perpetuă amplificare şi îmbogăţire, graţie modificărilor progresive intervenite în schimbul 
material (de substanţe) dintre societate şi natură şi multiplelor iniţiative creatoare ale indivizilor. 
Actele indivizilor se desfăşoară desigur mereu în interiorul unor grupuri sociale determinate 
(familie, clan, clasă socială, naţiune), dar ele au un reflex perpetuu în generalitatea speţei umane. 
Fapta morală este una dintre cele mai elocvente ilustrări ale prezenţei şi puterii imperative a 

umanităţii ca speţă: conştiinţa care dictează acţiunea etică este tocmai cea a genului uman. 
Caracterul de speţă al umanităţii se înfăţişează ca un corpus de însuşiri în perpetuă devenire, 
tezaurizînd experienţele decisive, pozitive şi negative, ale umanităţii pe diversele ei trepte de 
dezvoltare. Experienţa umanitati ca unitate a spetei nu va deveni însă o realitate nemijlocită a 
vieţii cotidiene decît în epoca unei societăţi mondiale socialist unificate. 

Experienţa estetică oferă un teren privilegiat de experimentare pentru prezența 
conştiinţei de speță a umanităţii. Cînd am vorbit despre gradatia ierarhică a treptelor 
subiectivitatii stabilită de Lukâcs, ne-am gîndit la faptul că distincţia, atît de importantă sub 
raport estetic, între operele de ,,beletristici" (ceea ce Croce numise operele de ,,letteratura‘‘), 
inspirate de scopuri morale şi sociale imediate, şi operele de adevărată şi pură artă, cele pe care 
memoria umanităţii le încorporează ca atare în patrimoniul ei, se bazează pe ideea că cele dintii 
ar fi inevitabil expresia unei subiectivitati rămase la stadiul particularitatii (de grup, de clasă, 
nationale etc.), în timp ce ultimele ar exprima conştiinţa de sine a umanităţii pe o treaptă 
determinată a evoluţiei ei. Subiectivitatea individuală îşi pierde în procesul creaţiei artistice 
sigiliul particularităţi şi al finitudinii stricte. Originalitatea analizelor lui Lukâcs este că el leagă 
de actul mimesis-ului, de acel proces al „înstrăinării de sine şi al reintregrării ei“, prin care 
subiectivitatea este supusă unei confruntări extraordinar de intense cu dimensiunile obiective ale 
realului, mişcarea de purificare şi amplificare a subiectivitatii, pînă la constituirea unei 
experienţe semnificative pentru destinul omului ca speță. 

Metamorfozele subiectivitatii în procesul creaţiei s-ar desfăşura după legea unui celebru 
principiu spinozist: „Un afect poate fi împiedicat sau suprimat doar printr-un afect care este 
opus sau care este mai puternic decît afectul destinat a fi împiedicat." Este vorba aşadar de o 
dialectică sufletească specifică, prin care sentimentele primare se adîncesc şi se purifică, 
dobîndesc noi accente şi noi modulatii, neutralizind prin conservare şi depăşire ceea ce este 
pornire nemijlocită: mişcarea simultană de intensificare prin mimesis a obiectivitatii şi de 
potentare a subiectivitatii are drept rezultat că subiectivitatea revelează in adîncimile ei ceea ce 
tine de „umanitate" în sensul universal al cuvîntului, transformă ceea ce aparţine conştiinţei de 
sine a spetei umane în centrul organizator al activităţii ei plăsmuitoare. Uneor putem urmări 
chiar în țesutul viu al unei opere o asemenea mişcare de purii fi care a subiectivitatii: în romanul 
Ultima noapte ie iragoste... al lui Camil Petrescu gelozia febrilă a eroului se converteşte, după 
experienţa copleşitoare a războiului, într-o indiferență de moarte faţă de fosta femeie iubită. 
Războiul a jucat rolul unui factor cathartic în conştiinţa lui Ştefan Glieorghidiu, ridicînd-o la un 
sentiment şi la o înţelegere infinit superioare a lumii şi a vieţii (exemplul ne poate servi şi ca o 
ilustrare a veracitatii principiului lui Spinoza amintit mai sus, aplicat de Lukâcs la procesul 
creaţiei artistice). Romanul se încheie cu evocarea unui asemenea „accent transcendental! în 
conştiinţa eroului, marcînd parcă o conversiune a ei într-un moment al auto-conştiinţei umane cu 
valoare de universalitate. 

Procesul de combustiune al subiectivităţii particulare în actul creaţiei artistice şi 
ridicarea ei la treapta unui echilibru sufletesc superior a fost descris elocvent şi de Benedetto 
Croce într-o pagină din studiul Caracterul de totali- :ate al expresiei artistice, foarte înrudit în 
spiritul său cu cel al esteticii lui Lukâcs: „Ce importanţă are că un artist îşi propune să exprime 
prin creaţia sa artistică sentimentele lui de ură şi de gelozie? Dacă el e într-adevăr un artist, Jiiar 
din momentul reprezentării, sentimentul de dragoste va răbufni deasupra urii şi el ne va apărea 

în opera realizată ca om drept, în ciuda propriei sale nedreptati. Şi ce importanţă are faptul că 
altul vrea să coboare poezia pînă la rolul de complice al propriei lui senzualitati şi răvăşiri, din 
moment ;e. în cursul travaliului său, conştiinţa artistică îl obligă să unifice dispersiunea iceasta 
lăuntrică, şi-i va face să intoneze fără să vrea un cîntec de groază de tristeţe?" (Nuovi saggi ii 
estetica, ed.1969, pag. 127, trad. rom. în Breviar î-- estetică, Aesthetica in nuce, 1971, p. 166- 
167). 

Lukâcs face aşadar din prezenţa auto-constiintei genului uman semnul iistinctiv al 
operelor de artă veritabile spre deosebire de produsele cu veleitati artistice destinate a satisface 
doar înclinațiile unei subiectivitati indivi- iuale sau ale unui grup social (cele din urmă ar 
aparţine, pe diferite trepte, sferei agreabilului, culminînd cu operele de beletristică: producţiile 
iniţiale i'.e dramei burgheze aparţin acestei din urmă categorii şi abia odată cu Les- sing, Schiller 
şi Beaumarchais drama burgheză va atinge cu adevărat treapta irtei). Cum putem însă recunoaşte 
prezenţa auto-constiintei genului uman intr-o operă sau cum poate artistul însuşi avea conştiinţa 
că a atins treapta ri in opera sa, cînd linia de demarcaţie între diferitele categorii de produse 
artistice apare atât de fluidă şi aparent greu de fixat? Lukâcs formulează observaţia subtilă că 
artistul nu poate avea niciodată certitudinea absolută de a se fi ridicat prin opera sa la treapta 
auto-constiintei cu valoare de universalitate (certitudini pe care ştiinţa sau morala le posedă in 
cîmpul lor specific de activitate): el se aruncă â corfis per du în crearea propriei sale opere şi 
orice act de creaţie artistică comportă mereu sentimentul riscului (I, p. 575). O a doua observaţie 
importantă, strîns legată de cea de mai sus, este că ridicarea la auto-constiinta spetei umane nu 
poate fi în artă produsul unui act voluntar şi că în nici un caz ea nu este înfăptuită prin ,,ocolirea" 
condiţionărilor particualare ale subiectivitatii artistului (individuale, de clasă, nationale etc.): 
opere realizate cu conştiinţa de a aparţine exclusiv' unui hic et nune temporal şi geografic pot 
atinge implicit treapta universalitatii umane, în timp ce altele plăsmuite cu voinţa expresă de 
ridicare la treapta „general umanului" pot fi inghitite repede de uitare. 

Lukâcs recunoaşte cu franchete că prezenţa caracterului de speţă a omului este un 
moment „apriori indistinguibil" al produselor sale: numai evoluţia istorică sancţionează ceea ce 
este tranzitoriu şi ceea ce este durabil. Este însă sigur că interiorizarea unei experienţe 
individuale şi social-istorice determinate pînă la transformarea ei într-un act care implică 
destinul umanităţii ca speţă, formează privilegiul marei arte. Camil Petrescu mărturisea undeva 
că voinţa de a face procesul „trădării burgheziei" (în timpul primului război mondial şi în 
deceniul care i-a urmat) a fost unul din mobilurile decisive ale scrierii romanului Ultima noapte 
de dragoste, întiia noapte de război. Romanul lasă să transpară clar o asemenea intenţie, dar nu 
este mai puţin adevărat că dacă s-ar fi mărginit la ea, rezultatul ar fi fost un simplu roman 
,social", cu culoare umanitaristă si anti-burgheză. Ceea ce ridică scrierea lui Camil Petrescu 
deasupra obişnuitei literaturi „cu tendință" este tocmai faptul că experienţele eroului ating o 
dimensiune mai profundă, interestud condiția umană in generalitatea ei: drama iremediabilă a 
unei conştiinţe superioare într-o lume a levantinismului moral şi a egoismului vulgar. 


* Cînd am avut ocazia să expun te/.ele esteticii lui Lukâcs în fostul seminar de sociologia literaturii al lui Lucien Goldmann, condus acum de Jacques 
Leenhardt, tocmai conceptul de „conştiinţă a speţei umane" a suscitat reacţiile cele mai vii, inclusiv suspiciunea că ar putea fi vorba de alunecarea într-o 
„antropologie flotantă”. 

Relaţia între Shakespeare şi contemporanii săi, dramaturgii epocii elisabetane, îi apare 
lui Lukâcs ca un exemplu ideal spre a-şi ilustra tezele. Epoca elisabetană ar fi cunoscut o 
semnificativă stratificare a producţiilor ei: de la simplele moritati (cinteee de bilci relatind fapte 
sîngeroase) sau farse ordinare, departe de orice valoare artistică, trecînd prin producţiile teatrale 

destinate unor emoţii şi plăceri imediate, cu caracterul ,,agreabilului", pînă la operele 
mai însemnate, dar nedesavirsite datorită caracterului contradictoriu sau cu totul problematic al 
concepţiei (aluzie posibilă la John Ford, despre care se ocupase în cartea Romanul istoric) şi 
pînă la opera dramatică a lui Shakespeare. Lukâcs descoperă aci expresia, pe trepte sensibil 
deosebite, a unei aceleiaşi „nevoi a timpului", stratificarea unui imperativ social în forme de 
expresie ierarhic diferite: Shakespeare apare ca o culminatie a unei mase de producţii inspirate 
de un determinat sentiment al lumii (v. Asthetik, II, p. 563). Ceea ce distinge o asemenea operă 
culminantă de restul producţiilor contemporane, situate pe trepte inferioare, este faptul că 
subiectivitatea estetică a artistului atinge în actul de evocare a lumii perspectiva conştiinţei de 
sine a umanităţii pe o treaptă istorică a dezvoltării ei. Individualitatea şi universalitatea se 
topesc într-o fuziune desăvîrşită. Transformările la care activitatea sintetică a creaţiei artistice 
supune materia empirică se explică tocmai prin vocaţia marei arte de a incarna conştiinţa de 
sine a speciei umane. 

Georg Lukâcs regăseşte astfel, fără să-şi dea seama, o idee cardinală a esteticii lui 
Benedetto Croce. Să ne amintim că la un moment dat, în La Poesia, Croce menţionează reproşul 
adresat de Flaubert celebrei scrieri de Harriet Beeeher- Stowe, Coliba unchiului Tom, roman 
îndreptat împotriva sclavagismului în America secolului trecut, de a fi condusă de „un punct de 
vedere moral şi religios", şi nu de unul strict „uman". Croce arăta că satisfacerea unei asemenea 
exigente ar fi însemnat tocmai tranziţia de la o scriere de oratorie literară la adevărata poezie. 
Distincția crociană între operele cu valoare de circumstanţă (însumate sub semnul conceptului 
de ,,letteratura", îndeplinind o „opera di civiltâ”) şi cele de „pură umanitate” (de ,,poesia", 
îndeplinind o „opera di verita") reapare la Lukâcs în discriminarea dintre scrierile de beletristică 
şi operele de artă în sensul riguros al cuvîntului (să menţionăm în treacăt că Lukâcs pare să 
integreze romanul lui Beecher-Stowe totuşi în categoria din urmă, după cum reiese dintr-o 
pagină din Estetica sa; divergentele între Croce şi Lukâcs în judecatile asupra unor opere 
particulare, evidente şi în cazurile operelor literare ale lui Lessing sau Schiller, ne interesează 
însă aci mai puţin decît analogiile de poziţie, în importanta problemă teoretică amintită). 

Particularitatea poziţiei lui Lukâcs esteeă el caută să ofere o întemeiere obiectivă 
emergentei subiectivitatii estetice pe treapta conştiinţei de sine a umanității ca specie. Lukâcs 
consideră că substanța umană are o existenţă nu mai puţin obiectivă decît familia, clasa, 
națiunea etc., adică decît formațiunile sociale concrete in imanenta cărora s-a desfăşurat pînă 
acum. Ea apare, după cum am văzut, ca un corpus de însuşiri, supuse printr-un soi de obiectivă 
spontaneitate unui perpetuu proces de triere şi selecţie. Răsfrîngerea subiectivă, pe planul auto- 

conştiinţei, a experienţelor umanităţii ca speţă, deci a acelei substanţe obiective, cu o 
prezenţă pînă acum latentă, este misiunea şi privilegiul artei (analogiile cu „doctrina substanței" 
a lui Camil Petrescu sînt frapante, dinstinctia scriitorului nostru între „evoluţia in subspecie*! şi 
cea substanțială corespunzînd cu totul discriminărilor indicate mai sus). Momentul de 
obiectivitate al subiectivitatii estetice este cel cînd, fără a abandona istoricitatea experienţelor ei, 
ea lasă să transpară, sub forma conştiinţei de sine, însăşi substanţa umană în universalitatea ei. 


9. CONCEPTUL DE „MEDIU OMOGEN" ŞI SOLUȚIA UNEI ANTINOMII 


Cînd citim mereu de-a lungul Esteticii lui Lukâcs că fiecare operă de artă importantă 
incarnează conştiinţa de sine a umanităţii, pe o treaptă a dezvoltării ei, ne putem întreba, în mod 
legitim, dacă nu sîntem de fapt în prezenţa unei reveniri la vechile tipare hegeliene. 
Aprehensiunea noastră are ca impuls teama că opera de artă ar putea fi încărcată cu un caracter 
excesiv reprezentativ, în sensul că individualitatea ei ar deveni un simplu punct de interferență 
al curentelor spirituale şi tensiunilor morale dintr-un moment istoric dat. Nu putem să nu ne 
aducem aminte de energia cu care Benedetto Croce a dus lupta împotriva tendinţelor de a 
sacrifica individualitatea ireductibilă a fiecărei opere de artă, prin transformarea ei în simplă 
încorporare a unor idealuri sau tendinţe istorice supra-personale: reproşul fundamental pe care el 
îl adresa şcolii hegeliene era tocmai că ea sacrifică mişcarea lirică genuină a operelor în favoarea 
unor entităţi sociale, morale sau filozofice, cu caracter imperscnal (nu ne interesează acum şi aci 
dacă polemica lui Croce împotriva lui Hegel şi a esteticii sale era cu adevărat întemeiată, ci 
delimitarea a două tendinţe, cu caracter antinomic, în istoria esteticii moderne). Situarea poziţiei 
lui Lukâcs în raport cu asemenea controverse este o problemă-eheie pentru caracterizarea 
esteticii sale. Aprehensiunea nu poate fi spulberată decît dacă ţinem seama de cealaltă 
componentă fundamentală a procesului de creaţie: omogeneizarea materiei lui se desfăşoară 
totdeauna în orizontul unui simţ sau al unui mediu determinat (este limpede că distingerea unor 
„componente" are sens numai din raţiuni explicative, de-a lungul discursului teoretic asupra 
artei; în procesul creaţiei ele au o existenţă indivizibilă). Ne găsim de fapt din nou în fata 
binomului antitetic: Hegel-Fiedler şi al ,,paradoxalei" tentative a lui Lukâcs de a unifica 
armonios ceea ce părea ireconciliabil în cele două direcţii opuse de gîndire estetică. Mediatiunea 
între cei doi ,,poli" ai actului de creaţie: expresia conştiinţei de sine a omului ca exponent al 
umanităţii (al speţei umane) pe o treaptă istorică a evoluţiei ei şi desfăşurarea lui necesară în 
spaţiul exclusiv al unui simţ determinat (al unui „mediu omogen") o putem afla doar în 
caracterul prin definiţie antropomorfizant al artei. Dacă este adevărat că vocaţia artei o formează 
evocarea unei „lumi“, impregnată şi saturată în capilaritatea ei de impulsurile şi aspiraţiile 
subiectivitatii, apare limpede că orice act de trăire intensificata a lumii se desfăşoară sub specia 
şi în imanenta unuia din simţurile sau uneia din facultăţile sensibilităţii umane. Este ceea ce 
Lukâcs va numi discontinuitatea sferei estetice, prelungind direct ideea lui Konrad Fiedler că nu 
există o artă în general, ci doar diferitele arte particulare şi radicalizind-o în sensul că unitatea de 
măsură a sferei estetice o formează opera de artă în singularitatea ei. 

Cît de departe împingea Lukâcs voinţa sa de a se distanţa de concepţia artei ca simplă 

emanatie a unei „Idei" şi de orice logicism sau intelectualism în interpretarea estetică (acuzaţiile 
favorite ale lui Croce împotriva lui Hegel şi a post-hegelienilor), se poate vedea şi din episodul 
polemicii sale împotriva unei sugestii a lui Brecht expusă în Micul Organon de estetică 
teatrală. Brecht, animat mereu de adversitatea sa împotriva artei ,,culinare", a senti- 
mentalismului în arta şi a esteticii Einfuhlung-ului (simpatiei), lansa la un moment dat ideea de 
a se scrie o „estetică a ştiinţelor exacte". Galileu, Ein- stein şi Oppenheimer erau evocati în 
sprijinul tezei că s-ar putea vorbi cu îndreptăţire despre funcţia estetică a unei teoreme, a unui 
adevăr sau a unei conduite ştiinţifice. Protestul energic al lui Lukâcs era emis în numele violării 
distinctiei radicale între activitatea estetică şi cunoştinţa conceptuală (ştiinţifică): forma nu 
poate fi considerată a fi in artă un simplu vestmint al unui conţinut pre-determinat şi pre-format 
(teza din urmă ar fi o consecinţă implicită a ideii lui Brecht), ci constituie o unitate inseparabilă 
cu conţinutul. Opoziția lui Lukâcs face parte din atitudinea sa negativă generală fata de 
tendinţele moderne de a eluda graniţele tradiţionale între formele spiritului şi de a contamina de 
pildă arta cu mişcarea dezantropomorfizantă a ştiinţei. Ceea ce ne interesează sub raport strict 
teoretic este afirmaţia con- cluzivă a lui Lukâcs că, fie şi în cazul operelor cu un conţinut 
„filozofic" sau de adîncime meditativă (poeziile filozofice ale lui Goethe şi Schiller, pictura . lui 
Rembrandt cel tardiv etc.), ,,sensurile" lor nu există decît incorporate (,,calati e dimentieati" ar fi 
zis Croce) în tonalitatea lirică a versurilor sau în luminile şi umbrele tablourilor: „Tocmai acele 
cuvinte, tocmai acele raporturi de lumină şi umbră constituie şi adîncimea de gîndire (die 
gedanklielie Tiefe) a unor a'are plăsmuiri estetice". Schimbarea unei succesiuni a cuvintelor, 
deplasarea unei nuanţe picturale etc. ar fi suficientă pentru a transforma acea adîncime într-o 
trivialitate (I, p. 659). Desigur ne găsim în fata unor adevăruri care pot părea astăzi locuri 
comune în estetică, după ce nu obosise să le repete timp de decenii şi Benedetto Croce, spre a-şi 
susține 

teza ca în arta nil există vreo separație între viziune sau intuiţie şi expresie, „essendo il 
suo contenuto la sua forma stessa“: ni s-a părut interesant să le cităm din paginile Esteticii lui 
Lukacs ca o demonstraţie a adeversitatii sale similare pentru orice ,,continutism abstract" şi ca o 
ilustrare a unei semnificative interferenţe, dacă nu coincidente, Fiedler-Croce-Lukâcs. 

Analiza conceptului de mediu omogen ne conduce din nou către principiul metodologic 
central al gîndirii lui Lukâcs: însuşirile constitutive ale unei activităţi spirituale sînt privite ca 
expresia directă a genezei şi funcţiei lor în constelația activităţilor umane. Este ceea ce ultimului 
Lukâcs îi plăcea să numească caracterul ontologic al demersului său de gîndire, opus celui pur 
epistemologic. Procesul de creaţie artistică este văzut ca o contragere a tuturor experienţelor 
subiectului în orizontul unei emoţii fundamentale şi al unui simţ determinat. Ecloziunea emotiei 
primare se face prin înlăturarea din cîmpul auto-afirmării ei a tot ceea ce este eterogen, prin 
neutralizarea expresă a tot ce ar putea constitui o derogare de la expansiunea ei: contragerea are 
aşadar ca scop şi efect o intensificare considerabilă a experienţei lumii, totul însă în imanenta 
unui ..organ" de receptare şi trăire a ei. Formal descrierea seamănă cu cea propusă de Fiedler. 
Nu încape îndoială că teza lui Fiedler despre necesara reductie a orizontului, în procesul de 
creaţie al unei opere plastice, la sfera „purei vizualitati", punîndu-se în paranteză tot ceea ce tine 
de afectarea altor simţuri sau de activitatea sentimentală şi intelectuală a subiectului, a influenţat 
direct teza lukâcsiană a mediului omogen. Lukâcs pune însă în valoare mobilul mişcărilor de 
reductie şi omogeneizare: nevoia de a suprima nepotrivirile şi discordantele în experiența lumii, 
setea subiectului de a-şi crea un spaţiu conform cu pulsiunile şi aspiraţiile sale. O conferinţă din 
tinereţe, consacrată problemelor artelor plastice, rămasă inedită şi descoperită după moarte 
printre hirtiile ginditorului (apartinind perioadei esteticii de tinereţe, 1912 — 1916), îi reproşa 
chiar lui Fiedler a nu fi ţinut seama de principiul inspirator al actului de creaţie: voinţa de a 
înlătura ,,suferinta" în fata eterogeneităţii şi disonantelor vieţii, de a crea prin stilizare o lume 
„utopică", asemenea unei ,,totalitati binecuvantate" (begluekende Totalitătj- Sistemul de estetică 
final preia integral şi concretizează aceste idei ale esteticii de tinereţe. Corectura decisivă pe care 
o aduce acum Lukâcs tezelor lui Fiedler se sprijină pe un postulat de natură antropologică: 
experiența demonstrează că nu există o separație tranşantă şi o autonomie radicală în activitatea 
simţurilor umane, că dimpotrivă cooperarea simţurilor şi aptitudinea văzului sau auzului de a 
„prelua" activitatea celorlalte simţuri sînt realităţi de netăgăduit (percepţia vizuală sau auditivă 
este impregnată şi saturată de rezultatele perceptiilor tactile, afective etc.: Lukâcs se sprijină aci 
pe tezele din lucrările de antropologie ale lui Arnold Gehlen). 

Postulatul antropologic de mai sus este invocat de Lukâcs spre a-şi întemeia ideea că 
necesara mişcare privativă a spiritului în procesul creaţiei, ca reductie a experienţei la orizontul 
unui unic „organ“ de receptare a lumii, departe de a însemna o sărăcire a cîmpului spiritual, are 
drept efect o extraordinară potentare şi amplificare a lui, ca rezultat al impregnării limitatului 
„mediu omogen“ de cuceririle tuturor celorlalte simţuri şi facultăţi. Este un act pe care 
esteticianul îl va defini cu expresia: „reeuler pour mieux sauter" (I, p. 629). Experienţe curente 
demonstrează că mişcarea de concentrare a atenţiei pentru receptarea lumii prin intermediul unui 
simţ echivalează cu o intensificare şi o îmbogăţire a percepţiei, nu cu o diminuare sau anemiere 
a ei. Ne găsim în fata uneia dintre cele mai originale idei ale esteticii lui Lukâcs (apartinind in 
întregime încă esteticii din perioada Heidelberg-ului, dar dezvoltată cuprinzător în estetica 
finală). Unilateralizarea necesară a experienţei estetice în cadrul unui simţ sau unui ,,organ" 
determinat de receptare a lumii, ducînd la omogeneizarea corespunzătoare a materiei operei este 
descrisă ca un proces de condensare şi exprimare a personalităţii integrale: Lukâcs 
caracterizează acest proces simultan de ecloziune a imanentei sensibile şi de plăsmuire in 
interiorul ei a unei lumi sui generis ca pe o trecere necesară de la experiența eteroclită şi 
dispersată a omului vieţii cotidiene (der ganze Mensch) la omul integrat, cu toate impulsurile şi 
însuşirile sale mobilizate şi condensate, al subiectivitatii estetice (a ceea ce el numeşte: der 
Mensch ganz). 

Departe de a trata imanenta sensibilă a operei de artă ca pe un simplu înveliş al unui 
conţinut spiritual (ceea ce ar echivala cu un cripto-hege- lianism), Lukâcs ne introduce şi ne 
menţine cu rigoare în dialectica ei specifică, astfel că nu am exagera dacă am spune că prin 
concepţia „mediului omogen", specific fiecărei arte, el este pe deplin solidar cu definiţia 
baumgartiana a artei ca oratio sensitiva perfecta, preţuită în mod semnificativ de Croce. Unda 
lirică, emoția dramatică sau tonalitatea epică, alături de „pura vizualitate“ a picturii sau de „pura 
auditivitate“ a muzicii (printre multe altele), sînt tot atîtea „medii omogene", in imanenta 
exclusivă a cărora s-ar desfăşura actul creaţiei. Acum putem înţelege mai bine intenţia profundă 
a esteticii lui Lukâcs. El se arată egal de intransigent şi de intolerant faţă de orice transgresare a 
nemijlocirii sensibile, a legii specifice fiecărui „mediu omogen!“, de pildă față de penetratia 
extra-estetică a unor intenţii filozofice, moralistice, literare sau anecdotice în pictură, dincolo de 
„coherenţa fantastică!! (spre a folosi un termen crocian) a luminilor şi umbrelor, tonurilor şi 
culorilor, cu un Fiedler sau cu un Croce. Teoria artei ca „pură vizualitate", una din cele mai 
radicale expresii ale autonomizării esteticului, întemeiată de cele dintii şi imbratisata cu căldură 
de cel de-al doilea (nu fără o importantă corectură), a lăsat o urmă durabilă în gîndirea estetică a 
lui Lukâcs. Cu o egală energie el subliniază însă că mişcarea de reductie şi concentrare a 
sensibilităţii atrage după sine o extraordinară intensificare şi omogeneizare a tuturor puterilor 
sufleteşti, o expansiune în spaţiul limitat al imanentei sensibile a „integralităţii umane" din ființa 
artistului (der Mensch ganz): fiecare accent sau fiecare trăsătură de penel apar impregnate de 
vocaţia plăsmuirii unei' lumi. Ivukâcs încearcă astfel să ofere o întemeiere filozofică tendinței 
principale a activităţii sale critice şi estetice: în imanenta sensibilă a unui mediu omogen 
singular, caracteristic fiecărei opere, în accentele şi tonalitatile ei unice, fără a le părăsi nici o 

clipă, a descoperi un întreg univers de emoţii şi semnificaţii, o întreagă problematică spirituală si 
social-istorică. 

O observaţie aparent curioasă şi surprinzătoare a lui Rilke făcută odată în fata unei 
naturi moarte de Cezanne: „merele lui Cezanne nu mai pot fi mâncate, în timp ce cele ale lui 
Chardin şi chiar cele ale lui Manet da“, îi prilejuieşte lui Lukâcs o serie de reflecţii în legătură 
cu condiţia tragică a artistului modern şi cu procesul de dezumanizare a artei pe fondul luptei 
sublime a lui Cezanne către o redobindire a echilibrului pierdut. Revelatoare pentru tendința 
tipică enunțată mai sus, de a converti spontan analiza strict picturală (pur ,,estetica") într-una 
conceptionala, vizînd condiţia spirituală şi specificul Weltanschauung al pictorului, apare 
concluzia esteticianului: „Trebuia să arătăm, împotriva teoreticienilor care vor să limiteze sfera 
de cuprindere a mediului omogen la nemijlocirea lui pur senzorială, ce bogăţie infinită de relaţii 
posibile ale omului cu lumea lui poate fi cuprinsă în plăsmuirea pur vizuală, picturală a unui 
măr; că imaginea lui picturală, fără a depăşi limita picturalului, poate revela situaţii social- 
istorice şi ideologice decisive ale omului şi poziţia lui fata de ele". (I, p. 649). 

O influenţă extrem de fecundă par să fi jucat în formarea conceptului lukâcsian de 
mediu omogen ideile prietenului său de tinereţe, criticul de artă Leo Popper, mort la vîrsta de 
numai de 25 de ani (lui îi este adresat de altfel, sub forma unei scrisori, textul iniţial din Die 
Seele und die Formen, despre „Structura şi forma eseului"). Textele lui Leo Popper dedicate lui 
Pieter Brueghel cel bătrîn şi sculpturii lui Rodin şi Maillol au fost recent retipărite, precedate de 
o introducere a lui Ch. de Tolnay, celebrul specialist în opera lui Michelangelo, şi de 
reproducerea necrologului scris de Lukâcs în Pester Lloyd la moartea prietenului său (1911), în 
revista budapestană Acta Historiae Artium (Tomul XVII, Fasc. 1—2, 1971). Este sigur că şi 
importantul concept lukâcsian al formei în artă a fost elaborat în strînsă legătură cu ideile lui 
Leo Popper. Tezele lui Popper cu privire la necesarul decalaj între intenţia artistului şi realizarea 
efectivă a operei, afirmate pe marginea operei lui Brueghel, au fost dezvoltate cu o extremă 
subtilitate de Lukâcs în Estetica sa şi transformate uimitor într-o lege generală a creaţiei 
artistice. Leo Popper descrisese elocvent cum Brueghel era animat de voinţa reproducerii 
fiecărei figuri şi a fiecărui detaliu în unicitatea şi în singularitatea lor, dar dincolo de voinţa 
pictorului aerul şi culoarea creau un fluid unificator între multiplicitatea şi diversitatea figurilor 
şi obiectelor evocate. „Floarea avea ceva din apă, apa ceva din stradă, metalul ceva din cer, şi nu 
era lucru care să nu fi fost plăsmuit într-un anume fel din toate celelalte." Lukâcs analizează cu 
multă fineţe, prelungind consideratiile prietenului său, felul în care fiecare accent şi fiecare 
moment al operei de artă se află într-un raport de comuniune dialectică şi consubstantialitate cu 
toate celelalte: unele se chiamă pe altele după o lege a lor internă. Subtilitatea constă în 
aplicarea ad reni a tezelor lui Hegel despre caracterul determinat al fiecărei negatii, alteritatea 
unui moment fata de celelalte avînd cu necesitate un caracter complimentar: se creează astfel un 
soi de putere coercitivă a mediului omogen asupra personalităţii artistului, ceea ce ar echivala 
nu o necesară discrepanţă între intenţia iniţială şi efectul final obţinut. Lukâcs vede procesul 
creaţiei, ca pe un act de omogeneizare şi esentializare a subiectivitatii, sub specia unei emoţii 
determinate (dramatice, lirice, picturale, etc.): omogenitatea specifică mediului fiecărei arte (şi 
fiecărei opere) nu este aşadar o lege fizică, cu caracter exterior, ci este dictată de natura sui 

generis a emoţiei generatoare. Cînd esteticianul vorbeşte de o ,,rezistenta" sau chiar de un soi de 
intoleranță a mediului omogen faţă de tot ce ar reprezenta o derogare de la legea lui internă, el 
se gîndeşte nu la regulile sau canoanele genurilor, in latura lor tehnic-formala, ci la ,,repulsia" 
emotiei nucleare față de orice ar putea transcende expansiunea ei plenară [acea „Nicht- 
Transzendieren der Erlebnishaftigkeit", „non-transcendere a caracterului de trăire", despre care 
vorbea estetica de tinereţe; termenul de ,,repulsie" îl folosim după exemplul lui Lukâcs, care in 
capitolul „Das Kunstwerk als Fiirsichseiendes", (Opera de artă ca o realitate-pentru-sine)", din 
al doilea volum al esteticii, a împrumutat de la Hegel ideea ,,repulsiei" faţă de alteritate spre a 
explica auto-sufi- cienta şi caracterul încheiat in sine însuşi al fiecărei opere de artă], „Este o 


"a 


forță discriminatoare (ein Scheidewasser) — scrie la un moment dat Lukâcs despre legea 
mediului omogen: ceea ce este sănătos se dezvoltă in el, trăieşte cu o intensitate crescinda, 
nebănuită înainte, iar ceea ce este bolnav moare, dispare" (I, p. 656). Cînd subliniază aşadar, pe 
urmele lui Leo Popper, existența unui inevitabil decalaj între intenţie şi realizare în actul 
creaţiei, el vrea să pună în valoare coercitiunea la care este supusă subiectivitatea estetică: 
prejudecățile şi adevărurile pe jumătate mistuite sînt expurgate necruţător, viata rutinieră a 
conştiinţei dispare, orice încercare de a impune, printr-un act de voinţă, o intenţie exterioară 
logicei imanente a specificei tensiuni subiect-obiect, se loveşte de o rezistență implacabilă. 
Conflictul între intenţie şi realizare este înţeles ca o fecundă contradictorietate în relaţia subiect- 
obiect, ca un apel şi ca o presiune adresate subiectivitatii de a-şi revela straturile ei profunde: 
rezistentele întîmpinate sînt un factor de stimulare şi ecloziune, o forţă propulsivă spre adincire 
şi intensificare, pînă la realizarea acelei ,,integralitati umane" (der Mensch ganz), care formează 
sigiliul artei adevărate. Ludwig Binswanger, cunoscutul psihiatru elveţian, discipol al lui Hus- 
serl şi Heidegger, a fost, după fenomenologul Oskar Becker, printre primii care au apreciat 
funcţia euristică a conceptelor lukâcsiene, utilizîndu-le pe larg în studiul său despre „Ibsen şi 
problema auto-realizării în artă“ (Lambert Schnei- der, Heidelberg 1949). Nu este poate inutil să 
menţionăm aici faptul că ataşamentul puternic arătat de Lukâcs încă de la începuturile sale 
rolului jucat de momentul obiectivităţii în actul creaţiei, pentru a explica eflorescenta su- 
biectivităţii, catharsis-ul şi mântuirea ei prin formă (ilustrat de afinitatea pentru ideile lui Leo 
Popper) explică deopotrivă fervoarea spontană cu care a putut imbratisa mai tîrziu concepția 
mimesis-u\ui în artă şi poate adeziunea sa definitivă la marxism, ca o doctrină filozofică a 
relaţiei armonioase între subiectivitate şi obiectivitate. 

Vigoarea cu care apare dezvoltat în Estetica lui Lukâcs conceptul de mediu omogen 
sensibil, specific fiecărei forme de artă, se vrea cel mai eficace antidot împotriva ideologismului 
şi continutismului abstract în interpretarea estetică: împotriva primejdiei de a dizolva istoria 
artei în istoria generală a formelor culturii, deci a tendinţelor sitnili-hegeliene sau de tip 
geisteswissenschaftlich (primejdii, denuntate simetric, de pildă, de un Croce sau de un 
Wolfflin). Analiza strînsă la care supune mişcarea de expansiune a subiectivitatii în spaţiul 
specific şi prin definiţie limitat al unui mediu omogen, pînă la atingerea, pe calea unei specifice 
tensiuni subiect-obiect, a conştiinţei de sine a omului ca speţă, încorporînd în sine, asumate şi 
depăşite, contradicţiile întîmpinate, urmăreşte să ofere şi în acest plan o soluţie armonioasă 
antinomiilor tradiționale : cele dintre autonomismul estetic radical al teoriei „purei vizualitati" şi 

continutismul criticii şi esteticii de inspiraţie hegeliana. 

Unul din aspectele cele mai interesante ale esteticii lui Lukâcs este modul în care, pe 
firul ideilor sale, el regăseşte marile teoreme ale esteticii clasice, confruntîndu-se cu ele şi 
readucîndu-le la o nouă viata. Este cazul şi al faimoase teoreme kantiene a ,,dezinteresarii" (die 
Interesselosigkeit) plăcerii estetice, expusă în primele pagini ale Analiticii frumosului din 
Critica puterii de judecată. Natura contemplativă a artei, în opoziţie, de pildă, cu caracterul prin 
definiţie practic al acţiunii morale, este un adevăr de netăgăduit şi pentru Lukâcs, ca şi pentru 
marii esteticieni idealişti, de la Kant la Croce. Găsim aici rădăcina adeversitatii sale consecvente 
față de conceptul „literaturii angajate**, poziţie surprinzătoare doar pentru acei critici şi 
esteticieni marxisti care nu au meditat piuă la capăt asupra obiectului de care se ocupă. 
Problema raporturilor între estetica lui Lukâcs şi cea a lui Kant (cu care ne-am întîlnit nu o dată) 
este pasionantă, dar ea cere o tratare separată. Fără îndoială, prin întreaga sa concepţie a artei ca 
mimesis, Lukâcs nu poate accepta ideea kantiană a indiferenfei activităţii estetice fata de 
existenţa reală a obiectului reprezentat (deci mai ales conceputul kantian al frumuseţii libere, 
pnichritudo vaga). Dar în acelaşi timp, descriind activitatea estetică drept un proces de 
omogeneizare prin concentrarea subiectivitatii, spre a realiza, sub specia unei trăiri specifice, o 
integralitate umană, echivalentă cu conștiința de sine a omului pe o treaptă istorică determinată, 
el descoperă că .,suspendarea" intereselor practice ale conştiinţei este o condiţie sine qiia non 
pentru atingerea unei asemenea dimensiuni. Logica procesului de creaţie artistică, astfel cum îl 
vede Lukâcs: ca o întoarcere a subiectivitatii asupra a sine însăşi, spre a revela, printr-uu act de 
stilizare, în transparenţa experienţelor individuale, nucleul ei de pură umanitate, executînd 
trecerea de la starea eterogenă şi diversificată a experienţei cotidiene la cea a concentrării şi 
armonizării din fiinţa „omului integrat**, reclamă prin natura ei detaşarea de interesele practice 
imediate şi punerea lor în paranteză. Momentul de universalitate, consubstantial subiectivitatii 
estetice, implică ridicarea la o altitudine unde sentimentele imediate şi interesele practice sînt 
neutralizate şi absorbite. Poziţia esteticianului în fain oasa problemă a „dezinteresării** artei 
este şi de astă dată cea a unui tertium datur. în spirit polemic fata de utilitarismul şi pragmatis- 
mul estetic al celor care sînt gata să subordoneze arta unor scopuri practice mediate, ignorind că 
vocaţia ei este înălțarea experienţei la treapta conştiinţei de sine a omului ca om, Lukâcs va 
sublinia relativa dezinteresare ca un moment inerent activităţii estetice. Operele care nu au ţinut 
seama de un asemenea imperativ, transformindu-se în curentă literatură „cu tendinta** (sînt 
menţionate ca exemple piesele de teatru ale lui Dumas-fiul, Augier, Sardou etc., din nou într-o 
coincidenţă revelatoare cu exemplele de „non- poesia” citate de Croce în La Poesia), au fost 
inghitite de uitare (astfel trebuie înţeleasă şi critica la adresa conceptului de litterature 
engagâe). Dacă Lukâcs nu acceptă caracterul absolut al dezinteresării activităţii estetice, cu 
sensul abstragerii definitive de la viaţa practică, este pentru că efectul ca- thartic al operei de 
artă, cu sensul trezirii auto-constiinfei umane în universalitatea ei, departe de a fi echivalent cu o 
stare de indiferență absolută a conştiinţei creatoare şi receptoare, implică dimpotrivă 
imprimarea unei orientări şi a unei atitudini: această orientare şi atitudine (ceea ce Lukâcs va 
numi „părtinirea** imanentă operei de artă) vizează însă nu sfera intereselor practice imediate, 
ci metamorfoza conştiinţei de sine pe o treaptă a ei de înaltă generalitate. Chiar operele inspirate 

de țeluri imediate, de la Goya la Daumier sau de la Petofi la Maiakovski, au efecte durabile, 
transcendente momentului genezei lor, datorită atingerii. unei asemenea trepte. Actul 
contemplatiei estetice nu este aşadar ermetic izolat de fluxul conştiinţei practice şi raporturi de 
osmoză există între cele două planuri. 


Nimic nu exprimă mai bine ideea foarte înaltă despre artă pe care o propune Estetica lui 
Lukâcs decît teza sa că vocaţia artei ar fi să redea omului apatrid (în sens existenţial) 
sentimentul unei patrii. Efortul copleşitor de a defini cu rigoare autonomia artei printre formele 
spiritului este strîns legat de punerea în valoare a funcţiei ei critice şi demistificatoare pe plan 
social-istoric. Teza despre misiunea de-fetişizatoare (vocaţia des-alienantă) a artei reprezintă un 
punct culminant al esteticii lui Lukâcs. Opacitatea în care trăim adeseori se risipeşte, fetişurile 
de care sîntem înlănţuiţi dispar, graniţele dureroase sau iritante între obiectivitatea lumii şi 
aspiraţiile subiectivitatii cad — în spaţiul operei de artă şi în plenitudinea plăcerii estetice. Este 
uimitor că un gânditor ca Th. W. Adorno a putut să vadă în antica idee a ca- tharsis-ului o forma 
de sublimare represivă a instinctelor şi impulsurilor umane, un instrument de neutralizare a lor 
cu funcţie „ideologică" (în sensul negativ al cuvîntului, de complicitate cu ordinea stabilită). 
(Asthetische Theorie, Gesam- melte Schriften 7, Suhrkamp, p. 354). Lukâcs vede dimpotrivă in 
sentimentul deeliberareşipurificare declanşat de catharsis vocaţia ireductibilă a artei, realizarea 
în spațiul ei omogen a unei armonii sui generis între subiectivitate şi obiectivitate, între 
inferioritate şi exterioritate. Cel care debutase în activitatea critică cu un eseu extrem de inspirat 
şi comprehensiv despre Novalis, figură paradigmatică a romantismului european, va rămîne 
fidel şi în Estetica finală ideii că misiunea artei este să aducă „destinul şi sufletul într-o stare de 
armonie şi fuziune" (după cuvintele lui Novalis, să restituie omului sentimentul unei patrii 
„naturale". 

N. TERTULIAN 


5 Cuvintele lui NOVALIS sună astfel „dass Schicksal und Gemut Namen eines Begritfes seien.“ 


Operele in care am intentia sa adun cele mai 
însemnate rezultate ale evoluţiei gindiri* mele, Etica şi 
Estetica, a căror primă parte autonomă o constituie r 
olumul de faţă, urmau să fie dedicate 
decedată la 28 aprilie 1963, ca modestă mărturie de 
gratitudine pentru o comuniune de viaţă şi de gîndire, de 
muncă şi de luptă, care a durat peste 40 de ani. Acum le 


pot. dedica doar memoriei ei. 


Ei n-o ştiu, dar o fac. 


MARX 


PREFATA 


Lucrarea dată aci publicităţii constituie prima parte a unei estetici; în centrul ei se află 
fundamentarea filozofică a atitudinii estetice (ăsthetische Setzungsart), deducerea categoriilor 
specifice ale esteticii, delimitarea lor faţă de categoriile altor domenii. Întrucît expunerile din 
cuprinsul cărții se concentrează asupra acestui complex de probleme si nu intră în cercetarea 
celor concrete ale esteticii decît în măsura în care lucrul este indispensabil pentru clarificarea 
unor întrebări, volumul de faţă formează un întreg de sine stătător şi este pe deplin inteligibil 
chiar fără părţile care îi vor urma. 

Este neapărat necesar să ne lămurim asupra locului pe care îl deţine atitudinea 
estetică în ansamblul activităţilor omeneşti, al reacţiilor omeneşti faţă de lumea exterioară, 
asupra raportului dintre plăsmuirile estetice ce iau naştere din aceste reacţii, dintre alcătuirea 
lor categorială (formele lor structurale etc.) şi alte moduri de reacţie față de realitatea 
obiectivă. O considerare fără idei preconcepute a acestor relaţii duce în linii generale la urmă- 
torul tablou. Primordială este atitudinea omului în viaţa cotidiană, domeniu care, cu toată 
însemnătatea lui crucială pentru înţelegerea modurilor de reacţie mai înalte şi mai complicate, 
a rămas pînă în prezent foarte puţin cercetat. Fără a voi să anticipăm aci asupra celor expuse 
în însuşi cuprinsul lucrării, trebuie totuşi să menţionăm foarte succint ideile ei fundamentale. 
Atitudinea omului în viata cotidiană este începutul si punctul final al oricărei activități umane. 
Să recurgem la o comparaţie: dacă ne reprezentăm viaţa cotidiană ca un mare fluviu, atunci 
ştiinţa şi arta se ramifică din acesta ca forme superioare de receptare şi reproducere a 
realităţii, se diferenţiază şi se dezvoltă potrivit finalitatii lor specifice, ating forma lor pură în 
această specificitate — izvorită din necesităţile vieţii sociale — pentru ca apoi, datorită 
efectelor, influenţei lor asupra vieţii oamenilor, să se verse din nou în fluviul vieţii cotidiene. 
Aceasta din urmă se imbogateste deci neîncetat cu cele mai înalte cuceriri ale spiritului 
omenesc, le asimilează necesităţilor sale zilnice, practice, din care iau naştere apoi iarăşi, ca 
probleme şi cerinţe, noi ramificări ale formelor superioare de obiectivatie. în legătură cu 
aceasta, 


trebuie examinate în mod aprofundat complicatele relaţii reciproce dintre desavirsirea 
imanentă a operelor ştiinţifice şi artistice, pe de o parte, şi necesităţile sociale care reprezintă 
imboldul constituirii lor, pe de o altă parte. Numai din această dinamică a genezei şi 
dezvoltării ştiinţei şi artei, a legitatii lor proprii, a înrădăcinării lor în viata omenirii pot fi 
deduse categoriile şi structurile speciale ale reacţiilor ştiinţifice şi artistice ale omului față de 
realitate. Consideratiile cuprinse în lucrarea de fata sînt îndreptate fireşte spre cunoaştere“ 
caracterului specific al esteticului. Dat fiind însă că oamenii trăiesc într-o realitate unitară, în 
interacţiune cu ea, esenţa esteticului nu poate fi înţeleasă nici măcar aproximativ decît prin 
comparatia permanentă cu alte forme de a reacţiona ale omului. în această privinţă, raportul 
cu ştiinţa este cel mai important; este însă indispensabil să fie dezvăluit şi raportul cu etica şi 
cu religia. Chiar problemele psihologice care se vor ivi în cursul cercetării noastre, izvorăsc 
cu necesitate din întrebări privitoare la specificul atitudinii estetice. 

Bineînţeles, nici o estetică nu se poate opri pe această treaptă. Kant s-a mai putut 
mulțumi să răspundă doar la întrebarea metodologică generală, anume la cea privind 
valabilitatea judecăților estetice. Fără a mai vorbi de faptul că această întrebare nu are, dupa 
părerea noastră, un caracter primordial, ci unul cu totul derivat, pentru construirea esteticii, 
nici un filozof care îşi propune serios să elucideze esenţa esteticului nu se poate mulţumi, de 
la estetica lui Hegel încoace, cu un cadru atît de îngust şi cu un mod de a pune problema atît 
de unilateral, pur gnoseologic. Despre laturile discutabile ale esteticii lui Hegel, atît in ce 
priveşte fundamentele cît şi în ce priveşte detaliile ei, va fi vorba adesea în text; dar 
universalismul filozofic al concepţiei lui Hegel, caracterul istorico-sistematic al sintezei 
păstrează o valoare exemplară durabilă pentru construirea oricărei estetici. Abia cele trei parti 
ale esteticii de faţă laolaltă pot realiza o apropiere — doar parţială — de acest model 
superior. Căci, chiar făcînd cu totul abstracţie de cunoştinţele şi de capacitatea aceluia care 
întreprinde astăzi o asemenea încercare, etaloanele universalitatii stabilite de estetica lui 
Hegel sînt obiectiv mult mai greu de tradus în practică în prezent decît în vremea lui Hegel. 
Astfel, teoria — de asemenea istorico-sistematică — a artelor, tratată amănunţit de Hegel, 
rămîne încă în afara planului lucrării in intregimea ei. A doua parte — pur- tind titlul 
provizoriu: Opera de artă şi atitudinea estetică — îşi propune să concretizeze, înainte de 
toate, structura specifică a operei de artă, dedusă şi conturată doar în chipul cel mai general 
în partea întîi; categoriile desprinse în această parte numai în linii generale vor putea abia 
atunci să dobîndească fizionomia lor adevărată, bine definită. Probleme cum sînt: conţinutul 
şi forma, concepţia despre lume şi plăsmuirea, tehnica şi forma etc. nu pot să apară în prima 
parte decît în mod extrem de general, doar ca probleme de orizont; esenţa lor adevărată, 
concretă se poate lumina din punct de vedere filozofic numai în cursul analizei adîncite a 
structurii operei. La fel stau lucrurile în ce priveşte problemele atitudinii creatoare şi a celei 
receptive. Prima parte a lucrării nu este în măsură să înainteze decît pînă la contururile lor 
lor. Raporturile reale dintre cotidian, de o parte, şi atitudinile: ştiinţifică, etică etc, producerea 
şi reproducerea estetică, de altă parte, caracterul categorial al proporțiilor, al interacțiunii, al 
influenţei lor reciproce reclamă de asemenea analize cît se poate de concrete, principial 
imposibile în cadrul primei părţi, menită să pună fundamentele filozofice ale ansamblului. 

Asemănătoare este situaţia părţii a treia. (Titlul ei provizoriu sună astfel: Arta ca 
fenomen social-isioric.) Este, ce-i drept, inevitabil ca încă din partea întîi să existe, pe lîngă 
unele digresiuni istorice, şi, în primul rînd, referiri permanente la natura funciar istorică a 
oricărui fenomen estetic. Caracterul istorico-sistematic al artei a fost dezvăluit, cum am mai 
menţionat, pentru prima oară într-o formă bine conturată, în estetica lui Hegel. Rigiditatile 
sistematizării hegeliene rezultate din idealismul obiectiv au fost rectificate de marxism. 
Corelatia complexă dintre materialismul dialectic şi cel istoric este deja în sine un indiciu 
semnificativ că marxismul nu vrea să deducă fazele dezvoltării istorice din dezvoltarea 
internă a ideii, ci urmăreşte dimpotrivă să sesizeze procesul real în complicatele lui 

determinări istorico-sistematice. Unitatea dintre determinările teoretice (aici, estetice) şi cele 
istorice se realizează în ultimă instanţă într-un chip extrem de contradictoriu şi de aceea nu 
poate fi aprofundată nici principial şi nici în cazurile concrete singulare decît printr-o 
conlucrare neîntreruptă între materialismul dialectic şi cel istoric. in prima şi a doua parte a 
lucrării de fata sînt dominante punctele de vedere ale materialismului dialectic deoarece este 
vorba de a exprima conceptual esenţa obiectivă a esteticului. Totuşi, nici aici nu există 
aproape nici o problemă susceptibilă de a fi rezolvată fără ca să ne referim măcar în mod 
tangential — în unire indisolubilă cu teoria estetică — la aspectele ei istorice. în partea a 
treia domină metoda materialismului istoric, deoarece în centrul preocupărilor noastre se află 
de data aceasta determinările şi particularitatile istorice ale genezei artelor, ale dezvoltării 
crizelor, rolului dominant sau subordonat al unor arte determinate etc. Ea îşi propune în 
primul rînd să studieze problema dezvoltării inegale care se manifestă în geneza, în ființa şi 
în acţiunea estetică, precum şi în efectul artelor. Aceasta înseamnă în acelaşi timp ruptura cu 
orice vulgarizare „sociologistă“ privind naşterea şi acţiunea artelor. O asemenea analiză 
social-istorică, analiza care să nu fie inadmisibil de simplificatoare, nu ar fi însă posibilă 
dacă nu am valorifica permanent rezultatele cercetării materia- list-dialectice a alcătuirii 
categoriale, a structurii şi naturii specifice a fiecărei arte pentru înţelegerea caracterului ei 
istoric. Interacțiunea permanentă şi vie dintre materialismul dialectic şi cel istoric se 
înfăţişează deci acolo sub alt unghi, dar nu este mai putin vădită decît în primele două parti. 
După cum cititorul va vedea, construcţia acestor cercetări estetice diferă destul de mult de 
construcţiile îndeobşte folosite. Ceea ce nu înseamnă însă nicidecum că ele ar putea ridica 
pretenţii de originalitate în ce priveşte metoda. Dimpotrivă: ele nu ţintesc altceva decît o 
aplicare cît mai justă a marxismului la problemele esteticii. Pentru ca un astfel de mod de a 
prezenta scopul urmărit prin ele să nu fie înțeles greşit de la început, trebuie lămurită, fie şi 
numai în cîteva cuvinte, poziţia şi relaţia prezentei estetici fata de estetica marxismului. Cînd 
acum aproximativ treizeci de ani am scris prima mea contribuţie la estetica marxismului”, 
am susţinut teza că marxismul are o estetică proprie şi am întîmpinat în această privință 
opoziții multiple. Cauza acestor contestări rezida în faptul că, înainte de Lenin, marxismul se 
mărginea, chiar şi la cei mai valoroşi reprezentanţi teoretici ai săi, ca Plehanov sau Mehring, 
aproape exclusiv la problemele materialismului istoric. Abia de la Lenin încoace 
materialismul dialectic a ajuns din nou în centrul atenţiei. De aceea Mehring, care îşi 
întemeia de altfel estetica pe Critica puterii de judecată, nu a putut să vadă în divergentele 
dintre Marx-Engels şi Lassalle decît o ciocnire între judecăţi de gust subiective. Controversa 
la care mă refer este fireşte de mult rezolvată. După ce M. L/ifşiţ a scris pătrunzătorul său 
studiu despre dezvoltarea concepţiilor estetice ale lui Marx, după ce el a cules minuţios şi a 
sistematizat enunturile lui Marx, Engels şi Lenin privitoare la problemele estetice, nu mai 
poate exista nici o îndoială că ideile respective sînt legate între ele şi alcătuiesc un tot 
coerent.? 


* Tendintele de vulgarizare a marxismului din perioada stalinista s-au manifestat şi în faptul .că materialismul dialeceic şi cel istoric au fost 
tratate .uneori qa ştiinţe independente una de alta fi că s-a m.ers chiar pînă la formarea unor «specialisti" pentru fiecare din aceste ramuri. 

7 Dezbaterea dintre Marx-Engels şi Lassalle privitoare la tragedia acestuia din urma: Franz von Sickingen în: GF.ORG LUKACS, Karl Marx 
und Friedrich Engels ah Literaturhistoriker, Berlin, 1948, 1952. 

$ M. LIFSIT: Lenin o knpltHrt i isskustve. Marksistko-Lemmstkoie isskustvoznaniie 2 (1932), 143 şi urm.; idem: Karl Marx und die Asthetik, 
Internationale Literatur III/2 (1933), 127 şi urm.; M. Lifgit şi F. Schiller: Marx i Engels o isskustve i literature. Moscova 1933; Karl Marx, Friedrich Engels: 
Ober Kunst und Literatur, hrsg. V. M. 1-ifsit (1937), deutsche Schriftleitung Kurt Thoricht—Roderich Fechner. Berlin, 1949; M. Lifşiţ: The Philosophy 
of Art of Karl Marx, transl. by T. Winn, New York, 193$; 
idem: Karl Marx und die Asthetik, Dresda, 1960. 

Scoaterea în evidenţă şi demonstrarea acestei legături sistematice este însă departe de 
a rezolva definitiv problema existenţei unei estetici a marxismului. Căci dacă în enunturile 
culese şi sistematic ordonate ale clasicilor marxismului o estetică sau cel puţin scheletul ei 
perfect ar fi deja explicit conţinute, nu ar fi nevoie de altceva decît de un bun text de legătură 
pentru ca estetica marxistă să stea gata în fata noastră. Dar de acest lucru nici nu poate fi 
vorba ! Experiente multiple au arătat că nici aplicarea monografică nemijlocită a acestui 
material la diferite probleme concrete ale esteticii nu poate duce la vreun rezultat ştiinţific 
decisiv pentru construirea esteticii. Ne aflăm aşadar în faţa situaţiei paradoxale că o estetică 
marxistă există şi în acelaşi timp nu există, că ea trebuie să fie cucerită, ba chiar creată prin 
cercetări de siue stătătoare şi că rezultatul nu face totuşi decît să expună şi să fixeze 
conceptual ceva existent dinainte ca idee. Paradoxul se rezolvă însă de la sine dacă întreaga 
problemă este privită în lumina dialecticii materialiste. Sensul străvechi al termenului de 
metodă, indisolubil legat de calea spre cunoaştere, cuprinde într-adevăr cerința faţă de gîndire 
de a purcede pe căi determinate pentru a atinge rezultate determinate. Direcţia acestor căi este 
conținută, cu o evidență neîndoielnică, în totalitatea imaginii despre lume pe care clasicii 
marxismului au conturat-o, şi aceasta mai ales prin faptul că rezultatele deja existente stau 
limpede în fata noastră ca puncte finale ale unor astfel de căi. Metoda materialismului 
dialectic indică aşadar, chiar dacă nu în mod direct şi nu în mod vizibil la prima vedere, ce căi 
trebuie urmate şi în ce mod, dacă vrem să înţelegem la nivel conceptual realitatea obiectivă în 
adevărata ei obiectivitate şi să pătrundem esenţa unui domeniu determinat conform adevărului 
său. Abia atunci cînd această metodă, această cale, este realizată şi respectată în mod 
independent, prin cercetări proprii, există posibilitatea de a găsi ceea ce căutăm, de a construi 
în mod just estetica marxistă sau cel puţin de a ajunge aproape de adevărata ei esenţă. Cel ce 
nutreşte iluzia de a reproduce mintal realitatea şi totodată modul cum a înţeles Marx realitatea 
cu ajutorul unei simple interpretări a textelor lui Marx, va da inevitabil greş în ambele 
privinţe. Numai o observare lipsită de idei preconcepute a realităţii şi prelucrarea ei cu 
ajutorul metodei descoperite de Marx poate atinge ambele rezultate: fidelitatea fata de 
realitate şi în acelaşi timp fidelitatea față de marxism. în acest sens lucrarea de fata este, ce-i 
drept, în toate părţile ei componente şi în întregimea ei, rezultatul unei cercetări independente; 
ea nu ridică totuşi pretenţia originalității, căci datorează toate mijloacele ei de a se apropia de 
adevăr, întreaga ei metodă, studiului operelor transmise nouă de clasicii marxismului. 

Fidelitatea față de marxism înseamnă însă în acelaşi timp ataşament față de marile 
tradiţii ale însuşirii teoretice a realităţii. în perioada stalinistă a fost relevat exclusiv, mai ales 
de către Jdanov, ceea ce separă marxismul de marile tradiţii ale gîndirii umane. Dacă în acest 
cadru s-ar fi accentuat numai ceea ce este calitativ nou în marxism, şi anume saltul care 
desparte dialectica lui de aceea a precursorilor săi cei mai evoluati, cum ar fi Aristotel sau 
Hegel, lucrul ar putea fi relativ justificat. Un atare punct de vedere ar putea fi chiar apreciat ca 
necesar şi util, dacă — procedind într-un mod profund nedialectic — nu s-ar fi scos în relief 
într-un chip unilateral, izolant şi deci metafizic, ceea ce e radical nou în marxism sau dacă nu 
s-ar fi neglijat prin aceasta momentul continuității în dezvoltarea cugetării omeneşti. 
Realitatea — şi de aceea şi reflectarea şi reproducerea ei în gîndire — prezintă însă o unitate 
dialectică între continuitate şi discontinuitate, tradiţie şi revoluţie, treceri treptate şi salturi. 
însuşi socialismul ştiinţific este ceva cu totul nou în istorie, dar înseamnă totuşi împlinirea 
unor aspirații milenare a umanităţii, împlinirea a ceea ce a fost rîvnit adînc de cugetele cele 
mai alese. Tot astfel stau lucrurile cu sesizarea conceptuală a lumii de către clasicii 
marxismului. Adevărul profund al marxismului, de nezdruncinat prin nici un atac, prin nici o 
trecere sub tăcere, se întemeiază, nu în ultim rînd, pe aceea că, cu ajutorul lui, faptele 
fundamentale ale realităţii, ale vieţii umane, altminteri ascunse, ies la iveală, putînd deveni 
conţinutul conştiinţei omeneşti Noul capătă prin aceasta un dublu aspect: nu numai că datorită 
realităţii socialismului, inexistentă mai înainte, viata omenească dobindeste un nou conţinut, 

un nou sens, dar in acelaşi timp defetişizarea operată cu ajutorul metodei, a cercetării 
marxiste şi a rezultatelor ei pune prezentul şi trecutul, considerate ca fiind cunoscute, întreaga 
existență omenească, într-o nouă lumină. Astfel, toate eforturile din trecut de a sesiza această 
existență în adevărul ei pot fi înţelese într-un sens cu totul nou. Perspectiva viitorului, 
cunoaşterea prezentului, înțelegerea tendinţelor care le-au dat naştere sub raport ideatic şi 
practic se găsesc astfel într-o relaţie reciprocă indisolubilă. Relevarea unilaterală a ceea ce 
separă noul de vechi implică primejdia de a restrînge tot ce în noul adevărat e concret şi bogat 
în determinări, la o alteri- tate abstractă şi de a-l sărăci prin aceasta. Comparatia 
caracteristicilor dialecticii la Denin şi la Stalin arată foarte limpede consecințele unei astfel de 
deosebiri metodologice; şi multiplele luări de poziţii nerationale faţă de moştenirea filozofică 
hegeliană au dus la o sărăcie de conţinut adesea înspăimîn- tătoare a cercetărilor logice din 
perioada stalinistă. 

Da clasicii înşişi nu poate fi găsită nici o urmă a unei asemenea puneri în contrast 
metafizice a noului şi a vechiului. Raportul dintre ele apare mai degrabă în acele proporţii pe 
care dezvoltarea social-istorică însăşi le-a produs, lăsînd adevărul să se dezvăluie. 
Respectarea acestei unice metode juste este, pe cît posibil, şi mai importantă pentru estetică 
decît pentru alte domenii. 

Căci, analiza temeinică a faptelor va arăta deosebit de clar că, în domeniu esteticului, 
conştiinţa teoretică asupra realizărilor practice a rămas totdeauna în urma acestora. Tocmai 
de aceea puţinii gînditori care au ajuns relativ curînd la o idee clară despre problemele 
autentice ale esteticului cîştigă o importanţă extraordinară. Pe de altă parte — aşa cum vor 
arăta analizele noastre — unele consideraţii aparent foarte depărtate, de exemplu de natură 
filozofică sau etică, se dovedesc adeseori de o mare însemnătate peitru înţelegerea 
fenomenelor estetice. Pentru a nu anticipa prea mult asupra unor lucruri ce-şi au locul abia în 
expunerile detaliate, ne mărginim să observăm că întreaga construcție şi toate expunerile de 
amănunt ale prezentei lucrări 

— tocmai pentru că ea îşi datorează metodei marxiste existența — sînt determinate în modul 
cel mai profund de rezultatele obţinute de Aristotel, Goethe şi Hegel în diferitele lor scrieri, 
şi anume nu numai în acelea ce se referă direct la estetică. Dacă pe lîngă aceasta îmi exprim 
recunoştinţa fata de Epicur, Bacon, Hobbes, Spinoza, Vico, Diderot, Eessing şi de gînditorii 
demo- crat-revolutionari ruşi, nu voi fi enumerat, fireşte, decît numele care au pentru mine o 
importanţă cu totul deosebită; prin ele lista autorilor fata de care mă simt îndatorat, in 
ansamblu şi în amănunt, pentru această lucrare, este departe de a fi epuizată. Acestei 
convingeri îi corespunde modul de citare. Nu am intenţia de a trata probleme de istoria artei 
sau a esteticii. Este vorba mai degrabă doar de a scoate în evidenţă stări de fapt sau linii de 
dezvoltare care prezintă importanţă pentru teoria generală. De aceea, potrivit contextului 
teoretic respectiv, sînt citați fie autori sau opere care au enunțat 

— în mod just sau în mod semnificativ de eronat — pentru prima oară un lucru, ori au emis 
păreri deosebit de caracteristice pentru o anumită situaţie de fapt. O prezentare exhaustivă a 
referintelor la literatura chestiunilor tratate nu a fost în intenţiile lucrării de fata. 

Chiar şi din cele spuse pînă acum reiese că ascuţişul polemic al întregii lucrări 
prezente este îndreptat împotriva idealismului filozofic. Fireşte, lupta gnoseologică contra 
acestuia depăşeşte cadrul ei; este vorba aci de problemele specifice in care idealismul 
filozofic împiedică înţelegerea adecvată a stărilor de lucruri specific estetice. Despre 
confuziile care se produc atunci cînd interesul estetic se concentrează asupra frumosului (si 
eventual asupra aşa-numi- telor „momente” ale sale) vom vorbi mai ales în partea a doua; 
aici, acest complex va fi atins numai în mod episodic. Cu atît mai importantă considerăm 
semnalarea caracterului necesarmente ierarhic al oricărei estetici idealiste. Cu alte cuvinte, 
dacă diferitele forme de conştiinţă figurează ca principii determinante ultime ale 
obiectualităţii tuturor obiectelor examinate, ale locului pe care ele îl ocupă în sistem etc. şi 
nu sînt concepute — cum e cazul în materialism — ca moduri de reacţie faţă de ceea ce 


există independent de conştiinţă şi posedă deja o formă concretă, ele trebuie în mod necesar 
să-şi aroge calitatea de judecători supremi ai ordinii pe planul gîndirii şi să-şi construiască 
sistemul în mod ierarhic. Treptele pe care o asemenea ierarhie le conţine, diferă istoriceşte 
foarte mult de la caz la caz. Acest lucru nu va fi însă discutat aci, întrucît ceea ce importă 
pentru noi este numai caracteristica esenţială a oricăreia dintre aceste ierarhii de a denatura 
tot? obiectele şi relaţiile. Estetica 

Este o înţelegere greşită larg răspîndită aceea de a crede că imaginea despre lume a 
materialismului — primordialitatea existenţei faţă de conştiinţă a existenţei sociale faţă de 
conştiinţa socială — ar avea de asemenea un caracter ierarhic. Pentru materialism 
primordialitatea existenţei este înainte de toate constatarea unui fapt: există existență fără 
conştiinţă, dar nu există conştiinţă fără existenţă. Din aceasta nu rezultă nici un fel de 
subordonare ierarhică a conştiinţei faţă de existenţă. Dimpotrivă, abia această primordialitate 
şi recunoaşterea ei concretă teoretică şi practică de către conştiinţă creează posibilitatea 
stăpînirii reale a existenţei de către conştiinţă. Simplul fapt al muncii ilustrează în mod 
convingător această stare de lucruri. Şi dacă materialismul istoric constată primordialitatea 
existenţei sociale fata de conştiinţa socială, este vorba de asemenea doar de recunoaşterea 
unei stări de fapt. Practica socială este orientată şi ea către dominarea existenţei sociale, iar 
faptul că în cursul istoriei de pînă acum ea nu şi-a putut atinge decît în mod foarte relativ 
telurile, nu creează nici el vreun raport ierarhic între ainîndouă, ci determină numai acele 
condiţii concrete în care o practică încununată de succes devine obiectiv posibilă, 
determinînd, fireşte, în acelaşi timp şi limitele ei concrete, cîmpul de dezvoltare pe care 
existenţa socială din momentul respectiv îl oferă conştiinţei. Astfel devine vizibilă în această 
relaţie o dialectică istorică, dar nicidecum o structură ierarhică. Atunci cînd o mică barcă cu 
pînze se dovedeşte neputincioasă fata de o furtună pe care o puternică motonavă o domină 
fără dificultate, se vădeşte numai superioritatea sau limita reală a conştiinţei respective fata 
de existenţă, nu însă un raport ierarhic între om şi forţele naturii; aceasta cu atît mai puţin cu 
cît dezvoltarea istorică — şi odată cu ea cunoaşterea crescîndă de către conştiinţă a 
adevăratului caracter al existenţei — provoacă o creştere constantă a posibilităților de 
dominație a celei dintîi asupra celei din urmă. 

în mod radical diferit trebuie să-şi contureze idealismul filozofic imaginea despre 
lume. Nu raporturile de forţe reale şi variabile sînt acelea care creează o superioritate sau o 
inferioritate temporară în viaţă; din capul locului este stabilită, dimpotrivă, o ierarhie a acelor 
potente legate de conştiinţă, care nu numai că generează şi ordonează formele obiectualitatii 
şi raporturile dintre obiecte, ci se găsesc şi unele fata de altele pe trepte ierarhice diferite. 
Pentru a ilustra cele spuse în cadrul problemei ce ne preocupă, vom arăta că daca, de 
exemplu, Hegel corelează arta cu intuiţia, religia cu reprezentarea, filozofia cu conceptul şi le 
înţelege ca fiind guvernate de aceste forme de conştiinţă, se creează prin aceasta o ierarhie 
precisă, „eternă", imuabilă, care, după cum ştie orice cunoscător al lui Hegel, determina şi 
destinul istoric al artei. (Faptul că, de pildă, tînărul Schelling atribuie artei un loc opus în 
ordinea ierarhică concepută de el, nu schimbă cu nimic principiul de care este vorba.) Este 
evident că de aci ia naştere un întreg mănunchi de pseudoprobleme care, de la Platon încoace, 
au încurcat metodologic orice estetică. Căci indiferent dacă filozofia idealistă instituie într-o 
anumită privinţă o supra sau subordonare a artei fata de alte forme de conştiinţă, gindirea este 
distrasă de la cercetarea particularitatilor specifice ale obiectelor, acestea fiind reduse — de 
cele mai multe ori în mod cu totul inadmisibil — la acelaşi numitor, pentru ca să poată fi 
comparate între ele în cadrul unei ordini ierarhice şi incorporate treptei ierarhice dorite. Fie că 
e vorba de probleme ale raportului artei fata de natură, sau ale raporturilor ei fata de religie, 
de ştiinţă etc., în toate cazurile din pseudoprobleme trebuie să decurgă distorsiuni ale 
formelor de obiectualitate, ale categoriilor. 

Semnificaţia ruperii de orice idealism filozofic efectuate astfel apare şi mai limpede 
în consecinţele ei dacă mergem mai departe în concretizarea punctului nostru de plecare 

materialist şi anume dacă înţelegem arta ca un mod de manifestare sui generis a reflectării 
realităţii, mod care, la rîndul lui, este doar o subspecie a raporturilor universale de reflectare a 
realităţii de către au. Una dintre ideile fundamentale decisive ale prezentei lucrări constă in 
aceea că toate felurile de reflectare — şi analizăm în primul rînd reflectarea din viaţa 
cotidiană, din ştiinţă şi din artă — oglindesc totdeauna aceeaşi realitate obiectivă. Acest punct 
de plecare ce pare de la sine înţeles, ba chiar trivial, are însă consecinţe însemnate. Dat fiind 
că filozofia materialistă priveşte toate formele obiectualitatii, toate categoriile proprii 
obiectelor şi relaţiilor dintre ele nu ca produse ale unei conştiinţe creatoare, aşa cum face 
idealismul, ci vede în ele o realitate obiectivă care există independent de conştiinţă, toate 
diferenţele, ba chiar opozitiile dintre diferitele moduri de reflectare nu pot avea loc decît în 
cuprinsul acestei realităţi material şi formal unitare. Pentru a putea înţelege această complexă 
dialectică a unităţii dintre unitate şi diversitate, trebuie să înlăturăm mai întîi concepţia larg 
răspîndită a unei reflectări mecanice, fotografice. Dacă aceasta ar fi baza din care s-ar 
dezvolta apoi toate diferenţele, atunci toate formele specifice ar trebui să fie deformări 
subiective ale acestei singure reproduceri „autentice" a realităţii, sau diferenţierea ar trebui să 
aibă un caracter pur posterior, cu totul nespontan, exclusiv conştient-teoretic. Infinitatea 
extensivă şi intensivă a lumii obiective impune însă fiinţelor vii şi în primul rînd omului o 
adaptare, o selecţie inconştientă în reflectare. Aceasta are deci fără prejudiciu pentru 
caracterul ei în esenţă obiectiv — şi o componentă subiectivă de neînlăturat care la nivelul 
animal este condiţionată pur fiziologic, iar la om şi social. (Influenţa muncii asupra 
îmbogăţirii, extinderii, adincirii etc. a facultăţilor prin care omul reflectă realitatea). 
Diferentierea este deci — mai ales în domeniul ştiinţei şi în acela al artei — un produs al 
existenţei sociale, al nevoilor născute pe solul ei, al adaptării omului la mediul înconjurător, al 
creşterii capacităţilor sale în interacţiune cu eonstrîngerea de a fi la înălţimea unor sarcini de 
un fel cu totul nou. Sub raportul fiziologic şi psihologic aceste interacțiuni, aceste adaptări la 
nou trebuie, ce e drept, să aibă loc, nemijlocit, în oamenii individuali, ele capătă însă în mod 
anticipat un caracter social general, deoarece noile sarcini puse, noile circumstanţe, cu efectul 
lor modificator, au un caracter general (social) şi nu admit variante individual- subiective 
decît în limitele cîmpului de mişcare determinat social. 

O parte calitativ şi cantitativ hotaritoare a lucrării de faţă o ocupă dezvăluirea 
trăsăturilor specifice esenţiale ale reflectarii estetice a realităţii. Potrivit intenţiei 
fundamentale a operei, aceste cercetări sînt de natură filozofică, adică se concentrează asupra 
întrebării de a şti care sînt formele, relaţiile, proporţiile specifice etc. pe care lumea 
categoriilor, comună oricărei reflectări, le capătă în activitatea estetică. în acest cadru este, 
fireşte, inevitabil de a aborda şi probleme psihologice; acestor probleme le este dedicat un 
capitol special (al unsprezecelea). Mai trebuie să relevăm de pe acum că intenţia filozofică de 
bază ne prescrie în mod necesar să desprindem la toate artele în primul rînd trăsăturile estetice 
comune ale reflectării, cu toate că, potrivit structurii pluraliste a sferei estetice, particularitatea 
diferitelor arte este totuşi luată în consideraţie, pe cît posibil, cu ocazia tratării problemelor 
categoriale. Modul cu totul specific în care se prezintă reflectarea realităţii în arte ca muzica 
sau arhitectura face inevitabilă consacrarea unui capitol deosebit (al patrusprezecelea) acestor 
cazuri speciale, în strădania de a lămuri diferenţele specifice în aşa fel, încît principiile 
generale estetice să-şi păstreze totodată în ele valabilitatea. 

Această universalitate a reflectării realităţii ca bază a tuturor relaţiilor reciproce dintre 
om şi mediul înconjurător are, în ultimă instanţă, consecinţe filozofice foarte importante 
pentru modul cum concepem esteticul. într-adevăr, pentru orice idealism cu adevărat 
consecvent, fiecare formă de conştiinţă care joacă un rol însemnat în existenţa umană — deci, 
în cazul nostru forma estetică — trebuie să fie de esenţă „supratemporală“, „eternă", deoarece 
originea ei este fundată ierarhic într-o lume de idei; în măsura în care ea poate fi tratată 
istoric, acest lucru are loc înlăuntrul unui atare cadru metaistoric al existenţei sau valabilitatii 
„atemporale". Această poziţie aparent formal- metodologică trebuie însă cu necesitate să se 


transforme in una privind conţinutul, concepţia despre lume. Căci din ea decurge in mod 
necesar că esteticul ţine, atît sub raportul creaţiei, cît şi sub raportul receptării, de „esenţa“ 
omului, indiferent dacă o determinăm pe aceasta din punctul de vedere al unei lumi de idei 
sau al spiritului universal, din punct de vedere antropologic sau ontologic. O imagine complet 
opusă trebuie să rezulte din modul nostru de privire materialist. Realitatea obiectivă care 
apdié în diferitele feluri de reflectare este nu numai supusă unei transformări neîntrerupte die“ 
aceasta prezintă direcţii, linii de dezvoltare bine determinate. Realitatea însăşi este deci, 
potrivit caracterului ei obiectiv, istorică; determinările istorice, atît de conţinut cît şi formale, 
care apar în diferitele reflectări, sînt în consecinţă numai aproximări mai mult sau mai puţin 
juste ale acestei laturi a realităţii obiective. O istoricitate autentică nu poate consta însă nici- 
odată într-o simplă modificare a conţinuturilor unor forme cu totul neschimbate şi în cadrul 
unei categorii cu desavirsire imuabile. Dimpotrivă, tocmai această schimbare a conţinuturilor 
trebuie în mod necesar să exercite o acţiune modificatoare şi asupra formelor, trebuie să 
implice mai întîi anumite deplasări de funcţii în cadrul sistemului categorial şi, de la un 
anumit grad înainte, chiar mutații pronunţate: naşterea unor categorii noi şi dispariţia unor 
categorii vechi. Istoricitatea realităţii obiective are ca urmare o istoricitate a teoriei 
categoriilor. 

Bineînţeles trebuie observat foarte atent în ce măsură şi pînă la ce punct asemenea 
modificări sînt de natură obiectivă sau subiectivă. Căci, deşi socotim că în ultimă instanţă şi 
natura trebuie înţeleasă istoric, diferitele etape ale acestei dezvoltări sînt atît de extinse în 
timp, încît transformările lor obiective abia dacă prezintă interes pentru ştiinţă. Cu atît mai 
importantă este, fireşte, istoria subiectivă a descoperirilor de obiecte, relaţii, legături 
categoriale. Numai în biologie poate fi stabilită cotitura pe care o reprezintă naşterea 
categoriilor obiective ale vieţii — cel puţin în partea cunoscută nouă a universului — şi prin 
aceasta o geneză obiectivă. Calitativ diferit se prezintă problema atunci cînd este vorba despre 
om şi despre societatea omenească. Aici este vorba, fără îndoială, totdeauna de geneza unor 
categorii şi a unor legături categoriale care nu pot fi „deduse" în nici un caz din simpla 
continuitate a dezvoltării de pînă acum şi a căror geneză pune aşadar exigente speciale în fata 
cunoaşterii. Am ajunge însă la o distorsiune a adevăratei stări de lucruri dacă am căuta să 
separăm metodologic investigarea istorică a genezei unui fenomen de analiza lui filozofică. 
Adevărata structură categorială a fiecărui fenomen de acest fel este, dimpotrivă, legată în 
modul cel mai intim de geneza lui; prezentarea adecvată a structurii categoriale şi a 
proporţiilor care o definesc nu este posibilă decît atunci cînd analiza conţinutului este 
împletită organic cu clarificarea genezei; deducerea noțiunii de valoare la începutul 
Capitalului lui Marx constituie modelul unei asemenea metode istorico-sistematice. Această 
îmbinare este încercată în expunerile concrete din lucrarea de fata, atît în ce priveşte esenţa 
esteticului ca atare, cit şi în toate problemele de detaliu privind ramificatiile acestuia. Această 
metodologie angajează însăşi concepţia despre lume în măsura în care implică o ruptură 
radicală cu toate părerile pentru care arta, atitudinea artistică, este ceva supraistoric de ordin 
ideal sau, cel putin, ceva ce tine, ontologic şi antropologic, de „ideea" omului. Ca şi munca, 
ştiinţa şi toate activităţile sociale ale omului, arta este un produs al dezvoltării sociale, al 
omului care, prin muncă, se făureşte pe sine însuşi. 

Dar istoricitatea obiectivă a existenţei şi modul ei de manifestare specific pregnant în 
societatea umană are gi alte consecințe importante pentru înţelegerea particularitatii 
principiale a esteticului. Expunerilor noastre concrete le va reveni sarcina de a arăta că 
reflectarea ştiinţifică a realităţii caută să se elibereze de toate determinările antropologice, 
senzoriale şi spirituale, că ea se străduieşte să reproducă obiectele şi relaţiile dintre ele aşa 
cum sînt în sine, independent de conştiinţă. Reflectarea estetică porneşte, dimpotrivă, de la 
lumea omului şi este orientată spre ea. După cum se va arăta la locul cuvenit, aceasta nu 
înseamnă un simplu subiectivism. Obiectivitatea obiectelor ramiue, dimpotrivă, păstrată, dar 
în aşa fel încît în ea sînt conţinute totodată toate raportările tipice la viaţa omului şi în aşa fel 

încît ea apare sub aspectul corespunzător stadiului respectiv al dezvoltării interne şi externe a 
omenirii, care este o dezvoltare socială. Aceasta înseamnă că orice plăsmuire estetică 
cuprinde în sine, îşi integrează hic et nune-ul istoric al genezei ei ca momentul esenţial al 
obiectualitatii ei liotaritoare. Bineînţeles, orice reflectare este determinată obiectiv de situaţia 
concretă în care are loc. Chiar la descoperirea unor adevăruri matematice sau din domeniul 
pur al ştiinţelor naturii, momentul nu este niciodată întîmplător; e drept că el prezintă o 
importanţă reală mai mult pentru istoria ştiinţei decît pentru ştiinţa însăşi, pentru care se 
poate considera ca fiind cu totul indiferent cîud anume şi în ce condiţii istorice — necesare 
— a fost formulată, de exemplu, teorema lui Pitagora. Eără ca să putem intra aici în 
examinarea situaţiei complicate din domemul ştiinţelor sociale, trebuie să stabilim şi cu 
privire la aceasta că influenţele epocii date sub formele ei cele mai diverse pot avea un efect 
stînjenitor asupra relevării adevăratei obiectivitati în reproducerea stărilor de fapt social- 
istorice. Cu totul opusă este situaţia în ceea ce priveşte reflectarea estetică a realităţii: fără o 
întruchipare vie a hic et nunc-vim istoric din momentul reprodus, n-a luat naştere încă 
niciodată o operă de artă însemnată. Indiferent dacă artiştii respectivi îşi dau seama de acest 
lucru sau creează cu convingerea că produc ceva supratemporal, că duc mai departe un stil 
anterior, că înfăptuiesc un ideal „etern“ luat din trecut, operele lor, în măsura în care sînt 
autentic artistice, izvorăsc din aspiraţiile cele mai adînci ale epocii în care iau naştere; 
conţinutul şi forma plăsmuirilor cu adevărat artistice nu pot fi separate — tocmai sub raport 
estetic — de acest teren al genezei lor. Istoricitatea realităţii obiective îşi primeşte întru- 
chiparea subiectivă şi obiectivă tocmai în operele de artă. 

Această esenţă istorică a realităţii duce la un alt complex important de probleme, care 
primar au de asemenea un caracter metodologic, dar care, ca orice problemă autentică a unei 
metodologii concepute just — şi nu numai formal —, trec in mod necesar ui sfera concepţiei 
despre lume. Ne referim la problema imanentei (Diesseitigkeit). Privită pur metodologic, 
considerarea sub raportul imanentei este o cerinţă esenţială a cunoaşterii ştiinţifice ca şi a 
plăsmuirii artistice. Numai atunci cînd un complex de fenomene apare ca înţeles pe deplin 
doar pe baza însuşirilor lui imanente, pe baza legităţilor de asemenea imanente care 
acţionează asupra lui, el poate fi considerat ca fiind cunoscut ştiinţific. Practic, o asemenea 
deplinătate este, fireşte, totdeauna doar aproximativă; infinitatea extensivă şi intensivă a 
obiectelor, a relaţiilor lor statice şi dinamice etc. nu îngăduie ca vreo cunoaştere, în forma 
dată în cazul respectiv, să fie înţeleasă vreodată ca una absolut definitivă şi ca rectificări, 
restrîngeri, lărgiri etc. ale ei să poată fi considerate vreodată ca excluse. Acest „încă nu“ în 
însuşirea ştiinţifică a realităţii a fost interpretat, începînd de la magie şi pînă la pozitivismul 
modern, în diferite moduri, ca transcendenţă, nesocotind faptul că atît de multe lucruri in 
privinţa cărora se prociamase odată un „iguorabimus“ au intrat de mult în sfera ştiinţei exacte 
ca probleme solubile, deşi poate practic nerezolvate încă. Naşterea capitalismului, noile relaţii 
dintre ştiinţă şi producţie combinate cu marile crize ale concepţiilor religioase despre lume, 
au aşezat în locul transcendentei naive una mai complicată, mai rafinată. încă pe vremea 
încercărilor de combatere ideologică a teoriei copernicieue de către apărătorii creştinismului, 
a luat naştere o nouă formă de dualism: o concepţie metodologică destinată să îmbine 
recunoaşterea imanentei în ceea ce priveşte lumea fenomenala dată cu o negare a unei realităţi 
ultime a acesteia, pentru a contesta competenţa ştiinţei de a afirma ceva valabil cu privire la 
această realitate ultimă. Iva o privire superficială se poate naşte impresia că aceasta 
devalorizare a realităţii lumii nu are nici o însemnătate, întrucît oamenii îşi pot îndeplini în 
practică, în producţie, sarcinile lor nemijlocite, independent de faptul că văd în obiectul, în 
mijloacele etc. ale activităţii lor ceva existent în sine sau că le considera ca simple aparente. 
Un asemenea punct de vedere are însă un dublu caracter sofistic. în primul rînd, fiecare om 
care acţionează este totdeauna convins în practica lui efectivă că are de-a face cu realitatea 
însăşi; chiar şi fizicianul cel mai pozitivist are această convingere atunci, de pildă, cînd 
execută o experienţă. în al doilea rînd, dacă datorită unei cauze sociale un asemenea mod de a 


vedea se înrădăcinează adînc şi capătă o larga răspîndire, el destramă relaţiile spiritual-morale 
mai mijlocite ale omului cu realitatea. Filozofia existentialista, potrivit căreia omul „azvîrlit““ 
în lume se găseşte în fata neantului, este — privită din perspectivă social-istorică — polul 
opus, necesarmente complementar, al acelei evoluţii filozofice care duce de la Berkeley pînă 

Adevăratul cîmp de bătălie între imanenta (Diesseitigkeit) şi transcendenta” 
(Jenseitigkeit) este însă etica. De aceea, in cadrul lucrării de fata, determinările decisive ale 
acestei controverse nu pot fi atinse decît în treacăt, dar nu expuse complet; autorul speră să 
poată prezenta într-un viitor previzibil, în formă sistematică, şi vederile sale asupra eticii. Aici 
fie doar observat pe scurt că vechiul materialism — de la Democrit pînă la Feuerbach — a 
fost în stare să explice imanenta structurii lumii numai în mod mecanicist; de aceea, pe de o 
parte, lumea tot mai putea fi înţeleasă ca un mecanism de ceasornic care are nevoie de o 
influență — transcendentă — pentru a fi pus în mişcare; pe de altă parte, într-o asemenea 
imagine despre lume, omul nu putea să apară decît ca un produs şi obiect necesar al legitatilor 
imanent- terestre, subiectivitatea si praxisul lui raminind neexplicate prin ele. Abia teoria lui 
Hegel şi Marx despre autocrearea omului prin propria lui muncă, pe care Gordon Childe a 
formulat-o în chip fericit prin cuvintele „man makes himself"S, completează acel imanentism 
al concepţiei despre lume, creează baza teoretică pentru o etică imanentistă, al cărei spirit era 
viu de mult în genialele concepţii ale lui Aristotel şi Epicur, ale lui Spinoza şi Goethe. (în 
acest context un rol important îl joacă, fireşte, teoria evoluționistă asupra lumii vii, faptul că 
ştiinţa se apropie tot mai mult de explicarea naşterii vieţii din interacţiunea unor legitati fizice 
şi chimice.) 

Pentru estetică această problemă este de cea mai mare însemnătate şi este în 
consecinţă tratată in mod amănunțit în expunerile concrete ale lucrării de fata. Ar fi inutil să 
anticipăm aci în rezumat rezultatele acestor cercetări, care nu pot deveni convingătoare decît 
prin dezvoltarea tuturor determinărilor implicate. Numai pentru a nu trece sub tăcere nici în 
prefață punctul de vedere al autorului, fie spus doar că deplinătatea imanentă, caracterul de 
realitate suficientă-sie-însăşi (Aufsichselbstgestelltsein) al oricărei opere de artă autentice — 
gen de reflectare care nu-şi are analogia în 


* Cf. GORDON CHILDE: What Happened in History (1941). 

alte domenii ale reacţiilor umane faţă de lumea exterioară — exprimă totdeauna în 
chip voit sau involuntar, prin chiar conţinutul ei, o adeziune la imanenţă. De aceea opoziţia 
dintre alegorie şi simbol este, după cum a văzut în chip genial Goethe, o chestiune de viata şi 
de moarte pentru artă. vSi tot de aceea, după cum se va arăta într-un capitol separat (al 
şaisprezecelea), lupta de eliberare a artei de sub tutela religiei este un fapt fundamental al 
naşterii şi dezvoltării ei. Geneza trebuie tocmai să arate în ce mod arta a răzbit treptat de la 
legătura naturală a conştiinţei omului primitiv cu transcendenta — fără de care stadiile iniţiale 
în orice domeniu ar fi de neînchipuit — la autonomia reflectării realităţii, la prelucrarea ei în 
forme specifice. Este vorba, fireşte, aci de dezvoltarea faptelor estetice obiective, iar nu 
despre ceea ce executantii lor au gîndit despre propria lor acţiune. Tocmai în practica 
artistică, divergenta dintre faptă şi conştiinţa despre ea este deosebit de mare. Motto-ul luat 
din Marx al întregii noastre lucrări: „Ei n-o ştiu, dar o fac“ iese aci deosebit de pregnant în 
evidenţă. Aşadar structura categorială obiectivă a operei de artă este aceea care readuce în 
imanenta orice mişcare a conştiinţei către transcendenté — mişcare in chip natural foarte 
frecventă în istoria neamului omenesc — prin aceea că opera apare drept ceea ce este, drept 
parte componentă a vieţii umane (pămînteşti), drept simptom al existenţei - întocmai - astfel 
(Geradesosein) în momentul istoric dat. Repudierea multiplă a artei, a principiului estetic, de 
la Tertulian pînă la Kierkegaard, nu este ceva întîmplător; e mai degrabă o recunoaştere a 
adevăratei ei esențe venind din tabăra inamicilor ei înnăscuţi. Nici lucrarea prezentă nu se 
mărgineşte să înregistreze pur şi simplu aceste lupte, ci ia cu hotărîre poziţie fata de ele: 
pentru artă, împotriva religiei, în spiritul unei mari tradiţii care merge de la Epicur, trecînd 
prin Goethe, pînă la Marx şi Engels. 

Desfăşurarea dialectică, descompunerea şi reunirea determinărilor, atît de variate, de 
contradictorii, de convergente şi divergente, ale unor obiectualitati şi ale relaţiilor dintre ele 
reclamă o metodă proprie şi în expunere. Dacă socotim necesar să explicăm aci pe scurt 
principiile ei fundamentale, nu poate fi vorba nicidecum de intenția de a face în prefaţă o 
apologie a propriului nostru mod de expunere. Nimeni nu e în măsură să vadă limitele şi 
erorile ei mai bine decît autorul. El vrea să răspundă aici numai de intenţiile sale; judecata 
asupra locurilor unde le-a realizat în mod adecvat şi unde a făcut-o în mod eronat nu-i 
aparţine. în cele ce urmează va fi vorba deci doar despre principii. Acestea îşi au rădăcinile în 
dialectica materialistă, a cărei aplicare consecventă, într-un domeniu atît de vast şi cuprin- 
zînd lucruri atît de depărtate între ele, reclamă în primul rînd o ruptură cu modul de expunere 
formal, bazat pe definiţii şi pe delimitări mecanice, pe împărțiri „precise** în subdiviziuni. 
Dacă, pentru a ne situa dintr-odată în miezul problemei, pornim de la metoda determinărilor 
(Bestimmungen) spre deosebire de aceea a definiţiilor (Definitionen), aceasta înseamnă că ne 
întoarcem la bazele din realitate ale dialecticii, la infinitatea extensivă şi intensivă a 
obiectelor şi a relaţiilor dintre ele. Orice încercare de a sesiza în gîndire această infinitate 
trebuie să comporte insuficiențe. Definiţia fixează însă propriul ei caracter par ial ca ceva 
definitiv şi e sortită de aceea să violenteze natura fundamentală a înseşi fenomenelor. 
Determinarea se consideră din capul locului ca ceva provizoriu, ceva care are nevoie de 
completări, ceva de esenţa căruia ţine să fie dus mai departe, să fie format în continuare, să 
fie concretizat. Cu aJte cuvinte, dacă în lucrarea de fata un obiect, o relaţie între obiecte, o 
categorie primesc o determinare, devenind astfel inteligibile, lucrul e făcut totdeauna 
oarecum cu o dublă intenţie şi un dublu scop: de a caracteriza obiectul respect'v în aşa fel 
încît să fie recunoscut drept ceea ce este fără să avem însă pretenția că am imbratisat prin 
cunoaşterea realizată pe această treaptă totalitatea obiectului şi că deci ne-am putea opri aci. 
De obiect nu ne putem apropia decît treptat, pas cu pas, privindu-l în diferite conexiuni, în 
diferite relaţii cu alte obiecte diferite, cale prin care determinarea iniţială nu este anulată — 
căci în acest caz ea ar fi fost falsă — ci este, dimpotrivă, neîntrerupt îmbogăţită, apropiindu- 
se tot mai mult, am putea spune pe furiş, de infinitatea obiectului tintit de ea. Acest proces se 
desfăşoară la cele mai diferite dimensiuni ale reproducerii în gîndire a realităţii şi de aceea, 
principial, nu poate fi considerat totdeauna decît relativ încheiat. Dacă această dialectică este 


însă just aplicată, se realizează un progres neîncetat în ce priveşte claritatea si bogăţia 
determinării respective şi a legăturilor ei sistematice; trebuie deci să distingem riguros 
revenirea aceleiaşi determinări în diferite conexiuni şi dimensiuni de o simplă repetare. 
Progresul astfel atins nu este însă numai o păşire înainte, o pătrundere tot mai adîncă în 
esenţa obiectului, ci va lumina totodată îii chip nou — dacă este realizat în mod cu adevărat 
just8 cu adevărat dialectic — şi calea străbătută pînă atunci, făcînd-o abia acum practicãnge" 
într-un sens mai adînc. Max Weber mi-a scris odinioară cu privire la primele mele încercări, 
cu totul insuficiente, orientate în această direcţie, că ele făceau efectul unor drame ibseuiene 
al căror început se înţelege abia din perspectiva sfirsitului. Am văzut în această apreciere o 
înţelegere subtilă a intentiilor mele, deşi producţia mea din acea vreme nu merita nicidecum 
un asemenea elogiu. îmi exprim speranţa că lucrarea de faţă va putea fi mai degrabă 
recunoscută, ca realizare a unui atare stil de gîndire. 
în sfîrşit, să-mi fie îngăduit a indica pe scurt geneza esteticii mele. Am debutat ca critic literar 
şi eseist, căutîndu-mi sprijinul teoretic în estetica 
lui Kant şi mai tîrziu în aceea a lui Hegel. în iarna 1911 —1912 am conceput la Florenţa 
primul plan al unei estetici sistematice de sine stătătoare, de elaborarea căreia m-am apucat 
în anii 1912—1914, la Heidelberg. Mă gîndesc şi acum cu recunoştinţă la interesul 
binevoitor-critic pe care Ernst Bloch, Emil I,ask şi îndeosebi Max Weber I-au arătat fata de 
încercarea mea. Ea a dat greş cu desavirsire. Şi dacă iau cu pasiune atitudine împotriva idea- 
lismului filozofic, această critică este îndreptată totdeauna şi împotriva propriilor mele 
tendinţe din tinereţe. Sub aspect exterior, lucrarea mea a fost întreruptă de izbucnirea 
războiului. încă Teoria romanului” scrisă în primul an de război este orientată mai mult spre 
probleme istorico-filozofice, pentru care cele estetice nu puteau să aibă decît valoarea unor 
siinptotiie, unor indicii. După aceea, etica, istoria, economia au intrat din ce în ce mai mult 
în centrul atenţiei mele. Am devenit marxist, şi deceniul participării mele nemijlocite la viaţa 
politică a fost în acelaşi timp perioada unei framintari lăuntrice a problemelor marxismului, 
perioada însuşirii lui efective. Cînd — pe la 1980 — am început din nou să mă ocup intens 
cu probleme artistice, o estetică sistematică îmi apărea doar ca o perspectivă foarte 
depărtată. Abia cu două decenii mai tîrziu, la începutul anilor de după 1950, m-am putut 
gîndi la înfăptuirea visului meu din tinereţe, pe baza unei concepţii despre lume şi a unei 
metode cu totul diferite, şi să-i traduc în fapt cu conţinuturi schimbate şi cu metode radical 
opuse. 

N-aş vrea să dau publicităţii această carte fără să exprim multumirile mele: 
profesorului Bence Szabolcsi, care m-a ajutat cu neistovită răbdare să largesc şi să adincesc 
sărăcăcioasa mea cultură muzicală; de asemenea lui Agnes Heller, care a citit manuscrisul 
meu în cursul redactării şi a cărei critică pătrunzătoare a folosit mult textului definitiv; 
doctorului Frank Ben- seler pentru iniţiativa lui privind realizarea acestei ediţii şi pentru 
îngrijirea ei constiincioasa. 


Budapesta, decembrie 1962. 


° G. LUKACS. Die Theorie des Romans. Ein gesckicbtsphilosopbischer Versuch iiber die Formen der grossen Epik, Berlin 1920; Ediţie nouă: 
Neuwied, 1963. 

PROBLEMELE REFLECTARII IN CADRUL VIETII COTIDIENE 


I. CARACTERISTICILE GENERALE ALE GÎNDIRII COTIDIENE 


Consideratiile ee urmează nu ridică nici un moment pretenţia de a oferi o analiza filozofică 
precisă şi exhaustivă — şi cu deosebire: gnoseologică — a gîndirii cotidiene. Ele urmăresc 
tot atît de puţin să prezinte o istorie — fie şi numai filozofică — a modului cum s-au 
despărţit de gîndirea cotidiană reflectarea artistică şi cea ştiinţifică, crescute din acest teren 
comun. Dificultatea principală o constituie lipsa lucrărilor preliminare. Teoria cunoaşterii s-a 
ocupat pînă acum foarte putin de gîndirea cotidiană. Ține de esenţa atitudinii oricărei 
gnoseologii burgheze şi îndeosebi a oricărei gnoseologii idealiste, ca ea să transfere 
problemele privind geneza cunoaşterii pe terenul antropologiei etc. şi ca, pe de altă parte, să 
cerceteze numai problemele formei celei mai dezvoltate, celei mai pure a cunoaşterii 
ştiinţifice. Acest lucru a mers atît de departe, încît chiar formele de ştiinţă, altele decît 
ştiinţele naturii, decît ştiinţele „exacte!!, de exemplu ştiinţele istorice, au fost supuse abia 
foarte tîrziu unei analize epistemologice şi atunci, de cele mai multe ori, într-un mod care, 
datorită tendinţelor irationaliste, mai mult a încurcat corelatiile decît să le clarifice. 
Cercetările asupra caracterului specific al esteticului, care numai în cele mai rare cazuri au 
tratat reflectarea estetică a realităţii, s-au redus şi ele, cel mai adesea, doar la accentuarea 
alteritatii abstracte a esteticului în raport cu viaţa şi cu ştiinţa. Tocmai cînd e vorba de 
asemenea complexe de întrebări gîndirea metafizică pune în calea cunoaşterii obstacole de 
netrecut. Căci rigidul ei „da sau nu“ nu recunoaşte acele treceri mobile, elastice, fluide, pe 
care le întîlnim atât în viaţă cît şi, mai ales, în perioadele genezei social-istorice a artei şi care 
reprezintă tot atîtea probleme de rezolvat. Opunerea tot aşa de metafizică, de rigidă, a 
problemelor genezei şi a celor ale valabilitatii constituie o altă barieră în această privinţă. 
Abia materialismul dialectic şi istoric este în măsură să elaboreze o metodă istorico-siste- 
matică pentru cercetarea unor astfel de probleme. 

Pe această bază, modul de a puue problema, pe plan general metodologic, apare, 
fireşte, cu totul clar. Vom încerca să sondăm în expunerea ce urmează cîte se pot lămuri cu 
ajutorul acestei metodologii. Aici vom releva doar pe scurt, în mod anticipat, punctul de 
vedere cel mai general: reflectarea ştiinţifică şi cca estetică a realităţii obiective sînt forme de 
reflectare care se dezvoltă în cursul evoluţiei istorice, diferentiindu-se tot mai fin; aceste 
forme de reflectare îşi găsesc atît temelia cit şi împlinirea ultimă în viata însăşi. Specificul lor 
se constituie tocmai în direcţia pe care o reclamă îndeplinirea pe cît posibil tot mai precisă, 
mai desăvîrşită a funcţiei lor sociale. Ele formează de aceea în puritatea lor realizată relativ 
tîrziu, pe care se întemeiază universalitatea lor ştiinţifică, respectiv estetică, cei doi poli ai 
reflectării generale a realităţii obiective, al cărei centru fecund îl constituie reflectarea din 
cadrul vieţii cotidiene. Această diviziune tripartită, indicată aci şi care urmează să fie tratată 
amănunţit mai tîrziu, a relaţiei omului cu lumea exterioară, a fost foarte clar recunoscută de 
Pavlov. în cercetarea sa asupra tipurilor de activitate nervoasă superioară el spunea: „Pînă la 
apariţia lui homo sapiens, animalele intrau în raporturi cu lumea înconjurătoare numai prin 
intermediul impresiilor determinate de diferitii agenţi din mediu care acționau asupra 
diferitelor aparate de recepţie ale animalelor, dînd naştere unor influxuri conduse în celulele 


Estetica 


respective din sistemul nervos central. Aceste impresii erau singurele semnale ale obiectelor 
din afara. Ea viitorul homo sapiens au aparut, s-au dezvoltat si s-au perfectionat foarte mult 
semnale de al doilea ordin, semnale ale primelor semnale, sub forma sunetelor articulate, 
pronunţate, auzite şi văzute. Aceste semnale noi au început să reprezinte, în cele din urmă, 
tot ce percepeau oamenii direct din lumea exterioară şi din lumea lor interioară şi au început 
să fie folosite nu numai pentru comunicare, ci şi pentru ei înşişi. Predominanta noilor 
semnale a fost determinată desigur de importanţa uriaşă a cuvîntului, deşi acesta a fost şi a 
rămas un al doilea semnal al realităţii. . . Fără a intra mai adînc în această temă, atît de 
importantă şi de vastă, trebuie să constatăm că, datorită celor două sisteme de semnalizare şi 
datorită diferitelor moduri de viaţă, care au exercitat asupra oamenilor o acţiune continuă şi 
îndelungată, oamenii s-au împărțit într-un tip artistic, un tip meditativ şi unul intermediar, ha. 
acesta din urmă, activitatea celor două sisteme realizează cel mai deplin echilibru. 
Caracterele sublimate de această împărţire se pot constata atît la diferiţi oameni, cit şi la 


naţiuni întregi". 


' PAVLOV: Expcrinta a dottHzcci de ani in studiul activitații nervoase superioare a animalelor. Editura Acad. R.P.R., 1953, p. 616. 

Puritatea reflectării estetice şi a celei ştiinţifice se delimitează aşadar în chip tranşant 
fata de complicatele forme mixte ale vieţii cotidiene; pe de altă parte, aceste limite se şi 
estompează neîntrerupt prin faptul că ambele forme de reflectare diferenţiate iau naştere din 
nevoile vieţii cotidiene, fiind chemate să răspundă la problemele acesteia, cum şi prin faptul 
că multe rezultate ale amindurora se amestecă din nou cu formele de manifestare ale vieţii 
cotidiene, dîndu-le un caracter mai cuprinzător, mai diferențiat, mai bogat, mai profund etc. 
şi contribuind astfel la dezvoltarea vieţii cotidiene însăşi. O adevărată explicare istorico- 
sistematică a genezei reflectării ştiinţifice şi a celei estetice este de-a dreptul inimaginabilă 
fără elucidarea acestor relaţii reciproce. Pentru înţelegerea filozofică a problemelor care se 
ivesc aci este deci indispensabil ca nici dubla interacţiune cu gîndirea cotidiană, nici 
constituirea caracterului specific al celor două forme diferenţiate să nu fie pierdute din 
vedere. 

Cercetarea filozofică a reflectării are însă o premisă indispensabilă, care trebuie 
clarificată cel puţin în fundamentele ei generale, înainte ca o discuţie a problemelor specifice 
ale reflectării să poată începe. Anume: dacă dorim să examinăm diferenţele dintre reflectarea 
din viata cotidiană, cea din ştiinţă şi cea din artă, trebuie să ne fie totdeauna clar că toate 
aceste trei forme reproduc aceeaşi realitate. Numai în idealismul subiectiv apare concepţia 
potrivit căreia diferitele modalităţi ale ordonării umane a reflectării ar constitui realități 
diferite, independente, create de subiect, care nici nu se ating între ele. Acest lucru este 
exprimat în modul cel mai categoric şi consecvent de către Simmel; el scrie, de pildă, despre 
religie: „Viaţa religioasă creează încă odată lumea, ea reprezintă întreaga existenţă într-o 
tonalitate nouă, astfel încît, conform ideii ei pure, ea nu se poate incrucisa in nici un fel cu 
imagini despre lume construite după alte categorii şi nu le poate contrazice*!!.! 

Materialismul dialectic consideră, dimpotrivă, unitatea materială a lumii ca un fapt 
irefutabil. Orice reflectare este deci aceea a acestei unice şi unitare realități. însă numai 
materialismul mecanicist deduce de aci că orice imagine a acestei realități ar trebui să fie 
simpla ei fotocopie. (Vom trata amănunţit mai tîrziu această problemă. Aici e suficient să 
observăm că adevăratele reflectări iau naştere în interacțiunea dintre om şi lumea exterioară, 
fără ca selecţia, ordonarea etc. care se nasc în cursul acestei interacțiuni să însemne neapărat 
o eroare sau deformare subiectivă, ceea ce, fireşte, se întîmplă în unele cazuri.) Dacă, de 
exemplu, în viaţa cotidiană, omul închide ochii pentru a percepe mai bine anumite nuanţe 
audibile ale mediului înconjurător, o atare excludere a unei părţi a realităţii de reflectat poate 
contribui ca acel fenomen în stăpînirea căruia el este interesat pentru moment să fie sesizat 
mai precis, mai deplin, mai îndeaproape decît ar fi fost posibil fără această izolare de lumea 
vizuală. Un drum foarte complicat duce de la asemenea operaţii aproape instinctive la 
reflectarea care are loc în muncă, în experiment etc., respectiv în ştiinţă şi artă. Deosebirile, 
ba chiar opozitiile care iau naştere astfel în reflectarea realităţii, vor fi tratate amănunţit mai 
tîrziu. Aici trebuie stabilit numai cu hotărîre încă de la începutul începutului că este vorba 
totdeauna de reflectarea aceleiaşi realități obiective şi că această unitate a obiectului ultim 
este de însemnătate hotărîtoare pentru configuraţia conţinutului şi a formei deosebirilor şi 
opozitiilor. 

Dacă luăm în considerare acum, pe aceasta bază, interacţiunile dintre viata cotidiană, 
de o parte, şi ştiinţă şi artă, de alta, vedem că o înţelegere oricît de clară a problemelor ce 
trebuie rezolvate aci este încă departe de a însemna că li se poate da astăzi un răspuns concret. 
Acest lucru e valabil în primul rînd pentru istoria diferenţierii treptate, inegale şi 
contradictorii a acestor trei variante ale reflectării. Putem, fără îndoială, să reținem pe plan 
general teoretic imbricarea lor haotică originară în stadiul primitiv iniţial, cunoscut nouă, al 
umanităţii. Pe de altă parte, istoria scrisă a omenirii ne înfăţişează un înalt grad de diferenţiere 
a celor trei forme, diferenţiere care se dezvoltă tot mai mult, chiar dacă aceasta se săvîrşeşte, 
cum vom vedea, într-un mod contradictoriu. Continuitatea istorică dintre aceste două puncte 


" SIMMEL: Die Religion, Frankfurt a. Matn, 1906, pag. 1 î. 


extreme constituie un fapt tot atît de neîndoielnic. Cunostintele noastre actuale despre acest 
proces însă nu sînt încă nici pe departe suficiente pentru a-l putea înfăţişa în mod concret. 
Această lipsă se datorează nu numai necunoaşterii unor fapte istorice, ci este legată în modul 
cel mai adînc de necla- rificarea problemelor principiale, filozofice. Dacă vrem aşadar să 
rupem cercul magic al acestor felurite necunoasteri, trebuie să abordăm cu curaj — fiind 
permanent conştienţi de caracterul extrem de fragmentar al cunoştinţelor noastre Iele 
clarificarea filozofică atît a tipurilor fundamentale cît şi a etapelor de dezvoltare hotărîtoare 
ale diferentierii. Oricit de filozofică ar fi această metodă a noastră, ea conține in sine 
principiile viziunii sociale. Marx a descris si determinat cu claritate, în legătură cu istoria 
formațiilor şi categoriilor economice, metoda unei atare apropieri de epoci de mult trecute şi 
adesea uitate. El spune: „Societatea burgheză reprezintă cea mai dezvoltată şi mai diversi- 
ficată organizare istorică a producţiei. De aceea, categoriile care exprimă relaţiile acestei 
societăţi, înţelegerea structurii ei, oferă totodată posibilitatea de a cunoaşte structura şi 
relaţiile de producţie ale tuturor formelor sociale dispărute, din ale căror sfărîmături şi 
elemente s-a construit ea. Unele din aceste vestigii, nedepăşite încă, continuă să vegeteze îti 
cadrul societăţii burgheze, în timp ce elementele care înainte existaseră doar în germene s-au 
dezvoltat în toată semnificaţia lor etc. Anatomia omului ne oferă o cheie pentru înţelegerea 
anatomiei maimutei. Dimpotrivă, la speciile de animale inferioare, germenii unor elemente 
superioare pot fi înţeleşi numai în cazul cînd înseşi aceste elemente superioare sînt deja 
cunoscute. Economia burgheză ne oferă astfel cheia pentru înţelegerea economiei antice etc., 
dar nicidecum în maniera proprie economiştilor, care şterg toate deosebirile istorice şi care 
văd în toate formele de societate numai formele burgheze". "Și în domeniul nostru, anatomia 
omului ne oferă cheia pentru înţelegerea anatomiei maimutei. Natural, fata de nivelul actual 
de dezvoltare al cercetărilor şi al cunoştinţelor noastre nu vom putea ajunge la mai mult decât 
la lămurirea aproximativă a celor mai importante tendinţe, a punctelor nodale hotaritoare. Dar 
nici nu este nevoie de mai mult pentru felurile cercetărilor noastre prezente. Sperăm că de la 
ele vor pleca impulsuri pentru cercetări ulterioare, care vor corecta desigur multe lucruri din 
cele expuse aci. 

Cu privire la metoda generală, mai trebuie doar observat că cercetările noastre se 
limitează la om. Fie şi numai importanţa celui de al doilea sistem de semnalizare pavlovian, a 
limbajului, ne cere să delimităm clar din punct de vedere metodologic lumea omului faţă de 
regnul animal, în care asemenea semnale nu se întîlnesc. Va rămîne, fireşte, o sarcină 
importantă să se studieze amănunţit în dezvoltarea regnului animal naşterea şi dezvoltarea 
reflexelor condiţionate. Căci încă de aci începe o anumită prelucrare a realităţii obiective 
nemijlocit reflectate, prelucrare care la animalele superioare atinge deja un grad relativ înalt 
de diferenţiere. O examinare aprofundată a acestui complex de probleme depăşeşte însă 
cadrul lucrării noastre. Vom reveni la el numai ocazional, pentru a efectua delimitări în 
anumite cazuri concrete sau pentru a lămuri anumite tranzitii. 

Constatările lui Pavlov trebuie desigur înţelese şi interpretate în sensul 
materialismului dialectic. Căci oricît de fundamental ar fi cel de-al doilea sistem de 
semnalizare stabilit de dînsul, acela al limbajului, pentru această delimitare între om si 
animal, el îşi capătă adevăratul lui sens şi îşi dezvăluie deosebita lui fecunditate numai dacă 
vom pune, urmîndu-l pe Engels'?, accentul cuvenit pe constituirea simultană şi pe 
inseparabilitatea obiectivă a limbajului şi a muncii. Faptul că omul „are ceva de spus“ care se 
situează în afara domeniului animalic îşi are originea directă în muncă şi se dezvoltă 
— mijlocit sau nemijlocit, iar mai tîrziu adesea prin foarte multe mijlociri — în legătură cu 
dezvoltarea muncii. De aceea ne vom referi aci foarte puţin — fie chiar şi în mod polemic — 
la straduintele lui Darwin de a descoperi categoriile artei încă în viata animalelor şi de a 
deriva de aci expresiile umane ale acestor categorii. Noi credem că munca (şi împreună cu ea 

limbajul si universul de concepte legat de el) creează aci o prăpastie atît de larga si de adîncă, 
încât nici măcar ceea ce omul a moştenit efectiv din lumea animală şi care este prezent în 
anumite împrejurări, nu trage, prin sine însuşi, hotărîtor în cumpănă; cu atît mai putin poate fi 
folosită această moştenire pentru explicarea fenomenelor cu totul noi. Prin aceasta, după cum 
vom vedea mai tîrziu cu diferite prilejuri, nu înţelegem, fireşte, nicidecum să negăm cu totul 
faptul însuşi al unei asemenea moşteniri. Dimpotrivă, considerăm că acele tendinţe ale 
biologiei şi antropologiei mai noi care stabilesc o diferenţă totală între animal şi om trec cu 
vederea multe fapte importante. Folosim însă aici anumite rezultate ale antropologiei în 
scopuri precis delimitate, pentru a căror cunoaştere adecvată tocmai inseparabilitatea muncii 
şi a limbajului, deci ceea ce desparte omul de animale, are o însemnătate decisivă. 

Dacă trecem la o analiză sumară a gîndirii cotidiene, trebuie să menţionăm, pe lîngă 
sus-amiutita lipsă a unor lucrări preliminare, următoarele dificultăţi obiective, cărora li se 
datorează cu siguranţă, măcar în parte, faptul că viaţa cotidiană, acest domeniu important, 
care cuprinde cea mai mare parte a vieţii umane, a fost atît de puţin cercetată filozofic. Poate 
că principala dificultate rezidă în aceea că viata cotidiană nu cunoaşte asemenea obiec- tivatii 
închegate cum sînt ştiinţa şi arta. Aceasta nu înseamnă nicidecum că obiectivaţiile lipsesc cu 
totul în ea. Fără obiectivatii, viata omului, gîndirea şi simţirea lui, practica şi reflectia lui nici 
uu sînt de conceput. Abstractie făcînd de faptul că toate obiectivaţiile propriu-zise joacă un 
rol însemnat în viata cotidiană, formele fundamentale ale modului de viaţă specific uman 
stabilite mai sus de noi — munca şi limbajul — au şi ele, în anumite privinţe, în esenţă, 
caracterul unor obiectivatii. Munca nu poate fi realizată decît ca un act teleologic. Marx spune 
despre caracterul specific uman al muncii: „Noi presupunem munca într-o formă proprie 
exclusivă omului. Păianjenul efectuează operaţii asemănătoare celor ale ţesătorului, iar albina 
face de ruşine, prin construcţia celulelor ei de ceară, mulţi arhitecţi. Ceea ce deosebeşte însă 
de la început pe arhitectul cel mai prost de albina cea mai perfecționată, este faptul că el 
construieşte celula în cap înainte de a o construi în ceară. La sfîrşitul procesului muncii apare 
un rezultat care încă la începutul acestui proces există ideal în imaginația muncitorului. Omul 
nu se limitează la a modifica forma elementului din natură, ci el realizează totodată scopul 
său pe care-l cunoaşte, care determină logic modul şi caracterul activităţii lui şi căruia el 
trebuie să-i subordoneze voinţa lui.!5*! 

Să examinăm deci, pe această bază, acele momente ale muncii care o determină ca 
factor fundamental al vieţii cotidiene, al gîndirii cotidiene, al reflectării realităţii obiective în 
viaţa cotidiană. Marx relevă în primul rînd că este vorba aci de un proces istoric în care au 
loc — atît pe plan obiectiv cit şi pe plan subiectiv — schimbări calitative. Despre 
însemnătatea lor concretă vom avea mai tîrziu în repetate rînduri prilejul să vorbim 
amănunţit. Pentru noi e important acum numai faptul că Marx distinge în indicaţii rezumative 
trei perioade esenţiale. Prima este caracterizată „prin primele forme animalice instinctive ale 
muncii", ca stadiu premergător, depăşit dej a pe treapta, în sine încă nedezvoltată, a 
circulaţiei simple de mărfuri. A treia perioadă o constituie modul specific de muncă dezvoltat 
de capitalism şi pe care va trebui să-i examinăm ulterior mai amănunţit; în această perioadă 
pătrunderea ştiinţei, aplicarea ei la muncă provoacă modificări hotărîtoare. Aici munca 
încetează de a fi determinată primar de propriile puteri corporale şi spirituale ale celui ce 
munceşte. (Perioada maşinisinului, determinarea crescîndă a muncii de către ştiinţă.) între 
aceste două perioade se situează dezvoltarea muncii în cadrul unui nivel mai puţin evoluat, 
strîns legat de capacităţile personale ale oamenilor (perioada meşteşugului, apropierea dintre 
meşteşug şi artă), care creează istoric premisele istorice ale celei de a treia perioade. 

Toate trei perioadele au însă în comun trăsătura caracteristică a muncii specific 
umane: principiul teleologic, faptul că rezultatul procesului muncii „există ideal încă de la 
începutul acestui proces în imaginaţia muncitorului!*. Posibilitatea unui asemenea mod de 

acţiune presupune un anumit grad de reflectare justă a realităţii obiective în conştiinţa 
omului. Doar, după Hegel, care a recunoscut limpede această structură a muncii şi la care 
Marx se şi referă în consideratiile citate, esența ei constă în aceea că: „Ea lasă natura să se 
tocească de sine însăşi, priveşte ca spectatoare calmă şi guvernează fără greutate 
totalitatea."!* Este clar că o atare guvernare a proceselor materiale | 
— hiar pe treapta cea mai primitivă — presupune reflectarea lor aproximativ justă, cite" 
daca concluziile generalizatoare intemeiate pe ea sint false. Pareto descrie, in mod nimerit, 
relaţia dintre justete in particular şi fantasmagoric în general, atunci cînd arată: „Vom putea 
spune că anumite combinaţii cu adevărat eficiente, ca aprinderea focului cu cremenea, îl 
împinge pe om şi la credinţa în eficacitatea unor combinaţii imaginare.“!5 

Cînd însă asemenea rezultate ale reflectării aparţin vieţii cotidiene şi gîndirii ei, este 
clar că problema obiectivatiilor, respectiv formarea lor nedesăvîrşită, imperfecta, in această 
sferă a vieţii, trebuie înţeleasă numai foarte elastic, dialectic, dacă nu vrem să violentăm 
tendinţele fundamentale ale structurii şi dezvoltării. în muncă (la fel ca şi în limbaj, care 
formează de asemenea un factor fundamental al vieţii cotidiene) ia naştere, fără îndoială, un 
fel de obiectivatie. Şi anume nu numai în produsul muncii, lucru indiscutabil, ci şi în 
procesul muncii. Prin faptul că acumularea experienţelor zilnice, exerciţiul, obisnuinta etc. 
duc la repetarea şi la dezvoltarea în continuare în fiecare proces al muncii a unor anumite 
mişcări, a succesiunii, angrenării, completării reciproce, potentarii lor etc. cantitativ şi 
calitativ determinate, acest proces capătă în mod necesar pentru omul care-l execută carac- 
terul unei anumite obiectivaţii. Aceasta are însă, spre deosebire de fixitatea mult mai 
puternică a formațiilor create de ştiinţă şi de artă, un caracter mai variabil, mai fluid. Căci 
oricît de puternic ar fi efectul principiilor conser- vante, stabilizante în procesul muncii din 
viata cotidiană (îndeosebi pe treptele iniţiale) — să ne gindim numai la forța tradiţiei in 
agricultura țărănească sau în mestesugul precapitalist —, în fiecare proces individual al 
muncii este conținută totuşi posibilitatea cel putin abstractă de a devia de la tradiţiile date, de 
a încerca ceva nou sau, eventual, de a reveni la ceva mai vechi, modific indu-1. 

Privind in mod cu totul general, prin aceasta nu am enunțat încă nici o deosebire 
esenţială între procesul muncii şi practica oamenilor de ştiinţă, înainte de toate, şi aceştia 
trăiesc în cadrul vieţii cotidiene a oamenilor propria lor viaţă cotidiană. Atitudinea lor 
individuală fata de obiectivarea activităţii lor nu trebuie, aşadar, să se deosebească principial 
sau calitativ de celelalte activităţi ale lor, mai ales într-un stadiu încă nedezvoltat al diviziunii 
sociale a muncii. Dacă privim însă situaţia de fapt, rezultată aci nu numai din punctul de 
vedere al subiectului care acţionează, ci şi din acela al obiectului, apar imediat diferenţe 
calitative importante. Aceasta nu rezidă numai în transformabilitatea rezultatelor, căci 
rezultatele ştiinţei se schimbă o dată cu îmbogățirea şi adîncirea procesului de reflectare a 
realităţii, la fel ca acelea ale muncii. Hotaritor este mai curînd gradul de abstractizare, 
distantarea de practica nemijlocită a vieţii cotidiene, de care atît ştiinţa, cit şi munca rămîn 
fireşte legate atît prin premisele cit şi prin efectele lor. Legătura ştiinţei cu viata cotidiană este 
însă una mai mult sau mai puţin depărtat şi complicat mijlocită, în timp ce în cazul muncii, 
chiar dacă ea presupune aplicarea unor cunoştinţe ştiinţifice extrem de complexe, legătura are 
un caracter preponderent nemijlocit. Cu cît aceste relaţii sînt însă mai nemijlocite, ceea ce 
înseamnă în acelaşi timp că intenţia acţiunii este îndreptată spre un caz singular al vieții — şi 
acest lucru este în mod natural totdeauna valabil pentru muncă — cu atît este mai slabă, mai 
variabilă, mai putin fixată obiectivatia. Mai precis spus: cu atît mai mari sînt posibilitățile ca 
fixarea ei — eventual chiar extrem de rigidă — să nu provină din esența obiectualitatii 
obiective, ci să aibă un fundament subiectiv, fireşte, adesea social-psiliologic (tradiţie, 
obisnuinta etc.). Aceasta înseamnă că rezultatele ştiinţei sînt fixate structural mult mai 
puternic ca formaţiuni independente de om decît acelea ale muncii însăşi. Dezvoltarea ştiinţei 

îşi găseşte expresia în aceea că o formaţiune, fără a-şi pierde obiectivitatea fixată, este 
înlocuită cu o altă formaţiune, corectată. Acest mod de dezvoltare este chiar subliniat în 
practica ştiinţelor în general prin relevarea expresă a schimbărilor efectuate. Dimpotrivă, în 
procesele muncii, asemenea schimbări pot avea loc ca variaţii individuale; dacă — aşa ca în 
capitalism — ele sînt adesea anunţate în mod explicit, acest fapt are de cele mai multe ori la 
bază motive comerciale. Capitalismul apropie în genere munca şi rezultatul nnincii de 
structura ştiinţei. 

Analiza noastră se referă bineînţeles numai la cei doi poli, fără a lua în consideraţie 
marele număr de forme tranzitorii care se ivesc în urma interacțiunilor deja menţionate şi care 
vor fi tratate amănunțit mai tîrziu. Dacă privim totalitatea activităţilor umane — ţinînd seamă 
de toate obiectivatiile, deci nu numai de ştiinţă şi de artă, ci şi de instituţiile sociale care sînt 
ca un fel de precipitaţii ale lor — aceste tranzitii ies în mod natural energic în relief. Cum însă 
cercetarea noastră prezentă nu are țeluri atît de depărtate, ci urmăreşte numai să scoată in 
evidenţă unele caracteristici esenţiale ale vieţii cotidiene, din punctul de vedere al deosebirii 
acesteia fata de ştiinţă şi de artă, trebuie şi putem să ne mulţumim cu constatarea acestor 
contraste. Aceasta, cu atît mai mult cu cît munca, în calitatea ei de sursă permanentă a dezvol- 
tării ştiinţei şi de domeniu care este la rîndul lui neîntrerupt îmbogăţit de ştiinţă, atinge 
probabil in viata cotidiană cel mai înalt grad de obiectivatie posibilă acolo. în legătură cu 
aceasta trebuie să ne referim la dezvoltarea istorică a muncii amintită la început. Cum 
interacţiunea ei cu ştiinţa joacă un rol permanent, cu un efect extensiv şi intensiv tot mai 
mare, este clar că în munca de azi categoriile ştiinţifice au o însemnătate mult mai mare decît 
în trecut. Aceasta nu suprimă specificul fundamental al gîndirii cotidiene la care ne vom opri 
curînd; deşi gîndirea cotidiană absoarbe un număr tot mai mare de elemente ştiinţifice, ea nu 
poate adopta niciodată o atitudine cu adevărat ştiinţifică. 

Acest lucru poate fi observat în modul cel mai clar în relaţia reciprocă dintre ştiinţă şi 
industria modernă. La scară istorică este desigur exact că linia principală a dezvoltării merge 
în direcţia pătrunderii ştiinţei în industrie, adică în procesul muncii. Din punct de vedere 
obiectiv istoric este de constatat aci — după cum a arătat detaliat Bernal — că, pe de o parte, 
ruperea de viaţă a unor moduri determinate de cercetare şi, pe .de altă parte, mărginirea, 
conservatorismul industriaşilor au făcut în multe cazuri imposibilă un timp mai îndelungat 
aplicarea unor rezultate ştiinţifice deja obţinute. Pentru noi acest fenomen nu prezintă interes 
din punct de vedere al istoriei industriei, al tehnicii sau al ştiinţei, domenii în care este 
neîndoielnic „că atît mobilurile aparente, cît şi mobilurile efective ale oamenilor care 


acţionează în istorie nu sînt nicidecum cauzele ultime ale evenimentelor istorice!*” 


„ci din 
punctul de vedere al vieţii cotidiene, în care tocmai motivele „aparente" stau pe primul plan; 
şi acestea vădesc treapta relativ scăzută a obiectivatiilor în luarea deciziilor, caracterul fluid 
pe care multe formaţiuni puternic obiectivate în sine îl au aci şi, în sfîrşit, rolul adesea 
hotaritor al tradiţiei, obiceiului etc., în aceste decizii. Ceea ce caracterizează viata subiectivă 
cotidiană este oscilarea continuă între decizii bazate pe motive momentane, efemere şi fluide, 
şi decizii determinate de temeiuri rigide, deşi rareori fixate conceptual (tradiţie, obicei). 
Munca este, însă, partea vieţii cotidiene cea mai apropiată de obiectivatia ştiinţifică. 
Relaţiile nesfirsit de variate dintre oamenii individuali (căsătorie, iubire, familie, prietenie 
etc.), fără a mai vorbi de nenumăratele relaţii fugitive, raporturile oamenilor individuali cu 
instituţiile statale şi sociale, diferitele forme de ocupaţii secundare, distractiile etc. (de 
exemplu, sportul), asemenea fenomene ale vieţii cotidiene, ca moda, confirmă justeţea unei 
atare analize. Este vorba pretutindeni de schimbul rapid, adesea brusc, între încremenirea 
conservatoare în rutină sau convenţii, pe de o parte, şi acţiuni, decizii etc., ale căror motive au 
— cel putin subiectiv, ceea ce tocmai pentru cercetările de faţă este foarte important — un 

caracter precumpănitor personal, pe de alta. Faptul că mai ales în viata cotidiană a societății 
capitaliste, în care predomină la suprafaţă motivele individuale ale activităţii, se manifestă 
obiectiv-statistic o mare uniformitate, nu face decît să confirme această constatare. în 
societăţile precapitaliste, în care tradiţia are un rol mai mare, polarizarea menţionată apare 
calitativ diferit, fără însă ca aceasta sa suprime similitudinea esenţială de structură. | 

în spatele celor expuse pînă acum stă o a doua caracteristică esenţială a existenţei: sia” 
gîndirii cotidiene: legătura nemijlocită dintre teorie şi practică. Pentru a fi înţeleasă just, 
această constatare are nevoie de o anumită expli- citare, căci ar fi cu totul greşit să se 
presupună că obiectele activităţii de fiecare zi ar avea obiectiv, în sine, un caracter nemijlocit. 
Dimpotrivă. Ele există numai în urma unui sistem de mijlociri foarte ramificat, divers şi com- 
plicat, care în cursul evoluţiei sociale devine tot mai ramificat şi mai complicat. în măsura în 
care este însă vorba de obiecte ale vieţii cotidiene, ele apar în fata noastră ca ceva gata, iar 
sistemul de mijlociri din care au rezultat dispare cu desavirsire în fiinţarea nemijlocită, nuda, 
în modul concret de a fi al acestor obiecte. Să ne gindim în această privință nu numai la 
fenomene tehnico-stiintifice, ci şi la fenomene economic foarte complicate ca taxiul, 
autobuzul, tramvaiul etc., la modul cum sînt folosite şi cum figurează în viaţa cotidiană, 
pentru a avea limpede în fata ochilor această nemijlocire. Tine de economia necesară a vieţii 
cotidiene că in general oamenii receptează şi judecă întregul lor mediu ambiant — atît timp 
cît el funcţionează — numai pe baza funcţionării lui practice (şi nu pe baza esenței lui 
obiective). Şi in foarte multe cazuri, chiar nefunctionarea lui provoacă de asemenea numai 
reacţii similare. Această stare de lucruri e, fireşte, — în forma ei pură — un rezultat al 
diviziunii capitaliste a muncii. Pe trepte de dezvoltare mai primitive, unde majoritatea 
uneltelor etc., ale vieţii de fiecare zi sînt confecţionate de înşişi cei ce acţionează, sau unde 
modul de a le produce era general cunoscut, tocmai acest gen de nemijlocire era mult mai 
puţin dezvoltat şi frapant. Numai o diviziune socială a muncii foarte dezvoltată, care face din 
fiecare ramură de producţie şi din momentele ei parțiale un domeniu de specialitate precis 
delimitat, impune mediei celor ce acţionează în viata cotidiană această nemijlocire. 

Structura generală, fireşte mult mai puţin dezvoltată, a acestui mod de comportare 
datează încă din epoca primitivă. Căci legătura nemijlocită dintre teorie (adică reflectiunea 
asupra obiectului, modul de reflectare) şi practică este cu siguranţă forma lui cea mai veche: 
împrejurările îi silesc pe oameni adesea, ba chiar în majoritatea cazurilor, la o acţiune 
imediată. Fireşte, rolul social al culturii (în primul rînd acela al ştiinţei) constă în aceea că ea 
descoperă mijlociri între o situaţie previzibilă şi forma optimă de acţiune corespunzătoare şi 
intercalează apoi aceste mijlociri. Dar odată ce acestea există şi au intrat în uzul general, ele 
pierd pentru omul care acţionează în viata cotidiană caracterul lor de mijlociri, şi 
nemijlocirea descrisă de noi intră din nou în vigoare. Aici se poate vedea limpede — lucru 
despre care vom vorbi mai tîrziu amănunţit — cit de intimă este acţiunea reciprocă dintre 
ştiinţă şi viata cotidiană: problemele pe care ştiinţa urmează să le rezolve provin nemijlocit 
sau mijlocit din viata cotidiană, iar aceasta se îmbogăţeşte neîncetat cu rezultatele şi 
metodele valorificate în cadrul ei şi care au fost elaborate de ştiinţă. Pentru înţelegerea 
acestei corelaţii nu este însă suficient să constatăm asemenea interacțiuni neîntrerupte. 
Trebuie de pe acum să atragem atenţia asupra faptului — şi analiza noastră a gîndirii 
cotidiene e făcută tocmai cu această intenţie — că între reflectarea realităţii şi prelucrarea ei 
mintală care au loc în ştiinţă şi cele care au loc în viata cotidiană există şi diferente calitative. 
Acestea nu implică însă o dualitate tranşantă, de nesuprimat, aşa cum apare de obicei în 
teoria burgheză a cunoaşterii; diferenţierea care ajunge în cele din urmă pînă la deosebire 
calitativă este mai curînd un rezultat al evoluţiei sociale a umanităţii. Diferentierea şi, o dată 
cu ea, independenţa — relativă — a metodelor ştiinţei faţă de nevoile nemijlocite ale vieții 
cotidiene, ruptura lor de deprinderile mintale cotidiene iau naştere tocmai pentru a servi mai 
bine aceste nevoi decît ar fi posibil în cazul unei unităţi directe de metodă. Diferenţa dintre 

viata cotidiană şi artă, interacţiunea lor, similară în structura ei cea mai generală, stau de 
asemenea în slujba unor atare necesităţi sociale. A o trata însă concret aci ar însemna să 
anticipăm prea mult, ar reclama o digresiune prea amplă. Faptul că nu vom putea trata aceste 
probleme decît mai tîrziu nu înseamnă că ele se ivesc şi istoriceşte mai tîrziu. Polarizarea 
vieţii cotidiene, a gîndirii cotidiene în cele două sfere mai puternic obiectivante, mai puţin 
nemijlocite obiectiv, ale ştiinţei şi artei este un proces tot atît de simultan ca şi acţiunile 
reciproce descrise pînă acum. 

Caracterul specific al nemijlocirii aici descrise a vieţii şi gîndirii cotidiene îşi găseşte 
expresia pregnantă în genul de materialism spontan propriu acestei sfere. Orice analiză 
oarecum temeinică şi lipsită de păreri preconcepute trebuie să arate că omul din viata 
cotidiană reacţionează totdeauna în chip materialist spontan faţă de obiectele mediului 
înconjurător, oricare ar fi modul în care aceste reacţii sînt interpretate ulterior de subiectul 
practicii. Aceasta decurge încă din esenţa muncii. Orice muncă presupune un complex de 
obiecte, de legi care o determină în natura, în mişcările, în operaţiile ei necesare etc., iar 
aceste obiecte şi legi sînt tratate spontan ca existind şi functionind independent de conştiinţa 
umană. Esenţa muncii constă tocmai în observarea acestei existente si deveniri fiintind în 
sine, în pătrunderea în adîncul ei şi în utilizarea ei. Chiar pe treapta pe care omul primitiv nu 
confecționează încă unelte, ci apucă numai pietre de formă determinată, aruncîndu-le după 
folosire, el trebuie să fi făcut anumite observaţii cu privire la pietrele care sînt mai potrivite 
prin duritate, formă etc. pentru anumite operațiuni. însuşi faptul că el alege dintre multe pietre 
una ce pare potrivită, însuşi modul alegerii arată că omul este mai mult sau mai puţin 
conştient că e silit să acţioneze într-o lume exterioară existentă independent de el şi că de 
aceea trebuie să încerce să sondeze, să asimileze cît mai bine mintal, prin observare, mediul 
înconjurător, existent independent de el, pentru a putea să trăiască, pentru a scăpa de 
primejdiile ce-l ameninţă. Primejdia în calitate de categorie a vieţii interioare a omului arată şi 
ea că subiectul este mai mult sau mai putin conştient că se găseşte în fata unei lumi exte- 
rioare, independentă de conştiinţa lui. 

Acest materialism are însă un caracter pur spontan, îndreptat spre obiectele 
nemijlocite ale practicii şi limitat la ele. De aceea idealismul subiectiv în perioada lui de 
înflorire din epoca imperialistă şi-a întors orgolios fata de la el, ignorindu-1 filozofic cu totul. 
Astfel, Rickert spune că nu are nimic de obiectat împotriva realismului „naiv!!: „El nu 
cunoaşte uii real transcendent şi nici subiectul gnoseologic sau conştiinţa supraindividuală. El 
nici nu este o teorie ştiinţifică a cărei combatere ştiinţifică să fie necesară, ci un complex de 
păreri neaprofundate mintal şi nedeterminate, suficiente pentru a trăi şi care pot fi lăsate 
liniştit celor ce voiesc doar să trăiască!!.!” în perioada de criză de după primul război mondial, 
cînd idealismul subiectiv se vede silit tot mai mult să-şi consolideze poziţiile prin argumente 
antropologice, problemele vieţii cotidiene, printre care şi acelea ale „realismului naivi! 
(denumire sub care idealiştii burghezi înţeleg de cele mai multe ori materialismul spontan), 
cîştigă şi pentru el o însemnătate din ce în ce mai mare. Rothacker susţine deja: „întreaga 
lume, însă, în care trăim şi activăm practic, inclusiv, fireşte, activităţile economice, politice, 
religioase, artistice ale vieţii, se mişcă în «categorii vitale» a căror totalitate ca «imagine 
prestiintifica despre lume» are nevoie urgentă să fie tratată explicit şi reprezintă una dintre 
numeroasele teme ale «antropologiei filozofice» care abia dacă au fost abordate. Hic Rhodus, 
hic salta! Nu poate fi subliniat îndeajuns faptul că toate marile noastre decizii vitale sînt luate 
într-o «lume naiv-realistă», că întreaga istorie universală, prin aceasta şi tema tuturor științe- 
lor şi filologiilor istorice, se desfăşoară în această lume naiv-realistă şi că aceasta constituie 
un argument de cea mai mare pondere şi pentru tratarea unor probleme gnoseologice!!.! 
Această recunoaştere a problemei îi serveşte, bineînţeles, lui Rothacker numai ca să 


" JUCKE.RT: Der Gegenstand der Erkenntnis, Tubingen, 1928, p. 116. 
' ROTHACKER: Probleme der Kultnrantbropologie, Bonn,, 1948, pag. 166. 


fundamenteze in mod si mai consecvent solipsist decit se facuse mai inainte idealismul 
subiectiv, socotind să găsească argumente biologice pentru teoria lui subiectivistă a 
cunoaşterii în teoria lui Uexkiill a mediului. Materialismul spontan al vieţii cotidiene devine 
în acest context un mod de manifestare — fireşte complicat — al mediului determinat de 
organele omului. De această teorie ne vom ocupa amănunţit la tratarea problemei în-sinelui. _ 
Tăria şi slăbiciunea acestei spontaneitati circumscriu în mod limpede sub alt aspect” 
specificul gîndirii cotidiene. Tăria ei se manifesta în aceea că nici o concepţie despre lume, fie 
ea oricît de idealistă sau chiar solipsistă, nu poate împiedica funcţionarea ei spontană în viața 
şi gîndirea cotidiană. Nici un berkeleyan, oricît de fanatic convins, nu are sentimentul, atunci 
cînd evită un automobil la o raspintie sau aşteaptă ca acesta să fi trecut, că ar avea de-a face 
doar cu propria lui reprezentare şi nu cu o realitate independentă de conştiinţa sa. Principiul 
esse est percipi dispare fără urmă în viaţa cotidiană a omului care acţionează nemijlocit. 
Slăbiciunea acestui materialism spontan îşi găseşte expresia în faptul că el n-are decît foarte 
puţine, ba s-ar putea spune nici un fel de consecinţe pe planul concepţiei despre lume. El 
poate chiar să coexiste foarte comod în conştiinţa aceluiaşi om, cu reprezentări idealiste, 
religioase, superstitioase etc., fără o conştiinţă cît de vagă a contradictiei ivite astfel. Pentru a 
ilustra această stare de lucruri nu este nevoie să ne întoarcem înapoi pînă la epoca primitivă a 
dezvoltării umanităţii, în care primele experienţe ale muncii şi marile invenţii născute din ele 
au fost inseparabil împletite cu reprezentări magice. Şi un om de azi va îmbina deseori fapte 
reale ale vieţii — sesizate în modul materialist spontan corespunzător — cu reprezentări 
superstitioase, adesea fără a fi cîtuşi de putin conştient de caracterul grotesc al acestei 
împletiri. Desigur nu trebuie trecută cu vederea aici alături de similitudine nici deosebirea. 
Materialismul spontan al omului primitiv se extinde şi la fenomene care prin esenţa lor sînt de 
natură psihică. E suficient să ne referim la interpretarea visurilor. Dar şi acolo unde la 
observarea fenomenelor materiale se adaugă explicarea lor prin factori ,,spirituali", aceştia 
sînt conceputi pe treapta primitivă tot atît de spontan materialist ca realitatea obiectivă însăşi. 
Cassirer indică în mod just că gindirea primitivă nu trage nici o linie despartitoare între 
adevăr şi aparenţă şi nici între „ce este doar «reprezentat» şi percepţia «reală », între dorinţă şi 
împlinire, între imagine şi lucru".!” (Reactiunea filozofică din zilele noastre caută să vadă în 
relaţia primitivă dintre imagine şi lucru un fundament pentru o nouă concepţie despre lume; 
aşa proceda, de pildă, Klages.) Ca şi noi, Cassirer se referă la considerarea de către primitivi a 
visurilor, ca fiind obiective. Cît de adînc înrădăcinată în viaţa cotidiană a oamenilor este 
această — iluzorie — ,,obiectivitate" a visului, reiese din faptul că această distincţie joacă 
încă un anumit rol in consideratiile gnoseologice ale lui Descartes”. Această omogenitate, 
această falsă unificare scade treptat în stadiile mai dezvoltate. Superstitia omului modern, de 
exemplu, care poate fi foarte adînc înrădăcinată subiectiv, este legată foarte des de o 
conştiinţă intelectuală rea, încărcată: omul e conştient că are de-a face numai cu un produs al 
conştiinţei subiective, nu cu o realitate existentă obiectiv, independent de aceasta, în sensul 
materialismului spontan din viaţa cotidiană. Nu putem intra nici aici în examinarea 
numeroaselor tran- 


1° CASSIRER: Phiiosophie der symbolischen Formen, Darmstadt, 1953, voi. II, p. 48. 
20 DESCARTES: Les principes de la phiiosophie, Bibliotheque de la Pleiade, p. 434. 

ziţii. Această situaţie există şi în ştiinţă. Epistemologii idealişti vorbesc adesea cu un 
regret ironic despre „realismul naiv“ (adică materialismul) unor naturalişti eminenti, 
iar pe de altă parte Lenin?! constată in mod repetat că şi savanții care în teoria lor a 
cunoaşterii plătesc tribut idealismului subiectiv sînt în practica lor ştiinţifică 
materialişti spontani. 

Nesocotirea teoretică a acestei caracteristici fundamentale a vieţii şi gîndirii 
cotidiene face ca fapte importante ale gîndirii umane să fi rămas neexplicate. Astfel, 
diferiţi cercetători care au studiat epoca primitivă au constatat o oarecare afinitate a 
magiei primitive cu materialismul spontan descris mai sus. Există însă o diferență 
calitativă, istoric condiționată, între situaţia în care completarea idealistă (religioasă, 
magică, superstițioasă) a materialismului spontan apare oarecum numai la periferia 
imaginii practice despre lume şi aceea în care ea copleşeşte în gîndire şi în simtire 
faptele recunoscute prin acest materialism spontan. Drumul de la acest din urmă caz 
la cel dintii constituie linia esenţială, fireşte adesea zigzagată, a evoluţiei culturii. 
Această evoluţie devine însă posibilă abia prin faptul că gîndirea umană învinge 
nemijlocirea vieţii cotidiene în sensul aci arătat, cu alte cuvinte că legătura 
nemijlocită dintre reflectarea realităţii, interpretarea ei în gîndire şi practică este 
învinsă, că aşadar o serie neîncetat mai mare de mijlociri este intercalată conştient 
între gîndire — transformată abia prin acest fapt în teorie propriu-zisă — şi practică. 
Abia prin aceasta poate fi deschisă calea de la materialismul pur spontan al vieţii 
cotidiene la materialismul filozofic. După cum vom vedea mai tîrziu, această 
evoluţie îşi găseşte pentru prima dată expresia clară în antichitatea greacă. începutul 
separării efective între idealismul filozofic şi materialismul filozofic are loc abia aci 
în chip cu adevărat hotărît. Cassirer” are dreptate atunci cînd datează ruptura cu 
„gîndirea mitică" de la Leucip şi Democrit. 

Cit de dificil este acest proces reiese din faptul că primele încercări de a depăşi 
spontaneitatea gîndirii cotidiene prezintă de cele mai multe ori trăsături esenţiale 
idealiste. Este interesant de observat că E. Cassirer, plecînd de la identificarea de 
către primitivi a imaginii cu lucrul, conchide: „Putem, în consecință, să desemnăm 
de-a dreptul ca un indiciu al gîndirii mitice faptul că ea este lipsită de categoria 
«idealului »“%. Prin aceasta, esența şi limitele materialismului spontan primitiv ies 
deja mai clar în evidenţă: el este operant într-o perioadă care nu cunoaşte încă 
confruntarea antinomică dintre idealism şi materialism. Acesta din urmă se dezvoltă 
în lupta împo- 


LENIN: Materialism fi empiriocriticism, în: Opere, voi. 1#, F.d. Politic», 1963, p. 288 şi ut"»». 
2? E, CASSIRER, op. cit., pag. 62. 
* Ibidem, pag. 51. 

triva idealismului filozofic apărut anterior. Materialismul spontan al vieţii cotidiene mai 
păstrează, e drept, unele rămăşiţe ale stărilor de lucru primitive, dar acţionează într-un mediu 
în care această diferenţiere a şi avut loc.. Descrierea, fie numai sumară, a complicatului 
proces al acestor desfăşurări iese cu totul din cadrul lucrării de faţă. Urmează numai cîteva 
observaţii cu privire la cauzele sociale ale apariţiei idealismului. Aceste cauze sînt multiple. 
în primul rînd necunoaşterea naturii şi a societăţii. Datorită ei, omul primitiv de îndată ce 
caută să treacă dincolo de relaţiile nemijlocite ale lumii obiectuale direct date lui, este silit să 
recurgă la analogii, care nu au un temei în faptele însele sau cel puţin nu au unul suficient, el 
obişnuind în mod firesc să aleagă spontan ca puncte de plecare pentru aceste analogii 
propria lui subiectivitate. în al doilea rînd, abia diviziunea incipientă a muncii sociale 
creează acea pătură care dispune de răgazul necesar pentru a chibzui in mod „profesional" 
asupra unor probleme de acest fel. în acest cliip este, ce-i drept, creată pe de o parte pentru 
această pătură, o dată cu eliberarea de constringerea de a reacţiona totdeauna imediat fata de 
lumea exterioară, distanța necesară de la care poate începe depăşirea nemijlocirii spontane a 
vieţii cotidiene, a lipsei de generalizare, caracteristică acesteia, pe de altă parte însă, prin 
această diviziune a muncii, pătura ce dispune de privilegiul reflectiei mai adinci se 
depărtează tot mai mult de munca însăşi. Dar tocmai munca constituie baza cea mai 
importantă pentru materialismul spontan al vieţii cotidiene; e drept că ea formează în acelaşi 
timp şi baza tendinţelor născînde către o concepţie idealistă despre lume. Să ne amintim 
expunerile lui Marx care arată că rezultatul procesului muncii există încă mai înainte pe plan 
ideal. Este de înţeles că, în condiţiile predominării analogiei fata de cauzalitate şi de legitate 
în gîndirea primitivă, generalizarea analogizantă îşi are punctul de plecare aci. Dacă anumite 
complexe de obiecte şi de mişcări care nu au putut fi explicate atunci în mod nemijlocit sînt 
proiectate idealist, religios etc. asupra unui ,,creator", este vorba de cele mai multe ori de o 
atare generalizare analogică a laturii subiective a produsului muncii. (Pentru a cita un 
exemplu evident, să ne gîndim la demiurgul- meşteşugar din reprezentările greceşti despre 
divinitate.) Abia pe o treaptă mai înaltă ia naştere, în lupta împotriva unor asemenea 
concepţii, materialismul filozofic: încercarea de a înţelege toate fenomenele pe baza legilor 
de mişcare ale realității independente de conştiinţă. Descrierea luptei lui cu concepţiile 
idealiste despre lume nu-şi are, fireşte, locul aici. 

în acest context trebuie să mai relevăm un singur aspect, anume legătura dintre 
reprezentările idealiste (religioase) şi modul de gîndire al vieţii cotidiene. Orice pas înainte 
pe care îl face materialismul ca concepţie despre lume conţine o depărtare de modul de a 
vedea propriu vieţii cotidiene nemij- 
locite, un început de înţelegere ştiinţifică a cauzelor „neaparente“ ale fenomenelor şi ale 
mişcării lor. L,a limitele acestei reflectări ştiinţifice a realităţii, care, după cum vom vedea, 
înseamnă o distantare de formele de gîndire ale vieţii cotidiene, o ridicare deasupra lor, are loc 
în mod necesar şi o întoarcere spre aceasta. Chiar dacă o atare gîndire are un grad înalt de 
dezvoltare, chiar dacă foloseşte toate formele şi conținuturile reflectării ştiinţifice a realității, 
structura ei fundamentală va fi totuşi foarte apropiată de aceea a vieţii cotidiene. Dacă, de pildă, 

Engels critică concepţia despre istorie a materialismului mecanicist şi stabileşte la ea o recădere 
în idealism, argumentatia lui merge în direcţia descrisă de noi. El reproşează acestui materialism 
că în istorie „el consideră forţele motrice ideale care acţionează acolo drept cauze ultime, în loc 
să cerceteze ce se ascunde în spatele lor, care sînt forțele motrice ale acestor forte motrice. 
Inconsecventa nu constă în recunoaşterea unor forte motrice ideale, ci în faptul că nu se merge 
mai departe pînă la cauzele lor determinante*'.! Este clar că şi aci, unde este vorba despre o 
orientare filozofică cu un grad înalt de dezvoltare în alte domenii, esenţa deficienței 
metodologice constă în aceea că punctul de vedere al gîndirii nemijlocite de fiecare zi n-a fost 
părăsit destul de radical şi că transformarea reflectării ce stă la baza ei în una ştiinţifică n-a fost 
efectuată în măsură suficientă. Astfel de exemple ilustrează şi neîntreruptele influenţe reciproce 
dintre ambele sfere: aici intervenţia gîndirii cotidiene în cea ştiinţifică, pe cînd alte cazuri pot 
dovedi influențarea inversă. Analiza justă a unor astfel de exemple ne arată însă de asemenea 
că, pe de o parte, formarea reflectării ştiinţifice pure este indispensabilă pentru dezvoltarea 
superioară a culturii vieţii cotidiene şi că, pe de altă parte, în practica de fiecare zi, cuceririle 
ştiinţei sînt iarăşi încorporate structurii gîndirii cotidiene. 

Am indicat deja că una dintre cele mai importante forme originare şi dominante, atît în 
gindirea primitivă cit şi în cea cotidiană inițială, modul precumpănitor de îmbinare şi 
transformare a reflectării nemijlocite a realităţii obiective este analogia. Nu avem de-a face aici 
cu problema logică a analogiei şi a rationamentului prin analogie; numai pentru a lămuri mai 
bine problema noastră, vom cita cîteva observaţii ale lui Hegel. Deşi Hegel nu priveşte 
problema sub un unghi genetic, el dă totuşi unele indicaţii care arată că vede în analogie şi în 
raționamentul prin analogie ceva legat de începuturile gîndirii. Astfel, introducînd conţinutul 
unor reflectiuni din Fenomenologie, (în Enciclopedie), el vorbeşte aci despre „instinctul 
raţiunii" (aşadar nu despre raţiunea dezvoltată în forma ei pură), care „lasă să se presimtă 


ENGELS: Ludwig Feuerbach şi sfîrşitul filozofiei clasice germane, în: Marx-Engels: Opere alese, 
că această sau acea determinatie, constatată empiric, şi-ar avea temeiul în natura lăuntrică, adică 
în genul” unui obiect şi păşeşte pe această bază mai departe".! Expresia „să se presimtă“ 
subliniază şi ea acest caracter incipient al analogiei. E drept că Hegel observă în acelaşi loc, pe 
de o parte, că aplicarea procedeului analogiei în ştiinţele empirice a dus la rezultate foarte 
însemnate; pe de altă parte, el indică clar, din unghiul de vedere al ştiinţei dezvoltate, că 
analogia a luat naştere şi a fost aplicată din cauza lipsei pe care o prezintă inducția, anume 
imposibilitatea de a epuiza cazurile singulare. Pentru a apăra stiintificitatea de aceste primejdii, 
Hegel relevă necesitatea de a face o distincţie precisă între analogia „superficială şi cea bine 
înteme- iată“. Abia atunci cînd ştiinţa conturează şi selectioneaza cu precizie determinările puse 
în analogie, aceasta poate deveni fructuoasă pentru practică; filozofia naturii a şcolii lui 
Schelling este în ochii lui Hegel exemplul tipic al unui „joc zadarnic cu analogii goale şi 
exterioare". 

Din toate acestea reiese clar specificul funciar al analogiei, anume legătura ei intimă cu 
gindirea cotidiană. Indicatiile lui Hegel asupra folosirii ei superficiale nu se referă numai la 

ceva general — căci orice forma de raționament poate fi tratată superficial sau temeinic, 
formal-sofistic sau obiectiv 

— ci la faptul că există o posibilitate spontană adînc înrădăcinată ca analogia sa fie folosită in 
acest mod. Fără a putea să intrăm în analiza mai amănunțită a problemelor istorice ale gîndirii 
analogice, e totuşi permis să constatăm că tocmai aci folosirea pur verbală a conceptelor e 
foarte la inde- mînă. Prantl relevă, sprijiuindu-se pe descrieri din Euthydemos al lui Platon, 
„principiul" sofistic potrivit căruia „expresia verbală trebuie aplicată pretutindeni în mod egal la 
toate situaţiile", lucru în care el vede cu dreptate „motivul tuturor rationamentelor analogice 
întemeiate numai pe expresia verbală"?. Ceea ce apare însă aci ca denaturare retorică sau 
sofistică joacă desigur — foarte ades fără nici o urmă de asemenea tendinţe — un mare rol în 
gîndirea cotidiană, şi anume unul cu atît mai mare cu cât ştiinţa şi o dată cu ea tratarea critică a 
semnificației cuvintelor este mai putin dezvoltată. Analogia are in mod firesc o însemnătate 
hotaritoare în vremurile primitive, in care ea dobindeste, mai ales în perioada magică, un rol de- 
a dreptul dominant în toate manifestările vieţii, în formele de comunicare etc. Este clar, de 
exemplu, că importanța mistică ce se atribuie numelor în gindirea primitivă trebuie să 
favorizeze mult aceste tendinţe. Toate acestea se manifestă însă, deşi în măsură mai redusă, şi 
în gîndirea cotidiană a unor culturi 


‘HEGEL: Enciclopedia sliinfelor filozofice — Logica, Ed. Academiei R.P.R., 1962, $ 190, Adaos, 


p. 322. 
2 K. PRANTL: Geschichte der Logik im Abendlande, Berlin 1955, voi. I, p. 23. 


mai dezvoltate; şi aci analogizarea rămîne un factor viu în viaţa cotidiană a oamenilor. Cu cit 
legătura nemijlocită dintre teorie şi practică, reliefată de noi mai sus, se afirmă mai puternic, cu 
cit acestea sînt mai apropiate una de cealaltă în conştiinţa omului, cu atît rolul jucat de analogie 
e mai mare. Căci în asemenea cazuri reflectarea nemijlocită a realităţii furnizează o serie de 
trăsături, de caracteristici etc. ale obiectelor care, în lipsa unei cercetări aprofundate, prezintă 
anumite asemănări. Ce poate fi mai la indemina decît ale lega mai strîns între ele şi în gîndire — 
şi încă şi mai strîns în virtutea generalizării verbale — şi de a trage apoi din ele concluzii 
nemijlocite. Goethe care, după cum vom vedea, priveşte cu un ochi foarte critic gîndirea analo- 
gică, dar relevă de asemenea in mod repetat caracterul ei inevitabil pentru practica vieţii 
cotidiene, observă primejdia semnalată putin mai sus a ,,apropierii" în practica de fiecare zi, 
chiar şi acolo unde oamenii trec dincolo de simpla analogizare şi încep să gîndească cauzal: „O 
mare greşeală pe care o comitem este aceea de a gîndi totdeauna cauza aproape de efect, cum e 
coarda de săgeata pe care o azvirle; şi totuşi nu putem evita această greşeală, deoarece cauza şi 
efectul sînt totdeauna gîndite împreună si deci apropiate între ele în minte"!. 

Aceasta este tocmai comportarea tipică a omului vieţii cotidiene. Faptul că pătrunderea 
ştiinţei în viata cotidiană îndepărtează concret din practică o serie mare şi neîncetat sporită de 
astfel de ,,scurtcircuite", că un număr tot mai mare de idei ştiinţifice juste fundamentează 
practica vieţii cotidiene, se transformă aci în deprindere, nu schimbă structura ei de bază scoasă 
de noi în evidenţă. în marginea unor astfel de deprinderi care îşi au izvorul în ştiinţă, analogia şi 
raționamentul prin analogie proliferează în continuare cu privire la fenomene încă nerezolvate 

subiectiv, determinînd comportarea şi gindirea cotidiană. Dacă acest lucru este valabil pentru 
relaţia noastră cotidiană mintală şi practică cu realitatea, el este cu atît mai valabil pentru 
relaţiile oamenilor între ei. Ceea ce numim în viaţa practică cunoaşterea oamenilor, care este un 
factor indispensabil al oricărei conlucrări, se bazează în majoritatea cazurilor — mai ales în 
măsura în care e conştientizată — pe o aplicare spontană de analogii. (De psihologia cunoaşterii 
oamenilor ne vom ocupa detaliat într-un capitol ulterior.) Goethe, care se numără printre puţinii 
ginditori care au examinat şi asemenea manifestări ale vieţii din punct de vedere categorial, 
spune între altele despre rolul analogiei: „Comunicarea prin analogie o consider pe cât de utilă 
pe atît de plăcută: cazul analog nu vrea să se impună, nu vrea să dovedească nimic; el se pune în 
fata altuia fără a se lega de el. Mai multe cazuri analoge nu se unesc în şiruri închise; ele sînt ca 
societatea plăcută, care totdeauna mai mult stimulează decît dă*?.! Sau în alt loc: „A gîndi prin 
analogie nu e reprobabil: analogia are avantajul că nu încheie nimic şi în fond nu vrea nimic 
ultim. . “35 

Cu aceasta sînt determinaţi, fireşte, numai polii extremi ai rolului analogiei în gândirea 
cotidiană. Nu considerăm ca o sarcină a noastră să umplem aci largul şi variatul interval dintre 
ei. Un lucru este însă vizibil din aceste indicaţii: analogia şi raţionamentul prin analogie care ia 
naştere din ea, aparţin acelor categorii care se constituie în viaţa cotidiană, sînt adînc înrădăci- 
nate în ea şi exprimă spontan şi într-un mod adecvat, depăşind adesea aceste necesităţi, raportul 
ei cu realitatea, modul de reflectare a acesteia, transpunerea nemijlocită a acestei reflectări în 
practică. Ele posedă de aceea, cu necesitate — aşa cum sînt în sine, cum au crescut din acest sol 
— un caracter incert, ambiguu: pe de o parte, o anumită elasticitate, o lipsă de apodictici- tate, 
fapt în care deja Goethe vede însemnătatea lor pozitivă în viaţa de toate zilele; pe de altă parte, 
o imprecizie care poate fi clarificată conceptual, experimental etc. şi duce atunci în direcția 
gîndirii ştiinţifice, dar care, în cazul opririi pe loc, ba al unei fixări arbitrare, duce de obicei la 
sofisme sau la fantasmagorii goale. 

Goethe dezvăluie şi un alt aspect al rolului analogiei în reflectarea realităţii, atunci cînd 
spune: „Orice existent este un analog a tot ce există; de aceea cele existente ne apar totdeauna 
în acelaşi timp izolate şi legate între ele. Dacă urmăm prea mult analogia, totul coincide ca 
identic; dacă o evităm, totul se împrăştie la infinit. în ambele cazuri, gîndirea ajunge la un 
impas: o dată ca excesiv de vie, cealaltă dată ca ucisă*'.7* Calea principală spre erori constă 
nemijlocit în supraestimarea uşuratică a analogiei; vedem însă că şi contrariul, respingerea 
pedantă a oricăror similitudini nefundate încă, poate duce de asemenea la distorsiuni. Acest 
lucru este important atît pentru rolul pozitiv al analogiilor în viata cotidiană, cit şi pentru 
formarea gîndirii ştiinţifice. Aceste consideraţii, ca şi cele anterioare ale lui Goethe, indică însă 
de asemenea în ce mod sesizarea lumii sub formă de analogii poate duce în direcţia reflectării 
estetice. în stadiul actual al expunerii noastre este încă prematur să vorbim despre problema 
propriu-zisă. Putem deocamdată să arătăm numai că imprecizia şi elasticitatea analogiei 
constituie un teren favorabil pentru asemuirea artistică. Căci întrucît asemănarea nu 


* Ibidem, p. 87. 
' GOETHE; op. cit. IV, p. 231. 
% GOETHE: op. cit., XXXIX, p. 68. 

pierde aici niciodată raportarea ei la subiect şi întrucît aici analogia nu ridică de loc 
pretenţia ca două obiecte sau grupuri de obiecte să fie determinate cu ajutorul ei, fie şi numai 
aproximativ complet, aspecte care ar fi reprobabile din punctul de vedere al ştiinţei se pot 
transforma aci în virtuţi. Fireşte, şi aci o reflectare justă a realităţii formează o condiţie 
prealabilă, numai că aceasta este calitativ de alt gen. Despre întreaga problemă vom avea de 
vorbit mai tîrziu. 

însemnătatea pentru viata cotidiană a gîndirii bazate pe procedeul analogiei ne-a silit să 
atingem în treacăt de pe acum o problemă chemată să joace un rol important în expunerile 
noastre de mai tîrziu, dar ale cărei determinări precise nu pot fi încă prezentate pe această 
treaptă. Am vorbit încă mai înainte, în mod general, despre faptul că, pe de o parte, gîndirea 
cotidiană, ştiinţa şi arta reflectă aceeaşi realitate obiectivă, dar că, pe de altă parte — în funcţie 
de tipurile concrete de finalitati decurgind din viata socială a oamenilor — conţinutul şi forma 
reproducerii pot şi trebuie să fie diferite. Vom concretiza aci puţin mai mult această constatare, 
arătînd că reflectarea aceleiaşi realități comportă necesitatea de a lucra în toate cazurile cu 
aceleaşi categorii. Căci spre deosebire de idealismul subiectiv, materialismul dialectic consideră 
categoriile nu ca rezultate ale vreunei productivitati enigmatice a subiectului, ci ca forme 
permanente, generale ale realității obiective însăşi. Reflectarea ei poate fi corespunzătoare 
numai atunci cînd imaginea produsă în conştiinţă conţine în acelaşi timp şi aceste forme ca 
principii formative ale conţinutului reflectat. Caracterul obiectiv al acestor forme categoriale se 
manifestă şi în aceea că ele pot fi folosite o vreme nesfîrşit de îndelungată în reflectarea 
realităţii, fără ca oamenii să devină cît de puţin conştienţi de caracterul lor de categorii. Această 
situaţie are ca urmare că — în mod general — gîndirea cotidiană, ştiinţa şi arta nu numai că 
reflectă aceleaşi conţinuturi, ci le sesizează şi ca fiind structurate formal prin aceleaşi categorii. 

Dar încă expunerea noastră despre problema analogiei arată — ceea ce am relevat de la 
început — că, în funcţie de felul practicii sociale, de diversele ei finalitati şi de metodele 
condiţionate de acestea, folosirea categoriilor poate prezenta aspecte diferite, ba chiar opuse. 
Ceea ce în procedeul analogic poate da rezultate însemnate pentru poezie, poate deveni 
nefavorabil pentru dezvoltarea ştiinţei etc. Cu această problemă vom avea mai mult de-a face 
cînd vom încerca să determinăm concret caracterele reproducerii estetice a realităţii, şi oriunde 
ea se va ivi, vom trata amănunţit atît trăsăturile comune, cit şi diferenţele pe care le prezintă 
categoriile, mai ales în ştiinţă şi în artă. Aici ne vom mărgini să arătăm că aceste categorii nu au 
numai o semnificaţie obiectivă, ci şi o istorie atît obiectivă cît şi subiectivă. Una obiectivă, prin 
faptul că anumite categorii presupun o anumită treaptă în evoluţia mişcării materiei. Astfel, 
acele categorii specifice pe care le foloseşte ştiinţa biologică apar şi pe plan obiectiv abia o dată 
cu apariţia vieţii; categoriile specifice ale capitalismului se ivesc abia în geneza acestei formaţii, 
iar funcţiile lor, după cum a arătat Marx, nu sînt complet identice în cursul procesului de 
constituire cu acelea din capitalismul matur. (Anumite categorii, ca rata medie a profitului, 
presupun chiar un capitalism cu un grad relativ înalt de dezvoltare.) Istoria subiectivă a 
categoriilor este aceea a descoperirii lor de către conştiinţa umană. Legităţi statistice, de 
exemplu, au acţionat totdeauna şi pretutindeni unde şi dacă a existat un număr suficient de 

fenomene pentru ca ele să se impună. A fost nevoie însă de o dezvoltare istorică milenară a 
experienţei umane şi a prelucrării ei în gîndire pentru ca ele să fie recunoscute şi aplicate 
conştient. Din punct de vedere obiectiv optic (şi de aceea şi în ce priveşte obiectiv fiziologia 
simţurilor) au existat totdeauna — cel putin în atmosfera noastră terestră — diferente de valori. 
A fost însă necesară şi aci o lungă evoluţie artistică pentru a le percepe ca forme însemnate ale 
realităţii obiective manifestate vizual şi ale relaţiilor genului uman cu ele şi pentru a le 
valorifica estetic. Asemenea cuceriri ale reflectării ştiinţifice şi artistice ale realităţii apar mai 
întîi în viaţa cotidiană ca interogatii, necesităţi etc. putin conştiente, iar după ce primesc un 
răspuns adecvat prin artă şi ştiinţă se varsă din nou în ea: iată un proces la care ne-am referit şi 
în paginile precedente şi pe care vom mai avea deseori prilejul să-i relevăm. 

Specificul gîndirii cotidiene ar ieşi poate în evidenţă în chipul cel mai plastic, dacă 
limbajul ar fi supus unei analize aprofundate din acest unghi de vedere. Limbajul cotidian 
prezintă în primul rînd particularitatea relevată mai înainte de a fi în sine un sistem complex de 
mijlociri la care însă orice subiect care-l foloseşte se raportează nemijlocit. Această nemijlocire 
şi-a primit explicaţia în zilele noastre, atunci cînd Pavlov a descoperit în limbaj al doilea sistem 
de semnalizare care-l deosebeşte pe om de animale. Faptul că fiecare cuvînt, şi cu atît mai mult 
fiecare propoziţie, depăşeşte nemijlocirea este evident fără alte explicaţii; căci chiar cuvintele 
cele mai obişnuite, ca secure, piatră, a umbla etc. constituie fiecare o sinteză complicată de 
fenomene nemijlocit diferite unele de altele, însumarea lor prin abstractizare, în ce mare măsură 
este vorba aci de un proces îndelungat de mijlocire şi generalizare, adică de distantare de 
nemijlocire, de percepţia senzorială, ne-o arată istoria limbajului. Dacă privim limba unui popor 
primitiv oarecare, vedem că la el formarea cuvintelor este mult mai apropiată de percepţie şi 
mai depărtată de concept decît la noi. încă Herder a observat că în cuvînt se fixează anumite 
caracteristici ale obiectelor, pentru ca „acesta să fie obiectul si nu altul"?’. Este nevoie însă de 
un drum istoric lung de multe mii de ani pentru a lepăda caracterele distinctive concret 
sensibile, nemijlocit date şi a fixa într-un cuvînt conceptul — adesea îndepărtat mijlocit — al 
unui obiect, al unui ansamblu de obiecte, al unei acţiuni etc. Astfel, locuitorii arhipelagului 
Bismarck (Peninsula Gazelelor) nu cunosc cuvîntul, conceptul de negru. + Negrul este denumit 
după diferitele obiecte de la care se obţine această culoare, sau se desemnează un obiect ca 
negru prin comparaţie cu un altul"?8. Asemenea comparații le oferă cioara, seminţele de aleurite 
arse, nămolul negru din mlaştini, culoarea răşinii arse, a frunzelor carbonizate, a nucilor de betel 
etc. Este uşor de înţeles că asemenea expresii sînt mult mai apropiate de percepția nemijlocită 
decît simplul nostru cuvînt de negru, dar că şi ele, depăşind deja prin abstractizare şi analogizare 
deosebirile perceptiilor singulare, evoluează în direcția unor sinteze mai depărtate. 

Oricum se va fi dezvoltat însă limbajul, este cert că pe orice treaptă determinată limba 
existentă (cuvînt, propoziţie, sintaxă etc.) era luată de oameni ca ceva nemijlocit. Doară naşterea 
limbajului din necesităţile muncii este atît de epocală tocmai pentru că prin denumirea unor 


” HERDER: Preisscbrift iiber den Ursprung der Sprache, în: Werke, Stuttgart si Tubingen, 1827, 


IL, p. 40. 
3 LfiVY-BRUHL: Les joncions mentales dans les societes inferieures, Paris, 1 elix Alean, 1928, p. 191. 

obiecte sau intim- plări se sintetizează situaţii sau procese complicate in sine, se elimină dife- 
rentele lor nerepetate, se scoate in evidenţă şi se fixează ceea ce este comun şi esenţial în ele. 
Prin aceasta, continuarea practică a unei cuceriri, deprinderea cu ea, transformarea ei în tradiție 
sînt extraordinar de favorizate. Pe de altă parte, această fixare se deosebeşte de aceea a 
animalelor (realizată exclusiv cu ajutorul reflexelor condiţionate şi necondiționate) prin aceea că 
ea nu intepeneste într-o însuşire fiziologică invariabilă sau, în orice caz, greu variabilă, ci 
păstrează totdeauna caracterul ei social, principial motor şi mobil. Aceasta se bazează pe faptul 
că cea mai primitivă fixare a obiectelor, şi conexiunilor prin cuvînt ridică şi intuitiile senzoriale 
şi reprezentările la un nivel conceptual. Prin aceasta ia naştere treptat o intrare în cîmpul 
conştiinţei a dialecticii aparentei şi esenței desigur la început şi încă multă vreme, după aceea 
neconştientă; dar faptul că semnificaţia cuvintelor este niciodată complet rigidă, schimbarea 
sensului cuvintelor în cursul folosirii lor indică limpede că sinteza şi generalizarea mintală în 
cuvînt a unor însuşiri sensibile trebuie să aibă cu necesitate un caracter fluid, imprecis, 
determinat de evoluţia socială. Faptul că oamenii se pot orienta în condiţii noi şi adapta la ele 
mult mai uşor chiar decît animalele cele mai dezvoltate se întemeiază în mare măsură pe o atare 
minuire operată practic, deşi adesea neconştientă a dialecticii aparentei şi esenței prin mijlocirea 
semnificației fixe şi totuşi variabile a cuvîntului. Stim, e drept, cit de tenace sînt legaţi oamenii 
de ceea ce a intrat în obisnuinta, în tradiţie; cum însă aceste tendinţe conservatoare au un 
caracter social, nu psihologic, ele pot fi şi vor fi învinse social. Acolo unde asemenea tendinţe 
sînt extraordinar de puternice, se constată totdeauna că anumite rămăşiţe economico-sociale ale 
unei formaţiuni depăşite în esenţă s-au menţinut totuşi în cea nouă, fireşte cu modificări 
multiple. Aşa, de pildă, anumite elemente ale agriculturii feudale s-au menţinut în toate ţările 
care în trecerea lor la capitalism au apucat pe calea „prusacă”, nu pe cea „americană"! (Lenin). 

Acesta este fireşte numai substratul social general al forţelor conservatoare, actionind 
în sensul păstrării tradiţiei în limbă. Ele au un efect atît de puternic asupra oamenilor pentru că 
aceştia au faţă de limbă — deşi aceasta este prin esenţă un sistem de mijlociri tot mai 
complicate — o atitudine nemijlocită. Simplificarea extraordinară pe care limba o produce în 
relaţiile oamenilor cu lumea şi în relaţiile dintre ei, funcţia ei propulsoare, pro- movatoare a 
culturii este legată în modul cel mai strîns de această atitudine nemijlocită a subiectelor 
individuale faţă de ea. Pavlov a enunțat în mod pătrunzător această situaţie împreună cu toate 
primejdiile pe care le implică. O experienţă străveche îşi capătă astfel formularea ştiinţifică. 
încă Mefistofel al lui Goethe spune în scena şcolarului: 


Im ganzen — haltet euch an Worte! 
Dann geht ihr durch die sichre Fiorte Zum Tempel der Gewissheit ein. 
Mit Worten lasst sich trefflich streiten, 
Mit Worten ein System bereiten, 
An Worte lasst sich trefflich glauben, 
Von einem Wort lăsst sich kein Jota rauben.! 

Dramaturgul francez Franşois de Curei constată cu spirit şi ironie această stare de 
lucruri. în una dintre piesele sale o doamnă se plînge că soţul ei n-o înţelege şi spune că de 
aceea a început să flirteze cu un psiholog. Prietena ei, căreia i se destăinuieşte, răspunde: „Va 


da suferințelor tale un nume grecesc*!. 


In genere — ţineţi-vă, dar bine, / De cuvinte! Astfel veţi păşi de-a dreptul / In templul certitudinii depline. /... . Poţi cu cuvinte admirabil să te certi, 
/ Poţi din cuvinte un sistem să făureşti, / O, în cuvinte poţi cu fanatism $a crezi, / Cuvântului o iota nu poţi să-i răpeşti, (trad. LUCIAN BLAGA). 

în viata cotidiană limba prezintă aşadar o contradicţie dialectică: ea deschide oamenilor 
o lume exterioară şi interioară incomparabil mai vastă şi mai bogată decît s-ar putea măcar 
imagina fără ea, cu alte cuvinte ea face accesibile mediul şi lumea lăuntrică propriu-zis umane; 
în acelaşi timp însă ea face adesea imposibilă sau cel puţin îngreuiază oamenilor receptarea 
directă a lumii exterioare şi interioare. Această dialectică se complică şi mai mult prin faptul că 
în limbă există simultan încremenirea arătată şi o anumită nedeterminare şi indistinctie. 
Terminologia ştiinţifică urmăreşte în primul rînd să învingă această din urmă tendință. Ar fi 
însă unilateral şi greşit să nu se vadă că în ştiinţă există totdeauna şi straduinta de a trece peste 
bariera menţionată a încremenirii limbii. Desigur, istoria ştiinţei arată cît de puternice pot fi şi 
în ea forțele conservatoare. Acest lucru e în primul rînd în corelaţie cu nivelul dezvoltării 
forțelor de producţie şi, în dependenţă de aceasta, cu posibilităţile existente de explorare 
ştiinţifică a realităţii obiective. Granițele puse astfel ştiinţei pot duce adesea la încremenirea 
timp de secole a formării de concepte ştiinţifice şi prin aceasta şi a limbajului ştiinţific. Să ne 
gîndim bunăoară la axioma despre acel „horror vacui“ al naturii, încremenită şi venerată ca un 
fetiş vreme îndelungată. Asemenea graniţe pot fi însă fixate şi „artificial!! de structura socială 
(dominarea castelor preoțești in Orient). 

în toate acestea se manifestă iarăşi relaţia reciprocă dintre viaţa cotidiană şi ştiinţă. De 
astă dată, însă, nu sub aspectul ei pozitiv, acela al efectelor fructuoase pe care diferenţierea 
atitudinii ştiinţifice, a limbajului ştiinţific etc. le are asupra dezvoltării generale a umanităţii, şi 
acela, de asemenea favorabil progresului, al influenţei metodelor şi rezultatelor ştiinţifice 
asupra gîndirii şi practicii cotidiene; ci şi în chip negativ dubla barieră a gîndirii cotidiene, 
reproducerea polară a impreciziei şi a încremenirii, poate pătrunde în reflectarea ştiinţifică a 
realităţii şi în expresia ei verbală. Dat fiind că activitatea ştiinţifică chiar şi a celui mai conştient 
şi mai consecvent savant rămîne încastrată în propria lui viaţă cotidiană şi dat fiind că, prin 
mijlocirea acesteia, forţele fundamentale ale formaţiunii sociale căreia îi aparţine acţionează şi 
asupra lui, asemenea influenţe ale gîndirii cotidiene şi ale expresiei ei lingvistice asupra 
limbajului ştiinţific sînt cu totul de înțeles. Şi cu toate că nu ne putem încă ocupa aci de 
specificul reflectării estetice şi al formelor ei de expresie, e îngăduit să observăm de pe acum că 
limbajul poetic are de asemenea tendinţa de a depăşi — în maniera lui proprie, radical diferită 
de cea a limbajului ştiinţific — cei doi poli ai limbajului cotidian: imprecizia şi încremenirea. 
Această dublă direcţie de depăşire a limitelor limbajului cotidian trebuie subliniată atît cu 
privire la ştiinţă cit şi cu privire la poezie; căci separatia ,,facultatilor" din ideologia şi estetica 
burgheză poate duce uşor aici la o falsă „diviziune a muncii", dacă se atribuie ştiinţei numai 
exactitatea, iar poeziei numai 

suprimarea incremenirii. în fapt ştiinţa nu poate învinge imprecizia gîndirii şi a 
limbajului cotidian fără să suprime şi incremenirea lor prin apelul la realitate; şi tot atît de putin 
e in stare poezia să facă fluidă fixitatea rigidă a limbajului, dacă nu caută să modeleze exact şi 
univoc (iii sens poetic) — tot prin reîntoarcerea la real — neclaritatile lui lipsite de contur. 

în toate acestea este importantă nu numai ruptura cu „facultăţile sufleteşti” kantiene 
(Seelenvermogen) şi cu precisa „diviziune a muncii" care li se atribuie, ci în acelaşi timp şi 
reîntoarcerea la realitatea însăşi. Observatia lui Pavlov, citată de noi, releva tocmai această 
slăbire a legăturii cu realitatea ca un fenomen al vieţii cotidiene ce se iveşte deseori şi se 
reproduce inevitabil tot mereu. Fără o mulţime imensă de obiceiuri, de tradiţii, de convenţii etc. 
viata cotidiană u-ar putea să se desfăşoare atît de lin, iar gindirea ei n-ar putea să reacționeze atît 
de prompt la lumea exterioară cît este adesea neapărat necesar. Elementul pozitiv, păstrător al 
vieţii, propriu celor două tendinţe extreme — care în ultimă analiză stingheresc relaţia cu 
realitatea 
— nu trebuie aşadar trecut cu vederea. De bună seamă — şi aceasta ţine de dialectica esenţială 
a vieţii cotidiene şi a gîndirii ei — critica şi corectarea de către ştiinţă şi artă, care cresc din 
această viaţă şi gîndire şi stau în relaţie reciprocă cu ele, sînt indispensabile pentru un progres 
esenţial, dar ele nu pot duce niciodată la lichidarea definitivă a încremenirii şi a impreciziei. 

în această structură dinamică a limbajului cotidian îşi găseşte expresia acel specific 
foarte general al dezvoltării sociale, al practicii umane la care am făcut aluzie în motto-ul nostru 
la această lucrare. Prin faptul că oamenii acţionează în general în viaţa cotidiană şi mai ales pe 
treptele ei primitive într-un mod nemijlocit, reactionind la situaţii nemijlocite prin intenţii 
îndreptate asupra unor scopuri nemijlocite, ei produc un utilaj material-spiritual care conţine în 
sine mai mult decît au pus oamenii nemijlocit şi conştient în el şi care de aceea este mişcat în 
aşa fel de acţiunile lor nemijlocite încît ceea ce este prezent doar implicit în el, devine treptat 
explicit, ducînd acţiunile dincolo de ceea ce fusese urmărit direct. Aceasta provine din relaţia 
reciprocă dintre dialectica obiectivă şi cea subiectivă. Dialectica obiectivă, a cărei reflectare este 
cea subiectivă, trebuie să fie totdeauna mai bogată şi mai cuprinzătoare decît aceasta. 
Momentele ei proprii, nesesizate încă subiectiv, devin foarte deseori eficiente într-un mod care 
duce mai sus, dincolo de intenţiile subiective nemijlocite, ceea ce fireşte implică adesea 
momente de criză. Se înţelege că prin aceasta nu am circumscris nici pe departe relaţia dintre 
dialectica obiectivă şi reflectarea ei subiectivă. Realitatea obiectivă ar căpăta un caracter mistic 
dacă acţiunea ei s-ar îndrepta întotdeauna şi în mod exclusiv spre momentele care favorizează 
progresul. Tendintele negative descrise mai sus sînt şi ele legate de relaţia reciprocă dintre 
dialectica obiectivă şi cea subiectivă. Legarea nemijlocită a practicii reale de imaginea realităţii 
obiective date în chiar momentul acţiunii trebuie cu necesitate să aibă adesea un rol de frînă, în 
modul descris de noi mai sus. Logica internă a ansamblului stării de fapt descrise face însă ca 
— în ce priveşte direcţia principală a unor epoci întregi — tendinţele care favorizează progresul 
cunoaşterii să cîştige preponderență; acolo unde acest lucru nu se întîmplă, formaţia respectivă 
este condamnată la decădere sau pieire. 

Leibniz a sesizat mai clar decît alţii consecinţele acestei interacțiuni asupra gîndirii 

umane. în spatele concepţiei sale despre „reprezentările confuze” stă printre altele si problema 
relevată de noi, potrivit căreia oamenii creează ei înşişi în mod inconştient un utilaj mai bogat al 
formelor lor de activitate decît intentionasera. într-o polemică împotriva lui Bayle el scoate în 
relief atît relativitatea, trecerea unora într-aitele a ideilor distincte şi a celor confuze, cît şi 
punctul de vedere important — care rupe cu teoria „facultăţilor sufleteşti” — că amindoua sînt 
un produs al omului întreg. (Faptul că Leibniz respinge aci „diviziunea muncii" dintre corp şi 
suflet, nu schimbă nimic din însemnătatea expunerii sale, ci dimpotrivă.) Leibniz spune: ,,indo- 
iala provine poate din faptul că s-a crezut că ideile confuze diferă toto genere de cele distincte, 
în timp ce ele sînt doar mai puţin distincte şi mai putin dezvoltate din cauza multiplicitatii lor. 
De aceea, anumite mişcări, care erau cu dreptate desemnate ca involuntare, au fost raportate în 
mod atît de exclusiv la corp, încît s-a crezut că în suflet nu s-ar găsi nimic care să le cores- 
pundă: şi invers, s-a presupus iarăşi că anumite idei abstracte nu s-ar oglindi în nici un chip în 
corp. Ambele presupuneri sînt însă eronate, cum e cazul de obicei la diferentierile de acest gen, 
căci s-a dat atenţie numai la ceea ce sare în ochi. Chiar şi ideile cele mai abstracte au nevoie de 
o intuiţie senzorială oarecare, şi dacă chibzuim ce sînt de fapt ideile confuze — care însoțesc 
totdeauna şi ideile noastre cele mai distincte, ca, de exemplu, senzațiile culorilor, mirosurilor, 
gusturilor, de căldură, de frig etc. — recunoaştem că ele includ totdeauna un ce infinit şi nu 
exprimă numai procesele din corpul nostru, ci prin mijlocirea lui, şi tot ce se întîmplă în alt 
loc".2 Pentru problema de care ne ocupăm, aceea a limbajului, decurge de aci recunoaşterea 
prezenţei generalizării în orice expresie verbală, precum şi a faptului că în cursul folosirii 
practice gradele acestei generalizări se relativizează în mod dialectic. „Termenii generali, spune 
Leibniz, nu servesc numai la desăvîrşirea limbilor, ci tin în mod necesar de însăşi constituţia lor 
esenţială. Căci dacă prin lucruri particulare se înțeleg lucrurile individuale, ar fi cu neputinţă 
de vorbit în cazul 


* LEIBNIZ: Erwiderung auj die Einwănde Bayles, în: Philosophiscbe Werke, Leipzig, 1906, IL, 

că ar exista numai nume proprii, iar nu şi nume comune (apelative), adică daca n-ar 
exista cuvinte decît pentru ce e individual, deoarece în fiecare clipă se repetă ceva nou, atunci 
cînd este vorba de indivizi, de accidente şi îndeosebi de acele acțiuni care sînt tocmai cele 
desemnate mai frecvent, dacă însă se înţeleg prin lucruri particulare speciile ultime( species 
infimas), atunci, pe lîngă dificultatea ce se iveşte deseori de a le determina precis, se vădeşte 
totodată că ele sînt deja concepte universale întemeiate pe asemănare. Întrucît aşadar este vorba 
numai de asemănarea mai mică sau mai mare, după cum se vorbeşte despre genuri sau despre 
specii, este natural să se desemneze tot felul de asemănări sau de concordante şi în consecință 
să se folosească termeni generali de orice grad. . Z'% 

Aceste expuneri ale lui Leibniz nu numai că aruncă o lumină asupra problemei gîndirii 
şi a limbii, ci relevă şi o caracteristică importantă a vieţii cotidiene: anume că în ea este 
totdeauna angajat omul întreg. Acest lucru ne pune din nou în opoziţie cu teoria, foarte influentă 
în istoria esteticii, despre aşa-numitele „facultăţi sufleteşti”. încă filozofia şi estetica hegeliană 
au dus o luptă vehementă împotriva unei atare imbucatatiri a omului, împotriva „sacului 
sufletesc", cum spunea Hegel însuşi. Această luptă n-a putut să fie dusă însă consecvent pînă la 
capăt, căci ierarhizarea inevitabilă în idealism ducea, de asemenea, — pe alt plan, mai înalt — 
la o fragmentare a unităţii dialectice a omului şi a activităţilor lui. Să ne gîndim la corelarea 
artei cu intuiţia, a religiei cu reprezentarea, a filozofiei cu conceptul şi la consecinţele metafizic- 
ierarhice ce decurg de aci în sistemul lui Hegel. Abia materialismul dialectic stabileşte prin 
prioritatea existenţei faţă de conştiinţă baza metodologică pentru o concepţie unitară şi 
dialectică despre omul întreg, privit în acţiunile şi în reacțiile lui față de lumea exterioară. Prin 
aceasta este depăşită totodată şi reprezentarea mecanicistă a reflectării realităţii, proprie 
materialismului metafizic. Marea însemnătate a teoriei pavloviene constă tocmai în faptul că ea 
deschide drumul către înţelegerea atît a unităţii materiale a tuturor manifestărilor vitale, cît şi a 
legăturii reale materiale a existenţei naturale, fiziologice a omului cu existenţa lui socială (al 
doilea sistem de semnalizare ca legătură între limbaj şi muncă). Materialismul dialectic 
recunoscuse însă cu mult înainte conlucrarea organică a tuturor capacităţilor umane (facultăţilor 
sufleteşti) în orice activitate umană. E drept că nu în forma unei colaborări lipsite de probleme, 
a unei „armonii prestabilite", ci recunoscînd contradicţiile reale, în cadrul cărora practica socială 
determină dacă şi în ce măsură ia naştere o atare sprijinire reciprocă sau dacă binefacerea se 
transfor 


“ LEIBNIZ: Neue Abhandlungeen iiber den menscblichen Verstand, cartea III, cap. 1, 
p. 272. 

mă in chin. Astfel Lenin spune despre procesul cunoaşterii: „Abordarea de către inteligenţă (de 
către inteligenţa omului) a unui lucru individual, luarea unei copii (= concept) de pe acesta nu 
este un act simplu, nemijlocit, de oglindire inertă, ci un act complex, cu caracter dublu, 
zigzagat, care cuprinde in sine posibilitatea desprinderii fanteziei de viaţă; mai mult chiar; 
posibilitatea transformării (şi încă a unei transformări imperceptibile, de care omul nu este 
conştient) a conceptului abstract, a ideii în fantezie (în ultimă instanţă = dumnezeu). Căci şi în 
cea mai simplă generalizare, în cea mai elementară idee generală („masă“ în general) există o 
anumită frîntură de fantezie. (Viceversa: este absurd să negi rolul fanteziei chiar şi în cea mai 
riguroasă ştiinţă: comp. Pisarev despre visul folositor ca imbold la muncă şi despre înclinarea 
spre reverie goală”).! 

Faptul că teoria separaţiei metafizice a „facultăţilor sufleteşti" nu era o simplă rătăcire a 
ştiinţei, o eroare a unor savanţi izolaţi, ci o reflectare — fireşte deformată în chip idealist sau 
vulgar-materialist — a unor anumite laturi ale realităţii sau a unor etape ale evoluţiei ei, nu 
poate schimba cu nimic judecata noastră despre ea. Este adevărat că diviziunea capitalistă a 
muncii distruge această integritate nemijlocită a omumi, că tendinţa de bază a muncii în 
capitalism îl alienează pe om de el însuşi şi de propria lui activitate. Acest lucru este bineînţeles 
ascuns de gîndirea economică capitalistă şi anume, după cum observă cu multă fineţe Marx, 
tocmai cu privire la problema de care ne ocupăm aci, prin aceea „că nu ia în considerare 
raportul nemijlocit dintre muncitor (muncă) şi productie®.** Astfel ia naştere opoziţia 
diametrală dintre produsul obiectiv al muncii şi urmările psihico-morale ale acesteia asupra 
muncitorului alienat de el însuşi. Ar fi însă o eroare să se creadă că prin aceasta s-ar confirma 
teoria „facultăţilor sufleteşti”. Independenţa — aparentă — a „facultăţilor sufleteşti" între ele, 
ba chiar evidenţierea manifestă a contradictiilor dintre ele, constituie, ce-i drept, un fapt impor- 
tant al vieţii cotidiene capitaliste. El constituie forma nemijlocită de manifestare a vieţii 
cotidiene în sufletul oamenilor, în această perioadă. Caracterul metafizic al teoriilor filozofice, 
psihologice, antropologice etc. născute pe acest teren constă în aceea că ele absolutizează 
necritic în nemijlocirea ei această stare de lucruri nemijlocită, fără îndoială existentă. Necritic 
nu înseamnă neapărat o simplă acceptare, ceea ce, fireşte, se întîmplă deseori. Dialectica 
modului de manifestare poate uneori să fie criticată cu perspicacitate, şi pe această cale pot fi 
dezvăluite chiar corelaţii culturale impor 


`! LENIN: Caiete filozofice, în: Opere, voi. 29, Ed. Politică, 1966, p. 310. 
° MARX: Manuscrise economico-filozofice din 1844, în: Marx-Engels: Scricri din tinerețe, Ed. Politică, 1968. p. 552. 

tante, cum e cazul, de pildă, în filozofia artei a lui Schiller. Desigur, în acest caz, există cel putin 
o intuire a cauzelor social-istorice ale unei atare automatizări şi contradicții a „facultăţilor 
sufleteşti" şi împreună cu aceasta o nostalgie — fie şi îndreptată spre trecut şi utopică — după 
omul unitar întreg. Dar abia deplina clarificare a temeiurilor sociale poate permite înţelegerea 
omului ca totalitate, a inseparabilitatii puterilor sale fizice şi psihice. Marx exprimă in mod 
extraordinar de drastic pervertirea ce caracterizează alienarea: „A mînca, a bea, a procrea etc. 
sînt, ce-i drept, şi ele funcţii autentic omeneşti. Dar în abstractia care le desparte de restul sferei 
activităţii umane şi le transformă în ultime şi unice scopuri finale, ele sînt animalice".*> Aceste 
efecte ale diviziunii capitaliste a muncii sînt raportate aci de tînărul Marx numai la clasa 


4 el extinde valabilitatea lor la 


muncitoare. Foarte curînd după aceea, încă fu Sfinta familie, 
întreaga societate burgheză şi vede un contrast ideologic hotărîtor între burghezie şi proletariat 
tocmai în momentul opus — aprobativ sau negativ — în care ele reacţionează fata de aceleaşi 
tendinţe ale alienării. Mai tîrziu Engels generalizează această stare de lucruri la toate 
manifestările vitale ale societăţii burgheze.*° 

Clasicii marxismului au văzut însă totdeauna clar că acest efect al bazei economice a 
capitalismului nu cuprinde decît una din direcţiile în care iradiază acţiunea acesteia. Ca ultimă 
societate bazată pe exploatare, ca societate care creează nu numai condiţiile material-economice 
premergătoare socialismului, ci naşte şi proprii ei gropari, ea trebuie să producă înlăuntrul 
forţelor care îl desfigurează şi deformează pe om şi acele forte care — îndreptate, fireşte, tot 
mai conştient împotriva ei însăşi — sînt orientate spre viitor, încă în Sfînta familie, Marx vede, 
după cum am arătat mai sus, această opoziţie în reacţia de satisfacţie, respectiv de revoltă, fata 
de alienarea capitalistă a omului de sine însuşi. Mai tîrziu, el schiteaza şi contururile determi- 
nărilor economice care stau obiectiv la baza acestei revolte, îi dau formă, ba fac necesar ca ea să 
nu rămînă în mod steril subiectivă, ci să ducă efectiv la transformarea societăţii. în aprecierea 
dată lui Ricardo, Marx spune în această privinţă: „Ricardo consideră că modul de producţie 
capitalist este cel mai avantajos pentru crearea de avutii, şi pentru epoca sa Ricardo are perfectă 
dreptate. El vrea producţia pentru producție şi are dreptate. A obiecta la aceasta, cum făceau 
adversarii sentimentali ai lui Ricardo, că producţia ca atare nu este totuşi un scop în sine, 
înseamnă a uita că producția pentru producţie nu este altceva decît dezvoltarea forţelor produc- 
tive ale omenirii, adică dezvoltarea bogăției naturii umane ca scop în sine .. . 
Cine abordează astfel problema, acela nu înţelege că această dezvoltare a capacităţilor genului 
uman, deşi la început se face pe seama majorităţii indivizilor umani şi chiar pe seama unor clase 
întregi, va suprima, în cele din urmă, acest antagonism si va coincide cu dezvoltarea fiecărui 
individ luat în parte; că deci o dezvoltare mai înaltă a individualităţii se cumpără numai cu 
preţul unui proces istoric în cadrul căruia indivizii sînt sacrificaţi".56 

Aci devine vizibil un alt motiv pentru care nu posedăm nici o analiză fundamentată 


filozofic a vieţii şi gîndirii cotidiene. într-adevăr, această analiză ar trebui într-un fel oarecare să 


* Ibidem, p. 554. 
`% MAR-X: Sfinta familie, în: Opere, voi. 2, Ed. Politică, 1958, p. 39. 


* ENGELS: Anti-Duhring, in: Marx-Engels, Opere, voi. 20, 1964. p. 313. 
* MARX: Teorii asupra plusvalorii, Partea a doua, Ed. Politică, 1960, p. 93. 

ia, direct sau indirect, poziţie față de dualitatea contradictorie a vieţii cotidiene în capitalism, 
conturată de Marx. Este, fireşte, totodată clar că natura contradictorie a vieţii cotidiene, care 
atinge aci un punct culminant, se întîlneşte în forme foarte variate şi în unele formaţiuni 
anterioare şi, fără îndoială, nu încetează imediat şi automat să existe odată cu expropierea şi 
socializarea mijloacelor de producţie. Suprimarea în socialism a caracterului antagonist al 
contradictiilor ce se ivesc şi transformarea lor în contradicții ce nu mai sînt antagoniste este de 
asemenea un proces îndelungat şi inegal care nu exclude nicidecum anumite rămăşiţe, ba chiar 
recăderi. întrucît nici chiar cea mai abstractă analiză gnoseologică sau fenomenologică a gîndirii 
cotidiene nu poate în nici un caz să ignore asemenea modificări istorice structurale dacă nu vrea 
să falsifice, printr-o absolutizare antiistoristă sub raportul conţinutului şi al structurii, propriul ei 
obiect de cercetare, ea trebuie să ia poziţie într-un sens sau altul fata de fenomenele istorice 
fundamentale indicate aci. Orice luare de poziţie implică însă pe de o parte o considerare 
istorică a modurilor de manifestare ale vieţii cotidiene capitaliste care apar aci, iar pe de altă 
parte, o anumită pătrundere a adevăratei direcţii a întregii evoluţii istorice. Altminteri ia naştere 
o absolutizare şi idealizare a trecutului sau a prezentului sau a amindurora, care pot avea un 
accent valoric pozitiv sau negativ deopotrivă de greşit. Marx vede aci o dilemă inevitabilă şi de 
neînvins a modului burghez de apreciere a stării de lucruri arătate, deoarece acesta 
absolutizează unilateral fie momentul progresist, fie cel alienant sau alienat al contradictiei sus- 
arătate. El spune: „Pe treptele iniţiale ale dezvoltării, individul apare mai complet tocmai pentru 
că încă nu şi-a elaborat totalitatea relaţiilor lui şi nu şi le-a opus ca forte şi relaţii sociale 
independente de el. Pe cit de ridicolă este atitudinea celor care regretă acea plenitudine inițială, 
pe atît de ridicolă e şi credinţa că omul trebuie să se oprească la actuala stare de distrugere 
totală."3 în perioada de început a gîndirii burgheze predomina tendința care aproba progresul 
trecînd cu vederea tendinţa caracterului lui contradictoriu; încă înainte de Marx a apărut o 
orientare romantică opusă: critica alienării unită cu idealizarea treptelor de dezvoltare primitive, 
iar astăzi această orientare domină — fatis sau ascuns — tratarea filozofică, şi aşa insuficientă, 
a vieţii şi gîndirii cotidiene. 

Dacă oferim aci o scurtă privire generală asupra formei sărăcite şi denaturate în care 
problemele comportamentului cotidian şi ale gîndirii cotidiene se prezintă la Martin Heidegger, 
se vor găsi poate unii care vor protesta împotriva încadrării lui printre criticii romantici ai 
culturii capitaliste. El separă categoric cotidianul (Alltâglichkeit) de primitivitate: „Cotidianul 
nu este egal cu primitivitatea. Cotidianul este mai curînd un mod de a fi al existenţei umane 
(Dasein), chiar şi atunci şi tocmai atunci cînd existenţa se mişcă într-o cultură foarte evoluată şi 
diferentiata"**. în analizele sale concrete lipseşte de asemenea orice apel nostalgic la vreo 
perioadă trecută concretă (cum e, de exemplu, la G-ehlen apelul la perioada ,,premagica"). 
Anti- capitalismul romantic al lui Heidegger defăimează viaţa cotidiană a prezentului şi 
gindirea ei „numai" sub unghiul fenomenologic-ontologic; criteriul acestei judecăţi nu rezidă 
însă în structura unei perioade trecute determinate, ci în distantarea ontologică-ierarhică a 


* MARX: Bazele criticii economiei politice, Partea I, Ed. Politica, 1972, p. 99. 
* HEIDEGGER: Sein und leit, ed. a V-a, Halit, 1941, p. 50. 
' Ibidem, p. 178. 

existentului (das Seiende) de fiinţă (das Sein), în ruperea lui de ea. Baza spirituală a repudierii 
nu este deci romantic-istorică, ci teologică; ea este fundata pe teologia iraționalistă — întoarsă 
în sens ateist — a lui Kierkegaard. 

Poziţia lui Heidegger fata de viata cotidiană este vizibilă chiar în terminologia lui. Dacă 
el desemnează lucruri intilnite aci cu termenul depreciativ de „das Zeug", dacă numeşte 
subiectul acestei sfere „anonimul", „impersonalul" (das Man) şi dă celor mai frecvente şi mai 
tipice moduri de comportare numele de ,,verbiaj" (,,Gerede"), ,,ambiguitate" 
(„Zweideutigkeit"), „decadenţă", (,,Verfallen"), el se leagănă poate singur cu iluzia că face doar 
o descriere obiectivă fără a emite o judecată de valoare dictată de sentiment; obiectiv este însă 
vorba la el de o lume a inautenticitatii, a decadentei, a ruperii de autentic. Heidegger însuşi dă 
acestei „mişcări" (Bewegtheit) a fiintarii determinate (Dasein) in propria ei fiinţă numele de 
„prăbuşire“ (Absturz). „Fiinţarea se prăbuşeşte din ea însăşi în ea însăşi, în abisul şi nulitatea 
cotidianului inautentic. Această cădere îi este însă ascunsă de interpretarea publică, fiind 
interpretată de aceasta ca «ascensiune» şi ca «viata concretă?." Şi continuă: „Fenomenul 
decadentei nu oferă nici ceea ce s-ar putea numi o «privelişte nocturnă» a fiintarii, o însuşire 
care să apară ontică şi să poată servi la întregirea aspectului anodin al acestui existent. 
Decadenta dezvăluie o structură ontologică esenţială a fiinţării însăşi, structură care determină 
pe atât de putin latura ei nocturnă, pe cit constituie toate zilele ei în banalitatea lor cotidiană”. 

Acest profund pesimism, care transformă viaţa cotidiană într-o sferă a decăderii fără 
nădejde, a aruncării „în masa anonimă!! (die Offentlichkeit des Man)”, în „verbiajul fără fund", 
(Die Bodenlosigkeit des Geredes)*' trebuie totodată să sărăcească şi să desfigureze esenţa şi 
structura ei: dacă practica vieţii cotidiene îşi pierde — fenomenologic-ontologic — legătura 
dinamică cu cunoaşterea, cu ştiinţa, dacă ştiinţa nu derivă din întrebările ce le pune viata 
cotidiană, dacă, la rîndul ei, aceasta nu se imbogateste constant cu rezultatele produse de 
cunoaştere, de ştiinţă, devenind prin ele mai largă şi mai adîncă, atunci viaţa cotidiană pierde 
tocmai specificul ei autentic, pierde ceea ce face din ea izvorul si punctul de vărsare al 
cunoaşterii în activitatea umană. Fiind golită de aceste relaţii reciproce, ea apare la Heidegger 
ca fiind dominată exclusiv de forţele alienării care-l denaturează pe om. Celălalt moment, cel 
progresist, care se afirmă în alienare şi în pofida alienării, dispare în „purificarea" ontologică a 
fenomenelor. 

Căci există fără îndoială şi aci o legătură între metodologie şi concepţia despre lume. 
Metoda lui Heidegger, ca şi aceea a fenomenologiei şi a tendinţelor ontologice ce decurg din 
aceasta, se concentrează asupra reducerii oricărei obiectualitati şi a oricărei atitudini faţă de ea 
la cele mai simple şi mai generale „forme originare" pentru a reliefa astfel in mod univoc esenţa 
lor cea mai adîncă, independent de orice variaţie social-istorică. Cum însă „intuirea esenței" 
(Wesenschau) constituie de asemenea un fundament al acestei metodologii, judecata de valoare 
subiectivă a filozofului respectiv trebuie să influenţeze profund — conştient sau inconştient — 
determinarea conţinutului şi a formei obiectualitatii „purificate" fenomenologic sau ontologic şi 


* Ibidem, p. 179 
“ Ibidem, p. 167 
“ Ibidem, p. 169. 

sa incurce relatia dintre fenomen gi esenta. Astfel, fenomene ale vietii cotidiene capitaliste apar 
aci ca determinări ontologice ale esentei existentului in genere. Tot astfel, în descrierea vieţii 
cotidiene la Heidegger. Nimeni nu va contesta ca ea reprezinta o incercare pasionata de a scoate 
în relief in mod mai concret decît pînă acum auumite laturi decisive ale vieţii şi gîndirii coti- 
diene; în această privinţă Heidegger depăşeşte cu mult stadiul la care ajunseseră cu această 
problemă neokantienii. Astfel, el face un foarte interesant pas înainte către sesizarea legăturii 
specifice dintre teorie şi practică în viaţa cotidiană: „într-o asemenea relaţie de folosire, 
îngrijirea se subordonează destinaţiei (das Um-zu) constitutive pentru lucrul (das Zeug) 
respectiv; cu cît mai putin omul nu face decît să caste gura la lucrul-ciocan (das Ham- merding), 
cu cit acesta este folosit mai activ (zugreifend) cu atât relaţia cu el devine mai naturală, cu atît 
mai neînvăluit il întîmpină el pe om ca ceea ce este, ca lucru (Zeug). Ciocănitul însuşi 
descoperă „maniabilitatea" specifică a ciocanului... Privirea pur „teoretică" a lucrurilor este 
lipsită de înţelegerea calităţii lor de a fi utilizabile (Zuhandenheit). Relaţia de manipulare- 
folosire însă, nu este oarbă, ea are modul ei propriu de vedere, care conduce manipularea şi-i 
conferă reitatea specifică (die spezifische Dinghaftigkeit)"! 

Fără îndoială, Heidegger a surprins ceva din structura fundamentală a vieţii şi gîndirii 
cotidiene, din legătura nemijlocită dintre teorie şi practică. Dar convergenta simplificării 
formal-metodologice şi a judecății de valoare subiective (anticapitaliste) în „intuirea esenței" 
aşază un contrast metafizic excesiv de tranşant între atitudinea teoretică propriu-zisă şi ,,teoria" 
din practica cotidiană în locul trecerilor şi influențelor reciproce contradictorii reale. Izolarea 
abstractă a vieţii cotidiene efectuată în acest mod, reducerea ei la acele momente care par să-i 
revină exclusiv într-o atare delimitare teoretică artificială, produce, cum am arătat de la început, 
o sărăcire şi o denaturare a întregii acestei sfere. O sărăcire, întrucît — în mod conştient, prin 
însăşi metodologia folosită — se trece cu vederea cît de adînc sînt legate toate modurile de 
comportare din viaţa cotidiană de întreaga cultură şi de dezvoltarea culturală a umanităţii; o 
denaturare, întrucît prin aceasta se elimină teoretic rolul de răspîndire a progresului şi de 
traducere în fapt a rezultatelor lui pe care-l joacă viata cotidiană. 

Această relevare a impasului teoretic care devine vizibil la Heidegger e destinată numai 
să ne servească la concretizarea metodologică a drumului pe care am apucat, prin comparaţie cu 
cel urmat de alţii; ca în alte cazuri similare, nu urmărim aci o dispută cu teoria lui Heidegger. 
Dacă am fost siliţi să ne angajăm într-un excurs polemic, nu ne-am propus bineînţeles să 
analizăm detaliat ansamblul faptelor în chestiune. A fost nevoie doar să le menţionăm, pentru ca 
problema omului întreg din viata cotidiană (si în societatea burgheză, ba chiar mai ales în ea) să 
poată fi descrisă în mod veridic. Am urmărit şi aci, înainte de toate, să clarificăm în mod 
provizoriu relaţia dintre viata şi gindirea cotidiană, pe de o parte, şi atitudinea omului in 
activitatea ştiinţifică şi artistică pe de alta. Numai in mod provizoriu, căci de separatia ştiinţei de 
viata cotidiană ne vom ocupa în curînd într-un capitol special; creaţia şi receptarea artistică, 
însă, care ne vor reţine atenţia mai tîrziu, nu pot fi tratate în mod cu adevărat adecvat decît în 
partea a doua a lucrării, după dezvăluirea structurii operei de artă. Deocamdată, şi anticipînd 
asupra expunerilor ulterioare, putem spune doar că specificul atitudinii oamenilor depinde în 
esenţă de gradul de obiectivare a activităţii lor. Acolo unde aceasta atinge nivelul cel mai înalt, 

adică în ştiinţă şi in arta, legile obiective ale acestora determină atitudinea oamenilor fata de 
aceste formaţiuni create de ei înşişi. Cu alte cuvinte, toate facultăţile omului se orientează — 
parte instinctiv, parte conştient, sub influenţa educaţiei — către împlinirea acestor legitati. 
Pentru a înţelege just astfel de atitudini şi a le descrie exact, atît în legătura lor cu viaţa 
cotidiană, cit şi în deosebirea şi opoziţia lor faţă de atitudinea din viata cotidiană, trebuie să 
avem totdeauna în vedere că în ambele cazuri este vorba de raportul omului întreg, oricît de 
alienat de sine, de deformat ar fi el, faţă de realitatea obiectivă, respectiv fata de obiectivatiile 
social-umane care o reflectă şi o mijlocesc. Efectul obiectivaţilor evoluate şi desăvîrşite, cum 
sînt ştiinţa şi arta, îşi găseşte expresia mai ales în aceea că criteriile de selecție, grupare, 
intensitate etc. a activităţilor subiective angajate sînt mult mai precis delimitate şi determinate 
decît in alte manifestări ale vieţii. Desigur există aci tranzitii foarte nuantate, mai ales în sfera 
muncii, care prezintă şi obiectiv, în cursul istoriei, multe forme de tranziţie spre ştiinţă şi artă. 
Astfel de obiectivatii au nu numai legitatea lor internă, — care devine conştientă, 
fireşte, numai treptat — ci şi un mediu determinat, singurul prin care obiectivatia respectivă 
poate fi realizată atât în creaţie, cît şi în receptare. (Să ne gîndim la rolul matematicii în ştiinţele 
exacte, al vizualităţii în artele plastice etc.) Cine vrea să ajungă la obiectivatie şi nu apucă 
drumul ce trece prin acest mediu, va pierde din vedere inevitabil tocmai problemele ei 
hotărîtoare. Acest fapt a fost observat adesea, dar aproape tot atît de des s-au tras din el 
concluzii false. Prin identificarea mediului cu obiectivatia (cum face de pildă Konrad Fiedler la 
tratarea vizualitatii, lucru la care vom reveni mai tîrziu amănunţit şi mai concret), diferitele 
grupuri de obiectivatii au fost raportate pînă la urmă — în ciuda unor variante modernizate — 
tot la cîte o „facultate sufletească" izolată, neglij îndu-se sau înlăturîndu-se cu totul dinamica 
mobilă a ansamblului vieţii psihice. Realitatea este însă că, întrucît în obiectivatie rolul mediului 
constă tocmai în a fi purtătorul unei totalităţi de senzaţii, idei, relaţii între lucruri etc., adaptarea 
la ea a atitudinii subiective trebuie să fie de asemenea o sinteză a unor atare elemente. Aşadar, 
acela care se exprimă într-o formă atît de extrem specializată este întotdeauna omul întreg, dar 
cu această modificare dinamico-structurală foarte importantă că — spre deosebire de cazurile 
medii din viaţa cotidiană — însuşirile sale unitar mobilizate se concentrează oarecum în acel 
vîrf care este îndreptat spre obiectivatia avută în vedere de el. în consecinţă, acolo unde în expu- 
nerile ce urmează, va fi vorba despre această atitudine (cu referire la o obiectivatie determinată), 
vom vorbi de omul integrat (der Mensch ganz), spre deosebire de omul întreg (der ganze 
Mensch) al vieţii cotidiene, care, figurat vorbind, se întoarce cu întreaga suprafaţă a existenţei 
sale către realitate. Pe noi ne interesează, fireşte, înainte de toate, atitudinea estetică. De aceea 
ne vom ocupa amănunțit în contexte ulterioare de diferenţa pe plan estetic dintre „omul întreg" 
şi „omul integrat". Dat fiind că atitudinea ştiinţifică ne interesează mai ales ca determiuatie 
contrastantă fata de cea estetică, ne putem limita în privinţa ei la constatări cu totul generale. 
Opoziția dintre omul întreg şi omul integrat a trebuit să fie reliefată aici net, în formele 
ei extreme. Nu trebuie însă pierdute din vedere tranzitiile infinit de nuanţate. Este suficient să 
ne gîndim numai la muncă, în care cu cît devine mai desăvîrşită, cu atît se manifestă mai mult o 
anumită tendinţă spre acea concentrare caracteristică a omului integrat, analizată puţin mai sus. 
Caracterul de tranziţie îl creează natura non- totală a celor mai multe munci. Acolo unde, ca în 

vechiul meşteşug, munca se apropie de artă, atitudinea subiectivă in muncă se apropie de 
asemenea de cea artistică; acolo unde rationalizarea este dezvoltată la maximum, ea se apropie 
uneori de cea ştiinţifică. Multe genuri de muncă sînt aşadar, în această privinţă, fenomene de 
tranziţie, dar oricît de fundamentale ar fi pentru totalitatea vieţii umane, ele îmbrăţişează totuşi 
numai o parte a vieţii cotidiene. în celelalte parti, trebuie în mod natural să predomine celălalt 
principiu, mai larg, mai lax, care subordonează mai puţin sistematic facultățile omului unui 
scop determinat. Desigur există şi aci forme de tranziţie; jocul, sportul (atunci cînd practicarea 
lui devine un antrenament sistematic), conversaţia (atunci cînd trece într-o discuţie la obiect) 
etc. Si pot apropia uşor, in mod durabil sau temporar, de tipul de atitudine caracteristic muncii. 
Această scară 1 irgă de nuanţe intermediare nu suprimă totuşi caracterul opus al extremelor. 
Dimpotrivă. Credem că tocmai prin aceasta devine clară nu numai necesitatea trecerii atitudinii 
caracteristice omului î ntreg în aceea a omului integrat, ci şi fundarea celei din urmă în cea 
dintii, influenţa lor fecundă reciprocă. Dar diferența, ba chiar opoziţia dintre ele, subzistă. Ea se 
întemeiază pe de o parte pe caracterul mai mult sau mai putin total al obiectivatiei urmărite 
(mergind de la lipsa ei aproape deplină pînă la dominarea de către ea a atitudinii subiective), iar 
pe de altă parte, si în strînsă legătură-cu aceasta, pe relaţia mai mult sau mai putin nemijlocită 
dintre gîndire şi practică. Să ne gîndim în această privință la sport ca simplu exercițiu corporal, 
în care această relaţie poate avea un caracter pur nemijlocit, ca în plimbare, şi la mijlocirile 
complicate, ducîiid adesea foarte departe, care apar în antrenamentul sistematic. 

Opoziția de care vorbim iese şi mai clar în evidenţă dacă ne gîndim la activitatea 
politico-socială a omului. Lenin a dezvăluit în mod strălucit caracterele acesteia în lucrarea sa 
Ce-i de făcut?. Analizele sale sînt cu atît mai preţioase pentru noi cu cît ele se concentrează 
asupra formelor social- politice şi ating numai în treacăt şi aproape neintentionat problemele 
tratate aici. Lenin arată cu privire la spontaneitatea mişcărilor economice ale clasei muncitoare 
că ele sînt lipsite tocmai de conştiinţa conexiunilor sociale mai depărtate şi de finalitatile ce 
depăşesc caracterul nemijlocit; muncitorilor ruşi de la începutul secolului al XX-lea, care se 
puneau spontan în grevă, le lipsea, trebuia să le lipsească — spune Lenin — „conştiinţa con- 
tradictiilor de neîmpăcat dintre interesele lor şi întreaga orînduire politică şi socială actuala"!, 
adică înţelegerea consecinţelor necesare mai ample ale propriei lor acţiuni. Nu e, credem, 
nevoie de explicaţii amănunțite pentru a înţelege că majoritatea covirsitoare a acţiunilor din 
viaţa cotidiană, indiferent dacă sînt individuale sau colective, au o structură asemănătoare, în 
care legătura nemijlocită, constatată mai înainte, dintre gîndire şi practică, iese clar în evidenţă. 
Cînd Lenin deduce din critica sa politico-socială a spontaneitatii concluzia că conştiinţa justă nu 
poate fi adusă muncitorilor care luptă spontan pentru interesele lor „decît, din afară, adică din 
afara luptei economice, din afara sferei relaţiilor dintre muncitori şi patroni"?, deci din afara 
mediului nemijlocit al muncitorilor şi a sferei scopurilor lor nemijlocite, el enunţă o idee care 
prezintă o dublă importanţă pentru problema de care ne ocupăm aci. Rezultă, mai întîi, că 
pentru depăşirea vieţii cotidiene sînt necesare forte intelectuale, moduri de gîndire care întrec 
calitativ orizontul gîndirii cotidiene. în al doilea rînd, — dacă este vorba, ca aci, de o orientare 
justă a acţiunii practice — acel „din afară" al lui Lenin desemnează lumea ştiinţei. 

Ceea ce am aflat pînă acum despre gîndirea cotidiană pare să dovedească că ea nu se 
poate dezvolta cu adevărat spre forme superioare, nu poate deveni adecvată pentru a cunoaşte 

realitatea obiectivă decît pe căile ştiinţei, pe calea părăsirii modului de gîndire cotidian. Privind 
lucrurile din perspectiva liniei principale a istoriei universale, aşa şi este. Ar însemna însă să 
recurgem la o abstracţie vulgarizatoare, să denaturăm fapte importante ale dezvoltării, dacă am 
căuta să facem din aceasta o lege operantă pretu- 


* LENIN: Ce-i de facutf în: Opere alese, voi. 2, Ed. PoliticS, 1961, p. 133. 
> Ibidem, p. 174. 


tindeni şi fără excepţie. Este drept că gîndirea ştiinţifică şi cea cotidiană se opun adesea — şi în 
cazuri foarte importante — una alteia în modul arătat. Să ne gîndim la teoria coperniciană şi la 
„experienţa“! zilnică de neînvins (nemijlocit, subiectiv) că soarele „apune“ etc.; folosim 
intenţionat expresia „de neînvins", pentru că aceasta trebuie să fie reacţia spontană chiar şi a 
celui mai instruit astronom, ca om al vieţii de toate zilele, față de acest fenomen. Cu aceasta, 
întreaga bogăţie a realităţii, a relaţiei gîndirii cotidiene, a ştiinţei (şi a artei) faţă de ea nu este 
însă nici pe departe conturată. Nu rareori se ivesc cazuri în care gîndirea cotidiană protestează 
— cu dreptate — împotriva unor anumite moduri de obiectivatie ale ştiinţei (şi ale artei) şi 
reuşeşte în cele din urmă să impună protestul ei. Dialectica unei astfel de contradicții între viata 
cotidiană, de o parte, şi ştiinţă sau artă, de altă parte, este totdeauna de natură social-istorică. 
Cînd anume are dreptate gîndirea cotidiană opuniudu-se obiectivatiilor superioare şi cînd este 
adevărul de partea acestora din urmă, aceasta depinde totdeauna de situaţiile concrete 
condiţionate istoric şi social. Dar nici situaţia schitata aci nu trebuie absolutizată metafizic. 
Rezistența — în ultimă instanță — victorioasă a gîndirii cotidiene împotriva unei anumite 
ştiinţe (sau arte) nu poate să aibă decît spontaneitatea şi nemijlocirea vieţii de fiecare zi. Cu 
aceste mijloace nu se poate ajunge însă decît la o negatie, la un refuz. Pentru ca ştiinţa (sau arta) 
care nu mai e conciliabilă cu cerinţele vieţii să poată fi învinsă cu adevărat, este necesar ca 
dintr-o atare negatie spontană să ia naştere un nou tip de ştiinţă (sau de artă), ceea ce înseamnă 
că terenul vieţii cotidiene trebuie din nou părăsit. Orice analiză a unor asemenea situaţii arată, 
aşadar, că atît concordanța cit si divergenta acestor două sfere nu pot fi înţelese decît ți- nind 
seama de neîncetatajor interacţiune. în măsura în care consecinţe de acest gen devin importante 
pentru artă, ele pot fi tratate, datorită concre- tetei lor social-istorice, numai în partea 


materialist-istorică a esteticii. Aici putem indica numai acele determinări — necesarmente 
abstracte — în care se manifestă în modul cel mai general reflectarea realităţii in viata 
cotidiană. 


Este vorba — pe scurt — de ceea ce numim bunul simţ (gesunder Menschenverstand). 
în sine şi pentru sine acesta este o simplă generalizare, raminind de cele mai multe ori abstractă, 
a experienţelor vieţii cotidiene. Dat fiind că, după cum am arătat mai înainte şi vom expune 
amănunţit mai tîrziu, rezultatele ştiinţei şi ale artei afluează continuu în viaţa şi în gîndirea 
cotidiană, imbogatindu-le, ele sînt foarte des integrate de asemenea în aceste generalizări, 
fireşte de cele mai multe ori numai în măsura în care au devenit eficiente în practica vieţii 
cotidiene. După formă, asemenea generalizări au, în majoritatea cazurilor, un caracter apodictic. 
întreaga înţelepciune a popoarelor, concentrată în laconismul proverbelor, se exprimă în acest 
mod. Aceste generalizări nu se sprijină pe nici o dovadă, tocmai pentru că rezumă experienţe, 
deprinderi, tradiţii, moravuri etc., adesea străvechi. Şi tocmai această formă a lor le transformă 

de obicei in directive nemijlocite pentru acţiune; chiar şi numai forma lor oglindeste astfel legă- 
tura nemijlocită dintre teorie şi practică, tipică pentru gindirea cotidiană. 

Contradictia indicată mai sus îşi găseşte expresia tocmai în întrebarea dacă aceasta 
înţelepciune apodictic-laconică rezistă sau nu confruntării cu obiectivatiile mai complexe ale 
ştiinţei şi artei. Cu toate că nu putem intra aci în cercetarea problemelor concrete de natură 
social-istorică, este uşor de văzut că funcţia pozitivă sau negativă a bunului simţ, ca şi a inte- 
lepciunii populare, este legată de lupta dintre vechi şi nou. Ori de cîte ori ceea ce e în curs de 
dispariţie se apără prin construcţii ideatice, convenţii afective etc. artificial mijlocite, înstrăinate 
de viaţă, împotriva a ceea ce se naşte, bunul simţ capătă adesea funcţia ştrengarului din basmul 
lui Andersen, care strigă: „împăratul e gol“. Estetica lui Cernîşevski are marele merit de a fi dat 
glas, împotriva exigenţelor de un rafinament artificial ale claselor culte, nevoilor autentice ale 
poporului." Subreta molierescă este criticul suprem prin care vorbeşte marele autor comic; 
estetica şi filozofia artei ale lui Tolstoi din perioada batrinetii îl instituie pe simplul ţăran ca 
judecător suprem pentru aprecierea justetei sau falsitatii produselor artei şi ale ştiinţei. 

Este neîndoielnic că asemenea verdicte sînt confirmate adesea de istorie. Dar este tot 
atît de sigur că nu rareori ele reprezintă numai sicane filistine in fata unor mari innoiri. Pe cit de 
justă este la Tolstoi, în Roadele învăţăturii, batjocorirea ţărănească a modei spiritiste, pe atît de 
false sînt, în mod inevitabil, judecatile sale — enunțate în numele ţăranilor simpli — asupra 
Renaşterii sau asupra lui Shakespeare. încă Schiller a reluat limitele în care judecatile subretei 
lui Moliere ar putea fi competente, iar eu însumi am încercat, pe urmele lui, să dezvălui întreaga 
problematică a aprecierii culturii de către Tolstoi în anii lui tirzii. 

Caracterul social-istoric al explicatiei unor cazuri individuale de acest fel nu schimbă cu 
nimic faptul că în ele îşi găsesc expresia şi legitati mai generale. Pe de o parte, se constată 
opoziţia între generalizări abstract-idea- liste şi materialismul spontan al gîndirii cotidiene, care 
se impune împotriva acelora. Pe de altă parte, poate exista o opoziţie între reflectarea dialectică 
şi cea mecanicistă. Şi anume, fie în sensul că dialectica spontană a vieţii cotidiene se arată 
victorioasă în lupta cu teorii metafizice, fie în sensul că ,,intelepciuni" metafizice tradiţionale ale 
vieţii cotidiene sînt dezmintite de explicaţii noi dialectice. încă de pe acum vedem că aceste 
reacţii ale gîndirii cotidiene fata de ştiinţă şi artă nu au nicidecum o semnificaţie univocă; nu 
putem nici să le clasificăm pur şi simplu ca progresiste sau retrograde, nici să corelăm unele 
tendinţe totdeauna noului, iar altele totdeauna vechiului. Căci, de pildă Tolstoi, după cum a 
arătat în mod convingător Lenin, dă glas atît vieţii ţărănimii primitive, condamnate la dispariţie, 
cît şi — fireşte, la nivelul vieţii cotidiene — viitoarei revoluţii ţărăneşti, îndreptate împotriva 
rămășițelor feudale.** Adevăratul rol al simtului-comun, al înţelepciunii populare nu poate fi 
stabilit decît prin cercetarea temeinică, materialist-istorică a situaţiei social-istorice concrete 
respective. 

Aci putem numai să indicăm pe scurt bazele gnoseologice, bazele dialectice obiectiv şi 
subiectiv generale ale acestei ambiguitati de nesuprimat a gîndirii cotidiene, a reflectarii 


# CE.RNISEVSKI, Opere jilozofice alese, voi. 1, Estetica, Ed. Cartea Rusă, 1958, p. 407 şi urm. 
8 G. LUKACS: Der russische Realismus in der Weltliteratur, Berlin, 1952, p. 257 şi urm. 
“ LENIN: Tolstoi im Spicgcl des Marxismus, Wien.—Berlin, 1928, p. 57. (v. Opere, voi. 20, Ed Politica, 1963, p. 21 şi urm.)* 

realităţii în ea. Sursa acestei ambiguitati de nesuprimat este iarăşi relația nemijlocită, relevata de 
noi, dintre teorie şi practică. Căci, pe de o parte, atât teoria eit şi practica trebuie totdeauna să 
plece de la relaţia nemijlocită cu realitatea, neputînd niciodată să treacă pe lîngă ea, să înceteze 
de a apela la ea. De îndată ce obiectivatiile mai înalte, mai complicate întrucît sînt mai mijlocite, 
cad pradă unei, ca să zicem asa, „endogamii" spirituale, le ameninţă aceeaşi primejdie a cărei 
victimă a fost împăratul din basmele lui Andersen. Pe de altă parte, adevărata fertilitate a 
reflectării juste a realităţii şi a practicii izvorite din ea nu este asigurată decît atunci cînd această 
nemijlocire este „aufgehoben“(în triplul sens hegelian al acestui termen, adică în acela de: 
suprimare, conservare şi ridicare- la-un-nivel-mai-înalt). Este suficient să ne referim în această 
privinţă la analiza de către Lenin a practicii politice, precum şi — ca exemplu contrar 

— la efectele stingheritoare pentru dezvoltarea ştiinţei şi a industriei ale spontaneitatii tendinței 
capitaliste spre profit, care au fost studiate de Bernal. Afirmația că raportul contradictoriu dintre 
viata cotidiană si obiectivatiile superioare, poate fi rezolvat numai în mod concret, numai pe 
plan social- istoric constituie — in formă generală abstractă — expresia exactă a faptului că 
omenirea a creat, în cursul dezvoltării ei, obiectivatiile superioare în interesul unei rezolvări mai 
bogate, mai adînci a problemelor concrete ale vieţii cotidiene, că independenţa lor, funcţionarea 
lor după legi proprii specifice, desprinderea lor calitativă de formele de reflectare ale vieţii 
cotidiene stau tocmai în serviciul acestei vieţi, că aşadar ele îşi pierd dreptul la existenţă atît 
atunci cînd această legătură — fireşte, nu în mod efemer, ci la scară istorică — se pierde, cît şi 
atunci cînd ele renunţă la caracterul lor mijlocit şi se adaptează in mod necritic unităţii 
nemijlocite a teoriei şi practicii caracteristice vieţii cotidiene. Acest raport contradictoriu 
subliniază aşadar că fluxul neîntrerupt în sus şi în jos dinspre viaţa cotidiană spre ştiinţă şi artă 
şi înapoi reprezintă o necesitate constituind o condiţie a funcţionării şi a progresului tuturor 
celor trei sfere de viaţă. în al doilea rînd, în această con- tradictorietate îşi găseşte expresia şi 
faptul că criteriile reflectării adecvate sînt, înainte de toate, criterii de conţinut, cu alte cuvinte 
că exactitatea, profunzimea, bogăţia etc. depind de conformitatea cu originalul, cu realitatea 
obiectivă însăşi. Momentele formale (tradiţia etc. în viata cotidiană şi desă- virsirea 
metodologică imanentă în ştiinţă şi artă) nu pot juca decît un rol secundar, desprinse de criteriile 
reale, ele dau naştere unei problematici insolubile. Aceasta nu înseamnă o subapreciere sau 
chiar o anulare a problemelor formei; ele nu pot fi însă puse şi rezolvate corect decît mentionind 
prioritatea conţinutului în cadrul interacțiunii dintre conţinut şi formă. 


II. PRINCIPII ŞI ÎNCEPUTURI AL,E DIFERENTIERII 


Dacă sintetizăm din punct de vedere al evoluţiei rezultatele încă foarte generale 
obţinute pînă acum în analiza noastră, vedem că în viata şi in gîndirea cotidiană apar mijlociri 
tot mai multe, mai bogate, mai complicate şi mai depărtate, dar tot în forma nemijlocirii 
caracteristice vieţii cotidiene. Mai departe: am constatat de asemenea că, în mersul ei înainte, 
societatea dezvoltă treptat sisteme de obiectivatie care posedă, e drept, o pronunţată 
independenţă faţă de viaţa cotidiană, dar se găsesc în relaţii reciproce neîntrerupte şi tot mai 
bogate cu ea, astfel încît nici nu ne-am putea imagina propria noastră viaţă cotidiană fără 
asemenea obiectivaţii. (Potrivit cu scopul cercetării de faţă, ne-am ocupat numai de ştiinţă şi de 


Estetica 


Problemele reflectarii iu cadrul vietii cotidiene 


arta, neglijind in mod constient obiectivatiile cu caracter institutional cum sint statul, sistemul 
juridic, partidele, organizatiile sociale etc. Euarea lor in considerare ar fi complicat prea mult 
analizele noastre, dar n-ar fi schimbat nimic hotaritor 1 rezultatul final indicat mai sus). 

Dacă facem acum un alt pas către ţinta noastră propriu-zisă, stabilirea momentelor de 
importanţă principială ale separării obiectivatiilor ce ne interesează de terenul comuti al 
realităţii cotidiene către lămurirea procesulu i autonomizării lor, ne găsim — în ce priveşte 
materialul faptic — în faţa unor dificultăți de neînvins. Nu numai că starea originară a 
umanităţii în care nu puteau să existe încă obiectivatii ne este necunoscută, ea e condamnată să 
ne şi rămînă veşnic necunoscută în sensul cunoaşterii ştiinţifice întemeiate documentar. Toate 
faptele pe care ni le pot oferi etnografia, arheologia etc. se referă la stări incomparabil mai 
evoluate. Şi tocmai caracterul stării celei mai primitive face practic cu neputinţă să se găsească 
în viitor un material suficient privind această treaptă de dezvoltare. Căci şi cu privire la trepte 
mult mai înaintate, faptele directe ne lipsesc în mod inevitabil; nu sîntem în măsură să urmărim 
concret nici geneza limbajului, nici aceea a dansului, a muzicii, a tradiţiilor religioase şi magice, 
a moravurilor şi obiceiurilor sociale mai departe în trecut decît pînă la popoarele cele mai 
primitive cunoscute nouă şi care, după cum am spus, au depăşit deja cu mult începuturile. 

în atare împrejurări, ştiinţa este nevoită să se mulțumească şi să se ajute cu ipoteze 
reconstitutive. Nici pentru filozofie, care se limitează la principiile cele mai generale ale 
procesului dezvoltării, nu rămîne altă metodă. Cea de urmat în această direcţie a fost schitata de 
noi mai la început: anatomia omului este, cum spune Marx, cheia pentru anatomia maimutei; 
din starea socială mai înaltă, trebuie dedusă pe cale reconstitutivă cea inferioară, din care ea a 
rezultat în realitate. Metoda reconstituirii este determinată, la rîndul ei, de acele tendinţe de 
dezvoltare care au ieşit în evidenţă în istoria efectiv cunoscută nouă. Astfel de tendinţe au şi fost 
reliefate în consideratiile noastre de pînă acum, fiind şi exemplificate, bunăoară prin indicaţiile 
asupra deosebirilor dintre viata cotidiană în capitalism şi cea din formațiunile anterioare etc. Se 
iveşte, natural, aci o nouă dificultate decurgînd din faptul că ştiinţa burgheză, fie că se opreşte 
foarte des la simpla culegere a unor fapte putin ordonate, fie că le „ordonează" pe acestea prin 
ipoteze aventuros-mistice, romantic-anticapitaliste (de exemplu: ,,gindirea prelogică“ a Iyevy- 
Bruhl), fie că, păşind pe urmele filozofiei idealiste, refuză să admită că şi formele superioare de 
obiectivatii, ca ştiinţa, arta sau religia, au nu numai o istorie, ci şi o geneză, aşadar au existat 
stadii ale umanităţii in care ele nu se desprinsesem încă de terenul comun al vieţii cotidiene, 
atin- gînd o formă proprie de obiectivatie. Dacă bunăoară religia sau arta sînt concepute ca 
activităţi înnăscute omului, inseparabile de esenţa lui, întrebarea privind geneza lor nici nu 
poate, natural, să fie pusă. Această întrebare, credem noi, nu poate fi însă separată de 
cunoaşterea esenței lor; esenţa artei nu poate fi ruptă de funcţiile ei sociale şi acestea nu pot fi 
tratate decît în strînsă corelaţie cu geneza artei, cu premisele şi condiţiile acestei geneze. 

Tinta reconstituirii noastre este aşadar o stare a societăţii lipsită de obiectivatii. Această 
expresie reclamă, fireşte, imediat o limitare; ea trebuie să sune: o stare a societăţii cu un minim 
de obiectivaţii. Căci cele mai primitive manifestări ale vieţii sociale a omului, în primul rînd 
cele mai importante caracteristici care-l deosebesc de animal — limbajul şi munca — posedă 
deja, după cum am arătat, anumite trăsături de obiectivaţii. Adevărata analiză a genezei 
obiectivatiilor ar trebui deci să cuprindă devenirea omului ca om (Menschwerdung des 

Menschen), naşterea treptată a limbajului şi a muncii. Lăsînd la o parte faptul că acesta este 
tocmai domeniul asupra căruia cunoştinţele noastre sînt iremediabil minimale, explorarea lui 
nici nu este hotărîtoare pentru scopurile noastre. Căci lucrarea de faţă nu ridică problema — 
filozofic extrem de importantă in sine — de a şti ce înseamnă în genere obiectivatiile pentru 
devenirea şi existenţa omului ca om; ea se limitează mai curînd la problema de a stabili în ce 
mod formele mai înalte ale obiectivatiilor, în primul rînd ştiinţa şi arta, s-au desprins şi au 
dobîndit o autonomie relativă faţă de acel teren comun de activităţi, relații, manifestări etc. 
umane, in ce mod aceste forme de obiectivatie au atins acel specific calitativ a cărui existenţă şi 
funcţionare a devenit astăzi pentru uoi un fapt de la sine înţeles al vieţii. Am arătat încă mai 
înainte că acest proces nu poate avea loc decît în condiţiile unei interacțiuni bilaterale cu 
realitatea vieţii cotidiene. De aceea luăm ca punct de plecare nu geneza obiectivatiilor în genere, 
ci doar o treaptă de dezvoltare posedind un minim de obiectivatii. (Am accentuat mai sus că nu 
ne vom ocupa aci de obiectivatii cu caracter institutional; este însă clar că acel stadiu de 
dezvoltare nici nu crease încă formaţii ca statul, dreptul etc. Moravurile, obiceiurile etc., aşadar 
forme ale vieţii cotidiene, îndeplineau acolo încă în mod exclusiv funcţiile ce revin mai tîrziu 
acestora). 

Această formulare puţin mai bine precizată a întrebării înseamnă deci că problemele 
devenirii omului ca om cad în afara consideratiilor noastre. Este un fapt universal cunoscut că 
omul primitiv aflat în autodevenire era mai puţin înzestrat de natură pentru apărare şi pentru 
atac decît majoritatea animalelor. Prin faptul că el şi-a creat o cultură a muncii, a uneltelor, chiar 
şi acest putin a cunoscut o involutie. Gordon Childe spune în această privinţă: „Unii «oameni» 
foarte primitivi aveau într-adevăr canini foarte ieşiţi în afară, pe maxilare extrem de puternice, 
care constituiau arme destul de primejdioase, dar la omul modern ei au dispărut şi dantura lui nu 
poate provoca răni mortale." Astfel de fapte au pentru noi semnificaţia că pe treapta ce ne 
interesează, procesul biologic-antropologic de devenire a omului s-a şi încheiat. Liniile de 
evoluţie care intră în consideraţie de aci înainte au un caracter în esenţă social. Fireşte, ele lasă 
urme şi în constituţia corporală şi spirituală a omului. Este vorba însă, în acest caz, în mult mai 
mare măsură de dezvoltarea superioară a sistemului nervos central decît de o modificare a 
constituţiei corporale propriu-zise. La problemele ce se ivesc în legătură cu aceasta va trebui să 
revenim adesea mai tîrziu. Aici vom arăta doar pe scurt că munca şi vorbirea dezvoltă simţurile 
omeneşti în sensul că, fără vreo modificare sau ameliorare fiziologică, fără a înlătura 
inferioritatea lor existentă în sine față de anumite genuri de animale, ele devin infinit mai 
utilizabile pentru scopurile umane decît au fost la origine. încă Engels a constatat: „Vulturul 
vede mult mai departe decît omul, dar ochiul omului distinge în lucruri mult mai mult decît cel 
al vulturului. Ciinele are mirosul mult mai fin decît omul, dar nu distinge nici a suta parte din 
mirosurile care pentru om sînt indiciile certe a diferite lucruri. Iar simţul pipăitului, care la 
maimuțe există doar sub forma cea mai rudimentară, s-a format o dată cu mina, datorită 
muncii."? 

Engels atinge aci una dintre problemele cele mai importante ale teoriei reflectării: 
caracterul non-mecanic al reflectării. Dacă şi în ce măsură reflectarea este din punct de vedere 


+ GORDON CHIDE: Stujen der Kultur, Stuttgart, 1952, p. 11. 

fiziologic cu adevărat o fotocopie, o copie mecanică a lumii exterioare, este o întrebare de care 
nu e nevoie să ne ocupăm în acest loc. Din faptul însă că exactitatea ei constituie o condiție de 
existenţă a oricărei fiinţe vii, că incapacitatea unor fiinţe de a realiza o asemenea reflectare le-ar 
duce cu necesitate la pieire, nu putem trage concluzia că orice reflectare trebuie să se oprească 
în mod necesar pe treapta de simplă fotocopie, ba nici chiar că ar putea să se oprească aci. Tot 
atît de puţin este corect să se creadă că diferenţierea, depăşirea unei astfel de reflectări 
nemijlocite a realităţii ar reveni exclusiv gîndirii, că interpretarea, analiza de către aceasta etc. a 
celor percepute ca o copie ar fi singurele calificate să desprindă relaţiile, determinatiile esenţiale 
etc. în realitate acest proces este mult mai complicat. Cînd Engels spune că omul percepe în 
lucruri mai mult decît vulturul, este vorba de faptul că ochiul lui s-a obişnuit să sesizeze 
nemijlocit vizual din lumea extensiv şi intensiv nemărginită a fenomenelor anumite trăsături 
distinctive ale obiectelor, ale corelatiilor lor etc. încă la nivelul percepţiei vizuale are loc aşadar 
o triere a lumii exterioare percepute, o selecţie: un simţ mai ascuţit pentru anumite trăsături, o 
nesocotire categorică a altora, mergînd pînă acolo că, nemijlocit, ele nu mai sînt percepute de 
loc. Genul, gradul etc. al unei atare selecţii este condiţionat social-istoric. Formarea unor noi 
capacități de percepere este adesea îmbinată cu regresiunea altora. Mai mult: simţurile omului 
pun de-a dreptul întrebări lumii exterioare; să ne gîndim la acte ca: a-şi îndrepta privirea spre 
ceva, a asculta ceva etc. Dacă am respins aci o mecanică „diviziune a muncii" între sensibilitate 
şi intelect, aceasta nu înseamnă, fireşte, că vrem să negăm că o asemenea calitate a simţurilor 
umane a putut fi realizată numai prin acumularea şi ordonarea experienţelor: ea presupune deci 
participarea şi a gîndirii. Aceasta nu schimbă însă cu nimic rezultatul: capacitatea descrisă de 
Engels a simţurilor, facultatea lor receptivă mai bogată şi — în ce priveşte esentialul — mai 
precisă. Mai jos vom avea prilejul, în repetate rînduri, să abordăm mai concret problema. (Că 
dezvoltarea de care vorbim a fost pregătită încă pe treapta animală ni se pare destul de sigur. 
Acest aspect nu are însă legătură cu problemele noastre.) 

Rolul concret al muncii în procesul descris constă tocmai în aceea că se realizează o 
diviziune a muncii între simţurile umane. Ochiul preia diferite funcţii perceptive ale simțului 
tactil al miinilor, fapt prin care acestea sînt eliberate pentru munca propriu-zisă şi pot, la rîndul 
lor, să se dezvolte şi să se diferentieze mai departe. Astfel, Gehlen spune: „Cel mai important 
rezultat al cooperării extrem de complicate dintre simţul tactil şi cel vizual este mai întîi acela 
că simţul vizual preia — bineînţeles numai la om — şi experienţele simțului tactil. Consecința 
hotaritoare este dublă: mîna noastră este descărcată de sarcina de a furniza experienţă, 
devenind astfel liberă pentru munca propriu-zisă şi pentru valorificarea experienţelor complexe 
dobîndite. Iar întregul control al lumii şi al acţiunilor noastre este preluat în primul rînd de 
percepţia vizuala***°, Ochiul poate prelua această funcţie numai datorită faptului că învaţă — 
în sensul arătat de Engels — să recunoască în realitatea obiectivă accesibilă vizual indici care în 
mod nemijlocit şi obişnuit ies din sfera vederii „naturale!*. Gehlen constată cu dreptate că astfel 
anumite însuşiri ca duritatea sau moliciunea, greutatea etc., sînt percepute vizual, că pentru a le 
evalua nu mai este nevoie să se recurgă la pipăit. Şi tot aşa se petrec lucrurile în contextul 
acumulării de experienţe de muncă, în cursul fixării acestor experienţe, a transformării lor în 


“© GEHLEN: Der Mensch, Bonn, 1950, p. 201. 

deprinderi sub forma unor reflexe condiţionate la alte simțuri.“ 

Deşi în general nu putem stabili treptele concrete ale acestei evoluţii, în relaţiile omului 
primitiv cu uneltele sale se disting totuşi clar trei etape, în prima dintre ele, omul alege pentru 
anumite operaţiuni pietre de o natură determinată, pe care le aruncă după folosire. Mai tirziu, 


asemenea pietre apte dea fi folosite (silexuri) se păstrează dupa ce au fost 
găsite. E nevoie de o 
lungăevoluţie pentru ca asemenea unelte de piatră să înceapă a fi făurite 


de omul însuşi, mai întîi ca imitații ale originalelor găsite gata potrivite; încet şi treptat se 
ajunge apoi la diferenţierea uneltelor." 

Acest proces, care este totodată acela al conlucrării oamenilor în muncă, al constituirii 
muncii colective, implică înainte de toate sporirea mijlocirilor. Desigur, încă pe treapta cea mai 
primitivă a muncii are loc intercalarea unei mijlociri între nevoie şi satisfacerea nevoii. Ea are 
însă un caracter mai mult sau mai puţin întîmplător. Desigur, întîmplătorul începe, încă de aci, 
să dea înapoi, căci simpla alegere a uneltelor potrivite, fie ea şi provizorie, urmată de părăsirea 
din nou a uneltei, are deja ca bază obiectivă, fireşte, puţin conştientă la început, o învingere — 
deşi extrem de primitivă, defectuoasă, supusă hazardului găsirii — a întîmplătorului. 
Bineînţeles prin aceasta nu se suprimă nicidecum întîmplarea obiectivă din conexiunile 
naturale, după cum ea nu va fi suprimată nici pe treptele cele mai înalte ale dezvoltării. Se 
dovedeşte mai degrabă că cunoaşterea umană răzbate treptat prin muncă, cu ajutorul pătrunderii 
situaţiilor reale importante, către cunoaşterea legităţii, a necesităţii obiective. Bariera naturală a 
legităţii necunoscute, care se manifestă pentru subiect ca un hăţiş de nepătruns al 
indistinctibilitatii necesităţii şi întîmplării, începe foarte încet să se subtieze. însă abia în unealta 
confecționată de omul însuşi, în diferenţierea uneltelor potrivit cu scopul muncii iese pentru 
prima oară clar în evidenţă în istoria umanităţii tendinţa de a învinge hazardul, se manifestă 
pentru prima oară libertatea ca necesitate recunoscută.” E drept că şi aci lucrul are loc numai la 
nivelul gîndirii cotidiene, adică tendinţa de învingere faptică a întîmplării se realizează în 
practică, dar — tocmai din cauza legăturii nemijlocite dintre gîndire şi practică în viaţa 
cotidiană — fără ca această corelaţie ca atare să devină neapărat conştientă. Pentru aceasta este 
de asemenea indispensabilă o treaptă superioară a generalizării experienţelor, o ridicare 
deasupra gîndirii cotidiene. Oricum, există cel puţin germenii unor asemenea generalizări. S-ar 
putea spune: generalizarea există în sine, ca nevoie rămasă inconştientă; ea trebuie „numai“ să 
fie transformată într-un „pentru-noi“ recunoscut. Dar acest „numai“ desemnează adesea o 
dezvoltare care durează secole şi milenii. Consecințele mai complexe pe planul concepţiei 
despre lume care decurg dintr-o asemenea dezvoltare a raportului dintre întîmplare şi necesitate, 
dezvoltare ce se repetă şi la un nivel mai înalt, vor fi tratate de noi în mod amănunțit mai tîrziu. 

Aici trebuie scoasă în evidenţă în primul rînd legătura mijlocirilor cu acest proces de 
cunoaştere a realităţii obiective. Căci abia astfel ia naştere acea nemijlocire particulară a vieţii 


” Ibidem, p. 67 şi urm. Faptul că Gehlen vorbeşte aci despre simboluri etc. nu schimbă nimic din 


justetea observaţiilor sale (n.a.)« 
+ GORDON CHILDE, op. cit., p. 38 şi urm. 

umane cotidiene, o nemijlocire a cărei bază o reprezintă şi in stadiul cel mai primitiv al 
dezvoltării umanităţii sistemul de mijlociri descoperit şi reprodus de oamenii înşişi. Ernst 
Fischer a arătat în mod foarte just că o corelaţie atât de însemnată, aparent atît de elementară, ca 
relaţia subiect-obiect, a luat naştere în acest proces de dezvoltare a muncii. Expunerea sa ni se 
pare atît de importantă, încît socotim necesar s-o cităm aci pe larg: „Prin folosirea de unelte, 
prin procesul colectiv de muncă s-a desprins din natură, s-a «scos» prin muncă, s-a elaborat 
(herausgearbeitet) în sensul literal al cuvîntului, o fiinţă vie; pentru prima dată o ființă vie — 
omul — se opune întregii naturi ca subiect activ. înainte ca omul să devină subiect pentru sine 
însuşi, natura devine pentru el obiect. Un lucru din natură devine obiect numai prin aceea că 
devine obiect al muncii sau mijloc de muncă, numai prin muncă ia naştere o relaţie subiect- 
obiect. în orice schimb de materii direct, nemijlocit, e desigur greu să se vorbească de o atare 
relaţie; în procesul de asimilare şi dezasimilare, oxigenul şi carbonul nu sînt nicidecum obiecte 
ale plantei, iar în unirea animalului cu prada lui, cu bucata de lume pe care o înghite, nu se 
poate constata, în cazul cel mai bun, decît o primă, o fugitivă mijire a unei relaţii subiect-obiect; 
în esenţă acest schimb de materii nu se deosebeşte de oricare altul. Abia în schimbul de materii 
mijlocit, în procesul muncii, ia naştere o relaţie autentică subiect-obiect, condiţie prealabilă a 
oricărei conştiinţe. Desprinderea din natură, înstrăinarea şi subiectivarea omului are loc numai 
treptat, printr-o evoluţie îndelungată şi contradictorie. Omul în devenire şi încă şi omul primitiv 
sînt în mare măsură legaţi de natura; graniţa dintre subiect şi obiect, dintre om şi mediu rămîne 
multă vreme fluidă, nedeterminată, nemarcată, iar separatia strictă între «eu» şi «non-eu» este o 
formă extraordinar de tîrzie a conştiinţei umane".50 

Toate acestea se reflectă în dezvoltarea limbajului, dar trebuie, fireşte, să remarcăm din 
capul locului că nu este vorba nicidecum de o simplă reflectare pasivă, că dimpotrivă, 
dezvoltarea limbajului joacă un rol activ în acest proces. Această activitate se bazează pe 
inseparabilitatea limbajului şi gîndirii; fixarea prin limbaj a unor generalizări ale experiențelor 
dobîndite în procesul muncii este un mijloc important nu numai pentru conservarea lor, ci — 
datorită tocmai fixării univoce — şi pentru dezvoltarea şi perfecţionarea lor ulterioară. Pasul cel 
mai important în această direcţie este acela parcurs de la reprezentare la concept. Căci nu încape 
îndoială că încă animalele superioare au anumite reprezentări mai mult sau mai puţin clare 
despre ambianța lor. Dar abia prin expresia verbală, imaginea fixată, exprimată a obiectelor, 
proceselor etc. din lumea exterioară este desprinsă de stimulul lor obiectiv care le-a declanşat 
nemijlocit, devenind utilizabile în mod general. în cuvîntul cel mai simplu, mai concret, există 
deja o abstracţie; el exprimă un indiciu al obiectului, fapt prin care un întreg complex de 
fenomene este sintetizat într-o unitate sau chiar subsumat unei unități superioare (ceea ce 
presupune totdeauna un proces de analiză). Prin aceasta euvintul cel mai simplu, mai concret s-a 
distanțat de obiectualitatea nemijlocită în cu totul alt mod decît o pot face cele mai înalte forme 
de reprezentare ce pot fi intilnite la animalele superioare. Căci abia prin această ridicare a 
reprezentării la nivelul conceptelor, gindirea (limbajul) se poate ridica deasupra reacției 
nemijlocite fata de lumea exterioară, deasupra recunoaşterii doar pe planul reprezentării a unor 


5° ERNST FISCHER: Kunst und Menschheit, Viena, 1949, p. 119 şi urm. 

obiecte sau ansambluri de obiecte conexe. Libertatea — fireşte relativă — de acțiune, mai-bine 
zis alegerea raţională între diferite posibilități implică extinderea neîncetată a domeniului 
mijlocirilor obiective stăpînite de către om. Prin crearea conceptelor în gîndire şi în limbaj, 
reacţia faţă de lumea exterioară pierde din ce în ce mai mult nemijlocirea ei originară, pur 
spontană, legătura ei directă cu stimulul exterior. Iva aceasta se adaugă faptul că abia prin 
concept produsele din viata lăuntrică a subiectului care reacţionează astfel faţă de lumea 
exterioară pot fi recunoscute în specificul, în particularitatea, în diferenţierea lor şi să devină 
conştiente pentru subiect, abia astfel se constituie relaţia subiect-obiect descrisă mai sus. 

Geneza conştiinţei de sine presupune că conştiinţa despre realitatea obiectivă s-a ridicat 
deja la un anumit nivel; conştiinţa de sine nu se poate dezvolta decît procesual, în interacţiune 
cu conştiinţa. Dacă vrem însă să înţelegem adevăratul caracter al acestui proces, nu trebuie să 
uităm niciodată că viata cotidiană, exerciţiul şi deprinderile dobindite in muncă, tradițiile şi 
moravurile ce se nasc în cursul convietuirii şi conlucrării oamenilor, fixarea acestor experienţe 
în limbaj, acţionează în acelaşi timp în sensul transformării lumii mijlocirilor cucerite într-o 
nouă lume a nemijlocirii. Această tendinţă deschide pe de o parte drumul pentru cucerirea în 
continuare a realității. Căci prin faptul că cele cucerite pînă atunci devin un bun de la sine 
înţeles, iar eforturile care au fost necesare pentru aceasta capătă prin obişnuinţă etc. caracterul 
nemijlocit arătat, iau naştere, tenden- tial, la un nivel tot mai înalt, noi ciocniri cu realitatea 
obiectivă încă neelucidată, cu părerile, reprezentările şi conceptele subiective ale oamenilor; ele 
îndeamnă la descoperirea unor noi conexiuni, a unor legități rămase necunoscute pînă atunci. 
Aici au loc împliniri care trezesc mereu alte nevoi nu numai de lărgire, ci şi de adîncire şi 
generalizare. Pe de altă parte însă — şi în aceasta, la fel ca în complexul menţionat mai sus, 
limbajul joacă un rol hotăritor — fiecare fixare pînă la transformarea în obişnuință poate 
dobîndi o funcţie conservatoare, de frînare a mersului înainte; amintim încă odată observaţia lui 
Pavlov după care al doilea sistem de semnalizare, acela al limbajului, poate genera şi o 
primejdioasă depărtare a omului de realitatea obiectivă, anume poate avea loc nu numai 
inevitabila distantare de stimulul direct, ci şi o încremenire în lumea limbajului, transformată 
într-o nouă nemijlocire şi relativ desprinsă de relaţiile cu obiectul. Această dialectică stă la baza 
oricărui conflict dintre vechi şi nou, atât în artă şi ştiinţă, cit şi în viata cotidiană. 

Limbajul este aşadar în acelaşi timp imagine reflectată şi vehicul al acestor tendințe 
complicate, contradictorii şi inegale, de dezvoltare a dominaţiei omului asupra realităţii 
obiective. Cu tot caracterul zigzagat al acestor linii de dezvoltare, cele progresiste sînt 
neîndoielnic dominante, fireşte numai la scară universal-istorică. Căci munca şi dominaţia 
celui de al doilea sistem de semnalizare, a limbajului, fac din simpla adaptare la un mediu 
natural dat, cum e cazul la animale, o neîntreruptă transformare socialmente determinată a 
acestui mediu înconjurător şi odată cu ea a structurii societăţii care produce această 
transformare şi a membrilor ei. în această mişcare însăşi, în reproducerea condiţionată de ea a 
societăţii, a structurii ei pe o treaptă superioară este conţinut implicit principiul tendinței către 
o dezvoltare spre trepte tot mai înalte (în contrast cu reproducerea în esenţă staționară a 
speciilor de animale). Bineînţeles nu poate fi vorba aci decît de o tendinţă. în realitatea istorică 

există repetat cazuri de stagnare, de decădere sau chiar de dispariţie. Din aceasta reiese însă 
numai o diversitate şi inegalitate a dezvoltării social-istorice, nicidecum o eliminare a tendinței 
către o dezvoltare mai înaltă şi anume în direcţia unei superioritati calitative fata de situaţiile 
începutului respectiv. 

Fără a putea intra aci, fie şi numai în mod sumar, în detaliile dezvoltării limbajului, 
trebuie totuşi să observăm pe scurt că dezvoltarea limbajului exprimă exact dubla mişcare 
descrisă mai sus, depăşirea prin generalizare a barierelor nemijlocirii date la un moment 
determinat şi retrans- formarea a ceea ce a fost astfel atins într-o nouă nemijlocire de o potenta 
superioară, de un caracter mai cuprinzător, mai diferențiat. Am arătat mai înainte că, pe de o 
parte, limbile primitive nu posedă termeni generici, iar pe de altă parte şi în acelaşi timp au 
expresii proprii pentru fiecare diferenţă în obiecte şi în fenomene. Levy-Bruhl dă numeroase 
exemple în acest sens; cităm numai unul: „în America de Nord, indienii au numeroase expresii, 
a căror precizie ar putea fi calificată aproape drept ştiinţifică, pentru diferite formaţii de nori, 
pentru semnele caracteristice ale fizionomiei cerului, expresii care nici nu sînt traductibile. 
Zadarnic am căuta ceva corespunzător în limbile europene. Indienii Gibeway, de exemplu, au 
un nume special pentru soarele a cărui lumină pătrunde printre doi nori... De asemenea pentru 
micile pete albastre care se văd uneori pe cer între doi nori intunecati. Indienii Klammath nu 
au nici un nume generic pentru vulpe, veverita, fluture, broască; dar fiecare specie de vulpi 
etc., are numele ei special. Substantivele limbii sînt nenumărate!!.5! în majoritatea limbilor mai 
evoluate numere gramaticale ca dualul, trialul, cvadrialul au dispărut treptat, dar — iarăşi după 
Levy-Bruhl — papuasii din insula Kiwai au o serie întreagă de sufixe pentru „efect“, spre a 
exprima dacă acesta este exercitat de doi asupra multora, de doi asupra trei, de trei asupra a 
doi, la prezent sau la trecut’. 

Pentru noi este semnificativ în această evoluţie faptul că formele verbale de acest fel, 
care oglindesc situaţii concrete, dispar din ce în ce mai mult din limbă, lăsînd locul termenilor 
generici mult mai generali. înseamnă însă aceasta că limba trebuie să piardă capacitatea de a 
desemna concret orice obiect concret, de a-l face de recunoscut fără echivoc ? Considerăm că 
asemenea idei romantice, exprimate deseori, sînt greşite în esenţă. Fireşte, orice cuvînt, cu cit se 
apropie mai mult de un concept generic, pierde din concretetea nemijlocită, apropiată de 
simţuri. Să nu uităm însă că în relaţia noastră cu realitatea prin intermediul limbii propoziția 
dobindeste o însemnătate din ce în ce mai mare, că legături sintactice complicate între cuvinte 
determină tot mai precis sensul lor în contextul concret în care sînt folosite, că se formează 
mijloace de expresie verbală tot mai rafinate pentru a reda raporturile obiectuale concrete prin 
raportul cuvintelor între ele în cuprinsul propoziției. în această dezvoltare a limbii se reflectă 
aşadar procesul analizat mai înainte al depăşirii unei nemijlociri primitive şi în acelaşi timp 
fixarea rezultatului într-o nouă nemijlocire mai complicată. Totodată generalizarea crescîndă 
conținută în cuvintele luate separat, complexitatea legăturilor şi relaţiilor sintactice contin, fără 
îndoială, şi o tendință — inconştientă — de ridicare deasupra nemijlocirii gîndirii cotidiene. 

Această din urmă tendinţă se manifestă şi în aceea că dezvoltarea limbii, descrisă aci în 


5! LIIVY-RRUHL: Les fonctions mentales dans les societes inferieures, p. 194. 
* Ibidem, p .155. 


139 


140 


trăsăturile ei cele mai generale, se petrece inconştient. Expresia ,,inconstient" are nevoie in 
împrejurările actuale de o clarificare terminologică. Nu poate fi intenţia consideratiilor de fata 
să se angajeze într-o polemică cu mistificările confuze ale aşa-numitei „psihologii abisale". 
Aceasta din urmă întunecă esenţa inconştientului chiar şi acolo unde el există şi acţionează cu 
adevărat. Căci este sigur că un mare şir de procese de gîndire, afective etc. nu se desfăşoară în 
conştiinţa trează a omului, că extraordinar de des numai rezultatele unor mişcări inconstiente 
intră mai mult sau mai puţin brusc în cîmpul conştiinţei. Este suficient să ne referim la 
fenomene ca intuitiile subite, inspiraţia etc., pentru ca să avem limpede in fata noastră situaţia 
de fapt. Mulţi psihologi şi filozofi moderni se străduiesc de asemenea să tragă din aceasta, de 
exemplu din aşa-numita intuiţie, consecinţe mergind inadmisibil de departe, mai ales printr-o 
opunere rigidă a intuitiei şi a gîndirii conştiente, opunere în care se atribuie totdeauna o pre- 
ponderenta gnoseologica intuitiei. Se trece însă cu vederea corelatia strînsă între amîndouă. 
Faptul că sub raportul conţinutului, intuiţia încheie de obicei o operaţie de gîndire începută 
conştient, nu înseamnă decît că omul respectiv nu devine conştient de verigile intermediare ale 
propriei sale gîn- diri; în ce priveşte însă conţinutul, aceste verigi pot totdeauna să fie con- 
ştientizate ulterior. Fenomenele psihice de mai sus arată limpede că desfăşurarea vieţii psihice 
constă dintr-o interacţiune neîntreruptă a unor procese conştiente şi neconştiente. Chiar atunci 
cînd spunem că ceva se găseşte depozitat în memorie, nu este vorba de conservarea mecanică 
bunăoară a unor gînduri anterioare. Acestea sînt, pe de o parte, supuse mai eurind unor 
neîntrerupte transformări, deplasări, nuanţări etc.; pe de altă parte, în foarte multe cazuri ele nu 
stau în mod automat, după plac, la dispoziţia omului; el uită uneori lucruri dobîndite de mult, 
tocmai cînd ar avea mai mare nevoie de ele, iar alteori apar involuntar, tulburînd gîndurile 
prezente, amintiri date de mult uitării etc. Toate acestea arată clar că în creierul omului şi prin 
urmare in gîndirea, in simtirea lui etc. se desfăşoară procese in care elemente şi tendinţe 
conştiente şi neconştiente trec neîncetat unele în altele; abia unitatea lor în mişcare constituie 
totalitatea vieţii psihice. Legitatile acestor procese sînt încă în bună parte neexplorate, în primul 
rînd pentru că faptele fiziologice care stau la baza lor sînt cunoscute numai foarte parţial. 
Miturile care izvorăsc din această situaţie şi care fetişizează uneori momente parţiale importante 
ca, de exemplu, sexualitatea, privindu-le ca forte care mişcă totul şi punindu-le într-o opoziţie 
metafizică cu viaţa conştientă, nu ne pot interesa aci deoarece au foarte puţină legătură cu 
consideratiile noastre. (Concluziile estetice care se trag bunăoară din psihologia lui Freud sau a 
lui Jung sînt atît de excentrice, de neintemeiate şi de eronate, incit o discutare a lor n-ar putea 
rămîne decît foarte infructuoasă.) Am atins tangential acest complex de probleme numai pentru 
că importanţa lui obiectivă pentru psihologie în general este foarte mare. Va trebui, e drept, să 
ne ocupăm mai tîrziu mai îndeaproape de anumite fundamente specific psihologice ale atitudinii 
estetice; ele au însă puţin de-a face cu opoziţia con- ştient-inconştient. 

Dacă privim acum puţin mai de aproape această opoziţie din punctul de vedere al 
problemelor de care ne ocupăm, se vădeşte că conceptul inconştientului are puţin de-a face cu 
cel luat în consideraţie pînă acum; este vorba pentru noi în primul rînd de o categorie socială, 
nu de una psihologică in sens propriu. Prin producţie conştientă înţelegem înainte de orice o 
problemă de conţinut şi anume: dacă şi în ce măsură conţinutul dat al conştiinţei (şi în 
consecinţă şi formele lui) coincide cu realitatea obiectivă, dacă şi iîn ce măsură obiectul şi 

atitudinea fata de el au fost reproduse în mod adecvat de conştiinţă. Opozitia propriu-zisă este 
aşadar mai puţin aceea dintre conştient şi inconştient, ci mai curînd este vorba de raportul 
conştiinţei juste faţă de cea falsă. (Bineînţeles această opoziţie, după cum a recunoscut deja 
Hegel în Fenomenologia lui, este una relativă şi anume una relativizată social-isto- ric.) Engels 
a determinat foarte precis acest lucru într-o scrisoare către Franz Mehring: „Ideologia este un 
proces pe care aşa-numitul cugetător îl împlineşte, ce-i drept, în chip conştient, dar cu o 
conştiinţă falsă. Adevaratele forte motrice care-l pun în mişcare îi rămîn necunoscute.. Prin 
urmare, el îşi închipuie forte motrice false, aparente/*5 Ceea ce este azi desemnat foarte des — 
şi adesea foarte „profund" — ca inconştient, are loc de cele mai multe ori, psihologic vorbind, 
tocmai în chip conştient, însă cu o conştiinţă falsă, cu alte cuvinte, conştiinţei subiective despre 
procesul nemijlocit îi corespunde o conştiinţă obiectiv falsă despre adevărata stare de lucruri, 
despre adevărata semnificaţie a ceea ce s-a efectuat sub raport nemijlocit- practic. Caracterul 
neconstient al gîndirii este în consecinţă pentru noi un fenomen istorico-social. Motive social- 
istorice sînt acelea care decid dacă şi în ce măsură ia naştere o conştiinţă justă sau falsă, adică o 
activitate socială conştientă sau neconştientă. Cu aceasta este indicat în acelaşi timp caracterul 
de proces al acestui fenomen. Principial, în fiecare conştiinţă falsă — privită sub un unghi 
social-istoric — poate fi conținută tendinţa spre o conştiinţă care numai că nu este încă justă; 
există, fireşte, şi cazuri în care o conştiinţă falsă sfîrşeşte cu necesitate într-un impas. 
Dezvoltarea umanităţii transformă tot mereu, în cursul cuceririi realităţii, falsul în adevărat. 
Desigur — şi în aceasta îşi găseşte expresia dezvoltarea inegală, nu evolutiv rectilinie, ci 
contradictorie — uneori şi ceea ce e just este retransformat în ceva fals, de cele mai multe ori, 
ce-i drept, nu în sensul unei simple restituiri a vechii falsitati, ci în asa fel, încît progresul inegal 
dă naştere unor noi erori în reflectarea realităţii (începutul evului mediu şi antichitatea). 

Acest proces, a cărui caracteristică seculară este modul nu-încă-just al conştiinţei, în 
care justeţea — relativă — este vizată şi constituie obiectul intenţiei, chiar dacă nu este 
niciodată atinsă cu adevărat, se desfăşoară paralel cu fixarea experienţelor, relevată deja în mod 
repetat, care, de partea ei, transformă neîncetat acte conştiente în acte spontane, neconştiente. 
Ceea ce initial era conştient se transformă, tocmai prin faptul că devine o parte componentă a 
practicii sociale cotidiene, în ceva ce nu mai este conştient (a doua semnificaţie reală a 
inconştientului). Aici este vorba de asemenea de fapte reale, constatabile ale dezvoltării social- 
istorice, şi nicidecum o „părere particulară” a marxiştilor. Psihologia modernă burgheză are, 
fireşte, tendinţa de a diminua rolul conştiinţei în practica umană şi de a popula vidul astfel 
produs cu un „inconştient!! mistificat. Acea antropologie modernă care se situează pe terenul 
faptelor autentice şi al analizei lor lipsite de păreri preconcepute, protestează însă împotriva 
acestor teorii. Este, de pildă, cazul lui Gehlen. El critică tezele lui Dewey „despre caracterul 
doar episodic al conştiinţei“! şi descrie în mod just adevărata stare de fapt: „Cred dimpotrivă că 
nu poate fi vorba la om de o existenţă lipsită de conştiinţă, ci numai de deprinderi devenite 
inconştiente, care au fost dezvoltate cu trudă din rezistenţe şi intră acum în noua funcţie 


hotărâtoare de a deveni baza unei comportări superioare, usurate, dar iarăşi constiente''.! 


 MARX—ENGELS: Opere alese, voi. Il. Ed. Politică, 1967, p. 469. 
5 GEHLEN: op, cit., p. 154. 

în legătură cu aceasta trebuie observat că acest gen de inconștienţă, pe care obişnuim 
să-i desemnăm cu termenul de deprindere, nu este nicidecum ceva înnăscut, ci produsul unei 
practici sociale îndelungate, adesea sistematice. Exercitiul (antrenamentul), de exemplu, nu este 
altceva decît un procedeu de a deprinde atît de bine anumite mişcări, moduri de comportare 
etc., încît să poată fi realizate fără nici o adaptare sau efort conştient, în cazul că realitatea 
obiectivă reclamă o atare reacţie. încă jocurile animalelor superioare, învăţarea zborului şi 
exerciţiile de zbor ale păsărilor tinere prezintă un asemenea caracter. Jocul copiilor se 
deosebeşte de acestea prin faptul că presupune un repertoriu mult mai variat de mişcări, de 
moduri de comportare etc., ceea ce implică deja o diferenţă calitativă fata de jocul animalelor. 
Să ne gîndim numai la modurile de reacţie atât de multiple devenite deprinderi, care constituie 
complexul aşa-numitelor bune maniere, cu toate că ţinta lor este de asemenea atingerea unei 
funcţionări „inconştiente!!, bazată pe obişnuinţă, în viata socială. 

Premisa unei astfel de deprinderi este ca subiectul ei să se găsească „într-o situaţie 
asigurată şi lipsită de efort'!?. Acest lucru nu e valabil la animal decît în cea mai fragedă 
tinereţe. Diferentierea şi mobilitatea mai mare a deprinderilor, capacitatea lor de adaptare la 
situaţii noi, diferite şi neaşteptat de schimbătoare, deosebeşte înainte de toate primele stadii de 
dezvoltare a copilului de acelea ale animalului tînăr. Prin aceasta se dezvoltă însă în sistemul 
nervos central şi capacitatea de a învăţa în continuare. Deprinderile care se constituie mai tîrziu 
sînt create de procesul muncii, de diferitele forme ale convietuirii umane, de şcoală etc. O parte 
din ele nu fac decît să fixeze obisnuinte, ca temeiuri de acţiune ce nu mai sînt conştiente moduri 
de reacţie care au devenit deja un bun comun al genului uman. (La animale trăind în libertate 
aceasta este regula; despre diferenţa de nivel e de prisos să mai vorbim.) în parte, însă, este 
vorba de transformarea în deprinderi a unor capacităţi noi sau cel putin potentate. 

Procesul muncii preface în deprindere nu numai un nivel deja atins, ci creează în acelaşi 
timp în omul ce munceşte condiţiile pentru ridicarea nivelului său; antrenamentul în sport, 
exerciţiul în diferite arte au o atare tendinţă. (Acestea din urmă nu-şi au analogia la animale; 
numai în împrejurări speciale se poate constitui la animalele domestice superioare ceva pe 
departe asemănător, dar chiar începuturile ce se manifestă aci sînt atît de clar limitate, încît 
diferenţa rămîne inevitabil mai hotărîtoare decît asemănarea.) Fără să dorini a intra mai adînc în 
cercetarea problemei acestei forme a ,,inconstientului", vom observa doar pe scurt că de regulă 
un mod de comportare devine inconştient prin obisnuinta, exerciţiu etc. pentru a ILsa conştiinţei 
o mai mare libertate de acţiune în domenii hotaritoare; de exemplu în sport deprinderile 
dobindite prin antrenament permit persoanei respective să-şi concentreze în timpul competiţiei 
conştiinţa exclusiv asupra tacticii juste pentru a dobindi victoria etc. Faptul că noţiuni sau 
deprinderi devin neconştiente nu restrînge aşadar cîmpul de acţiune al conștiinței ci mai curînd 
îl lărgeşte. (Că şi aici acţionează contradictia dialectică generală potrivit căreia deprinderea — 
devenită bunăoară o rutină rigidă — stinghereşte şi nu favorizează dezvoltarea conştientă 
ulterioară, este de la sine înţeles.) 

Pentru a reveni şi în privinţa acestui al doilea tip al ,,inconstientului" la problema 
conştiinţei juste şi a celei false, trebuie spus că dialectica arătată mai sus a justului şi a falsului 
se referă bineînţeles şi la acest al doilea proces. Retinerea prin exerciţiu, deprindere, tradiţie, 

etc. a ceea ce a fost odinioară cucerit în mod conștient poate, privită abstract, tot atît de bine să 
fixeze constatări şi motivații false, ca şi pe altele juste. Aci nu trebuie fireşte niciodată pierdută 
din vedere relativitatea proceselor individuale şi linia principală progresistă, a procesului de 
ansamblu; dacă o comunitate umană ar avea reprezentări exclusiv false despre realitate, ea ar 
pieri în chip inevitabil. Orice conştiinţă falsă trebuie prin urmare să conţină şi anumite elemente 
de justete; pe treapta cea mai primitivă, acestea se manifestă mai mult în reflectarea obiectelor, 
a proceselor, a conexiunilor decît în încercările de a le explica, de a le conceptualiza, de a sesiza 
legitatea lor. 

Din toate acestea rezultă că momentul inconştientului este de obicei mai puternic în 
viaţa cotidiană în ce priveşte tendința principală a acesteia decît bunăoară în ştiinţă. (Deşi — 
ideologic privit — nici un fel de muncă ştiinţifică evoluată nu este posibilă fără 
„inconştientizarea" unei serii întregi de procedee tehnice auxiliare.) ,,Inconstienta" spontan 
nemijlocită a vieţii cotidiene — dominantă în cel de-al doilea proces descris aci — este aşadar 
ca atare un fenomen social. Punctul de plecare îl pot constitui în nenumărate cazuri acte 
individuale pe deplin conştiente din punct de vedere psihologic; pe măsură însă ce devin un bun 
social general, ele devin inconştiente în sensul social indicat mai sus, şi anume nu numai din 
punctul de vedere al practicii sociale generale, ci şi din acela al indivizilor singulari care le 
execută de acum înainte. Aceste constatări se referă în mod pregnant la limbă tocmai din cauza 
caracterului ei general-social. Modul inconştient al dezvoltării limbii (în ambele acceptii 
indicate aci) reiese în chipul cel mai clar atunci cînd comparăm limbajul uzual, limba în sens 
propriu, cu genuri specifice ale folosirii ei, de exemplu, cu o terminologie ştiinţifică. Desigur, 
aceasta nu formează în sens strict o limbă proprie, ea e bazată pe sintaxa generală şi pe fondul 
lexical general şi este susţinută de ele; formaţiile lingvistice noi, create conştient, se referă la 
intermuudii înguste în cuprinsul limbii propriu-zise. Dar modul de dezvoltare a unui asemenea 
sector parțial este totodată apt să lumineze nemijlo- cirea şi spontaneitatea dezvoltării limbii 
propriu-zise. Fecundarea ei, de pildă, de către unii poeţi, nu constituie o dovadă contrarie; căci, 
în măsura in care are loc o însuşire generală a inovației, folosirea ei nu se deosebeşte prin nimic 
de limba normală şi cotidiană. Aci se evidenţiază doar — ceea ce am relevat deja cu privire la 
alte domenii — că sferele obiectivaţiilor propriu-zise se detaşează şi prin modul lor de 
constituire şi de acţiune de acelea ale vieţii cotidiene, depăşind spontaneitatea acestora. 
Totodată rămîne valabilă şi aci, cu anumite modificări, corelatia şi opoziţia dintre conştiinţa 
justă şi cea falsă. 

Prin aceasta, după cum am încercat de asemenea să arătăm, terenul comun nu este 
nicidecum anulat. Putem iarăşi vedea clar acest lucru din funcţia principală a limbii, denumirea 
obiectelor exterioare şi interioare. Şi aci nevoia şi satisfacerea ei izvorăsc initial din procesul 
muncii. Atunci cînd Engels spune cu dreptate despre constituirea limbajului că: „oamenii în 
devenire au ajuns la un punct cînd au avut să-şi spună ceva“, acest conţinut de spus a rezultat 
fără îndoială la origine din procesul muncii; abia aci, atît în ce priveşte obiectul cît şi în ce 
priveşte modul de a acţiona, simpla reprezentare devine concept, şi acesta nu poate fi fixat în 
conştiinţă decît atunci cînd capătă un nume. Prin faptul că limbajul dă nume şi intuitiilor 
senzoriale şi reprezentărilor, el le ridică şi pe acestea la un nivel mai înalt de determinare şi 

univocitate decît îl pot atinge ele la animalele superioare. Intuitia senzorială şi reprezentarea in 
relaţie dialectică permanentă cu conceptul, în constantă ascensiune spre el şi coborire de la el, 
trebuie să devină ceva calitativ diferit de ceea ce au fost ele iniţial, fără această mişcare. De 
aceea însemnătatea denumirii pentru viata spirituală a oamenilor nu poate fi preţuită îndeajuns: 
ea smulge cu vehemenţă noul din întunecimea de pînă atunci, ridicîndu-l în conştiinţă. Şi chiar 
atunci cînd cuvîntul care denumeşte este fixat prin obisnuinta, cînd folosirea lui pierde de aceea 
efectul de şoc al conştientizării, cînd cucerirea treptată a realităţii a progresat mult prin 
conştiinţa socială — devenită în sensul nostru inconştient operantă — se menţine încă, fireşte, 
cu un accent afectiv foarte schimbat, diminuat, ceva din acest caracter iniţial de şoc al 
denumirii. Asupra faptului că poezia operează constant cu şocul denumirilor potrivite, nimerite, 
vom reveni amănunţit în conexiuni mai concrete. Ne mărginim să arătăm aici că, în acest caz, 
cu cit stările de lucruri sînt mai evoluate, cu atît mai rar este vorba pur şi simplu de denumirea 
unor obiecte sau conexiuni obiectuale necunoscute, ci este vorba de cele mai multe ori de faptul 
că raporturile oamenilor cu obiectele etc. ale mediului înconjurător, care prin deprindere au 
devenit de la sine înţelese, inobservabile în mod conştient, apar „subit“ prin poezie într-o nouă 
lumină, într-un nou raport obiectual faţă de om. Denumirea se preschimbă, adesea pe nesimţite, 
într-o definire. Această structură este în sine conținută implicit încă în denumirea primitivă, ea 
dobin- deste însă, o dată cu cucerirea tot mai întinsă a realităţii pe planul conştiinţei, nuanţe 
calitativ noi. Un atare „subit“ capătă adesea prin limbajul poetic un efect de şoc, dar în spatele 
lui se ascunde aproape totdeauna o luptă dintre vechi şi nou, intrarea în cîmpul conştiinţei a 
unor relaţii noi, dezvoltate pînă atunci în chip ,,capilar", între oameni şi mediul lor de viata 
social - istoric transformat. Dedesubtul oricărui efect formal de acest soi se află aşadar, ca 
substanță hotaritoare, un moment de modificare a conţinutului. De aceea, asemenea efecte 
trebuie în chip firesc să apară şi în viaţa cotidiană; ele formează baza de conţinut pentru astfel 
de modalităţi de expresie poetică. Tolstoi descrie foarte frumos în Ana Karenina un asemenea 
caz. Constantin Levin dă într-o conversaţie o definiţie a picturii franceze moderne, surprin- 
zătoare pentru interlocutoarea lui. Ana ride şi spune: ,,Rid aşa cum ride omul cînd vede un 
portret fidel“. 

Din toate acestea decurge persistenta importanţei denumirii şi în acelaşi timp slăbirea 
practică şi, în consecinţă, afectivă a efectului ei. La greci această legătură era încă mult mai 
strînsă (să ne gindim la Kratylos al lui Platon). La popoarele primitive, la care actul denumirii 
îiu numai că însoţeşte şi exprimă începutul cuceririi realităţii, dar îl şi conţine în mod nemijlocit, 
accentele afective sînt inevitabil calitativ mai puternice. Mai mult încă; dat fiind că cu cît o 
societate este mai primitivă, cu atît mai putin pot fi dezvoltate in ea obiectivaţiile, noua 
cunoaştere a realității dobîndită prin denumire nu se poate insera încă organic într-un sistem de 
obiectivatii format şi încercat de multă vreme. Faţă de necesitatea vitală din punct de vedere 
social de a nu rămîne la denumirea unor complexe singulare, ci de a le pune în legătură 
reciprocă unele cu altele, trebuie să se ajungă încă pe trepte foarte incipiente la realizarea unor 
anumite sisteme de obiectivatii care să îndeplinească şi această funcţie. în sens negativ, aceste 
sisteme sînt caracterizate printr-o sărăcie internă şi o extrem de defectuoasă fundare pe 
reflectarea realităţii. în sens pozitiv, prin aceea că ele trebuie să absoarbă încărcătura afectivă a 

acelui şoc pe care-l produce denumirea, cu toate consecințele spirituale ce decurg de aici. Aşa se 
explică rolul excepţional — relevat în literatura de specialitate — pe care darea numelui îl joacă 
pe treapta magică a dezvoltării umanităţii. Gordon Childe o descrie după cum urmează: „Este o 
idee fundamentală general valabilă a magiei atît la popoarele serni- civilizate de azi, cit şi la 
popoarele civilizate din antichitate că numele unui lucru este în mod misterios echivalent cu 
lucrul însuşi; în mitologia sumeriană, zeii «creează» un lucru prin aceea că rostesc numele lui. 
A cunoaşte numele unui lucru echivalează de aceea pentru mag cu a avea putere asupra acelui 
lucru, cu alte cuvinte cu «a cunoaşte natura lui». . .Corespunzător cu aceasta, vocabularele 
sumeriene au servit poate nu numai mijlocit unui scop util şi necesar, ca vocabulare, ci au avut 
chiar nemijlocit valoarea unui dispozitiv pentru a domina ceea ce era scris în ele; cu cît un atare 
catalog era mai complet, cu atît mai mare era partea naturii care putea fi stapi- nită prin 
cunoaşterea şi aplicarea acestui catalog."! Gordon Childe arată aci că astfel de reprezentări au 
supravieţuit şi în formaţii relativ mai civilizate, mai dezvoltate. La origine, denumirea, după 
cum arată diferite istorii ale creaţiei, uzuri magice etc., era inseparabil legată de reprezentarea 
dominării obiectului (producere, nimicire, transformare etc.). Acest lucru are o mare influenţă şi 
asupra vieţii personale a oamenilor. Frazer spune: „Incapabil de a face o distincţie clară între 
cuvinte şi lucruri, sălbaticul îşi închipuie în general că relaţia dintre un nume şi persoana sau 
lucrul desemnat prin el n-ar fi o asociaţie pur arbitrară şi ideală, ci o legătură efectivă şi esen- 
tiala care le uneşte pe amîndouă, si că vrăjitoria poate fi exercitată asupra unui om prin numele 
lui ca şi prin părul, unghiile sau vreo altă parte impor- 

